
CUVÂNT ÎNAINTE 


În mai multe rânduri, în lucrările noastre precedente, am 
anunțat intenția de a oferi o serie de studii în care să putem, după 
caz, fie să expunem direct anumite aspecte ale doctrinelor meta- 
fizice ale Orientului, fie să adaptăm aceste doctrine în modul cel 
mai inteligibil şi mai profitabil, dar rămânând totdeauna cât mai 
fidel posibil spiritului lor. Lucrarea de față este prima din seria de 
studii: vom lua ca punct de vedere central pe acela al doctrinelor 
hinduse, pentru motive pe care le-am arătat deja, şi în special al 
Vedântei, care este ramura cea mai pur metafizică a acestor doctrine. 
Dar trebuie înțeles bine că aceasta nu ne împiedică să facem, de 
câte ori va fi nevoie, apropieri şi comparații cu alte teorii, oricare 
ar fi proveniența acestora, şi că, în special, vom face referire la 
învăţăturile altor ramuri ortodoxe ale doctrinelor hinduse în 
măsura în care, în anumite privințe, vor preciza sau completa 
aspectele proprii Vedântei. 

Va fi nefondat eventualul reproş pentru acest mod de a proceda 
întrucât intențiile noastre nu sunt cele ale unui istoric; o spunem 
încă o dată, în mod expres, că dorim să realizăm o lucrare de în- 
țelegere şi nu una de erudiție, şi că ceea ce ne interesează, în mod 
exclusiv, este adevărul ideilor. Dacă am găsit potrivit să expunem 
aici referiri precise, aceasta este pentru motivul că nu avem nimic 
în comun cu preocupările speciale ale orientaliştilor. Noi dorim 
să arătăm prin aceasta că nu inventăm nimic, că ideile pe care le 
expunem au o sursă tradițională şi furnizează în acelaşi timp 
mijlocul, celor care vor fi capabili, de a se raporta la textele în 
care vor putea afla indicaţii complementare, căci trebuie spus că 

nu avem pretenţia de a face o prezentare completă la modul absolut, 
chiar dacă este vorba doar de un aspect sau element determinat al 
doctrinei. 

În ceea ce priveşte realizarea unei expuneri de ansamblu, 
aceasta este un lucru imposibil: sau ar fi o lucrare interminabilă, sau 
va trebui expusă într-o formă atât de sintetică încât ar fi perfect 
incomprehensibilă pentru un occidental. În plus, ar fi greu să se 
evite, într-o lucrare de acest gen, aparenţa unei sistematizări care 
este incompatibilă cu trăsăturile esenţiale ale doctrinelor metafi- 
zice; nu ar fi, desigur, decât o aparenţă, dar nu ar fi mai puţin 
cauza inevitabilă a unor erori extrem de grave, cu atât mai mult 
cu cât occidentalii, datorită obişnuințelor mentale, sunt înclinați 
să vadă „sisteme” chiar acolo unde nu poate fi vorba despre așa 
ceva. Este important să nu se dea ocazia unor asimilări nejustifica- 
te, care nu sunt o raritate la orientaliştii germani, în mod special; 
şi este mai bine să ne abținem de a expune o doctrină decât să 
contribuim la denaturarea ei, chiar dacă ar fi din stângăcie. 

Există din fericire un mijloc de a scăpa de acest inconvenient: 
este acela de a nu trata decât un singur aspect mai mult sau mai 
puţin definit al doctrinei, afară de a trata, apoi, alte puncte care să 
facă obiectul altor studii distincte. De altfel, aceste studii nu vor 
risca niciodată să devină ceea ce erudiţii şi „specialiştii” numesc 
„monografii”, căci principiile fundamentale nu vor fi niciodată 
pierdute din vedere iar punctele secundare nu vor trebui să apară 
decât ca aplicaţii directe sau indirecte ale acestor principii din 
care totul derivă; în ordinea metafizică, care se referă la domeniul 
Universalului, nu va fi loc pentru „specializare 

Trebuie să înțelegem acum pentru ce noi nu luăm ca obiect 
propriu al prezentului studiu decât natura şi constituția ființei 
umane: pentru a face inteligibil ceea ce avem de spus, va trebui să 
abordăm alte aspecte care, la prima vedere, pot părea bizare în 
acest context, dar întotdeauna privim lucrurile din această per- 
spectivă. Principiile au, în sine, o importanță care depăşeşte 
imens orice aplicație pe care o putem face; dar nu este mai puţin 
legitim să le expunem, în măsura în care se poate, în raport cu 
una sau alta dintre aplicaţii, şi acesta este un procedeu care are 

multe avantaje din multe puncte de vedere. Pe de altă parte, 
numai în măsura în care raportăm la principii o problemă, oricare 
ar fi aceasta, va fi tratată din punct metafizic; aceasta nu trebuie 
uitat niciodată dacă vrem să fim riguroși din punctul de vedere al 
metafizicii adevărate, și nu din acela al „pseudo-metafizicii” în 
maniera filosofilor europeni. 

Dacă am ales să prezentăm în primul rând aspectele relative 
la ființa umană, aceasta se întâmplă nu pentru că acestea au, din 
punct de vedere metafizic, o importanță excepțională, căci, acest 
punct de vedere fiind degajat esenţial de toate contingențele, cazul 
omului nu apare niciodată ca un caz privilegiat; dar începem cu el 
deoarece aceste aspecte au fost abordate de noi pe parcursul pre- 
cedentelor lucrări, şi era necesară o completare pe care o vor găsi 
aici. Ordinea pe care am adoptat-o pentru studiile care vor urma 
va depinde, în mod egal, de circumstanţe şi va fi într-o mare măsură 
determinată de consideraţii de oportunitate. Credem util să o 
spunem de pe acum, ca nu cumva să existe persoane care să fie 
tentate să găsească aici o ierarhizare, fie în ceea ce priveşte impor- 
tanța problemelor, fie în legătură cu dependența lor; ar însemna 
să ne atribuie o intenție pe care nu o avem deloc, iar noi ştim cât 
de uşor se produc asemenea neînţelegeri, şi pentru aceasta am 
procedat la prevenirea de fiecare dată când ni s-a ivit ocazia şi a 
stat în puterea noastră. 

Mai este un punct care ne interesează prea mult ca să-l trecem 
sub tăcere în aceste observaţii preliminare, punct asupra căruia 
am dat explicaţii suficiente în alte lucrări precedente; dar am con- 
statat că nu toţi au înțeles; trebuie totuşi insistat. lată: cunoaşterea 
adevărată, singura pe care o avem în vedere, nu are decât foarte 
puţine raporturi, dacă are, cu cunoaşterea „profană”; studiile de 
această categorie nu sunt în niciun fel o pregătire, chiar de departe, 
pentru a aborda „Știința sacră”, şi adesea sunt chiar un obstacol, 
datorită deformării mentale adesea iremediabilă, care este conse- 
cința cea mai obișnuită a unei anumite educații. 

Pentru doctrine ca acelea pe care le vom expune, un studiu 
întreprins „din exterior” nu ar fi de niciun folos; nu este vorba 
despre istorie, am mai spus-o, şi nici despre filologie sau de litera- 

tură; şi vom adăuga, cu riscul de a ne repeta într-un mod pe care 
unii îl vor considera fastidios, că nici de filosofie nu poate fi vorba. 
Toate aceste lucruri fac parte din această ştiinţă pe care o califi- 
căm drept „profană” sau „exterioară', nu din dispreț, ci pentru că 
aceasta este în realitate; nu credem că ne interesează să fim pe 
placul unora sau al altora, ci de a spune ceea ce este şi de a atribui 
fiecărui lucru numele şi locul pe care le au şi le ocupă în mod 
firesc, natural. Nu pentru că „Știința sacră” a fost caricaturizată în 
occidentul modern de impostori mai mult sau mai puțin conştienţi, 
despre care este bine să ne abținem să vorbim şi decât să-i contra- 
zicem mai bine să-i ignorăm; dimpotrivă, afirmăm sus şi tare nu 
numai că aceasta există, dar că este singura de care înțelegem să 
ne ocupăm. 

Cei care vor vrea să se raporteze la ceea ce am spus mai înainte 
despre extravaganţele ocultiştilor şi ale teozofiştilor, vor înțelege 
imediat că lucrul despre care este vorba e cu totul altceva şi că 
aceşti oameni nu pot fi pentru noi decât simpli „profani” şi chiar 
dintre cei care își agravează situația precară căutând să treacă 
drept ceea ce nu sunt, ceea ce constituie unul din motivele pentru 
care considerăm necesar să arătăm zădărnicia pretinselor lor doc- 
trine de fiecare dată când se iveşte ocazia. 

Ceea ce spunem trebuie de asemenea să facă să se înțeleagă 
faptul că doctrinele despre care ne propunem să vorbim refuză, 
ca să spunem aşa, orice tentativă de „vulgarizare”; ar fi ridicol să 
încercăm să „punem la dispoziţia oricui”, aşa cum se spune des în 
zilele noastre, concepții care nu pot fi destinate decât unei elite şi 
a proceda astfel este cel mai sigur mijloc de a le deforma. Am 
explicat în altă parte ce înseamnă pentru noi elită intelectuală, 
care ar fi rolul ei dacă s-ar constitui cândva în Occident şi cum 
studiu real şi profund al doctrinelor orientale este indispensabil 
pentru a pregăti formarea sa. În vederea acestui lucru, ale cărui 
rezultate nu se vor face simțite decât în timp, credem că trebuie să 
expunem anumite idei pentru cei care sunt capabili să le asimileze, 
fără a le produce nicio modificare sau simplificare, specifice „vul- 
garizatorilor”, şi care merg în întâmpinarea scopului pe care ni 
l-am propus. Nu doctrina trebuie să se coboare şi să se restrângă 

pe măsura înţelegerii reduse a celor mulți; ci aceştia trebuie să se 
ridice la înțelegerea doctrinei în puritatea ei integrală şi numai în 
acest fel se poate forma o elită intelectuală adevărată. Dintre cei 
care primesc o asemenea învățătură, fiecare înțelege după măsura 
sa şi o asimilează mai mult sau mai puţin complet, mai mult sau 
mai puțin profund, în funcţie de propriile posibilități intelectuale; 
astfel operează în mod normal selecţia fără de care nu am putea 
avea o adevărată ierarhie. 

Am mai spus aceste lucruri, dar era necesar să le amintesc 
înainte de a întreprinde o expunere propriu-zis doctrinară; şi este 
cu atât mai puțin inutil să le repetăm cu insistenţă cu cât ele sunt 
mai străine de mentalitatea occidentală actuală. 


CAPITOLUL I 


GENERALITĂŢI DESPRE VEDÂNTA 


Vedânta, contrar opiniilor care s-au format în rândul 
orientaliştilor de-a lungul timpului, nu este nici o filosofie, 
nici o religie, nici ceva intermediar, care să participe la una 
sau la cealaltă. Este o greșeală dintre cele mai grave să con- 
sideri această doctrină sub unul dintre aceste aspecte, con- 
damnându-te de la început la o neînțelegere totală; aceasta 
înseamnă a te arăta complet străin adevăratei naturi a gândirii 
orientale, ale cărei moduri sunt cu totul altele decât cele ale 
gândirii occidentale, nelăsându-se închisă în aceleași cadre. 

Am explicat într-o lucrare recentă anterioară că religia, 
dacă dorim să luăm în considerare acest cuvânt în sensul 
propriu, este un lucru cu totul occidental; nu putem aplica 
același termen la doctrinele orientale fără a-i extinde abuziv 
semnificaţia, în aşa fel încât devine total imposibil a-i da o 
definiţie cât de cât precisă. În ceea ce priveşte filosofia, ea 
este un punct de vedere strict occidental şi, de altfel, mult 
prea exterior față de cel religios, deci şi mai îndepărtat de 
ceea ce este cu adevărat; este, cum am mai spus, un fel de 
cunoaștere esențialmente „profană”, când nu este pur iluzo- 
rie, şi mai cu seamă când luăm în considerare ceea ce este 
filosofia modernă, nu ne putem reprima ideea că absenţa ei 
în cadrul unei civilizaţii nu are nimic regretabil. Într-o carte 
recentă, un orientalist afirma că „filosofia este pretutindeni 

filosofie”, ceea ce deschide larg poarta oricăror asimilări, 
inclusiv cele împotriva cărora autorul protesta pe bună 
dreptate de altfel. Ceea ce noi contestăm este tocmai faptul 
că există filosofie pretutindeni; şi refuzăm să considerăm 
„gândire universală”, după expresia folosită de autor, ceea ce 
nu este în realitate decât o modalitate de gândire cu totul 
specială. 

Un alt istoric al doctrinelor orientale, recunoscând totuşi, 
în principiu, insuficiența şi inexactitatea etichetelor occidenta- 
le care pretinde că se impun aici, declara că nu vede niciun 
mijloc de a depăşi această situație, dar le folosea mai departe 
ca oricare din predecesorii săi. Lucrul ni s-a părut cu atât 
mai ciudat cu cât, în ceea ce ne priveşte, noi nu am simțit 
nici cea mai mică nevoie de a face apel la această terminologie 
filosofică, care, chiar dacă nu era greşit aplicată, aşa cum 
se întâmplă adesea în atare situaţii, are inconvenientul de 
a fi respingătoare şi inutil complicată. Dar nu dorim să 
intrăm în amănunte; ținem numai să arătăm, prin aceste 
exemple, cât este de dificil pentru unii să iasă din cadrele 
„clasice” în care le-a închis mintea educaţia occidentală 
pe care au primit-o. 

Revenind la Vedânta, vom spune că trebuie, în realitate, 
să vedem în ea o doctrină pur metafizică, deschisă nelimitat 
spre posibilități de concepere, și că, prin urmare, nu se poate 
acomoda în niciun fel cu limitele mai mult sau mai puțin 
înguste ale unui sistem oarecare. Există, deci, din acest punct 
de vedere, o diferență profundă şi ireductibilă, o diferență 
de principiu cu tot ceea ce europenii desemnează cu numele 
de filosofie. Ambiţia dovedită de toate concepţiile filosofice, 
mai ales de cele moderne, care împing la extrem tendința 
individualistă şi căutarea originalității cu orice preț, ca o 
consecință, este aceea a constituirii în sisteme definite, 
închise, adică în mod esenţial relative și total limitate. În 
fond, un sistem nu este altceva decât o concepție închisă, ale 

cărei limite mai mult sau mai puţin strâmte sunt în mod 
natural determinate de „orizontul mental” al autorului. 
Or, pentru metafizica pură orice sistematizare este în mod 
absolut imposibilă, căci pentru ea tot ce este de ordin indi- 
vidual e cu adevărat inexistent, ea fiind total degajată de orice 
relativitate, de orice contingenţe, filosofice sau de alt gen. În 
mod necesar se întâmplă astfel deoarece metafizica este în 
mod esenţial cunoașterea Universalului, iar o asemenea 
cunoaştere nu se va lăsa închisă în formule, oricât de cu- 
prinzătoare ar fi acestea. 

Diferitele concepţii metafizice şi cosmologice ale Indiei 
nu sunt, riguros vorbind, doctrine diferite, ci numai dezvol- 
tări - conform unor anumite puncte de vedere și în direcţii 
variate, dar în niciun caz incompatibile — ale unei doctrine 
unice. De altfel cuvântul sanscrit darsana, care desemnează 
fiecare din aceste concepții, semnifică „vedere” sau „punct 
de vedere”, căci rădăcina verbală drish, din care este derivat 
cuvântul are ca sens principal acela de „a vedea”; nu poate 
însemna în nici un caz „sistem” şi, dacă orientaliştii îi dau 
această accepțiune, aceasta se întâmplă numai datorită obiş- 
nuințelor occidentale care îi conduc în fiecare clipă la asimilări 
false: nevăzând altceva decât filosofie pretutindeni, este 
firesc să vadă sisteme peste tot. 

Doctrina unică la care facem referire constituie în mod 
esențial Veda, adică Știința sacră și tradițională prin exce- 
lență, căci acesta și este sensul propriu al acestui termeni: 
este principiul şi fundamentul comun al tuturor ramurilor 
mai mult sau mai puţin secundare şi derivate, adică acele 
concepții diverse pe care unii le-au numit sisteme rivale şi 


! Rădăcina verbală vid de unde derivă Veda şi vidyă, înseamnă totodată 
„a vedea” (în latină videre) şi „a şti” (ca în greacă oi6a): vederea este luată 
ca simbol pentru cunoaştere, al cărei instrument principal este în ordinea 
activităţi senzoriale; și acest simbolism este transpus până la nivelul in- 
telectului pur, unde cunoaşterea este comparată cu „vederea interioară”, aşa 
cum o arată utilizarea cuvintelor cum ar fi cel de „intuiție”, de pildă. 

opuse. În realitate, aceste concepții, câtă vreme sunt în acord 
cu principiul lor comun, în mod evident nu se pot contrazice 
între ele şi ele nu fac decât să se completeze și să se clarifice 
unele pe altele; nu trebuie să identificăm această afirmaţie 
cu conceptul de „sincretism, mai mult sau mai puţin arțti- 
ficial şi tardiv, căci întreaga doctrină trebuie considerată 
ca fiind conținută sintetic în Veda, şi aceasta încă de la 
origini. 

Tradiţia, în integralitatea sa, formează un ansamblu per- 
fect coerent, ceea ce nu vrea să spună sistematic; şi cum toate 
punctele de vedere pe care le conţine pot fi privite simultan 
la fel de bine ca și succesiv, este într-adevăr lipsit de interes 
să se caute o ordine istorică în care s-ar fi putut dezvolta şi 
explicita — chiar dacă se admite existența unei transmiteri 
orale care s-a manifestat o perioadă de o lungime nedeter- 
minată, lucrul acesta nu face iluzorie soluţia pe care o presupu- 
ne o problemă de acest gen. Dacă expresia poate, conform 
perioadelor, să se modifice până la un anumit punct în forma 
sa exterioară pentru a se adapta circumstanțelor, nu este mai 
puţin adevărat că fondul a rămas totdeauna riguros același 
şi că aceste modificări exterioare nu ating şi nu afectează cu 
nimic esenţa doctrinei. 

Acordul unei concepții de un ordin oarecare cu principiul 
fundamental al tradiţiei este condiţia necesară și suficientă a 
ortodoxiei sale, care nu trebuie concepută numai în mod 
religios; trebuie insistat asupra acestui punct pentru a evita 
orice eroare de interpretare, deoarece în Occident nu este 
vorba despre ortodoxie decât în sens religios.* În ceea ce 
priveşte metafizica şi tot ceea ce decurge din ea mai mult sau 


* Autorul face distincţie între diferitele forme ale tradiţiilor: mitologice, 
religioase și metafizice (cf. cărţii sale Introducere generală la studiul doc- 
trinelor hinduse). În cazul de față putem aprecia că este posibil să se fi făcut 
referire şi la sensul restrâns al termenului, în cazul confesiunii creștine orto- 
doxie - n.t. 

mai puțin direct, heterodoxia unei concepții nu este altceva 
decât un sinonim pentru falsitatea sa, rezultând din dez- 
acordul său cu principiile esenţiale; cum acestea sunt 
conţinute în Veda, rezultă că acordul cu Veda este criteriul 
ortodoxiei. 

Heterodoxia începe acolo unde începe contradicția, 
voluntară sau involuntară, cu Veda; ea este o deviere, o alterare 
mai mult sau mai puţin profundă a doctrinei, deviere care, 
de altfel, nu se produce în general decât în şcoli restrânse şi 
în legătură numai cu unele puncte particulare, adesea de 
importanță secundară, cu atât mai mult cu cât puterea care 
este inerentă tradiţiei are ca efect limitarea întinderii și im- 
portanței erorilor individuale, precum şi eliminarea celor 
care depăşesc anumite limite — în orice caz, împiedicându-le 
să se răspândească şi să dobândească autoritate. Chiar acolo 
unde o şcoală parțial heterodoxă a devenit, într-o anumită 
măsură reprezentativă pentru o darsana, cum este şcoala 
atomistă pentru Vaiseşika, aceasta nu aduce atingere legi- 
timității respectivei darsana în sine, şi este suficient să se 
raporteze totul la ceea ce are cu adevărat esențial pentru a 
rămâne în ortodoxie. În această privință, nu trebuie să 
facem altceva decât să cităm, cu titlu de indicație generală, 
acest pasaj din Sânkhya-Pravăchana-Bhăshya a lui Vijhâna 
Bhikshu: 


În doctrina lui Kanăda (Vaiseșika) şi în Sânkhya (lui Kapila), 
partea care este contrară Vedei trebuie respinsă de cei ce aderă 
strict la tradiția ortodoxă; în doctrina lui Jaimini și în cea a lui 
Vyăsa (cele două Mimânsă), nu este nimic care să nu fie în 
acord cu Scripturile (considerate drept baza acestei tradiţii). 


Numele de Mimânsă, derivat din rădăcina verbală 
man, „a gândi”, la forma iterativă, indică studiul reflectat al 
Științei sacre: este fructul intelectual al meditaţiei asupra 
Vedei. 

Prima Mimânsă (Purva-Mimânsă) este atribuită lui 
Jaimini; şi vom aminti aici că numele care sunt astfel atașate 
formării diferitelor darsana nu pot fi raportate la individua- 
lități precise: sunt folosite simbolic pentru a desemna 
adevărate „agregate intelectuale”, constituite în realitate de 
toți aceia care s-au consacrat aceluiaşi studiu pentru o durată 
de timp care este tot atât de indeterminată ca şi originea. 
Prima Mimânsă mai este numită și Karma-Mimânsă sau 
Mimânsă practică, adică cea care se referă la acte, în special 
la actele rituale; cuvântul karma are un dublu sens: în sens 
general este acțiunea sub toate formele ei; sensul special și 
tehnic se referă la acțiunea rituală, cea care este prescrisă de 
Veda. Această Mimânsă practică are drept scop, după cum 
spune comentatorul Somanătha, „să determine într-un mod 
exact şi precis sensul Scripturilor”, dar mai curând în măsura 
în care acestea conțin precepte şi nu sub raportul cunoașterii 
pure sau jiiâna, care este pusă în opoziţie, de obicei, cu 
karma, ceea ce corespunde în mod precis distincției dintre 
cele două Mimânsă. 

A doua Mimânsă (Uttara-Mimânsă) este atribuită lui 
Vyâsa, adică „entității colective'care a pus în ordine și a fixat 
definitiv textele tradiționale care constituie Veda; şi această 
atribuire este în mod special semnificativă, deoarece este 
lesne să se vadă că aici e vorba nu despre un personaj istoric 
sau legendar, ci de o adevărată „funcţie intelectuală”, care 
este chiar ceea am putea numi o funcțiune permanentă, 
deoarece Vyâsa este desemnat ca unul din cei şapte Chirajivi, 
literalmente „ființă dotată cu longevitate”, a cărui existență 
nu poate fi limitată la o epocă determinată?. 


3 Întâlnim ceva asemănător în alte tradiţii: astfel, în daoism sunt menţionaţi 
cei opt „Nemuritori”; în altă tradiție apare Melki-Tsedeg, „care este fără tată, 
fără mamă, fără genealogie, care nu are nici început şi nici sfârşit al vieţii” 
(Sf. Pavel, Epistola către Evrei, VII, 3); şi ar fi uşor să găsim şi alte apropieri 
de acest gen. 

Pentru a caracteriza cea de a doua Mimânsă în raport 
cu prima, o putem considera ca fiind Mimânsă de ordin pur 
intelectual şi contemplativ; nu putem spune Mimânsă teoreti- 
Că, prin simetrie cu cea practică, deoarece această denumire 
ar produce un echivoc. Chiar dacă termenul „teorie” este, 
etimologic, sinonim cu contemplarea, nu este mai puțin 
adevărat că în limbajul curent a căpătat o accepţiune mult 
mai restrânsă; or, într-o doctrină care este completă din 
punct de vedere metafizic, teoria, în această accepțiune 
obişnuită, nu îşi mai este suficientă sieşi, ci este totdeauna 
însoţită sau urmată de o „realizare” corespunzătoare, față 
de care ea nu este decât baza indispensabilă şi pentru care 
este ordonată complet, ca un mijloc în vederea atingerii 
unui scop. 

A doua Mimânsă mai este numită şi Brahma-Mimânsă, 
ca având în vedere în mod esenţial și direct „Cunoaşterea 
Divină” (Brahma- Vidyă); ea este cea care constituie la drept 
vorbind Vedânta, adică, după semnificaţia etimologică a 
acestui termen, „finalitatea Vedei”, bazându-se în principal 
pe învățătura conținută în Upanișade. Această expresie de 
„finalitatea Vedei” trebuie să fie înțeleasă în dublu sens, de 
concluzie şi de scop; pe de o parte, 

Upanișadele formează partea finală a textelor vedice, iar 
pe de altă parte, învățătura pe care ele o oferă este scopul 
ultim și suprem al cunoaşterii tradiționale, degajată de apli- 
caţiile mai mult sau mai puţin particulare și contingente pe 
care ea le poate prilejui în ordine diferite: cu alte cuvinte, 
putem spune că odată cu Vedânta ne aflăm în domeniul 
metafizicii pure. 

Upanișadele, făcând parte integrantă din Veda, consti- 
tuie una din bazele înseși ale tradiţiei ortodoxe, ceea ce nu a 
împiedicat pe anumiţi orientalişti, ca Max Miiller, să pretindă 
că au descoperit în ele „germenii buddhismului”, adică ai 

heterodoxiei*; o atare afirmaţie este în mod manifest o con- 
tradicție în termeni şi ar fi foarte dificil să se meargă mai 
departe cu neînțelegerea. Nu am insista prea mult spunând 
că Upanișadele reprezintă aici tradiția primordială şi funda- 
mentală şi care, în consecinţă, constituie însăşi Vedânta 
în esenţa ei; de aici rezultă că în cazul unor nelămuriri 
sau îndoieli cu privire la interpretarea doctrinei, trebuie 
raportat în ultimă instanţă şi întotdeauna la autoritatea 
Upanișadelor. 

Învățăturile principale ale Vedântei, care se degajă în 
mod expres din Upanișade, au fost coordonate și formulate 
sintetic în colecţia de aforisme ce poartă numele de Brahma- 
Sătra şi în Săriraka-Mimânsă:; autorul acestor aforisme, 
care se numeşte Bădarâyana şi Krişna-Dvaipăyana, este iden- 
tificat cu Vyăsa. Trebuie spus că Brahma-Sutra aparține clasei 
de scrieri numită Smmriti în timp ce Upanișadele, ca şi celelalte 
texte vedice, fac parte din Sruti; or autoritatea scrierilor 
Smriti decurge din cea a scrierilor Sruti, pe care se şi fondează. 
Sruti nu este o „revelaţie” în sensul religios şi occidental al 
termenului, cum afirmă majoritatea orientaliştilor, care, şi 
aici, confundă punctele de vedere cele mai diferite; ele sunt 
fructul unei inspiraţii directe, în așa fel încât au autoritate 
prin ele însele*. Sankarăchărya spune că: 


* În acest caz, „heterodoxia” este consecința unei adaptări din motive 
„ciclice” (şi trebuie să avem în vedere şi faptul că buddhismul a apărut în 
casta Ksatriya, casta războinicilor), mai degrabă decât a unei îndepărtări 
eronate, schismatice sau „eretice” de la doctrina de bază. În ceea ce priveşte 
întreaga operă a lui Ren€ Gucnon, reconsiderarea ortodoxiei sau hetero- 
doxiei buddhismului de către autor este singulară și a apărut după contactul 
(epistolar) al acestuia cu A.K.Coomaraswamy. — n.t. 


5 Termenul Shăriraka a fost interpretat de Rămânuja (comentator vișnuit, 
secolul XII) în comentariul său (Shri-Bhăshya) la Brahma-Sutra, | Adhyâya, 
1 Pâda, sutra 13, ca raportându-se la „Supremul Sine” (Paramătmă), care 
este într-o oarecare măsură „încorporat” (shărira) în toate lucrurile. 


* Diferenţa între cele două tipuri de „revelaţie” este consecința diferențelor 
fundamentale dintre tradiţiile religioase și cele metafizice - A se consulta 
Introduction...- n.t. 

Sruti serveşte de percepţie directă (în ordinea cunoaşterii 
transcendente), căci, pentru a fi o autoritate, este în mod 
necesar independentă de orice altă autoritate; iar Smriti joacă 
un rol analog celui al inducției, deoarece își derivă autoritatea 
din altă autoritate decât a ei însăși”. 


Dar pentru a nu apărea vreo neînțelegere asupra semni- 
ficației analogiei dintre cunoaşterea transcendentă şi cea 
sensibilă, este necesar să adăugăm că ea trebuie, ca orice 
analogie adevărată, să fie aplicată în sens inverst: în timp ce 
inducția se ridică deasupra percepției sensibile și permite 
trecerea la o treaptă superioară, dimpotrivă, percepţia directă 
sau inspiraţia, în ordinea transcendentă, atinge numai ea 
principiul însuşi, adică tot ce poate fi mai înalt, și din care 
derivă apoi consecințe și aplicaţii diverse. Am mai putea 
spune că diferența dintre Sruti şi Smriti este echivalentă, în 
fond, cu cea dintre intuiţia intelectuală imediată și conştiinţa 
reflectată; dacă primul termen este desemnat printr-un 
cuvânt al cărui sens primitiv este „audiție”, aceasta se dato- 
rează intenției de a sublinia caracterul intuitiv şi pentru că 
sunetul are, conform doctrinei cosmologice hinduse, locul 
primordial printre calitățile sensibile. 

În ceea ce priveşte Smmriti, sensul primar al termenului 
este „memorie”; memoria nefiind decât un reflex al percepției, 
poate fi luată ca desemnând, prin extensie, tot ceea ce pre- 
zintă caracterul unei cunoașteri reflectate sau discursive, 
adică indirecte. Cunoaşterea este simbolizată prin lumină 
de cele mai multe ori, iar inteligența pură și memoria, sau 


7 Percepția (pratyaksha) şi indicţia sau inferența (anumâna) sunt, după logica 
hindusă, cele două „mijloace probatorii” (pramâna) care pot fi folosite legi- 
tim în domeniul cunoașterii sensibile. 


8 În tradiţia hermetică principiul analogiei este exprimat prin această frază 
din Tabula Smaragdina : „Ceea ce este jos este la fel cu ceea ce este sus, și 
ceea ce este sus este la fel cu ceea ce este jos”; dar pentru a înţelege această 
formulă şi a o aplica corect, trebuie să o raportăm la „Pecetea lui Solomon”, 
formată din două triunghiuri dispuse în sens invers unul faţă de celălalt. 

facultatea intuitivă şi facultatea discursivă ar putea fi repre- 
zentate prin soare și lună; acest simbolism, despre care nu 
putem da explicații prea multe acum, este susceptibil de 
aplicații multiple?. 

Brahma-Sutra, al cărei text este de o extremă concizie, a 
dat naştere la numeroase comentarii, dintre care cele mai 
importante sunt cele ale lui Sankarâchârya și Rămănuja; 
ortodoxia lor este riguroasă, aşa încât nu e cazul să se exage- 
reze importanţa punctelor de vedere aparent diferite care, la 
drept vorbind, sunt diferențe de adaptare. Este adevărat că 
fiecare şcoală este înclinată în mod firesc să gândească şi să 
afirme că punctul său de vedere este mai demn de atenţie și 
fără a le exclude pe celelalte, să prevaleze; dar, pentru : 
rezolva problema cu toată imparțialitatea, este suficient să 
se examineze aceste puncte de vedere în ele însele şi de a 
recunoaşte până unde se întinde orizontul pe care-l îmbră- 
țişează fiecare; este de la sine înţeles că nicio şcoală nu poate 
pretinde că prezintă doctrina în mod total și exclusiv. 

Este cert că punctul de vedere al lui Sankarăchărya este 
mai profund şi merge mai departe decât cel al lui Rămânuja; 
se poate prevede acest lucru, căci punctul de vedere al lui 
Sankarăchărya este de tendinţă sivaită, în timp ce cel al lui 
Râmânuja este net vişnuit. O dispută bizară a fost iscată de 
către G. 'Ihibaut, care a tradus în engleză cele două comenta- 
rii: el pretinde că cel al lui Rămânuja este mai fidel învățăturii 
cuprinsă în Brahma-Sutra dar recunoaşte, în acelaşi timp, că 
cel al lui Sankarăchărya este mai conform cu cel al Upanișa- 
delor. Pentru a putea susține o asemenea opinie trebuie să 
admitem că există diferențe doctrinare între Upanișade şi 
Brahma- Sutra. Dar, chiar dacă ar fi aşa, autoritatea Upanișa- 


? Există urme ale acestui simbolism și în limbaj: nu este întâmplător că 
aceeaşi rădăcină man sau men a servit în diverse limbi la formarea nu- 
meroaselor cuvinte care desemnează totodată luna, memoria, „mentalul” 


=» 


sau gândirea discursivă şi omul însuși ca ființă „rațională” prin excelență. 

delor prevalează, aşa cum am explicat, iar superioritatea lui 
Sankarăchărya ar fi stabilită numai prin asta, deși nu asta a 
fost intenția lui G. Thibaut, pentru care problema adevărului 
intrinsec al ideilor nepărând că se pune. 

În realitate, Brahma-Sătra fondându-se direct şi exclusiv 
pe Upanișade, nu s-ar putea nicidecum îndepărta de acestea; 
numai scurtimea [sutrelor] făcându-le pe acestea obscure 
când sunt separate de comentarii, îi poate scuza pe cei cred 
că au găsit altceva decât o interpretare autorizată şi compe- 
tentă a doctrinei tradiționale. Astfel, discuţia este realmente 
fără obiect, şi tot ceea ce putem reține este constatarea că 
Sankarăchărya a degajat și dezvoltat mai complet ceea ce este 
conținut în mod esenţial în Upanișade; autoritatea sa nu poate 
fi contestată decât de cei care ignoră adevăratul spirit al tra- 
diției hinduse ortodoxe şi a căror opinie, în consecință, în 
ochii noștri, nu ar avea nici cea mai neînsemnată valoare; 
prin urmare comentariul lui Sankarăchărya îl vom urma de 
preferință, înaintea oricărui altuia. 

Pentru a completa aceste observaţii preliminare, va trebui 
să remarcăm, deși am mai făcut-o cu alte ocazii, că este inexact 
să dăm învățăturii din Upanișade, cum în mod cert se face, 
denumirea de „brahmanism esoteric”. Lipsa de sens a acestei 
expresii constă în faptul că termenul „esoteric” este un com- 
parativ şi că utilizarea sa presupune în mod necesar existența 
corelativă a unui „exoterism”; or o atare divizare nu poate fi 
aplicată în cazul de față. Exoterismul și esoterismul privite, 
nu ca două doctrine distincte mai mult sau mai puțin opuse, 
ceea ce ar fi cu totul eronat, ci ca două fațete ale aceleiași 
doctrine, au existat în anumite şcoli din antichitatea greacă; 
le găsim foarte net distincte în Islam; dar nu se întâmplă la 
fel în doctrinele orientale. Pentru acestea nu putem vorbi 
decât de un „esoterism natural”, care există inevitabil în orice 
doctrină şi mai degrabă în ordinea metafizică, acolo unde 
este important să se țină seama de ceea ce este inexprimabil, 

care este esențialul, deoarece cuvintele şi simbolurile nu au 
ca rațiune de a fi decât de a ajuta să poată fi conceput acesta, 
furnizând „suporturi” pentru o cercetare şi o cunoaştere 
care nu poate fi decât personală. Din acest punct de vedere, 
distincţia între exoterism şi esoterism nu ar fi altceva decât 
cea dintre „literă” şi „spirit”; o putem de asemenea aplica la 
pluralitatea de sensuri mai mult sau mai puțin profunde pe 
care le prezintă textele tradiționale sau, dacă vrem, la Scrip- 
turile sacre ale tuturor popoarelor. 

Pe de altă parte, este de la sine înțeles că învățătura 
doctrinară nu este înţeleasă la acelaşi nivel de toţi cei care o 
primesc; printre ei există, deci, unii care, într-un anume 
sens, pătrund esoterismul, în timp ce ceilalți rămân la nivel 
exoteric deoarece orizontul lor intelectual este mai limitat; 
dar nu în acest fel înţeleg lucrurile cei care vorbesc de „brah- 
manismul esoteric”. În realitate, în brahmanism, învățătura 
este accesibilă, în integralitatea sa, tuturor celor care sunt 
„calificaţi” (adhikări) din punct de vedere intelectual, adică 
sunt capabili să obţină un beneficiu efectiv; şi dacă există 
doctrine rezervate unei elite, aceasta se datorează faptului că 
nu se poate altfel acolo unde învăţătura este distribuită cu 
discernământ și conform capacităților reale ale fiecăruia. Dacă 
învățătura tradițională nu este esoterică în sensul propriu al 
acestui cuvânt, ea este cu adevărat „inițiatică”, şi diferă pro- 
fund, prin toate modalitățile, de instrucțiunea „profană” 
despre care occidentalii zilelor noastre se autoiluzionează 
atât; este vorba despre ceea ce noi am afirmat în legătură cu 
„Știința sacră” şi cu imposibilitatea de a o „vulgariza”*. 


* Toate aceste lucruri legate de capacitățile intelectuale diferite nu au 
niciun conţinut „elitist” sau „discriminator”, în sensul în care noi înțelegem 
lucrurile astăzi; perspectiva este cât se poate clară și, având în vedere 
circumstanţele, ea nu presupune nicio tentă sau nuanță etică. Radicalizarea 
sensurilor simplist promovate nu justifică în niciun fel neinspirata, nefasta 
„democraţie intelectuală” — de altfel, o contradicţie în termeni imposibil de 


acceptat. - n.t. 

Această din urmă remarcă aduce o alta: în Orient, doc- 
trinele tradiţionale au întotdeauna învățătura orală ca mod 
de transmitere regulară [autentică —n.t.], inclusiv în cazul în 
care aceasta se află fixată în textele scrise. Faptul acesta are 
rațiuni profunde, căci nu numai cuvintele trebuie transmise, 
ci mai degrabă participarea efectivă la tradiție trebuind să 
fie asigurată. În aceste condiții, nu putem spune, precum 
Max Miller și alți orientaliști, că termenul Upanișad desem- 
nează cunoaşterea obținută „așezându-te la picioarele unui 
învăţător”; această denumire, dacă acesta ar fi sensul, s-ar 
potrivi indistinct tuturor părților Vedei; şi, de altfel, există 
aici o interpretare care nu a fost propusă niciodată de un 
hindus competent. În realitate, numele de Upanișade indică 
faptul că ele sunt destinate risipirii ignoranței furnizând mij- 
loacele de apropiere de Cunoaşterea supremă; şi dacă vorbim 
doar de apropierea de aceasta, e pentru că această Cunoaş- 
tere e riguros incomunicabilă în esenţa sa, căci nimeni nu o 
poate atinge altfel decât prin sine însuşi. 

O altă expresie care ni se pare şi mai nepotrivită decât 
„brahmanismul esoteric” este aceea de „teozofie brahma- 
nică, care a fost folosită de P. Oltramare; de altfel, chiar el 
arată că nu a adoptat-o fără să ezite, deoarece pare „să le- 
gitimeze pretenţiile teozofilor occidentali” de a se pune 
sub autoritatea Indiei, pretenţii pe care le consideră nefon- 
date. Este drept că trebuie evitat tot ceea ce riscă să întrețină 
anumite confuzii dintre cele mai supărătoare; dar sunt şi 
motive mai grave şi mai decisive de a nu admite denumirile 
propuse. Dacă pretinşii teozofi de care vorbeşte P. Oltra- 
mare ignoră aproape complet doctrinele hinduse și nu îm- 
prumută decât cuvinte pe care le utilizează fără rost, ei nu 
se ataşează nici măcar adevăratei teozofii, fie aceasta chiar 
occidentală. De aceea ținem să distingem cu grijă „teozo- 
fia” de „teozofism. 

Dar lăsând la o parte teozofismul, vom spune că nicio 
doctrină orientală nu are cu teozofia atâtea puncte comune 
care să justifice atribuirea acestui nume; aceasta rezultă ime- 
diat din faptul că această vocabulă desemnează exclusiv 
concepții de inspiraţie mistică, deci religioasă, şi chiar spe- 
cific creştină. Teozofia este strict occidentală; de ce să aplicăm 
acest cuvânt doctrinelor pentru care nu este făcut, și cărora 
nu li se potrivesc mai bine nici etichetele sistemelor filosofice 
occidentale? Încă o dată, nu despre religie este vorba aici, și 
prin urmare nici de teozofie sau de teologie; cei doi termeni 
au început să fie oarecum sinonimi, deși au început, în egală 
măsură, din motive pur istorice, să capete accepțiuni foarte 
diferite". 

Se va obiecta, poate, că noi înşine am folosit mai îna- 
inte expresia „Cunoaștere Divină”, care este echivalentă cu 
semnificația primă a cuvintelor „teozofie” și „teologie”; 
este adevărat, dar, mai întâi, nu le putem considera pe 
acestea neținând seama numai de etimologia lor, căci au 
devenit termeni pentru care este imposibil să faci abstrac- 
ție de schimbările de sens pe care o folosire prea susținută 
a provocat-o. 

Apoi, recunoaştem că această expresie de „Știință Divi- 
nă” nu este perfect adecvată; dar nu avem una mai bună la 
dispoziție pentru a face să se înțeleagă ceea ce trebuie, dată 
fiind inaptitudinea limbilor europene de a exprima ideile pur 
metafizice; şi nu credem că sunt inconveniente aşa de serioase 
pentru a le folosi, de vreme ce avem grijă să avertizăm că nu 
trebuie luată în seamă nuanța religioasă pe care ar avea-o dacă 
ar fi raportate la concepțiile occidentale. 


!! O remarcă asemănătoare ar putea fi făcută pentru cuvintele „as- 
trologie” şi „astronomie, care erau la începuturi sinonime şi care, 
fiecare, la greci, desemna deopotrivă ceea ce una și cealaltă au de- 
semnat separat. 

În pofida acestor precizări ar putea să subziste un echivoc, 
întrucât termenul sanscrit care poate fi tradus cât mai puţin 
inexact prin „Dumnezeu” nu este Brahma, ci Isvara; numai 
că utilizarea adjectivului „divin', chiar în limbajul obişnuit, 
este mai puţin strict, mai vag poate, şi se pretează mai bine 
decât acela al substantivului din care derivă într-o transpozi- 
ție ca aceea pe o facem noi aici. Ceea ce trebuie reținut este că 
termeni precum „teologie” şi „teozofie”, chiar luaţi etimologic 
şi în afara oricărei intervenții din punct de vedere religios, nu 
s-ar putea traduce în sanscrită decât prin Isvara-Vidyă. Dim- 
potrivă, ceea ce noi redăm aproximativ prin „Cunoaştere 
Divină, când este vorba despre Vedânta, este Brahma- Vidyă, 
căci punctul de vedere al metafizicii pure implică în mod 
esențial considerarea lui Brahma sau a Principiului Suprem, 
isvara sau „Personalitatea Divină” nefiind decât denumirea în 
calitate de principiu al manifestării universale şi în raport cu 
aceasta. ă 

Prin urmare, considerarea lui Isvara este deja un punct 
de vedere relativ: este cea mai înaltă dintre relativităţi, prima 
dintre toate determinaţiile, dar nu este mai puțin adevărat că 
este „calificat” (saguna) şi „conceput distinct” (saviseșa), în 
timp ce Brahma este „non-calificat” (nirguna) şi „dincolo de 
orice distincţie” (nirviseșa), în mod absolut necondiţionat, iar 
toată manifestarea universală este riguros nulă în raport cu 
Infinitatea Sa. 

Din punct de vedere metafizic, manifestarea nu poate fi 
privită decât în dependenţa ei față de Principiul Suprem și 
cu titlu de simplu „suport” pentru ridicarea la Cunoașterea 
transcendentă, sau, dacă luăm lucrurile în sens invers, cu titlu 
de aplicaţie a Adevărului principial. În orice caz, nu trebuie 
să vedem, în tot ceea ce se spune, decât un gen de „ilustrare” 
destinată a face cât de cât înțeles „non-manifestatul”, obiectul 
esențial al metafizicii, şi a permite astfel, aşa cum spuneam 

interpretând denumirea de Upanișade, apropierea de Cu- 
noaşterea prin excelență”. 


* Pentru mai multe detalii despre consideraţiile preliminare la care a tre- 
buit să ne limităm a le indica sumar în acest capitol, trimitem cititorul 
la lucrarea noastră Introduction gencrale ă Letude des doctrines hindoues, 
în care ne-am propus să tratăm în mod expres aceste aspecte într-un 
mod detaliat. [Vezi Rene Guenon, Introducere generală în studiul doc- 
trinelor hinduse, pref. Florin Mihăescu, trad. Daniel Hoblea, Ed. Herald, 
Bucureşti, 2006 - nt. ) 


CAPITOLUL II 


DISTINCȚIA FUNDAMENTALĂ 
ÎNTRE „SINELE” ȘI „SINEA” 


Pentru a înțelege bine doctrina Vedântei în ceea ce pri- 
veşte ființa umană, este necesar să evidențiem înainte de 
toate, cât se poate de clar, distincţia fundamentală dintre 
„Sinele”, care este principiul însuși al ființei, şi „sinea'* indi- 
viduală. Este inutil să mai spunem că utilizarea termenului 
„Sinele” nu implică, în ceea ce ne priveşte, nicio interpretare 
comună cu anumite şcoli care au făcut uz de el, dar care nu 


* În ceea ce priveşte cele două noțiuni: (în limba franceză: Soi şi moi), pro- 
punem traducerea Sinele şi sinea, din mai multe motive dintre care trei 
sunt principale: 1. sinea este reflectarea pe planul manifestării a Sinelui 
principial, iar forma celor doi termeni este apropiată de termenii din limba 
sanscrită: Atmă („Sinele”) şi jivâtmă („sinea”) prin asemănare formală a 
rădăcinii cuvântului, care sugerează, într-un anume fel şi recesivitatea; 
2. dacă Sinele este de genul masculin, sinea este de genul feminin, păstrându-se 
şi exprimându-se şi raportul recesiv firesc; 3. în limba română „eul” are un 
sens, o încărcătură psihologică foarte importantă şi, de altfel, el nu poate 
coincide cu sinea, care este „principiul individuaţiei”. Considerăm că traseul 
postum al individului uman, care presupune o ierarhizare şi o distribuire 
pe scara imensă a manifestării, este parcurs de sinea şi nu de eul psihologic, 
care se descompune odată cu moartea fizică; memoria, voinţa, etc., funcţiile 
psihice nu mai subzistă după moarte, pentru considerentul că în viaţă au 
avut nevoie de un suport anatomo-fiziologic ce a dispărut odată cu moartea, 
în vreme ce sinea nu îl necesită. Desigur, existența în limba română a celor 
doi termeni este un privilegiu de care înțelegem să ne folosim. - n.t. 

au prezentat niciodată, într-o terminologie orientală cel mai 
adesea neînțeleasă, decât concepții cu totul occidentale şi, 
de altfel, fanteziste; şi facem aici referire nu numai la teozofism, 
ci şi la şcolile pseudo-orientale, care au denaturat complet 
Vedânta sub pretext că o adaptează înţelegerii mentalităţii 
occidentale, şi despre care am avut deja ocazia să dăm 
explicaţii. 

Abuzul utilizării unui cuvânt nu este, în opinia noastră, 
un motiv suficient și necesar pentru a renunţa să îl mai folosim, 
în special dacă nu avem la dispoziţie un alt termen pentru 
a-l înlocui şi care să fie bine adaptat la ceea ce trebuie exprimat; 
dacă vom fi excesiv de riguroşi din acest punct de vedere 
vom sfârşi prin a nu mai găsi decât foarte puţini termeni 
care să nu fi fost folosiți, mai mult sau mai puţin abuziv, de 
către filosofie. Singurele cuvinte pe care dorim să le îndepăr- 
tăm sunt cele care au fost inventate expres pentru concepții 
cu care lucrurile ce le expunem aici nu au nimic în comun: 
este cazul denumirilor diferitelor genuri de sisteme filosofice; 
la fel şi termenii care aparţin vocabularului ocultiştilor şi 
altor „neo-spiritualişti”; dar pentru cei care aparţin ultimei 
categorii, care nu au făcut decât să împrumute din doctrinele 
anterioare pe care au obiceiul să le plagieze sfruntat, fără să 
înțeleagă nimic, nu ne facem nicio grijă în a le restitui sem- 
nificaţia ce le revine în mod normal. 

În loc de termenii „Sinele” şi „sinea” putem folosi, de 
asemenea, pe cei de „personalitate” şi „individualitate”, cu o 
rezervă, în același timp, căci „Sinele” aşa cum vom explica 
mai departe, poate fi ceva mai mult decât personalitatea. 
Teozofiştii, care par să aibă plăcerea de a încurca terminologia, 
utilizează termenii de personalitate şi individualitate într-un 
sens care este opus celui corect: pe primul îl identifică „si- 
nei” şi pe cel de al doilea „Sinelui” Înaintea lor, dimpotrivă, 
chiar în Occident când s-a făcut o distincţie între cei doi 
termeni, totdeauna personalitatea a fost privită ca superioară 

individualităţii, şi de aceea şi spunem că acesta este raportul 
lor normal pe care trebuie să îl păstrăm. Filosofia scolastică, 
în mod special, nu a ignorat această distincţie, dar se pare că 
nici nu i-a dat întreaga valoare metafizică, şi nici nu a tras 
concluziile profunde pe care le implică; aceasta se întâmplă 
frecvent, chiar în cazurile în care ea prezintă similitudinile 
cele mai remarcabile cu anumite părţi ale doctrinelor orien- 
tale. În orice caz, personalitatea, înțeleasă metafizic, nu are 
nimic în comun cu ceea ce filozofii moderni numesc adesea 
„persoană umană”, care nu este altceva, în realitate, decât 
individualitatea pur şi simplu; de altfel, ea este cea care poate 
fi umană și nu personalitatea. În general, se pare că occidenta- 
lii, chiar când vor să meargă mai departe în concepțiile proprii, 
aşa cum nu fac majoritatea dintre ei, iau drept personalitate 
ceea ce nu este, de fapt, decât partea superioară a individua- 
lității, sau o simplă extensiune a acesteia; în aceste condiţii, 
tot ceea ce este de ordin pur metafizic rămâne obligatoriu în 
afara înțelegerii lor. 

„Sinele” este principiul transcendent și permanent în 
raport cu care ființa manifestată, ființa umană de exemplu, nu 
este decât o modificare trecătoare și contingentă, modificare 
ce nu afectează cu nimic principiul, aşa cum vom vedea. 
„Sinele”, ca atare, nu este deloc individualizat şi nici nu poate 
fi, căci, trebuind să fie totdeauna privit sub aspectele de eter- 
nitate* și imutabilitate, care sunt atributele necesare Fiinţei 


2 Leon Daudet, într- unele din lucrările sale (L:Heredo şi Le Monde des images) dis- 
tinge în ființa umană ceea ce numeşte „sine” şi „eu”; dar, şi unul şi celălalt, 
pentru noi, fac parte din individualitate, şi ţin de resortul psihologiei, care, 
dimpotrivă, nu poate în niciun fel să atingă personalitatea; această deose- 
bire indică totuşi un fel de presentiment care este demn de remarcat la un 
autor ce nu are deloc pretenţia de a fi metafizician. 


»a 


* “Eternitate” în raport cu manifestarea, deoarece „puritatea” se referă la 
aspectul strict principial; întrebarea se pune, în ceea ce priveşte aspectul tempo- 
ral, dacă eternitatea nu este forma temporală a infinităţii. În această situaţie, 
Ființa pură este astfel din perspectiva „producţiei formelor”, a manifestării 
universale, dar nu din cea a corelativului ei: Non-Fiinţa - n.t. 

pure, nu este susceptibil de nicio particularizare care l-ar 
face „altul decât el-însuşi”*. Imuabil în natura sa proprie, 
dezvoltă numai posibilităţile indefinite pe care le conţine în 
sine, prin trecerea relativă de la putere la act traversând un 
număr indefinit de trepte și aceasta fără ca permanența sa 
esenţială să fie afectată, întrucât această trecere este relativă 
şi pentru că această dezvoltare nu este decât una privită din 
perspectiva manifestării în afara căreia nu poate exista nicio 
succesiune, ci numai o perfectă simultaneitate, în aşa fel 
încât ceea ce este virtual sub un anumit raport nu este mai 
puţin realizat în „eternul prezent”. 

Faţă de manifestare, se poate spune că „Sinele” dezvoltă 
posibilităţile sale în toate modalităţile de realizare, în multi- 
tudine indefinită, care sunt pentru ființa integrală tot atâtea 
stări diferite, dintre care una, supusă condiţiilor de existență 
foarte speciale ce o definesc, constituie segmentul sau mai 
degrabă determinarea particulară a acestei stări care este 
individualitatea umană. „Sinele” este astfel principiul prin 
care există, fiecare în propriul său domeniu, toate stările 
fiinţei; şi astfel trebuie să se înțeleagă nu numai stările mani- 
festate despre care vorbim, individuale ca starea umană sau 
supra-individuale, dar și, chiar dacă termenul „a exista” 
devine impropriu, starea de non-manifestare, ce conţine toate 
posibilitățile care nu sunt susceptibile de nicio manifestare, 
în același timp și posibilitățile de manifestare însele în mod 
principial. Dar acest „Sine” nu este decât prin sine însuși, 
neavând și neputând să aibă, în unitatea totală și indivizibilă 
a naturii sale intime, niciun principiu care să-i fie exterior*. 


* Expresie marcată de autor care reproduce o formulare akbariană bine- 
cunoscută: „Dumnezeu - a Lui este slava! - singur este şi altul-decât- 
El-însuși nu poate fi!” Aceasta este şi expresia cea mai cunoscută a 
monoteismului absolut - n.t. 


* Avem intenţia să expunem mai complet, în alte studii, teoria metafizică a 
stărilor multiple ale fiinţei; nu indicăm aici decât ceea ce este indispensabil pen- 
tru înțelegerea constituţiei ființei umane. [În 1932 apărea Les Etats multiples 

„Sinele”, considerat în raport cu o ființă, așa cum am 
procedat noi, este personalitatea; s-ar putea restrânge, este 
drept, folosirea acesteia din urmă la „Sinele” ca principiu al 
stărilor manifestate, aşa cum „Personalitatea Divină”, Isvara, 
este principiul manifestării universale; dar putem extinde, 
de asemenea, prin analogie, „Sinele” ca principiu al tuturor 
stărilor ființei, manifestate şi non-manifestate. Această 
personalitate este o determinare imediată, primordială şi 
non-particularizată a principiului care este numit în san- 
scrită Atmă sau Paramâtma, şi pe care putem, în lipsa unui 
termen mai potrivit, să îl desemnăm ca „Spirit Universal, 
dar, fireşte, cu condiţia de a nu înțelege în această utilizare a 
termenului „spirit” nimic care să amintească de concepțiile 
filosofice occidentale, şi, în special de a nu-l face corelativul 
„materiei” cum se întâmplă pretutindeni la oamenii din 
zilele noastre, la care persistă, chiar inconștient, influența 
dualismului cartezian$. Metafizica adevărată, o spunem încă 
o dată, este dincolo de orice opoziţie, dintre care cea dintre 
„spiritualism” şi „materialism” ne poate constitui un exem- 
plu, nepreocupându-se de aspecte mai mult sau mai puţin 
speciale, şi adesea artificiale, care fac să apară opoziții 
asemănătoare. 

Atmă pătrunde toate lucrurile, care sunt modificări 
accidentale ale sale şi care, urmând expresia lui Rămânuja, 
„constituie într-un fel corpul său (acest cuvânt trebuie înțeles 


de letre, Guenon ţinându-și astfel promisiunea, după ce, cu un an înainte, 
publicase o altă lucrare de doctrină, esenţială pentru înţelegerea completă a 
doctrinei metafizice: Le Symbolisme de la Croix - n.t.] 


$ Din punct de vedere teologic, când se spune că „Dumnezeu este spirit 
pur”, aceasta nu trebuie să se înţeleagă în sensul că „spiritul” se opune 
„materiei” iar aceşti doi termeni nu se pot înțelege decât unul în raport 
cu celălalt, căci am ajunge astfel la un fel de concepţie „demiurgică” mai 
mult sau mai puţin vecină cu cea care se atribuie maniheismului; nu 
este mai puțin adevărat că o atare expresie este dintre acelea care pot 
da ușor naştere la false interpretări, ajungându-se până la substituirea 


„unei ființe” cu Fiinţa pură. 

în sens pur analogic), fie ele de natură inteligentă sau non- 
inteligentă”, adică după concepţiile occidentale, „spirituale” 
şi „materiale, căci neexprimând decât o diversitate de 
condiţii în manifestare, nu se face nicio diferență în privința 
principiului necondiționat şi non-manifestat. Acesta este 
„Sinele Suprem” (traducerea literală a lui Paramâtmâ) a tot 
ceea ce există, în orice mod ar fi, și rămâne totdeauna „acelaşi” 
față de multiplicitatea indefinită a treptelor de Existenţă, 
înțeleasă în sens universal, ca şi dincolo de Existenţă, adică 
în non-manifestarea principială. 

„Sinele”, chiar pentru o ființă oarecare, este identic în 
realitate cu Atmă, deoarece este esențialmente dincolo de orice 
distincţie şi de orice particularizare; de aceea în sanscrită, 
același cuvânt âtman la alte cazuri decât la nominativ, ţine 
locul pronumelui reflexiv „sine-însuşi”. „Sinele” nu este diferit 
de Atmă, dacă aceasta nu se întâmplă atunci când îl privim 
în mod particular și „distinctiv” în raport cu o ființă, şi 
chiar, mai precis, în raport cu o anumită stare definită a 
acestei ființe, aşa cum ar fi starea umană, şi numai în măsura 
în care o considerăm din acest punct de vedere special şi 
restrâns. În acest caz nu „Sinele” devine efectiv distinct de 
Atmă într-o măsură oarecare, căci el nu poate fi „altul decât 
el-însuşi”, aşa cum spuneam mai înainte, și nu ar fi afectat de 
punctul de vedere din care este considerat, nu mai mult 
decât altă contingență. 

Ceea ce trebuie spus este că, în măsura în care facem 
această distincţie, ne îndepărtăm de la considerarea directă 
a „Sinelui” pentru a nu mai lua în consideraţie decât reflec- 
tarea sa în individualitatea umană, sau în cu totul altă stare 
a ființei, căci este de la sine înţeles că, față de „sinele', toate 
stările de manifestare sunt riguros echivalente și pot fi 
considerate asemănătoare; dar, în acest moment, ceea ce ne 
priveşte este individualitatea umană în mod special. Această 

reflectare* despre care vorbim determină ceea ce am putea 
numi centrul acestei individualităţi; dar dacă o izolăm de 
principiul ei, adică de „Sinele” însuşi, nu mai are decât o 
existenţă iluzorie, căci din principiu îşi ia întreaga realitate 
şi nu are efectiv această realitate decât prin participarea la 
natura „Sinelui', adică în măsura în care se identifică prin 
universalizare cu el. 

Personalitatea, mai spunem noi, ţine esențialmente de 
ordinul principiilor în sensul cel mai strict al termenului, 
adică de ordin universal; ea nu poate fi privită, deci, decât 
din punctul de vedere al metafizicii pure, ce are ca domeniu 
Universalul*. „Pseudo-metafizicienii” din Occident au obiceiul 
să confunde cu Universalul lucruri care, în realitate, aparțin 
ordinului individual; sau, mai degrabă, cum nu pot concepe 
în niciun fel Universalul, aplică abuziv această denumire în 
locul „generalului', care nu este decât o simplă extensie a 
individualului. Unii împing confuzia şi mai departe: filosofii 
„empirişti” care nu pot concepe nici măcar generalul, îl 
asimilează cu colectivul, care nu este decât particularul; şi 
prin aceste degradări succesive ajungem la coborârea tutu- 
ror lucrurilor la nivelul cunoaşterii sensibile, pe care mulți o 
consideră şi singura posibilă, deoarece orizontul lor mental 
nu trece dincolo de acest domeniu şi vor să impună tuturor 
limitările care nu rezultă decât din propria lor incapacitate, 
fie naturală, fie dobândită prin educaţie specială. 

Pentru a preveni orice neînțelegere de genul celor pe 
care le-am semnalat, vom da aici, o dată pentru totdeauna, 


* Această reflectare nu este altceva decât sinea — temei al fiinţei individuale 
„ne 


umane, „principiul individuației” prin care o ființă „distinctă” îşi legitimează 
existenţa în planul manifestării universale. - n.t. 

* Credem că nu este inutil să facem o precizare, sau mai bine spus să rea- 
mintim că Universalul nu poate fi confundat sub nicio formă cu Generalul, 
care este un „individual extins”; în mod cert, numai Universalul este In- 
finitul Principial, Principiul Suprem, „Infinibilul, Necondiţionatul Absolut, 
Supremul”- n.t. 

o schemă, în care sunt precizate distincţiile esenţiale în această 
privinţă, şi la care îi rugăm pe cititori să recurgă ori de câte 
ori va fi necesar pentru a evita repetițiile fastidioase: 


UNIVERSAL 


General 
INDIVIDUAL Colectiv 
Particular 
Singular 


Este important să adăugăm că distincţia dintre Univer- 
sal şi individual nu trebuie să fie privită ca o corelare, căci 
termenul secund, anulându-se riguros în raport cu primul, 
nu i se va opune în niciun fel. Asemenea şi în ceea ce priveşte 
non-manifestatul şi manifestatul; s-ar părea, la prima vedere, 
că Universalul și non-manifestatul trebuie să coincidă și 
dintr-un anumit punct de vedere identificarea lor ar fi justi- 
ficată, deoarece, metafizic vorbind, non-manifestatul este 
esenţialul. 

Totuși, trebuie să ţinem seama de anumite stări de 
manifestare care, fiind informale, sunt prin aceasta supra- 
individuale; dacă nu distingem decât Universalul şi indivi- 
dualul, va trebui în mod necesar să raportăm aceste stări la 
Universal, ceea ce s-ar putea face cu atât mai mult cu cât 
este vorba de o manifestare care este încă principială, 
într-un fel, cel puţin în comparaţie cu stările individuale; 
dar aceasta nu trebuie să ne facă să uităm că tot ceea ce este 
manifestat, chiar pe aceste trepte superioare, este necesar- 
mente condiționat, adică relativ. 

Considerând lucrurile în acest fel, Universalul va fi nu 
numai non-manifestat, dar şi informal, cuprinzând totodată 

non-manifestatul şi stările de manifestare supraindividuale; 
în ceea ce priveşte individualul, el conţine toate treptele 
manifestării formale, adică toate stările în care ființele 
îmbracă forme, căci ceea ce caracterizează propriu-zis indi- 
vidualitatea şi o constituie în mod esenţial ca atare, este 
prezenţa formei printre condiţiile limitative ce definesc şi 
determină o stare de existență. Aceste din urmă considerații 
le putem rezuma în următoarea schemă: 


Non-manifestare 
UNIVERSAL......... 
Manifestare informală 


Stare subtilă 
INDIVIDUAL... Manifestare formală 
Stare grosieră 


Expresiile „stare subtilă” şi „stare grosieră, care se referă 
la trepte diferite ale manifestării formale, vor fi explicate 
ulterior; dar putem arăta încă de pe acum că această din 
urmă distincţie nu are valoare decât dacă luăm ca punct de 
plecare individualitatea umană sau, mai exact, modul corpo- 
ral sau sensibil. „Starea grosieră” nu este altceva decât starea 
corporală însăşi căreia individualitatea umană nu-i aparține, 
aşa cum vom vedea, decât printr-una din modalităţile sale, 
şi nu în dezvoltarea sa integrală. În ceea ce priveşte „starea 
subtilă”, ea cuprinde, pe de o parte, modalităţile extra-corporale 
ale ființei umane sau ale oricărei fiinţe situată în aceeași stare 
de existență şi, de asemenea, pe de altă parte, toate stările 
individuale altele decât aceasta. 

Vedem că cei doi termeni nu sunt cu adevărat simetrici 
şi nici, nu pot avea comună măsură, deoarece unul din ei nu 
reprezintă decât o parte dintr-una din stările indefinit mul- 

tiple ce constituie manifestarea formală, în timp ce celălalt 
cuprinde tot restul acestei manifestări”. Simetria nu se regă- 
seşte până la un anumit punct decât dacă ne restrângem 
doar la considerarea numai a individualității umane şi este, 
de altfel, din acest punct de vedere, stabilită distincțiunea 
respectivă, în primul rând, de către doctrina hindusă. Chiar 
dacă se depăşeşte acest punct de vedere şi chiar dacă nu îl 
avem în vedere decât pentru a ajunge să îl depășim efectiv, 
nu este mai puțin adevărat că trebuie să-l luăm ca bază, 
inevitabil, şi ca termen de comparaţie, căci este cel care priveşte 
starea în care ne aflăm actualmente. 

Vom spune că ființa umană, considerată în integralitatea 
sa, conţine un anumit ansamblu de posibilități care constituie 
modalitatea sa corporală sau grosieră, plus o multitudine de 
alte posibilități care, extinzându-se în sensuri diferite dincolo 
de aceasta, constituie modalităţile ei subtile; dar toate aceste 
posibilități reunite nu reprezintă totuși decât o singură și 
aceeaşi treaptă a Existenţei universale. Rezultă de aici că 
individualitatea umană este mult mai mult și, în același timp, 
mult mai puţin decât cred în mod obișnuit occidentalii: 
mult mai mult, pentru că ei nu cunosc decât modalitatea 
corporală, care nu este decât o parte infimă din posibilitățile 


? Putem face înțeleasă această asimetrie printr-o remarcă utilizată curent, 
ce ţine de logica obişnuită: dacă vom considera o atribuire sau o calitate 
oarecare, vom împărți toate lucrurile posibile în două grupe, care sunt, pe 
de o parte, cea a lucrurilor care posedă acea calitate, şi pe de altă partea, cea 
a lucrurilor care nu o posedă. Dar, în timp ce prima grupă este definită şi 
determinată pozitiv, a doua, care nu este caracterizată decât într-un mod 
pur negativ, nu este în niciun fel limitată prin aceasta şi este cu adevărat 
indefinită. Nu există deci nici simetrie și nici comună măsură între cele 
două grupe, care constituie astfel o diviziune binară, şi a căror diferenţiere, 
distincţiune, nu are valoare decât dintr-un punct de vedere special, cel al 
calităţii luată ca punct de plecare, deoarece a doua grupă nu are nicio omo- 
genitate şi poate cuprinde lucruri care nu au nimic comun unele cu altele, 
ceea ce nu împiedică această diviziune să fie valabilă sub raportul considerat. 
În acest mod distingem manifestatul și non-manifestatul, formalul și in- 
formalul şi, în fine, în formal, corporalul şi necorporalul. 

sale; dar şi mult mai puţin, deoarece această individualitate, 
departe de a fi realmente ființa totală, nu este decât o stare a 
acestei fiinţe, într-o indefinitate de alte stări, a căror sumă 
nu înseamnă nimic în raport cu personalitatea, singura ființă 
adevărată, pentru că numai ea este starea ei permanentă și 
necondiționată, și pentru că numai aceasta poate fi conside- 
rată ca absolut reală. Tot restul, fireşte, este real dar numai 
într-un mod relativ, în rațiunea dependenţei față de principiu 
şi în măsura în care îl reflectă prin ceva, așa cum imaginea 
reflectată într-o oglindă își derivă realitatea sa din obiectul 
fără de care nu ar fi avut nicio existență; dar această realitate 
„secundă'*, care nu e decât participată, este iluzorie în raport 
cu realitatea supremă, așa cum aceeaşi imagine este iluzorie 
în raport cu obiectul; şi, dacă vrem să o separăm de princi- 
piu, această iluzie va deveni irealitate pur şi simplu*. Vom 
înțelege prin aceasta că existența, adică ființa condiţionată 
şi manifestată, este totodată reală într-un anume sens și 
iluzorie în alt sens; este unul din punctele esenţiale pe care 
nu l-au înțeles niciodată occidentalii care au deformat 
scandalos Vedânta prin interpretările lor eronate și pline de 
prejudecăți. 

Trebuie să-i avertizăm în mod special pe filosofi că 
Universalul și individualul nu sunt pentru noi ceea ce ei 
numesc „categorii”; şi le reamintim, deoarece oamenii zilelor 
noastre par să fi uitat într-o oarecare măsură că aceste „cate- 
gorii, în sensul aristotelician al cuvântului, nu sunt altceva 
decât genurile cu cel mai mare grad de generalitate, așa încât 
ele aparțin încă domeniului individual, căruia îi marchează 


* Expresia în franceză : moindre realite, lit.: „mai puţină realitate”- am 
=» 


preferat să o traducem realitate „secundă” deoarece este o realitate devenită 
de „planul al doilea” — n.t. 


* Credem că este necesar să subliniem: o iluzie nu este ireală, în sensul că 
are inexistenţă; ea are existenţă „dedusă” din contactul cu forma ei, la fel de 
iluzorie, dar manifestată în plan existențial — n.t. 

de altfel limita dintr-un anumit punct de vedere. Ar fi mai 
just să se asimileze Universalul cu ceea ce scolasticii numeau 
„transcendentaliile”, care depăşeau toate genurile, inclusiv 
„categoriile”; dar dacă aceste „transcendentalii” sunt de ordin 
universal, ar fi încă o eroare să se creadă că ele constituie tot 
Universalul, sau chiar că sunt ceea ce este cel mai important 
de considerat pentru metafizica pură: ele sunt coextensive 
Fiinţei, dar nu merg dincolo de Fiinţă, la care se opreşte de altfel 
doctrina în care acestea sunt considerate. Or, dacă „ontologia” 
sau cunoaşterea Fiinţei provine din metafizică, ea este foarte 
departe de a fi metafizica totală şi completă, căci Fiinţa nu 
este non-manifestatul în sine, ci numai principiul manifes- 
tării; prin urmare, ceea ce se află dincolo de Fiinţă este mult 
mai important, din punct de vedere metafizic, decât Fiinţa 
însăşi. Cu alte cuvinte, Brahma, şi nu iSvara este cel care 
trebuie recunoscut ca Principiul Suprem. Este exact ceea 
ce declară în mod expres Brahma-Sătra, care începe cu 
aceste cuvinte: „Acum începe studiul lui Brahma”, la care 
Sankarăchârya adaugă acest comentariu: 


Poruncind cercetarea lui Brahma, această primă sutra reco- 
mandă un studiu profund al textelor Upanișadelor, realizat 
cu ajutorul unei dialectici care (luându-le ca bază şi ca prin- 
cipiu) nu sunt niciodată în dezacord cu ele, şi care, ca şi ele 
(dar cu titlu de simplu mijloc ajutător), îşi propun ca scop 
Eliberarea. 


CAPITOLUL III 


CENTRUL VITAL AL FIINȚEI UMANE, 
SĂLAȘUL LUI BRAHMA 


„Sinele”, aşa cum am văzut mai înainte, nu trebuie con- 
siderat distinct de Atmă; şi, pe de altă parte, Atmă este identic 
cu Brahma însuşi: este ceea ce noi numim „Identitate Supre- 
mă”, conform unei expresii împrumutate din esoterismul 
musulman, a cărui doctrină, asupra acestei probleme la fel 
de bine ca și asupra altora, în pofida unor mari diferențe de 
formă, este în fond aceeași cu cea a tradiţiei hinduse. Reali- 
zarea acestei identități se operează prin Yoga, adică unirea 
intimă și esenţială a ființei cu Principiul Divin sau, dacă 
preferăm, cu Universalul; sensul propriu al cuvântului Yoga 
este „unire” şi nu un altul', în pofida interpretărilor multiple, 
unele mai fanteziste decât altele, pe care le-au propus orien- 
taliştii şi teozofiştii. 

Trebuie observat că această realizare nu trebuie conside- 
rată în mod propriu ca o „efectuare” sau ca „producerea unui 
rezultat non-preexistent”, după expresia lui Sankarăchărya, 
căci unirea despre care este vorba, chiar nerealizată actual- 
mente în sensul pe care îl înțelegem aici, nu există mai puțin 


! Rădăcina acestui cuvânt, foarte puţin schimbată, se regăseşte în latinescul 
jungere şi derivatele sale. 

potențial, sau mai degrabă virtual; este vorba ca ființa in- 
dividuală (căci numai în raport cu aceasta putem vorbi de 
„realizare”) doar să conştientizeze efectiv ceea ce este real- 
mente şi veșnic”. 

De aceea se spune că Brahma sălășluieşte în centrul 
vital al ființei umane - și aceasta pentru orice ființă și nu 
doar pentru cel care este „unit” sau „eliberat” -, cei doi 
termeni desemnând același lucru dar sub două aspecte dife- 
rite, primul în raport cu Principiul, al doilea în raport cu 
manifestarea sau existența condiționată. 

Acest centru vital este considerat, analogic, a fi cel mai 
mic ventricul (guhâ) al inimii (hridaya), dar nu trebuie con- 
fundat cu inima în sensul obișnuit al cuvântului, adică nu ne 
referim la organul fiziologic ce poartă acest nume, căci este 
în realitate centrul, nu numai al individualității corporale, 
ci al individualității integrale, susceptibilă de o extensiune 
indefinită în domeniul său (care nu este de altfel decât o 
treaptă a Existenţei) şi a cărei modalitate corporală nu con- 
stituie decât o parte, cea mai restrânsă chiar, aşa cum am 
mai spus. Inima este considerată ca fiind centrul vieții, şi 
chiar este, din punct de vedere fiziologic, în raport cu circu- 
lația sângelui, de a cărui vitalitate este esențialmente legată 
în mod cu totul particular, aşa cum susțin la unison toate 
tradițiile; dar mai este considerată ca atare, într-un ordin 
superior, şi simbolic într-un anume fel, în raport cu Inteligen- 
ţa universală (în sensul termenului arab al-Aqlu) în relaţiile 
sale cu individul. 

În legătură cu aceasta este de notat că grecii, şi Aristotel 
printre alții, atribuiau acelaşi rol inimii, pe care o considerau 
sediul inteligenței, dacă putem spune astfel, şi nu al senti- 
mentului aşa cum o spun în mod comun oamenii de astăzi; 


* Sri Sankarăchărya se referă în aceeaşi termeni la cunoașterea-realizare 
spirituală ca şi la cunoaştere în general. Este vorba despre „ştergerea, 
îndepărtarea ignoranței, ca un văl sau o impuritate prin spălare” - n.t. 


CENTRUL VITAL AL FIINȚEI UMANE 4l 


creierul nu este decât instrumentul „minţii”, adică al gândirii 
in mod reflectat şi discursiv; astfel, urmând un simbolism 
pe care l-am menţionat anterior, inima corespunde soarelui 
iar creierul corespunde lunii. Este de la sine înțeles că 
atunci când se desemnează inima ca centrul individualită- 
|ii integrale, trebuie avut grijă că aceasta nu este decât o 
analogie care nu trebuie gândită ca o asimilare, că nu este 
aici decât o corespondenţă, care nu are, de altfel, nimic 
arbitrar, ci este bine fondată, cu toate că oamenii moderni 
sunt determinaţi de obiceiurile lor să nu-i cunoască moti- 
vele profunde. 


În acest sălaș al lui Brahma (Brahma-pura), (adică în centrul 
vital despre care am vorbit), este un mic lotus, un sălaş în 
care există o cavitate (dahara) mică, plină cu Eter (Akăsa); 
trebuie să căutăm Ce se ascunde în acest loc și Îl vom 
cunoaşte. 


Ceea ce rezidă în acest centru al individualităţii nu este 
doar elementul eterat, principiu al celor patru elemente sen- 
sibile, cum ar crede cei ce se opresc la sensul cel mai exterior, 
adică cei care se referă exclusiv la lumea corporală, în care 
acest element joacă rolul de principiu, ci într-o accepţiune 
relativă, ca şi această lume care este ea însăşi eminamente 
relativă, şi această accepțiune o vom transpune analogic. 
Eterul nu este menționat aici decât cu titlu de „suport”, iar 
finalul textului o arată în mod expres, deoarece dacă nu 
era vorba despre altceva în realitate, nu era în mod evident 
nimic de căutat; și vom adăuga faptul că lotusul şi cavitatea 
în chestiune trebuie privite de asemenea simbolic, căci nu 
se poate vorbi literalmente de o asemenea „localizare”, de 
îndată ce se depăşeşte punctul de vedere al individualității 
corporale, celelalte modalități nemafiind supuse condiţiei 
spaţiale. 


3 Chândogya Upanișad, Prapăthaka 8, Khanda 1, Sruti 1. 

Cel despre care se vorbește cu adevărat nu e doar „sufle- 
tul viu” Givătmă), adică manifestarea particulară a „Sinelui” 
în viață (jiva), deci în individul uman considerat în special 
sub aspectul vital care exprimă una din condiţiile care-i 
definesc starea și care de altfel se aplică întregului ansamblu 
de modalități. Din punct de vedere metafizic, această mani- 
festare nu trebuie considerată ca fiind separată de principiul 
său care este „Sinele”; şi, dacă acesta apare ca jiva în domeniul 
existenţei individuale, deci în mod iluzoriu, în realitatea 
supremă el este Atmă. 


Acest Atmă, care sălășluieşte în inimă, este mai mic decât un 
bob de orez, mai mic decât un bob de orz, mai mic decât un 
bob de muştar, mai mic decât un bob de mei, mai mic decât 
germenele care se află într-un bob de mei; acest Atmă care 
sălășluiește în inimă este, de asemenea, mai mare decât 
pământul (domeniul manifestării grosiere), mai mare decât 
atmosfera (domeniul manifestării subtile), mai mare decât ce- 
rul (domeniul manifestării informale), mai mare decât toate 
lumile împreună (adică dincolo de orice manifestare, fiind 
necondiționat). 


4 Chândogya Upanișad, Prapăthaka 3, Khanda 14, Sruti 3. - Nu se poate 
să nu ne amintim de această parabolă din Evanghelii: „Împărăţia Ceruri- 
lor este asemănătoare unui bob de muştar pe care un om îl seamănă; acest 
bob este mai mic decât toate seminţele, dar, când a crescut, este mai mare 
decât toate celelalte și devine un arbore aşa încât păsările cerului vin să se 
odihnească pe crengile lui” (Matei, XIII, 31 şi 32). Cu toate că punctul de 
vedere este desigur diferit, se va înțelege lesne cum conceperea „Împărăției 
Cerurilor” poate fi transpusă metafizic: creşterea arborelui este dezvoltarea 
posibilităţilor; şi el va crește până la „păsările cerului”, reprezentând stările 
superioare ale ființei, care amintesc de un simbolism similar folosit într-un 
alt text upanișadic: „Două păsări, tovarăşe nedespărţite, stau pe acelaşi 
arbore; una mănâncă fructul arborelui, cealaltă priveşte fără să mănânce” 
(Mundaka Upanișad, Mundaka 3, Khanda 1, Sruti 1; Svetâsvatara Upanișad, 
Adhyăya 4, Sruti 6). Prima din aceste două păsări este jivătma, care este ac- 
tiv în domeniul acţiunii și al consecinţelor; a doua este Atmă necondiţionat, 
care este Cunoaşterea pură; și dacă cele două păsări sunt inseparabil unite, 
este pentru că de fapt nu se disting una de cealaltă decât în mod iluzoriu. 

Într-adevăr, analogia trebuind să se aplice în sens invers 
așa cum am arătat, așa cum se întâmplă cu imaginea inver- 
sată unui obiect reflectat în oglindă - ceea ce este primul sau 
cel mai mare în ordinea principială este, cel puţin în aparenţă, 
ultimul și cel mai mic în ordinea manifestării. Pentru a lua 
termeni de comparaţie din domeniul matematicii, ca lucrurile 
să fie şi mai lesne de înțeles, vom spune că punctul geometric 
este nul cantitativ şi nu ocupă niciun spaţiu, cu toate că este 
principiul prin care se produce spațiul întreg, care nu este 
decât dezvoltarea propriilor virtualitățis. Unitatea aritmetică 
este cel mai mic număr dacă-l privim situat în multiplicitate, 
dar este cel mai mare în principiu, deoarece le conţine virtual 
pe toate şi produce seria acestora prin simpla repetiție indefi- 
nită. „Sinele”există în individ numai potenţial, dacă „Unirea” 
nu s-a realizat” și pentru aceasta este comparabil cu un bob, 
grăunte sau germene; dar individul şi manifestarea întreagă 
nu există decât prin el și nu au realitate decât prin participarea 
la esența sa, iar el depăşeşte absolut orice existență, fiind 
Principiul unic al tuturor lucrurilor. 

Dacă spunem că „Sinele” este potenţial în individ și că 
„Unirea” nu există decât virtual înainte de realizare, este de 
la sine înțeles că aceasta nu trebuie să se înțeleagă decât din 


5 Același lucru îl vom găsi exprimat foarte clar în Evanghelie: „Cei din urmă 
vor fi cei dintâi iar cei dintâi vor fi cei din urmă” (Matei, XX, 16) 


$ Chiar dintr-un punct de vedere exterior, cel al geometriei obişnuite și 
elementare, se poate face următoarea remarcă: prin deplasare continuă, 
punctul creează linia, linia suprafața, suprafaţa volumul; dar în sens in- 
vers suprafaţa este intersecția a două volume, linia este intersecţia a două 
suprafeţe, punctul este intersecţia a două linii. 


7 În realitate individul este în Sine, iar ființa conştientizează numai când 
realizează „Unirea”; dar această conştientizare implică eliberarea de limitările 
ce constituie individualitatea ca atare, și care, mai general, condiţionează 
toată manifestarea. Când spunem că Sinele este într-un anume fel în in- 
divid, ne plasăm în punctul de vedere al manifestării şi aici există încă o 
aplicaţia a sensului invers. 

punct de vedere al individului însuşi. „Sinele” nu este afectat 
de nicio contingență, deoarece este în mod esenţial necon- 
diționat; este imuabil în „permanenta sa actualitate” și astfel 
n-ar avea nimic potențial în sine. Trebuie avut grijă să se 
distingă între „potenţialitate” și „posibilitate”: primul din cele 
două cuvinte implică aptitudinea unei anumite dezvoltări, 
presupune o „actualizare” posibilă, şi nu se poate aplica decât 
în raport cu „devenirea” sau manifestarea; dimpotrivă, posi- 
bilităţile, privite în starea principială și non-manifestată, 
care exclude orice „devenire, nu ar fi în niciun fel privite ca 
potenţiale. Numai că, pentru individ, toate posibilitățile care-l 
depășesc apar ca potenţiale, deoarece, atâta vreme cât el 
este considerat „separat”, ca şi cum ar avea prin el însuşi 
propria ființă, ceea ce el poate atinge nu este decât o reflec- 
tare (âbhăsa) şi nu chiar aceste posibilități. Şi cu toate că 
aici nu este decât o iluzie, se poate spune că ea rămâne tot- 
deauna potenţială pentru individ, întrucât el nu o poate 
atinge decât prin faptul că este individ, şi că de îndată ce 
aceste posibilități sunt realizate, nu mai există cu adevărat 
individualitate, aşa cum vom arăta când vom vorbi despre 
„Eliberare”. 

Însă acum trebuie să ne plasăm dincolo de punctul de 
vedere individual, căruia, chiar declarându-i caracterul 
iluzoriu, nu-i recunoaştem mai puţin realitatea de care 
este susceptibil în ordinea-i proprie; chiar și atunci când 
considerăm individul, acesta nu poate exista decât atâta 
timp cât depinde esențialmente de Principiu, unicul fun- 
dament al acestei realități, și atâta timp cât, virtual sau 
efectiv, el se integrează în ființa totală; metafizic vorbind, 
totul trebuie în definitiv să se raporteze la Principiu, care 
este „Sinele”. 

Astfel, ceea ce rezidă în centrul vital, din punct de vedere 
fizic, este Eterul; din punct de vedere psihic, este „sufletul viu”, 

şi până aici nu depășim domeniul posibilităților individuale; 
dar, din punct de vedere metafizic, acolo rezidă „Sinele” 
principial şi necondiționat. Este deci, cu adevărat, „Spiritul 
Universal” (Atmâ), care este în realitate însuşi Brahma, „Su- 
premul Ordonator”; așadar, este pe deplin justificat să fie 
numit Brahma-pura. Or, Brahma, considerat în acest fel în 
om (şi-l putem considera în același fel în raport cu orice 
stare de ființă), este numit Purusa, deoarece sălășluieşte în 
individualitate (este vorba despre individualitatea integrală, 
şi nu numai despre individualitatea în sens restrâns la mo- 
dalitatea sa corporală) ca într-un oraş (puri-shaya) căci 
pura, în sens propriu şi literal, semnifică „oraș”* 


În centrul vital, reşedinţa lui Purușa, 


soarele nu străluceşte, nici luna, nici stelele, nici fulgerele; 
şi mai puțin încă acel foc vizibil (elementul foc sensibil, sau 
Tejas, a cărui calitate este vizibilitatea). Totul străluceşte 
conform strălucirii lui Purusa (reflectându-i strălucirea); 
prin splendoarea sa este iluminat acest tot (individualitatea 
integrală considerată ca „microcosmos”)?. 


Citim la fel şi în Bhagavad-Gită'": 


3 Această explicație nu trebuie privită ca una etimologică; ea rezultă 
din Nirukta, adică o interpretare ce se bazează în principal pe valoarea 
simbolică a elementelor din care este compus cuvântul, și acest mod de 
explicare, în general neînțeles de orientalişti, este comparabil cu cel întâl- 
nit în Kabbala ebraică; acest mod nu era în întregime necunoscut grecilor, 
exemple putând fi găsite în dialogul Cratylos al lui Platon. - În ceea ce 
priveşte semnificația lui Purușa, remarcăm şi faptul că puru exprimă o 
idee de „plenitudine”. 

” Katha-Upanișad, Adhyăya 4, Sruti 15; Mundaka-Upanișad, Mundaka 2, 
Khanda 2, Sruti 10; Svetâsvatara-Upanișad, Adhyăya 6, Sruti 14. 

10 Se ştie că Bhagavad-Gită este un episod din Mahăbhărata şi reamintim 
în această ordine de idei că Itihăsa, adică Rămâyana şi Mahăbhărata, 
făcând parte din Smriti sunt cu totul altceva decât simple „poeme epice” 
în sensul de „profane” cum le consideră occidentalii. 

Trebuie căutat locul (ce simbolizează o stare) de unde nu 
mai există întoarcere (la manifestare), şi refugiu în Purusa 
primordial din care s-a născut impulsiunea originală (a 
manifestării universale)... Acest loc, nici soarele, nici 
luna, nici focul nu îl luminează: acolo este sălașul meu 
suprem.!! 


Puruşa este reprezentat ca o lumină (jyotis), deoarece 
lumina simbolizează Cunoaşterea; și este sursa oricărei lu- 
mini, care nu e decât reflectarea sa, orice cunoaștere relativă 
neputând exista decât prin participare, oricât de indirectă și 
îndepărtată ar fi, la esența acestei Cunoaşteri supreme. În 
lumina acestei Cunoaşteri, toate lucrurile sunt în perfectă 
simultaneitate, căci, principial, nu poate fi decât un „etern 
prezent”, imutabilitatea excluzând orice succesiune. Numai 
în ordinea manifestării se transpun în mod succesiv (ceea ce 
nu vrea să însemne neapărat „temporal”) raporturile posibi- 
lităților care, în sine, sunt etern conținute în Principiu. 


Acest Purușa, de mărimea unui deget (angustha-mătra, expre- 
sie ce nu trebuie înțeleasă literal ca desemnând o dimensiune 
spațială, ci care se referă la aceeaşi idee a bobului, grăuntelui)'?, 


!! Bhagavad-Gită, XV, 4-6. Există în aceste texte o similitudine interesantă 
de semnalat cu pasajul din descrierea „lerusalimului Ceresc” din Apocalipsă, 
XXI, 23: „Și acest oraş nu are nevoie să fie luminat de soare sau de lună, 
deoarece este luminat de slava lui Dumnezeu, iar Mielul îi este luminător” 
Vedem de aici că „lerusalimul Ceresc” se află în raport cu „oraşul lui Brah- 
ma”; şi pentru cei care cunosc relaţia care uneşte „Mielul” din simbolismul 
creştin cu Agni vedic, apropierea este și mai semnificativă. - Fără a putea in- 
sista asupra acestui ultim punct, vom spune, pentru a evita orice falsă inter- 
pretare, că nu pretindem să stabilim nicio legătură etimologică între Agnus 
şi Ignis (echivalentul latin al lui Agni); dar aceste apropieri ca aceea existentă 
între cele două cuvinte joacă adesea un rol important în simbolism; şi de 
altfel, pentru noi, nu există nimic întâmplător, tot ceea ce există are o rațiune 
de a fi, inclusiv formele limbajului. Mai trebuie notat, sub acelaşi raport, că 
vehiculul lui Agni este un berbec. 


12 Am putea, de asemenea, în această privinţă, să stabilim o comparaţie cu 
„endogenia Nemuritorului”, aşa cum este în învăţătura daoistă. 

este de o luminozitate clară ca un foc fără fum (fără niciun 
amestec de obscuritate sau ignoranță); este stăpânul trecutului 
şi al viitorului (fiind etern, deci omniprezent, aşa încât conţine 
actualmente tot ceea ce apare ca fiind trecut şi ca fiind viitor 
în raport cu un moment oarecare al manifestării, acesta 
putând fi transpus în afara modului special de succesiune 
care e propriu timpului); el este astăzi (în starea actuală ce 
constituie individualitatea umană) și va fi mâine (şi în toate 
ciclurile sau stările de existență) cel care este (în sine, princi- 
pial, etern). 


13 Katha-Upanișad, Adhyăya 2, Valli 4, Srutis 12 şi 13. În esoterismul musul- 
man aceeaşi idee este exprimată în termeni aproape identici, de către Muhy- 
d-Din ibn Arabi în „Traite de l'Unite” (Risălatul- Ahadiyah): „El (Allăh) 
este acum așa cum era (din totdeauna), în toate zilele în stare de Creator 
Sublim”. Singura diferenţă este aceea de „creaţie”, ce nu apare decât în doc- 
trinele tradiţionale şi care, cel puţin parţial, se rataşează la iudaism: nu este 
în fond decât un mod special de a exprima ceea ce se referă la manifestarea 
universală şi la relaţia sa cu Principiul. 


CAPITOLUL IV 
PURUȘA ȘI PRAKRITI 


Va trebui acum să considerăm Purusa nu în sine, ci în 
raport cu manifestarea; şi aceasta ne va permite să înțele- 
gem mai bine cum poate fi privit sub mai multe aspecte, deși 
în realitate este unul singur. Vom spune aşadar că, pentru ca 
manifestarea să se producă, Purusa trebuie să intre în relație 
cu un alt principiu, cu toate că o atare corelare este inexistentă 
în ceea ce priveşte aspectul său cel mai înalt (uttama), şi că 
nu există deloc un alt principiu, ci doar într-un sens relativ, 
în afară de Principiul Suprem; dar cum vine vorba despre 
manifestare, chiar din punct de vedere principial, suntem 
deja în domeniul relativității. Corelativul lui Purușa este, în 
această conjunctură, Prakriti, substanța primordială nedife- 
renţiată; este principiul pasiv care este prezentat ca feminin 
în timp ce Purusa, numit și Pumas, este principiul activ, 
reprezentat ca masculin; şi, rămânând, de altfel, ele însele 
nemanifestate, constituie cei doi poli ai manifestării. 

Unirea acestor două principii complementare produce 
dezvoltarea integrală a stării individuale umane, și asta în 
raport cu fiecare individ; şi la fel se întâmplă cu toate stările 
manifestate ale ființei altele decât starea umană, căci dacă 
noi ne-am referit la ea în mod special, nu trebuie în schimb 
uitat că aceasta nu este decât o stare printre celelalte, și că nu 
numai la limita individualității umane, ci la cea a totalităţii 

stărilor manifestate, în multiplicitate indefinită, Purusa şi 
Prakriti ne apar ca rezultatul, într-o oarecare măsură, al unei 
polarizări a ființei principiale. 

Dacă, în loc de a considera fiecare individ separat, vom 
considera ansamblul domeniului format de o treaptă deter- 
minată a Existenţei, cum este domeniul individual în care se 
desfăşoară starea umană, sau nu contează care alt domeniu 
analog al existenței manifestate, definit în mod asemănător 
de un anumit ansamblu de condiţii speciale limitative, Purusa 
este, pentru un atare domeniu (cuprinzând toate ființele 
care își dezvoltă aici, atât succesiv cât şi simultan, posibilitățile 
lor de manifestare corespunzătoare), asimilat lui Prajăpati, 
„Domnul ființelor produse”, expresie a lui Brahma însuşi în 
măsura în care este conceput ca Voinţă Divină şi Ordonator 
Suprem!. Această Voinţă se manifestă în special, în fiecare ciclu 
de existență, ca Manu al acelui ciclu, care îi dă Legea (Dharma); 
Manu, aşa cum l-am explicat în altă parte, nu trebuie privit ca 
un personaj, nici ca un „mit, ci ca un principiu, care este în 
mod propriu Inteligența cosmică, imaginea reflectată a lui 
Brahma (şi în realitate una cu EI), exprimându-se ca Legislator 
primordial şi universal?. 

Aşa cum Manu este prototipul omului (mănava), cuplul 
Purusa-Prakriti, în raport cu o stare a ființei determinată, 
poate fi considerat ca echivalent, în domeniul de existență 
ce corespunde acestei stări, cu ceea ce esoterismul musulman 
numeşte „Omul Universal” (al-Insânul-kămil)?, concepţie ce 


! Prajâpati este de asemenea Visvakarma, „principiul constructiv univer- 
sal”; numele şi funcțiunea sa sunt, de altfel, susceptibile de aplicaţii multiple 
şi mai mult sau mai puţin specializate, după cum le raportăm sau nu la con- 
siderarea unui anumit ciclu sau a unei anumite stări determinate. 

? Este interesant de notat că, în alte tradiţii, legislatorul primordial este de- 
semnat prin nume a căror rădăcină este aceeaşi cu cea a lui Manu hindus: 
aşa sunt Menes al egiptenilor, şi Minos al grecilor; este deci o greşeală să 
considerăm aceste nume ca desemnând personaje istorice. 


% Este Adam Kadmon din Kabbala ebraică; este, de asemenea „Regele” 
(Wang) din tradiţia extrem-orientală (Dao-de-jing, XXV). 

poate fi extinsă apoi la întregul ansamblu de stări manifestate 
şi care stabileşte analogia constitutivă a manifestării universale 
şi a modalităţii individuale umane“, sau, pentru a utiliza un 
limbaj specific anumitor şcoli occidentale, a „macrocosmo- 
sului” şi a „microcosmosului”5 

Acum, este indispensabil să observăm că a concepe 
cuplul Puruşa-Prakriti nu are nicio legătură cu o concepție 
„dualistă” oarecare, şi că este complet diferit de dualismul 
„spirit-materie” din filosofia occidentală modernă, a cărui 
origine este în realitate imputabilă cartezianismului. Purusa 
nu poate fi privit ca un corespondent al noţiunii filosofice de 
„spirit”, aşa cum am arătat deja în legătură cu desemnarea 
lui Atmă ca „Spirit Universal”, care nu este acceptabil decât 
cu condiţia de a fi înţeles într-un sens cu totul diferit decât 
acela; și în pofida afirmațiilor unui număr mare de orientalişti, 
Prakriti corespunde și mai puţin „materiei”, care, de altfel, 
este atât de străină gândirii hinduse încât nu există în limba 
sanscrită niciun cuvânt prin care ea să se poată traduce, 
chiar aproximativ, ceea ce dovedeşte că o atare noțiune nu 
are cu adevărat nimic fundamental. 

Este foarte probabil ca și grecii să nu fi avut noţiunea de 
materie așa cum o gândesc contemporanii noștri, atât filosofii 
cât şi fizicienii; în orice caz, sensul cuvântului vAm la Aristotel 
este acela de „substanţă” în toată universalitatea sa, iar e%og 
(pe care cuvântul „formă” îl redă destul de nepotrivit în limba 
franceză, din cauza neclarităților care se pot produce) cores- 


+ Reamintim că pe această analogie se fondează, esenţial, instituţia castelor. 
- Despre rolul lui Puruşa considerat din punctul de vedere pe care îl indicăm 
aici, a se vedea în special Puruşa-Siukta din Rig-Veda, X, 90. Visvakarma, as- 
pect sau funcţiune a „omului Universal”, corespunde „Marelui Arhitect al 
Universului” din inițierile occidentale. 

$ Aceşti termeni aparțin hermetismului și sunt dintre cei a căror întrebuințare 
mai mult sau mai puțin abuzivă de către pseudo-esoteriştii contemporani 
ne determină să estimăm că nu este cazul să ne ocupăm de ei. 

punde nu mai puțin exact „esenţei” privită drept corelativul 
acestei „substanțe”. Acești termeni de „esenţă” și „substanță”, 
luați în accepțiunea lor cea mai extinsă, sunt, poate, în lim- 
bile occidentale, cei care redau cel mai exact ideea despre 
care este vorba, concepție cu un grad de universalitate mult 
mai mare decât aceea de „spirit” şi „materie', acesta din 
urmă nereprezentând decât un aspect particular, o specifi- 
caţie în raport cu o stare de existență determinată, în afara 
căreia încetează pe de-a întregul să mai fie valabilă, în loc de 
a fi aplicabilă la integralitatea manifestării universale, cum 
este cea de „esenţă” şi de „substanţă”. 

Trebuie adăugat că distincţia între aceşti ultimi ter 
meni, oricât de prevalentă ar fi în raport cu oricare altele 
nu este mai puțin relativă: este prima dintre toate dualită- 
țile, cea din care derivă toate celelalte direct sau indirect, și 
de aici începe multiplicitatea; dar nu trebuie să vedem în 
ea expresia unei ireductibilități absolute de care nici nu 
poate fi vorba: Ființa Universală, în raport cu manifestarea 
al cărei principiu este, se polarizează în „esență” şi substanță”, 
fără ca unitatea sa intimă să fie în vreun fel afectată. Rea- 
mintim aici că Vedânta, prin faptul că este pur metafizică, este 
în mod esenţial „doctrina non-dualității” (advaita-văda); 
iar dacă Sânkhya a putut să pară „dualistă” celor care nu 
au înțeles, este pentru că punctul ei de vedere se oprește 
la considerarea primei dualităţi, ceea ce nu înseamnă că 
elimină posibilitatea a ceea ce o depăşeşte, contrar gân- 
dirii ce derivă din concepțiile sistematice care sunt proprii 
filosofilor. 


$ Am explicat în Introduction generale ă lttude des doctrines hindoues că 
„non-dualismul” nu trebuie confundat cu „monismul”, care, orice formă 
ar lua, este, ca şi „dualismul”, de ordin filosofic şi nu metafizic. „Non-du- 
alismul” nu are nimic comun nici cu „panteismul”, şi poate fi cu atât mai 
puţin asimilat acestuia cu cât, atunci când este utilizat într-un sens rațional, 
panteismul implică totdeauna un anume „naturalism” care este la propriu 
antimetafizic. 

Trebuie să mai facem unele precizări în privinţa lui 
Prakriti, care este primul din cele douăzeci şi cinci de prin- 
cipii (tattva) enumerate în Sânkhya; dar noi am considerat 
Purusa înaintea lui Prakriti, deoarece este inadmisibil ca 
principiul plastic sau substanțial (în sens strict etimologic al 
acestui termen, exprimând „substratum universal”, adică 
suportul oricărei manifestări)” să aibă „spontaneitate, 
deoarece este pur potenţial și pasiv, apt oricărei determinări, 
dar neposedând niciuna. Prakriti nu poate deci să fie cauză 
prin ea însăși (vorbim aici de „cauzalitate eficientă”), în afară 
de acțiunea sau mai degrabă sub influența principiului esenţial, 
care este Purusa, și care este, am putea spune, „determinan- 
tul” manifestării; toate lucrurile manifestate sunt produse 
prin Prakriti, față de care ele nu sunt decât modificări sau 
determinări, dar, fără prezența lui Purusa aceste „producţii” 
ar fi lipsite de orice realitate. 

Opinia conform căreia Prakriti ar fi suficientă în ea însăși 
ca principiu al manifestării nu ar putea proveni decât dintr-o 
înțelegere greşită a doctrinei Sânkhya, mai ales din ceea ce 
aceasta numește „producere” și care este privită exclusiv din 
punct de vedere „substanțial”, sau din faptul că Purusa nu 
este menționat decât ca a douăzeci şi cincea tattva, de altfel 
pe de-a întregul independent de celelalte, care cuprind pe 
Prakriti şi toate modificările sale; o asemenea opinie ar fi 
formal contrară învăţăturii Veda. 

Mala-Prakriti este „Natura Primordială” (numită în arabă 
al-Fitrah), rădăcina tuturor manifestărilor (căci mila 
înseamnă „rădăcină”) ; ea este de asemenea desemnată ca 


7 Adăugăm pentru a îndepărta orice eroare posibilă de interpretare, că sen- 
sul care înțelegem astfel termenul „substanţă” nu este nicidecum cel în care 
înțelegea Spinoza, căci urmare confuziei „panteiste” el se servea de acesta 
pentru a desemna Fiinţa Universală, cel puţin în măsura în care era capabil 
să o conceapă; şi, în realitate, Fiinţa Univer-sală este dincolo de distincția 
Puruşa-Prakriti, care se unesc în ea ca în principiul lor comun. 

Pradhâna, adică „ceea ce este pus înaintea tuturor lucruri- 
lor”, conținând potenţial toate determinările; conform 
Puranelor, este identificată cu Mâyă, concepută ca „mama 
formelor”. Este nediferenţiată (avyakta) şi „indistinctibilă”, 
nefiind compusă din părți și nici înzestrată cu calități, 
putând fi cunoscută indirect prin efectele sale, deoarece nu 
ar putea fi percepută în ea însăși, şi productivă fără a fi ea 
însăşi produsă. 


Rădăcină, ea este fără rădăcină, căci nu ar fi rădăcină dacă ea 
însăși ar avea rădăcină? 


Prakriti, rădăcina totului, nu este produsă. Şapte principii, 
cel mare (Mahat, care este principiul intelectual sau Buddhi)* 
şi celelalte (ahankăra, sau conştiinţa individuală, care naşte 
noțiunea de „eu, cele cinci tanmătra sau determinări esenţiale 
ale lucrurilor, sunt în același timp producţii (ale lui Prakriti) 
şi producătoare (în raport cu următoarele). Şaisprezece 
(unsprezece indriya sau facultăţi de senzaţie și de acțiune, 
cuprinzând şi manas sau „mintea” şi cele cinci bhita sau 
elemente substanţiale și sensibile) sunt producţii (nepro- 
ductive). Purușa nu este nici producţie şi nici productiv (în 
el-însuși)!0, 


cu toate că acțiunea sa, sau mai bine spus activitatea sa 
„non-acţională”!!, conform unei expresii pe care am îm- 
prumutat-o din tradiția extrem orientală, este cea care deter- 


5 Sânkhya-Siitra, Adhyăya 1, sătra 67. 


* Nu putem să nu remarcăm genul feminin al lui Buddhi şi să nu ne gândim 
la Shekina („Aspectul feminin al Principiului) şi la faptul că Intelectul 


divin „coborât” în lumea noastră capătă, în circumstanțe esenţiale, aspect 
feminin -n.t. 


0 Sânkhya-Kărikă, Sloka 3. 

1! 1dentic conceptului daoist de wu-wei, „non-acţiune”, „acțiune produsă 
prin lipsă de acţiune propriu-zisă, adică prin prezența participantă la esența 
care induce efect” - n.t. 

mină în mod esenţial tot ceea ce este producție substanțială 
în Prakriti.*? 

Vom adăuga pentru a completa aceste noțiuni, că 
Prakriti, fiind în mod necesar una în „indistincţiunea” sa, 
conține în ea însăşi o triadă care, actualizându-se sub influen- 
ţa „ordonatoare” a lui Purusa, dă naştere la multiplele sale 
determinări. În ea se află trei guna sau calități constitutive, 
care sunt în perfect echilibru în nediferențierea ei primordială: 
orice manifestare sau modificare a substanței reprezintă o 
ruptură a acestui echilibru, iar ființele, în diferitele lor stări 
de manifestare, participă prin cele trei guna la grade diferite 
și, ca să spunem așa, după proporții indefinit variate. Aceste 
guna nu sunt stări, ci condiţii ale Existenţei universale, cărora 
le sunt supuse toate ființele manifestate și pe care trebuie să 
le distingem de condiţiile speciale care determină și definesc 
un mod de manifestare sau altul. Cele trei guna sunt: sattva, 
conformitatea cu esența pură a Fiinţei (Sat), care este iden- 
tificată cu Lumina inteligibilă sau Cunoașterea și reprezentată 
ca o tendință ascendentă; rajas, impulsiunea expansivă, con- 


2 Colebrooke (Essais sur la Philosophie des Hindous, tradusă în franceză de 
G. Pauthier, Essais [) a semnalat pe bună dreptate concordanța remarcabilă 
existentă între ultimul pasaj citat şi următoarele, extrase din tratatul De Di- 
visione Naturae de Scotus Eriugena: Diviziunea naturii îmi pare că trebuie 
să fie stabilită conform cu patru specii diferite, din care prima este ceea ce 
creează și nu este creat; a doua ceea ce este creat și care creează; a treia ceea 
ce este creat și nu creează; a patra ceea ce nu este creat şi nici nu creează” 
(Cartea 1). „Dar prima specie şi a patra, respectiv asimilabile lui Puruşa şi 
Prakriti) coincid (se confundă, sau mai degrabă se unesc) în Natura Divină, 
căci aceasta poate fi numi-tă creatoare şi increată, cum este ea în sine, dar în 
mod egal nici crea-toare şi nici creată, deoarece, fiind infinită, ea nu poate 
produce nimic care să fie în afara ei însăşi, şi nu există nicio posibilitate ca 
ea să nu fie în sine şi prin sine” (Cartea 111). Vom remarca substituirea ideii 
de „creaţie” cu cea de „producţie”; pe de altă parte, expresia „Natură Divină” 
nu este perfect adecvată, căci ceea ce ea desemnează este, în mod propriu 
Fiinţa Universală: în realitate, Prakriti este Natura primordială, iar Purușa, 
esențialmente imuabil, este în afara Naturii, al cărei nume exprimă o idee 
de „devenire”. 


form căreia ființa se dezvoltă într-o anume stare, şi într-un 
anume fel, la un nivel determinat de existență; în fine, tamas, 
obscuritatea, asimilată ignoranței și reprezentată ca o tendință 
descendentă. 

Ne limităm aici la aceste definiţii, pe care le-am mai 
menționat şi în altă parte; nu este locul unei expuneri mai 
complete a acestor consideraţii, care sunt puţin în afara su- 
biectului nostru, nici de a vorbi despre aplicaţiile diferite la 
care acestea dau ocazia, mai ales în ceea ce priveşte teoria 
cosmologică a elementelor; aceste dezvoltări își vor găsi locul 
în alte studii. 


CAPITOLUL V 


PURUŞA NU E AFECTAT 
DE MODIFICĂRILE INDIVIDUALE 


Conform Bhagavad-Gită, 


există în lume doi Purusa, unul destructibil și celălalt indes- 
tructibil: primul este împărțit între toate ființele; al doilea este 
imuabil. Dar există şi un alt Purusa, cel mai înalt (uttama), 
numit Paramăâtmă, şi care, Domn nepieritor, pătrunde şi susține 
cele trei lumi (pământul, atmosfera și cerul, reprezentând 
cele trei trepte fundamentale în care sunt repartizate toate 
lumile manifestării). Întrucât eu depăşesc destructibilul 
şi chiar indestructibilul (fiind Principiul Suprem al celor 
două), sunt slăvit în lume și în Veda sub numele de 
Puruşottama.* 


Între cei doi Purușa, „cel pieritor” este jivătmă, a cărui 
existență distinctă este tranzitorie și contingentă, așa cum 


* Bhagavad-Gită, XV, 16-18. [Observăm, cu titlu de simplă similitudine, 
într-o asociere care trebuie să „păstreze proporţiile, nuanțele şi specificul”, 
că în esoterismul islamic Dumnezeu are trei Nume sfinte esenţiale: Uni- 
tatea („Unitate esenţială”, „trans-Unitate”, echivalentul caracterului advaita 
din tradiția hindusă), Singularitatea şi Unicitatea. Ordinea în care acestea 
sunt menţionate corespunde perspectivei „de sus în jos”, adică de la Starea 
esenţială-principială pură, în Sine, la contingent, la manifestarea universală 
în care fiecare lucru este „întemeiat” de prezenţa lui Allăh în fiecare centru 


individual al ființei respective - n.t.] 

este şi individualitatea însăşi, iar „indestructibilul” este Atmă 
ca personalitate, principiul permanent al ființei traversând 
toate stările sale de manifestare?; în ceea ce-l priveşte pe 
al treilea, aşa cum textul menționează în mod expres, este 
Paramătmă, a cărui personalitate este o determinare primor- 
dială, aşa cum am explicat mai înainte. 

Cu toate că personalitatea este realmente dincolo de 
domeniul multiplicităţii, se poate totuși, cel puţin într-un 
anume sens, vorbi despre o personalitate pentru fiecare ființă 
(este vorba, firește, despre ființa totală, şi nu de o stare luată 
izolat): de aceea Sânkhya, al cărui punct de vedere nu ajunge 
la Purușottama, prezintă adesea Purusa ca multiplu; trebuie 
observat că, până și în acest caz, numele său este folosit tot- 
deauna la singular, pentru a afirma net unitatea sa esențială. 
Sânkhya nu are nimic comun cu un „monadism” de genul 
celui leibnitzian, în care, de altfel, ceea ce este privit ca un tot 
complet este „substanța individuală”, formând un gen de 
sistem închis, concept care este incompatibil cu orice noțiune 
de ordin metafizic. 

Purusa, considerat ca personalitate, 


2 Sunt „cele două păsări care stau pe același copac”, conform textelor 
Upanişadice pe care le-am citat într-o notă precedentă. De altfel, este 
vorba despre un arbore şi în Katha-Upanișad, Adhyâya 2, Valli 6, Sruti 
1, dar aplicaţie aceasta simbolică se referă la „macrocosmic” și nu 
la „microcosmic”: „Lumea este ca un smochin perpetuu (ashvattha 
sanâtana) a cărui rădăcină se află în aer şi ale cărui ramuri se află pe 
pământ”; şi la fel găsim şi în Bhagavad-Gită, XV, 1: „Este un smochin 
nemuritor, cu rădăcinile în sus, ramurile în jos, iar frunzele sunt im- 
nurile din Veda; cel care îl cunoaște, acela cunoaşte Veda”. Rădăcinile 
sunt în sus deoarece reprezintă principiul, iar ramurile sunt în jos deo- 
arece reprezintă desfășurarea manifestării; dacă arborele este astfel 
inversat, aceasta se întâmplă deoarece analogia, aici ca pretutindeni, 
trebuie aplicată în sens invers. În cele două cazuri, arborele este de- 
semnat ca fiind smochinul sfânt (ashvattha sau pippala); sub această 
formă sau sub alta, simbolismul „Arborelui Lumii” este departe de a 
fi special pentru India: stejarul la celți, teiul la germanici, frasinul la 
scandinavi, joacă exact acelaşi rol. 

este, ca să spunem aşa, o parte (ansa) din Supremul Ordonator 
(care, totuşi, nu are părți, fiind absolut indivizibil şi „fără 
dualitate”), ca o scânteie pentru foc (a cărui natură este pe 
de-a întregul în fiecare scânteie). 


El nu este supus condiţiilor care determină individua- 
litatea şi chiar în raporturile sale cu aceasta, el rămâne 
neafectat de modificările individuale (cum sunt de exemplu 
plăcerea și durerea), care sunt pure contingenţe şi accidentale, 
neesenţiale pentru ființă, și care provin, toate, din principiul 
plastic, Prakriti sau Pradhâna, ca rădăcină unică a lor. Mo- 
dificările sunt produse în ordinea manifestată din această 
substanţă, ce conține în potență toate posibilitățile de ma- 
nifestare, prin dezvoltarea acestora, sau, pentru a utiliza 
un limbaj aristotelic, prin trecerea lor de la putere la act. 
Vijiăna-Bhikshu spune că: 


Orice manifestare (parinâma), de la producerea originară a 
lumii (adică la fiecare ciclu de existență) până la disoluția finală, 
provine exclusiv din Prakriti şi din ceea ce derivă din ea, 


adică din primele douăzeci și patru de tattva despre care vor- 
beşte Sânkhya. 

Purusșa este principiul esențial al tuturor lucrurilor, de- 
oarece el este cel care determină dezvoltarea posibilităților 
lui Prakriti; dar el însuși nu intră niciodată în manifestare, 
în aşa fel încât toate lucrurile, câtă vreme sunt abordate în 
mod distinctiv, sunt diferite de el, şi nimic din ceea ce le 


? Cuvântul iva indică o comparaţie (upamă) sau de un mod de a vorbi des- 
tinat să faciliteze înțelegerea, dar care nu trebuie luat în sens propriu. lată 
un text daoist care exprimă o idee similară: „Normele de orice fel, cum 
este aceea care face un corp din mai multe organe (sau o ființă din mai 
multe stări)... sunt tot atâtea participări ale Cârmuitorului Universal. Aceste 
participări nu Îl măresc şi nici nu Îl micșorează, căci ele sunt comunicate de 
către E], dar nedetaşate de EI” (Huang-zi, cap.II; trad. P. Wieger, pag 217). 


1 Brahma-Sătra, Adhyăya 2, Păda 3, stra 43. Reamintim că urmăm, în in- 
terpretarea noastră, comentariul lui Sankarăchărya. 

priveşte ca atare (constituind ceea ce putem numi „devenire” 
nu îi afectează imutabilitatea. 


Astfel lumina soarelui sau cea lunară (susceptibilă de modi- 
ficări multiple) pare a fi identică sursei care o produce (sursa 
luminoasă considerată ca imuabilă în ea însăşi), ea totuşi 
fiind distinctă de aceasta (în manifestarea sa exterioară şi 
chiar modificările sau calitățile manifestate sunt, ca atare, 
distincte de principiul lor esenţial încât nu-l pot afecta în 
niciun fel). Aşa cum imaginea soarelui oglindită în apă 
tremură şi se mișcă, urmând unduirile apei, fără a afecta 
celelalte imagini reflectate în ea, cu atât mai puțin soarele 
însuși, tot aşa modificările suferite de un individ nu afectează 
un alt individ, şi în niciun caz pe Ordonatorul Suprems, 


care este Purușottama, şi a cărui personalitate este identică 
esenței sale, aşa cum orice scânteie este identică focului con- 
siderat ca indivizibil în ceea ce priveşte natura sa intimă. 

Cel care este aici comparat cu imaginea soarelui în apă, 
ca fiind reflectare (ăbhăsa), în domeniul individual şi în 
raport cu oricare individ, a Luminii, în principiu una, a 
„Spiritului Universal” (Atmă) este „Sufletul viu” (jivâtmâ); 
iar raza luminoasă care face să existe această imagine și o 
uneşte cu sursa sa este, așa cum vom vedea mai departe, 
intelectul superior (Buddhi), care aparține domeniului ma- 
nifestării informale“. În ceea ce privește apa, care reflectă 
lumina solară, ea este în mod obișnuit simbolul principiului 
plastic (Prakriti), imagine a „pasivității universale”; și de altfel 
acest simbol, cu aceeaşi semnificaţie, este comun tuturor 
doctrinelor tradiționale”. Aici trebuie totuși restrâns sensul 


S Brahma-Sătra, Adhyăya 2, Pâda 3, sătra 46-53. 


$ Trebuie remarcat faptul că raza presupune un mediu de propagare (mani- 
festare în mod non-individualizat) şi că imaginea presupune un plan de re- 
flexie (individualizare prin condiţiile unei anumite stări de existenţă). 


7 Putem, în această privinţă, să ne raportăm la începutul Genezei, 1, 2: 
„Şi Sfântul Duh se purta pe deasupra Apelor”. Există în acest pasaj o 

său general, căci Buddhi, fiind informal şi supra-individual, 
este și manifestat, prin urmare provine din Prakriti a cărei 
primă producţie este; apa nu poate, deci, să reprezinte aici 
decât ansamblul potenţial al posibilităților formale, adică 
domeniul manifestării în mod individual şi astfel ea lasă în 
afara ei aceste posibilități informale care, corespunzând și 
ele stărilor de manifestare, trebuie totuși să fie raportate la 
Universal:. 


indicație foarte clară în privința celor două principii complementare 
despre care vorbim aici, Duhul corespunzător lui Puruşa şi Apele lui 
Prakriti. Dintr-un punct de vedere diferit, dar totuși legat analogic de 
cel dinainte, Ruah Elohim din textul ebraic este asimilabil lui Hamsa, 
Lebăda simbolică , vehiculul lui Brahmă, care cloceşte Brahmănda, „Oul 
Lumii” aflat pe Apele primordiale; este necesar să observăm că Hamsa 
este şi „suflul” (spiritus), care este şi primul sens al lui Ruah în ebraică; 
dacă ne plasăm în punctul de vedere special al constituţiei lumii corporale, 
Ruah este Aerul (Văyu); şi dacă toate acestea nu ne-ar duce prea departe, am 
putea arăta că există o perfectă concordanţă între Biblie şi Veda în ceea ce 
priveşte ordinea dezvoltării elementelor sensibile. În orice caz, putem găsi 
în ceea ce am spus indicaţia a trei sensuri suprapuse, care se referă la cele trei 
trepte fund: nentale ale manifestării (informalul, subtilul şi grosierul) care 
sunt desemnate ca trei lumi (Tribhuvana) de către tradiţia hindusă. — Aceste 
trei lumi figurează şi în Kabbala ebraică sub numele de Beriah, letsirah şi 
Asiah; deasupra lor este Atsiluth - starea principială de non-manifestare 


* Dacă vom lăsa simbolului apei semnificația sa generală, ansamblul 
posibilităților formale este desemnat ca fiind „Apele inferioare”, iar cel al 
posibilităților informale ca fiind „Apele superioare”. Separarea Apelor infe- 
rioare de cele superioare, din punct de vedere cosmic, se găseşte descrisă şi 
ea în Geneză, I, 6-7; observăm că termenul Maim, care desemnează apa în 
ebraică, la forma duală, printre alte semnificaţii, se raportează și la „dublul 
haos” al posibilităților formale şi informale în stare potenţială. Apele pri- 
mordiale, înainte de separare, reprezintă totalitatea posibilităților de mani- 
festare, în măsura în care constituie aspectul potenţial al Fiinţei Universale, 
în mod propriu Prakriti. Mai există un alt sens superior al acestui simbolism 
care se obține transpunându-l dincolo de Fiinţă: Apele reprezintă atunci 
Posibilitatea Universală privită sub aspectul total, cuprinzând prin urmare, 
în Infinitatea sa, domeniul manifestării și cel al non-manifestării. Acest din 
urmă sens este cel mai înalt dintre toate; pe treapta imediat inferioară, în 
polarizarea primordială a Fiinţei, este Prakriti, fiind astfel la nivelul prin- 
cipiului manifestării. Continuând coborârea, ajungem la cele trei trepte, ca 
mai înainte: avem, la primele două, „dublul haos” despre care am vorbit, 


şi pentru lumea corporală, Apa ca element sensibil (Ap) aceasta din urmă 
fiind deja cuprinsă, implicit, ca tot ce aparține mani-festării grosiere, în do- 
meniul „Apelor inferioare”, căci manifestarea subtilă joacă rolul de princi- 
piu imediat şi relativ în raport cu această manifestare grosieră. - Chiar dacă 
sunt cam lungi, aceste explicații nu credem că sunt inutile pentru a înțelege, 
de exemplu, cum poate fi privită o pluralitate de sensuri și de aplicații în 
textele tradiționale. 


CAPITOLUL VI 


TREPTELE MANIFESTĂRII 
INDIVIDUALE 


Vom trece acum la enumerarea diferitelor trepte ale 
manifestării lui Atmă, privit ca personalitate, în măsura în 
care această manifestare constituie individualitatea umană; 
şi putem spune că o constituie efectiv, deoarece această 
individualitate nu ar avea nicio existenţă dacă ar fi separa- 
tă de principiul ei, adică de personalitate. Totodată, felul în 
care o spunem impune o rezervă: prin manifestarea lui 
Atmă trebuie să înțelegem manifestarea raportată la Atmă 
ca fiind principiul său esenţial; dar nu trebuie înțeles prin: 
aceasta că Âtmă se manifestă într-un fel oarecare, căci el 
nu intră niciodată în manifestare, aşa cum am spus mai 
înainte, şi pentru acest motiv el nu este niciodată afectat. 
Cu alte cuvinte, Atmă este „Cel prin care totul se manifestă 
dar care nu este manifestat prin nimic”; și aspectul acesta 
nu trebuie pierdut din vedere niciodată în considerarea celor 
ce vor urma. 

Reamintim că Atmă şi Purușa sunt unul și același prin- 
cipiu şi că din Prakriti şi nu din Purușa este produsă întreaga 


! Kena Upanișad, Khanda |, Sruti 5-9; întregul pasaj va fi reprodus mai de- 
parte, într-un alt capitol. 

manifestare; dar dacă Sânkhya priveşte mai degrabă această 
manifestare ca fiind dezvoltarea sau „actualizarea” poten- 
țialităţilor lui Prakriti, deoarece punctul său de vedere este 
înainte de toate „cosmologic"şi nu propriu-zis metafizic, 
Vedânta vede altfel lucrurile, deoarece consideră Atmă, care 
este în afara modificărilor „devenirii, ca fiind adevăratul 
principiu la care totul trebuie să se raporteze. Am putea spune 
că există, în această privință punctul de vedere al „substanţei” 
şi cel al „esenţei”, și că primul este cel „cosmologic”, deoarece 
este cel al Naturii și al „devenirii”; dar pe de altă parte, 
metafizica nu se mărginește la „esenţa” concepută ca fiind 
corelativă „substanței”, nici chiar Fiinţei în care acești doi 
termeni sunt uniți; ea merge mult mai departe deoarece mer- 
ge până la Paramătmă sau Purușottama, care este Supremul 
Brahma, şi astfel punctul său de vedere (dacă acceptăm 
că această expresie se poate aplica aici) este cu adevărat 
nelimitat. 

Pe de altă parte, când vorbim de diferitele trepte ale 
manifestării individuale, trebuie înțeles că aceste trepte 
corespund acelora ale manifestării universale, în virtutea 
analogiei constitutive a „macrocosmosului” şi „microcos- 
mosului” la care am făcut referire mai înainte. Se va înțelege 
şi mai bine dacă ne vom gândi că toate ființele manifestate 
sunt la fel supuse condiţiilor generale care definesc stările de 
existenţă în care sunt situate. Dacă nu putem, considerând o 
ființă oarecare, să izolăm realmente o stare a acestei ființe 
de ansamblul tuturor celorlalte stări printre care se situează 
ierarhic la un nivel determinat, nu putem nici, dintr-un alt 
punct de vedere, să izolăm această stare de tot ceea ce apar- 
ţine, nu numai aceleiași ființe, dar chiar aceleiași trepte a 
Existenţei universale. Și astfel totul apare ca fiind legat în 
mai multe sensuri, fie în manifestarea însăşi, fie în măsura 
în care aceasta, formând un ansamblu unic în multiplicitatea 
sa indefinită, se rataşează la principiul său, adică la Fiinţă şi 

prin aceasta la Principiul Suprem. Multiplicitatea există 
conform modului său propriu, din moment ce ea este posi- 
bilă, în sensul pe care l-am precizat (cel al unei „realități 
diminuate”) deoarece existența însăşi a unei asemenea mul- 
tiplicităţi se fondează pe unitate, din care a apărut şi în care 
este conținută principial. 

Privind în acest mod ansamblul manifestării universale, 
se poate spune că, în multiplicitatea însăşi a treptelor sale și 
a modurilor sale, „Existenţa este unică”, conform unei formule 
pe care o împrumutăm din esoterismul musulman”. Şi există 
o nuanţă importantă de observat aici între „unicitate” și 
„unitate”: prima cuprinde multiplicitatea ca atare, a doua îi 
este principiul* (şi nu „rădăcina, în sensul în care acest 
cuvânt se aplică numai la Prakriti, dar cuprinzând în sine 
toate posibilitățile de manifestare, „sub aspect esenţial” la fel 
de bine ca şi „sub aspect substanţial”). 

Se poate spune pe bună dreptate că Fiinţa este una, că 
este Unitatea însăşi*, în sensul metafizic și nu în cel mate- 


* Este vorba despre termenul sufit wahdat al-wujud, termen fundamental al 
exegezei akbariene - şi nu numai. Neînţelegerea adecvată a acestuia a con- 
dus la total eronata accepţiune de „panteism” - concepţie cu totul străină de 
metafizica sufită și complet inadecvată metafizicii însăşi. În fapt este vorba 
despre unitatea și unicitatea afirmării manifestate ca stare și aseitate a Princi- 
piului. Excelenţa învățăturii guenoniene se evidențiază şi de această dată, la 
nivelul termenilor în care poate fi exprimată, păstrând proporțiile şi „făcând 
parte inexprimabilului” în metafizica autentică - fără a înlocui „creație”, 
„geneză” cu „manifestare a posibilităților de manifestare manifestabile” nu ar fi 
fost posibilă rigoarea gândirii; acelaşi lucru şi cu conceptul suveran de Atotpo- 
sibilitate (principială, supremă) - n.t. 

* Termenii de Unicitate şi Unitate îi întâlnim ca Nume „operative” ale lui 
Dumnezeu în esoterismul islamic: Wahdaniyyah şi Ahadiyyah; sensul lor 
este acelaşi, în esenţă, ca în precizarea pe care o face Ren€ Gucnon. Prin 
primul Nume, Dumnezeu întemeiază şi este „prezent” în fiecare lucru- 
manifestare individuală, prin al doilea Nume, Dumnezeu este Esența 
Supremă în Sine — nt. 


* Este ceea ce exprimă adagiul scolastic: Esse et unum convertuntur.|Cre- 
dem potrivit să facem precizarea că există nuanţe pe care nu le putem de- 


66 OMUL ŞI DEVENIREA SA DUPĂ VEDANTA 


matic, deoarece aici suntem dincolo de domeniul cantității: 
între Unitatea metafizică şi unitatea matematică există 
analogie dar nicidecum identitate; şi chiar când vorbim despre 
multiplicitatea manifestării universale, nu este vorba despre 
o multiplicitate cantitativă, căci cantitatea nu este decât o 
condiție specială a anumitor stări de manifestare. În fine, 
dacă Fiinţa este una, Principiul Suprem este „fără dualitate”, 
aşa cum vom vedea mai departe: unitatea este prima 
dintre toate determinările, dar este deja o determinare, şi ca 
atare ea nu poate fi aplicată, în mod riguros, Principiului 
Suprem. 

După ce am menționat aceste câteva noțiuni indispen- 
sabile, revenim la considerarea treptelor manifestării: trebuie 
mai întâi să facem, așa cum am mai văzut, o distincţie între 
manifestarea informală şi manifestarea formală; dar, atunci 
când ne limităm la individualitatea umană, întotdeauna este 
vorba, exclusiv, despre cea de a doua. Starea umană, ca orice 
stare individuală, aparține pe de-a întregul ordinului mani- 
festării formale, deoarece prezenţa formei este printre 
condiţiile unui anumit mod de existenţă ce îl caracterizează 
ca fiind individual. 

Deci dacă luăm în considerare un element informal, 
acesta va fi supra-individual şi, în privinţa raporturilor sale 
cu individualitatea umană, nu va trebui niciodată privit 
ca fiind constitutiv pentru aceasta, sau ca făcând parte din 
ea într-un fel oarecare, ci ca legând individualitatea de per- 
sonalitate. Aceasta din urmă este non-manifestată, chiar 
atunci când o considerăm principiul stărilor manifestate, 


talia datorită complexităţii lor, dar vom preciza că numele de Ahadiyyah, 
UNITATE, în esoterismul islamic, este sinonim cu Advaita („fără al doi- 
lea”) din tradiţia hindusă. Aceasta nu contrazice caracterul de „unitate în 
sine a Fiinţei”, ci completează „aspectul” principial exprimat al Principiului 
însuși al Manifestării, care este Fiin-ţa. Asocierea lui Ahadiyyah cu Advaita 
o explică de mai multe ori Michel Vâlsan în excepționalele traduceri pe care 
le face din opera lui Muhy-d-Din ibn Arabi - n.t.] 

așa cum Fiinţa, fiind principiul manifestării universale, este 
in afara acestei manifestări (şi ne putem aminti aici de 
„motorul imobil” al lui Aristotel). Dar, pe de altă parte, 
manifestarea informală este încă principială, într-un sens 
relativ, în raport cu manifestarea formală, şi astfel ea stabileşte 
o legătură între aceasta și principiul ei superior non-ma- 
nifestat, care este, de altfel, principiul comun al acestor două 
ordine ale manifestării. La fel, dacă facem distincţia apoi, în 
manifestarea formală sau individuală, între starea subtilă şi 
cea grosieră, prima este, cu un grad mai mare de relativitate, 
principială în raport cu cea de a doua, şi, prin urmare, se 
situează ierarhic între aceasta din urmă şi manifestarea 
informală. 

Există, aşadar, printr-o serie de principii mai mult sau 
mai puțin relative, o înlănțuire totodată logică şi ontologică 
(cele două puncte de vedere corespunzându-şi astfel încât 
nu le putem separa decât artificial) care se întinde de la 
non-manifestat până la manifestarea grosieră, trecând prin 
starea intermediară a manifestării informale, apoi prin 
manifestarea subtilă; fie că este vorba despre „macrocosmos” 
sau „microcosmos', aceasta este ordinea generală care trebuie 
urmată în dezvoltarea posibilităților de manifestare. 

Elementele despre care am vorbit sunt acele tattva enu- 
merate de Sânkhya, cu excepția primeia și a ultimei, adică 
Prakriti şi Purusa; şi am văzut, printre aceste tattva, că unele 
sunt privite ca „producții productive” iar celelalte ca „producții 
ne productive”. 

Aici se pune următoarea întrebare: este această diviziune 
echivalentă cu cea pe care am precizat-o în legătură cu trep- 
tele manifestării, sau îi corespunde într-un fel sau altul? 
De exemplu, dacă ne limităm la punctul de vedere al indivi- 
dualității, am putea fi tentaţi să raportăm tattva din primul 
grup la starea subtilă şi pe cele din al doilea grup la starea 
grosieră, cu atât mai mult cu cât într-un anume sens mani- 

festarea subtilă este productivă pentru starea grosieră, în 
timp ce aceasta nu mai este productivă față de nicio altă stare; 
dar lucrurile sunt mai puțin simple în realitate. În sfârșit, în 
primul grup se află, mai întâi, Buddhi, care este elementul 
informal la care făceam referire mai înainte; în ceea ce pri- 
veşte celelalte tattva cu care este în legătură, ahankăra şi 
tanmătra, acestea aparțin domeniului manifestării subtile. 
Pe de altă parte, în a doua grupă, bhuta aparțin incontestabil 
domeniului manifestării grosiere, deoarece sunt elementele 
corporale; dar manas, nefiind deloc corporal, trebuie raportat 
la manifestarea subtilă, cel puţin în el însuşi, deşi activitatea 
sa are consecințe în raport cu manifestarea grosieră; şi cele- 
lalte indriya au, într-un fel anume, un dublu aspect, putând 
fi considerate totodată ca facultăţi şi ca organe, deci din punct 
de vedere psihic şi corporal, adică tot la nivelul stării subtile 
şi al stării corporale. 

Trebuie să se înțeleagă bine că ceea ce este considerat ca 
stare subtilă, în toate acestea, nu este decât ceea ce priveşte 
starea individuală umană, în modalitățile sale extracorporale; 
şi chiar dacă sunt superioare modalității corporale prin faptul 
că ele conţin principiul imediat (în același timp domeniul 
lor extinzându-se mult mai departe), totuși, dacă le con- 
siderăm în ansamblul Existenţei universale, ele aparțin încă 
aceleiași trepte a acestei Existenţe, în care este situată complet 
starea umană. 

Aceeaşi remarcă este valabilă şi atunci când spunem că 
manifestarea subtilă este productivă pentru manifestarea 
grosieră: pentru ca această afirmaţie să fie riguros exactă, 
trebuie adăugată precizarea pe care am făcut-o deja în ceea 
ce o priveşte pe prima, căci un raport asemănător nu poate 
fi stabilit pentru alte stări în mod egal individuale, dar nu 
umane, şi care sunt pe de-a întregul diferite prin condiţiile 
lor (în afară de prezenţa formei), stări pe care suntem obli- 
gați să le cuprindem în manifestarea subtilă, aşa cum am 

explicat, de vreme ce luăm ca termen de comparaţie, inevitabil, 
individualitatea umană, dându-ne seama totuși că această 
stare nu este în realitate nici mai mult nici mai puțin decât o 
altă stare oarecare. 

O ultimă observaţie este necesară: când se vorbeşte despre 
ordinea dezvoltării posibilităţilor de manifestare, sau de or- 
dinea în care trebuie să fie enumerate elementele care cores- 
pund diferitelor faze ale acestei dezvoltări, trebuie avut grijă 
să se precizeze că un atare ordin nu implică decât o succesiune 
pur logică, care traduce de altfel o înlănțuire ontologică reală, 
şi că nu poate fi în niciun caz o succesiune temporală. Dez- 
voltarea în timp nu corespunde decât unei condiţii speciale 
de existenţă, care este una dintre cele ce definesc domeniul 
în care este conținută starea umană; şi există un număr in- 
definit de alte moduri de dezvoltare în mod egal posibile, şi 
în mod egal cuprinse în manifestarea universală. 

Individualitatea umană nu poate fi, deci, situată tempo- 
ral în raport cu celelalte stări ale ființei, deoarece acestea, 
într-un mod general, sunt extratemporale, și aceasta chiar când 
este vorba de stări ce se află, la fel, în manifestarea formală. 
Vom adăuga şi că anumite extensiuni ale individualității 
umane, în afara modalităţii corporale, scapă timpului, 
fără a se sustrage totuşi condițiilor generale ale stării căreia 
aparține această individualitate, în aşa fel încât ele se situează 
cu adevărat în simple prelungiri ale acestei stări; vom avea 
ocazia, desigur, să explicăm, în alte studii, cum anume 
aceste prelungiri pot fi atinse prin suprimarea uneia sau alteia 
dintre condiţiile al căror ansamblu complet defineşte lumea 
corporală. 

Dacă astfel se prezintă lucrurile, înțelegem cu atât mai 
mult că nu poate fi vorba de a interveni condiţia temporală 
în ceea ce nu aparține acestei stări, şi nici, prin urmare, în 
raporturile stării umane integrale cu alte stări; cu atât mai 
mult atunci când este vorba despre un principiu comun al 

tuturor stărilor de manifestare, sau de un element care, fiind 
deja manifestat, este superior oricărei manifestări formale, 
cum este cel pe care l-am abordat în primul rând. 


CAPITOLUL VII 


BUDDHI 
SAU INTELECTUL SUPERIOR 


Prima treaptă a manifestării lui Atmă, înțelegând această 
expresie în sensul pe care l-am precizat în capitolul precedent, 
este Intelectul superior (Buddhi), care, aşa cum am spus înain- 
te, mai este numit și Mahat sau „marele principiu”: este al 
doilea din cele douăzeci şi cinci de principii menţionate de 
Sânkhya, deci primul dintre toate producţiile lui Prakriti. 
Acest principiu este de ordin universal, deoarece este informal; 
totodată nu trebuie uitat că el aparține deja manifestării, 
şi de aceea el apare din Prakriti, căci toată manifestarea, 
indiferent de treapta considerată, presupune în mod necesar 
aceşti doi termeni corelativi şi complementari care sunt 
Purusa şi Prakriti, „esenţa” şi „substanţa”. Nu este mai puţin 
adevărat că Buddhi depăşeşte domeniul, nu numai al indivi- 
dualității umane, dar al oricărei stări individuale oricare ar 
fi aceea, şi din acest motiv își justifică numele de Mahat; el 
nu este niciodată individualizat în realitate, și numai în stadiul 
următor vom afla individualitatea manifestată, cu conştiinţa 
particulară (sau mai bine spus „particularizată”) a „eului” 

Buddhi, considerat în raport cu individualitatea umană 
sau cu oricare stare individuală, este principiul imediat, dar 
transcendent, așa cum, din punctul de vedere al Existenţei 

universale, manifestarea informală este pentru manifestarea 
formală; și este în acelaşi timp ceea ce am putea numi expresia 
personalității în manifestare, deci ceea ce unifică ființa de-a 
lungul multiplicității indefinite a stărilor sale individuale 
(starea umană, în toată extensia sa, nefiind decât una dintre 
stări printre celelalte). Cu alte cuvinte, dacă privim „Sinele” 
(Atmă) sau personalitatea ca fiind Soarele spiritual! care 
strălucește în centrul fiinţei totale, Buddhi va fi raza ce emană 
direct din acest soare şi care luminează în toată integralitatea 
sa starea individuală pe care noi am considerat-o în mod 
special, legând-o de toate celelalte stări individuale ale 
aceleiași ființe, sau și mai general, de toate stările sale manifes- 
tate (individuale şi non-individuale) şi, dincolo de acestea, 
de centrul însuși. 

Este potrivit să remarcăm aici, fără a insista prea mult 
pentru a nu ne îndepărta de cursul expunerii noastre, că, 
datorită unității fundamentale a ființei în toate stările sale, 
trebuie considerat centrul fiecărei stări, în care se proiectează 
această rază spirituală, ca identificat virtual, dacă nu efectiv, 
cu centrul ființei totale; şi pentru aceasta o stare oarecare, și 
starea umană la fel de bine ca oricare alta, poate fi luată ca 
bază pentru realizarea „Identităţii Supreme”. În mod precis 
şi în acest sens, în virtutea acestei identificări putem spune, 
aşa cum am făcut-o mai înainte, că Purușa însuși sălășluieşte 
în centrul individualității umane, adică în punctul în care 
intersecția razei spirituale cu domeniul posibilităților vitale 
determină „sufletul viu” (jivătmâ).? 


! Pentru sensul care trebuie dat acestei expresii vom revedea observaţia pe 
care am făcut-o în legătură cu „Spiritul Universal”. 


? Este evident că dorim să vorbim aici nu de un punct matematic, ci de 
ceea ce am putea numi în mod analogic un punct metafizic, dar fără ca o 
atare expresie să evoce ideea unei monade leibnitziene, deoarece jivătmă nu 
este decât o manifestare particulară şi contingentă a lui Atmă, iar existența 
sa separată este în mod propriu iluzorie. Simbolismul geometric la care ne 
referim va fi de altfel expus într-un alt studiu, împreună cu toate dezvoltările 
de care este susceptibil. 

Pe de altă parte, Buddhi, ca orice provine din dezvoltarea 
posibilităților lui Prakriti, participă la cele trei guna; de aceea 
privit sub raportul cunoaşterii distinctive (vijiâna) este 
conceput a fiind ternar, iar în ordinea Existenţei universale, 
este identificat cu Trimurti divin: 


Mahat devine conceput distinct ca trei Zei (sau trei aspecte ale 
Luminii inteligibile, căci aceasta este semnificația, în mod pro- 
priu, a cuvântului sanscrit Deva, pentru care cuvântul „Dum- 
nezeu” este, de altfel, echivalentul exact) prin influența celor 
trei guna, fiind o singură manifestare (rnărti) în trei Zei. În Uni- 
versal, este Divinitatea (Isvara, nu în sine, ci sub cele trei aspecte 
principale de Brahmă, Visnu şi Siva, care constituie Trimărti sau 
„tripla manifestare”); dar, privit distributiv, (sub aspectul, de 
altfel pur contingent, al „separativităţii”) aparţine (fără a fi totuşi 
individualizat în sine) fiinţelor individuale (cărora le comunică 
posibilitatea de participare la atributele divine, adică la natura 
însăși a Fiinţei Universale, principiul oricărei existenţe).* 


Este lesne de văzut că Buddhi este considerat aici în ra- 
porturile sale, respectiv, cu primii doi dintre cei trei Purușa 
despre care vorbește Bhagavad-Gită: în ordinea „macrocosmi- 
că, cel care este desemnat ca „imuabil” este Îsvara însuşi, iar 
Trimărti este expresia în mod manifestat (este vorba, bine- 
înţeles, despre manifestarea informală, întrucât aici nu există 
nimic individual); şi se spune că celălalt este „împărțit între 
toate fiinţele”. La fel, în ordinea „microcosmică, Buddhi 
poate fi privit deopotrivă în raport cu personalitatea (Atmâ) 


* Dacă dăm cuvântului „Dumnezeu” sensul pe care-l ia ulterior în limbile 
occidentale, pluralul ar fi un non-sens la fel de bine din punctul de vedere 
hindus precum și din cel iudeo-creştin și musulman, căci acest cuvânt, așa 
cum am arătat mai înainte, nu s-ar putea aplica decât lui Isvara în mod ex- 
clusiv, în unitatea sa indivizibilă care este cea a Fiinţei Universale, oricare ar 
fi multiplicitatea de aspecte sub care poate fi privită în plan secundar. 


“ Matsya-Purâna. Vom remarca faptul că Buddhi nu este fără un anumit 
raport cu Logos-ul alexandrin. 


74 OMUL ŞI DEVENIREA SA DUPĂ VEDANTA 


şi în raport cu „sufletul viu” (jivătmâă), acesta din urmă nefiind 
decât reflectarea personalității în starea individuală umană, 
reflectare care nu ar fi existat fără intermedierea lui Buddhi: 
reamintim aici simbolul soarelui şi al imaginii sale oglindite 
în apă; Buddhi este, am mai spus, raza ce determină forma- 
rea acestei imagini şi care, în același timp, o leagă de sursa 
luminoasă. 

În virtutea acestui dublu raport menţionat și a rolului de 
intermediar între personalitate și individualitate se poate, în 
pofida a tot ce este în mod necesar inadecvat într-un aseme- 
nea mod de exprimare, considera intelectul ca trecând într-un 
anume fel de la starea de putere universală la starea individuală, 
dar fără a înceta cu adevărat să fie ceea ce este, şi numai prin 
intersecția cu domeniul special al anumitor condiții de exis- 
tență, prin care este definită individualitatea considerată; și 
atunci el produce, ca rezultat al acestei intersecții, conștiința 
individuală (ahankâăra), implicată în „sufletul viu” (jivătmâ) 
căruia îi este inerentă. 

Aşa cum am mai arătat, această conștiință, care este al 
treilea principiu din Sânkhya, dă naştere la noțiunea de „eu” 
(aham, de unde şi numele de ahankăra, literal: „ceea ce face 
eul”), căci are ca funcțiune proprie de a prescrie convingerea 
individuală (abhimâna), adică în mod precis, noțiunea de „eu 
sunt” în relaţie cu obiectele externe (bâhya) şi interne (abh- 
yantara), care sunt, respectiv, obiectele percepției (pratyaksha) 
şi ale contemplației (dhyâna). lar ansamblul acestor obiecte 
este desemnat de termenul idam, „aceasta”, atunci când este 
conceput în opoziție cu aham sau „eul, opoziţie cu totul rela- 
tivă şi foarte diferită de cea pe care filosofii moderni pretind 
să o stabilească între „subiect” şi „obiect”, sau între „spirit” şi 
„lucruri”. Astfel, conștiința individuală apare imediat — dar cu 
titlu de simplă modalitate „condiționată” — din principiul in- 
telectual, şi, la rândul său, produce toate celelalte principii sau 
elemente speciale ale individualității umane, de care ne vom 
ocupa mai departe. 


CAPITOLUL VIII 


MANAS SAU SIMŢUL INTERN. 
CELE ZECE FACULTĂŢI EXTERNE 
DE SENZAŢIE ŞI DE ACŢIUNE 


După conştiinţa individuală (ahankăra), enumerarea 
făcută de Sânkhya pentru tattva comportă, în aceeași grupă 
a „producţiilor productive, cinci tanmâtra, determinaţii ele- 
mentare subtile, deci necorporale și non-perceptibile exteri- 
or, care sunt, într-un mod direct, principiile respective ale 
celor cinci bhuta sau elemente corporale şi sensibile, şi care au 
expresia lor definită în condițiile înseși ale existenţei indivi- 
duale pe treapta pe care se situează starea umană. Cuvântul 
tanmătra semnifică literal „desemnare” (mâtra, măsură, deter- 
minare) delimitând domeniul propriu al unei anumite cali- 
tăți (tad sau tat, pronume neutru, „acela', luat aici în sensul 
de „quiditate”, ca în cuvântul arab dăt)! în Existenţa universală; 
dar nu este locul să intrăm în dezvoltări mai ample asupra 
acestui punct. Vom spune numai că cele cinci tanmătra sunt 
desemnate în mod obişnuit prin numele de calități sensibile: 
auditiv sau sonor (sabda), tactil (sparsa), vizual (ripa, cu dublul 
sens de formă și culoare), sapid (rasa), olfactiv (gandha). 


! Este momentul să remarcăm faptul că aceste cuvinte tat şi dăt sunt, 
fonetic, identice între ele şi mai sunt cu cuvântul englezesc that, care are 
exact același sens. 


76 OMUL ŞI DEVENIREA SA DUPĂ VEDANTA 


Însă aceste calități nu pot fi considerate aici decât în stare 
principială, într-o oarecare măsură, și „nedezvoltate” deoa- 
rece numai prin bhuta ele se vor manifesta efectiv în ordinea 
sensibilă; iar raportul tanmâătra-bhuta este, pe treapta sa rela- 
tivă, analog cu raportul „esenţă”-„substanţă”, în așa fel încât 
putem da pentru tanmătra denumirea de „esențe elementare”? 
Cele cinci bhiăta sunt, în ordinea producerii lor sau a manifes- 
tării lor (ordine corespunzătoare aceleia care a fost indicată 
pentru tanmătra, deoarece fiecare element aparține unei ca- 
lități sensibile): Eterul (âkăsa), Aerul (vâyu), Focul (tejas), 
Apa (ap) şi Pământul (prthivi sau prithivi); din ele se formează 
întreaga manifestare grosieră sau corporală. 

Între tanmătra şi bhăta, şi constituind cu acestea din 
urmă grupul „producţiilor neproductive', sunt unsprezece 
facultăți distincte, în mod propriu individuale, care proced 
din ahankăra, şi care, în acelaşi timp, participă la cele cinci 
tanmătra. Din cele unsprezece facultăți despre care este vorba, 
zece sunt externe: cinci de senzaţie şi cinci de acţiune; a un- 
sprezecelea, a cărei natură ţine şi de unele şi de celelalte, este 
simțul intern sau facultatea mentală (manas), iar aceasta din 
urmă este unită direct cu conştiinţa (ahankăra). Gândirea 
individuală trebuie raportată la manas, care este de ordin for- 
mal (şi înțelegem aici rațiunea, ca şi memoria şi imaginaţia), 
şi care nu este în nici un fel inerent intelectului transcendent 
(Buddhi), ale cărei atribuţii sunt în mod esenţial informale. 
Vom mai remarca aici, tot în legătură cu Aristotel, că inte- 
lectul pur este de ordin transcendent și are ca obiect propriu 


? Într-un sens foarte apropiat de această consideraţie tanmătra sunt numite 
de Fabre d'Olivet „elementizare inteligibilă”, în interpretarea pe care el o 
face Genezei (La Langue hebraique restituce). 


3 Despre producerea acestor diverse principii, considerate din punct de 
vedere „macrocosmic”, cf. Mânava-Dharma-Shăstra (Legea lui Manu), 
Adhyăya 1, Sloka 14-20. 


4 În acest sens, fără îndoială, trebuie înţeles ceea ce spune Aristotel, și anume 
că „omul (ca individ) nu gândeşte niciodată fără imagini”, adică fără forme. 

cunoaşterea principiilor universale; această cunoaştere, care 
nu are nimic discursiv, este obținută direct şi imediat prin 
intuiție intelectuală, care, o spunem pentru a evita orice con- 
['uzie, nu are nimic comun cu pretinsa „intuiție, numai de 
ordin senzitiv şi vital, care joacă un așa de mare rol în teoriile, 
net antimetafizice, ale anumitor filozofi contemporani. 

În ceea ce priveşte dezvoltarea diferitelor facultăți ale 
omului individual, nu avem decât să reproducem învățătura 
pe care o găsim în Brahma-Sătra: 


„Intelectul, simţul intern, ca și facultățile de senzaţie şi 
acțiune, se dezvoltă (în manifestare) şi sunt resorbite (în 
non-manifestat) în ordine asemănătoare (dar pentru resorbire, 
în sensul invers dezvoltării), ordine care este totdeauna cea 
a elementelor din care aceste facultăți apar la constituirea lors 
(cu excepţia totuşi a intelectului, care se dezvoltă, în ordinea 
informală, prealabil oricărui principiu formal sau în mod 
propriu individual). 

Cât despre Purușa (sau Atmă), emanaţia sa (considerat 
drept personalitatea unei fiinţe) nu este o naştere (chiar în 
accepțiunea cea mai extinsă a termenului de care este sus- 
ceptibil acesta)”, nici o producere (determinând un punct 
de plecare pentru existența sa efectivă, așa cum se întâmplă 
pentru tot ce provine din Prakriti). Nu-i putem desemna 
nicio limită (printr-o condiţie particulară de existență), căci, 


$ Aid 3 E; s9a & Ă îs 
Reamintim că nu poate fi vorba în nici un caz de o ordine a succesiunii 
temporale. 


* Poate fi vorba aici atât de tanmătra cât și de bhăta, după cum indriya 
sunt considerate în stare subtilă sau în stare grosieră, adică „facultăţi” 
sau „organe”, 

' Putem numi „naștere” și „moarte” începutul și sfârşitul unui ciclu oarec- 
are, adică al existenţei unei stări de manifestare, şi nu numai în cazul stării 
umane; aşa cum vom explica în continuare, trecerea de la o stare la alta este 
totodată o moarte şi o naștere, după cum anume considerăm în raport cu 


starea antecedentă şi cu cea consecventă. 

fiind identic cu Supremul Brahma, participă la esența Sa 
infinită* (implicând posesia atributelor divine, cel puțin 
virtual, şi chiar actual câtă vreme această participare este 
efectiv realizată prin „Identitatea Supremă, fără a mai vorbi 
despre ceea ce este dincolo de orice atribute, deoarece aici 
avem de-a face cu Supremul Brahma, care este nirguna, şi nu 
doar de Brahma ca saguna, adică Îsvara?. 

El este activ, dar numai în principiu (deci „non-acţional”)'6, 
căci această activitate (kartritva) nu îi este esenţială şi in- 
erentă, nefiind pentru el decât eventuală şi contingentă 
(relativ numai la stările sale de manifestare). Asemeni dul- 
gherului ce ţine în mâna sa securea și celelalte unelte și apoi, 
punându-le deoparte, se bucură de liniște şi de repaus, tot 
astfel şi acest Atmă, în unirea sa cu uneltele (prin mijlocirea 
cărora facultățile principiale sunt exprimate şi dezvoltate în 
fiecare din stările de manifestare, şi care astfel nu sunt altceva 
decât aceste facultăți manifestate cu organele lor respective), 
este activ (cu toate că această activitate nu afectează în nici 
un fel natura sa intimă) şi apoi, părăsindu-le, se bucură de 
repaus și linişte (în „non-acţional”, deci în sine însuşi, din 
care niciodată nu a ieșit)”! 


„Diferitele facultăți de senzaţie şi de acțiune (desemnate 
prin termenul prâna într-o accepțiune secundară) sunt în 


8 Cuvântul „esenţă” când este aplicat astfel analogic, nu este deloc corelativ 
cu „substanță”; de altminteri, ceea ce are un corelativ oarecare nu poate fi 
infinit. La fel, cuvântul „natură, aplicat la Ființa Universală, sau chiar la 
ceea ce este dincolo de Fiinţă, pierde complet sensul propriu şi etimologic 


cu ideea de „devenire” ce este implicată. 

” Posesia atributelor divine este numită în sanscrită aisvarya, ca fiind o 
adevărată „conaturalitate” cu Isvara. 

10 Aristotel are dreptate să insiste şi asupra acestui punct, în sensul că primul 
motor al oricărui lucru (sau principiul mișcării) trebuie să fie el însuşi imo- 
bil, ceea ce înseamnă, cu alți termeni, că principiul oricărei acțiuni trebuie 
să fie „non-acţional”. 

!! Brahma-Sătra, Adhyăya 2, Păda 3, sătra 15-17 şi 33-40. 

număr de unsprezece: cinci de senzație (buddhindriya sau 
jhănendriya, mijloace sau instrumente de cunoaştere în do- 
meniul lor particular), cinci de acţiune (karmendriya), şi 
simţul intern (manas). 

Acolo unde se specifică un număr mai mare (treisprezece), 
termenul indriya este folosit în sensul său cel mai extins şi 
mai cuprinzător, distingându-se în manas, din cauza plurali- 
tății funcţiunilor sale: intelectul (nu în el însuși şi în ordinea 
transcendentă, ci ca o determinare particulară în raport cu 
individul), conştiinţa individuală (ahankăra, de care manas 
nu poate fi separat) și simţul intern propriu-zis (ceea ce filosofii 
scolastici numesc „sensorium commune”). 

Acolo unde se specifică un număr mai mic (de obicei 
şapte), acelaşi termen este utilizat într-o accepțiune mai 
restrânsă: astfel, se vorbeşte despre șapte organe senzitive, 
relativ la cei doi ochi, cele două urechi, cele două nări și gura 
sau limba (în așa fel încât, în acest caz, este vorba numai 
despre cele şapte deschideri sau orificii ale capului). 

Cele unsprezece facultăți mai înainte menționate (cu 
toate că sunt desemnate în ansamblul lor prin termenul 
prâna) nu sunt (ca cele cinci vâyu, despre care vom vorbi 
mai încolo) simple modificări ale mukhya-prăna sau actul 
vital principal (respiraţia, cu asimilaţia care rezultă la acest 
nivel), ci principii distincte (din punctul de vedere special, 
al individualităţii umane)”? 


Termenul prâna, în accepțiunea cea mai obișnuită, 
înseamnă la propriu „suflu vital”; dar, în anumite texte vedice, 
ceea ce este desemnat astfel este, în sens universal, identificat 
în principiu cu Brahma însuşi, ca atunci când se spune că, în 
somnul profund (susupti), toate facultăţile se resorb în prâna, 
căci, „în timp ce un om doarme fără vise, principiul său 
spiritual (Atmă considerat în raport cu el) este una cu 


2 Brahma-Sutra, Adhyăya 2, Păda 4, sâtra 1-7. 

Brahma””, această stare fiind dincolo de distincțiune, deci, 
în mod autentic supra-individual: de aceea cuvântul svapiti, 
„el doarme”, este interpretat prin svam apito bhavati, „el a 
intrat în propriul („Sine”)”.!* 

În ceea ce priveşte cuvântul indriya, el semnifică, la 
propriu „putere', care este şi sensul prim al termenului „fa- 
cultate”; dar, prin extensie, semnificația sa, așa cum am arătat, 
cuprinde totodată şi facultatea și organul său corporal, ansam- 
blu ce este considerat ca constituind fie un instrument de 
cunoaștere (buddhi sau jhăna, aceşti termeni fiind luaţi aici în 
accepțiunea lor cea mai largă), fie unul de acțiune (karma) şi 
care sunt desemnate astfel printr-un singur și același cuvânt. 

Cele cinci instrumente senzoriale sunt: urechile sau 
auzul (srotra), pielea sau pipăitul (tvac), ochii sau văzul 
(chaksus), limba sau gustul (rasana), nasul sau mirosul 
(ghrâna), fiind astfel enumerate în ordinea dezvoltării 
simțurilor, care este cea a elementelor (bhuta) corespunză- 
toare; dar, pentru a expune în detaliu această corespondenţă, 
ar fi necesar să se trateze complet condiţiile existenței 
corporale, ceea ce nu putem face aici. 

Cele cinci instrumente de acțiune sunt: organele de ex- 
creție (păyu), organele generatoare (upastha), mâinile (pâni), 
picioarele (pâda) şi, în sfârşit, vocea sau organul vorbirii (vâc)”5, 
care este enumerat al zecelea. Manas trebuie considerat ca al 
unsprezecelea, având prin natura sa dubla funcțiune, ca 
servind totodată senzaţiei şi acțiunii, şi, prin urmare, parti- 
cipând la proprietățile ambelor, pe care le centralizează, 
într-un anume fel, în sine'f. 


15 Comentariul lui Sankarăchărya la Brahma-Sătra, Adhyăya 3, Păda 2, sătra 7. 


1 Chândogya Upanișad, Prapăthaka 6, Khanda 8, Sruti 1. Desigur că aici 
este vorba despre o interpretare prin procedeele Nirukta, şi nu de o derivare 
etimologică. 

15 Cuvântul văc este identic cu latinul vox. 

'$ Mânava-Dharma-Săstra, Adhyăya 2, Sloka 89-92. 

După Sânkhya, aceste facultăți, cu organele lor respective, 
sunt, distingând trei principii în manas, cele treisprezece 
instrumente ale cunoaşterii în domeniul individualității 
umane (căci acţiunea nu are finalitate în sine, ci numai în 
raport cu cunoaşterea): trei interne și zece externe, compa- 
rate cu trei santinele şi zece porți (caracterul conștient fiind 
inerent primelor dar nu şi celorlalte zece, considerându-le 
distinct). Un simț corporal percepe şi un organ de acțiune 
execută (unul fiind, într-o oarecare măsură „intrarea” şi 
celălalt fiind „ieşirea”: există aici două faze succesive şi com- 
plementare, prima fiind o mișcare centripetă, iar cea de a doua 
una centrifugă); între cele două, simţul intern (manas) exa- 
minează; conştiinţa (ahankăra) face aplicația individuală, 
adică asimilarea percepţiei cu „eul”, aceasta făcând parte 
din el cu titlu de modificare secundară; şi, în fine, intelectul 
pur (Buddhi) transpune în Universal datele facultăților 
precedente. 


CAPITOLUL IX 


ÎNVELIŞURILE „SINELUI” 
CELE CINCI VÂYU SAU 
FUNCŢIILE VITALE 


Purușa sau Atmă, manifestându-se ca jivătmă în forma 
vie de fiinţă individuală, este considerat, conform Vedânta, 
ca fiind acoperit cu o serie de „învelişuri” (kosa) sau „vehicule” 
succesive, reprezentând tot atâtea faze ale manifestării sale, 
fiind cu totul eronat să le asimilăm cu „corpuri', deoarece 
numai ultima fază este de ordin corporal. Trebuie remarcat 
faptul că nu se poate spune, cu toată rigoarea, că Atmă este 
în realitate conţinut în tot atâtea învelişuri, deoarece, prin 
chiar natura sa, nu este susceptibil de nicio limitare şi nu 
este în nici un fel condiționat prin o stare de manifestare, 
oricare ar fi aceea). 

Primul înveliş (ânandamaya-kosa, particula maya semni- 
ficând „ceea ce este făcut din” sau „care constă în”, precizând 
cuvântul de care este însoțit) nu este altceva decât ansam- 
blul însuşi al tuturor posibilităților de manifestare pe care 
Atmă le are în sine, în „permanenta sa actualitate”, în starea 
principială şi nediferenţiată. Este numit „făcut din Beatitudine” 


! În Taittiriya Upanișad, Valli 2, Anuvăka 8, Sruti 1, şi Valli 3, Anuvăka 10 
şi Sruti 5, desemnările diferitelor învelișuri sunt raportate direct la „Sine”, 
în funcție de cum se consideră în raport cu una sau alta dintre stările de 
manifestare. 

(Ananda) deoarece „Sinele”, în această stare primordială, se 
bucură de plenitudinea propriei sale fiinţe, acesta [învelișul 
prim] nefiind într-adevăr cu nimic diferit de „Sine”; este 
superior existenței condiționate, care îl presupune, şi se 
situează pe treapta Fiinţei pure: pentru aceasta este considerat 
ca fiind caracteristic lui Isvara?. Suntem aici, deci, în ordinea 
informală; numai când este considerat în raport cu manifesta- 
rea formală, în măsura în care principiul acesteia se află con- 
ținut în ea, putem spune că aceasta este forma principială 
sau cauzală (kărana-sarira), cea prin care forma va fi mani- 
festată şi actualizată în stadiile următoare. 

Al doilea înveliş (vijiânamaya-kosa) este format din 
Lumina (în sens inteligibil) direct reflectată de Conştiinţ. 
integrală și universală (JAâna, particula vi implicând modui 
distinctiv) ; este compus din cinci „esențe elementare” 
(tanmătra), „conceptibile” dar nu „perceptibile”, în starea 
lor subtilă; învelișul constă din joncțiunea intelectului supe- 
rior (Buddhi) cu facultăţile principiale de percepţie ce apar, 
respectiv cele cinci tanmătra, şi a căror dezvoltare exterioară 
va constitui cele cinci simțuri ale individualității corporale. 


? În timp ce celelalte desemnări (ale celorlalte patru învelișuri care urmează) 
pot fi considerate ca fiind caracteristice lui jivătmă, ânandamaya-kosa cores- 
punde nu numai lui ISvara dar, de asemenea, prin transpoziţie lui Paramătmă 
chiar sau Supremul Brahma şi de aceea se spune în Taittiriya Upanișad, 
Valli 2, Anuvăka 5, Sruti 1: „Diferit de cel care constă în cunoașterea 
distinctivă (vijiânamaya) este celălalt Sine interior (anyo'ntara AÂtmă) 
care constă în Beatitudine (ânandamaya)”. Cf. Brahma-Sutra, Adhyăya 1, 
Păda 1, sutra 12-19. 


3 Cuvântul sanscrit Jăâna este identic cu grecescul Tvwoic prin rădăcina 
sa, care este de altfel cea a cuvântului „cunoaştere” (de la cognoscere), şi 
care exprimă o idee de „producere” şi de „generare”, deoarece ființa „devine” 
ceea ce cunoaşte şi se realizează pe ea însăşi prin această cunoaştere. 


1 Începând cu acest al doilea înveliş se aplică în mod propriu termenul de 
sarira mai degrabă dacă dăm acestui cuvânt, interpretat prin metodele Niruk- 
ta, semnificaţia de „dependent de şase (principii)” adică de Buddhi (sau de 
ahankăra, cel care derivă direct şi care este primul principiu de ordin indi- 
vidual) și cele cinci tanmătra (Mânava-Dharma-Săstra, Adhyăya 1, Sloka 17.). 

Al treilea înveliş (manomaya-kosa), în care simțul intern 
(manas) este unit cu precedentul, implică, în mod simplu, 
conștiința mentală“ sau facultatea de a gândi, care, aşa cum 
am spus mai înainte, este de ordin exclusiv individual şi formal 
și a cărei dezvoltare procede din iradierea în mod reflectat a 
intelectului superior în starea individuală determinată, care 
este aici starea umană. 

Al patrulea înveliș (prânamaya-kosa) cuprinde facultăţile 
ce apar din „suflul vital” (prâna), adică cele cinci vâyu (mo- 
dalități ale acestei prâna), precum şi facultăţile de acțiune și 
cele de senzaţie (acestea din urmă existând deja în stare 
principială în cele două învelișuri precedente, ca facultăți 
pur „conceptive”, în vreme ce, pe de altă parte, nu putea fi 
vorba de nici un fel de acţiune, și nici, cu atât mai mult, de 
percepție exterioară). 

Ansamblul celor trei învelişuri (vijăănamaya-kosa, ma- 
nomaya-kosa şi prănamaya-kosa) constituie forma subtilă 
(siksma-sarira sau linga-sarira), în opoziţie cu forma grosieră 
sau corporală (sthula-sarira); regăsim aici distincţia celor 
două moduri de manifestare formală despre care am vorbit 
deja în mai multe rânduri. 

Cele cinci funcțiuni sau acțiuni vitale sunt numite vâyu, 
cu toate că ele nu sunt propriu-zis aer sau vânt (acesta fiind 
sensul general al cuvântului vâyu sau văta, derivat de la 
rădăcina verbală vă, a merge, a se mișca, și care desemnează 
în mod obișnuit elementul aer, a cărui mobilitate este una 
din principalele caracteristici)$, cu atât mai mult cât se 
raportează la starea subtilă și nu la starea corporală; dar ele 


î Înţelegem prin această expresie ceva mai mult, ca determinare, decât 
conştiinţa individuală pur şi simplu: s-ar putea spune că este rezultatul uni- 
rii lui manas cu ahankăra. 

* S-ar putea raporta aceasta la ceea ce noi am spus, într-o notă precedentă, 
referitor la diferitele aplicaţii ale cuvântului ebraic Ruah, ce corespunde per- 
lect termenului sanscrit văyu. 

sunt, cum am spus, modalități ale „suflului vital” (prâna, sau 
în sens mai general ana)”, considerat în principal în rapor- 
turile sale cu respirația. 

Aceste raporturi sunt următoarele: 1. aspirația, adică res- 
piraţia considerată ca ascendentă în faza inițială (prâna, în 
sensul strict al acestui cuvânt) şi atrăgând elementele nein- 
dividualizate încă din ambianța cosmică pentru a le face să 
participe la conștiința individuală prin asimilare; 2. inspiraţia, 
considerată ca descendentă într-o fază următoare (apâna) şi 
prin care aceste elemente pătrund în individualitate; 3. o 
fază intermediară între cele două precedente (vyâna) con- 
stând, pe de o parte, în ansamblul acțiunilor şi reacțiunilor 
reciproce care se produc în contactul dintre individ şi 
elementele ambiante și, pe de altă parte, în diferitele momente 
vitale ce rezultă de aici şi a căror corespondenţă în organis- 
mul corporal este circulația sanguină; 4. expirația (udâna), 
care proiectează suflul, transformându-l, dincolo de limitele 
individualităţii restrânse (adică redusă numai la modalitățile 
care sunt comun dezvoltate la toți oamenii), în domeniul 
posibilităților individualității extinse, privită în integralitatea 
sa; 5. digestia, sau asimilația substanţială intimă (samâna), 
prin care elementele absorbite devin parte integrantă a indi- 
vidualităţii?. Este specificat foarte clar că nu este vorba aici 
de o simplă operaţie a unuia sau a mai multor organe corpo- 
rale; este lesne să ne dăm seama că toate acestea nu trebuie 


7 Rădăcina an se regăseşte, cu aceeași semnificaţie, în grecescul âvepos, „su- 
flu” sau „vânt”, şi în latinescul anima, „suflet”, al cărui sens propriu şi primar 
este exact acela de „suflu vital”. 


3 Este de remarcat faptul că termenul „a expira” semnifică totodată „a elim- 
ina suflul” (în respiraţie) şi „a muri” (în ceea ce priveşte partea corporală 
a individualității umane) [a-și da sufletul, a da afară sufletul cu ultima 
expiraţie, când sufletul părăseşte corpul]; aceste două sensuri sunt în raport 
cu udâna, despre care este vorba în acest moment. 


” Brahma-Sitra, Adhyăya 2, Păda 4, stra 8-13. - Cf. Chândogya Upanișad, 
Prapăthaka 5, Khanda 19-23; Maitri Upanișad, Prapăthaka 2, Sruti 6. 

înțelese numai ca funcțiuni fiziologice analogic corespunză- 
toare, ci asimilarea vitală în sensul cel mai amplu. 

AI cincilea înveliș, și ultimul, este forma corporală sau 
grosieră (sthula-sarira) ce corespunde, pentru starea umană, 
modului de manifestare cel mai exterior; este învelișul de 
hrană (annamaya-kosa), compus din cinci elemente sensi- 
bile (bhuta), de la care plecând sunt constituite corpurile. El 
se asimilează elementelor combinate primite în hrană (anna, 
cuvânt derivat din rădăcina verbală ad, a mânca)', secretând 
părțile cele mai fine care rămân în circulația organică şi 
excretând sau eliminând pe cele mai grosiere, cu excepţia celor 
care sunt depozitate în oase. Ca rezultat al acestei asimilări, 
substanțele de natura pământului devin carne; cele de natura 
apei, sânge; cele de natura focului, grăsime, măduvă şi siste- 
mul nervos (materia fosforee); căci sunt substanțe corporale 
în care natura unuia sau a altuia dintre elemente predomină, 
cu toate că ele sunt formate din toate cele cinci elemente!!. 

Orice ființă organizată, care se prezintă într-o atare formă 
corporală, are, pe o treaptă mai mult sau mai puţin complet 
dezvoltată, cele unsprezece facultăți individuale despre care 
am vorbit mai înainte și, aşa cum am mai văzut, aceste facul- 
tăți sunt manifestate în forma fiinţei prin intermediul celor 
unsprezece organe corespunzătoare (avayava, desemnare 
care este aplicată de asemenea şi stării subtile dar numai prin 
analogie cu starea grosieră). Conform lui Sankarăchârya!?, 


0 Această rădăcină este și cea a cuvântului latin edere și, de asemenea, chiar 
dacă sub o formă alterată, englezescului eat şi germanului essen. 

!! Brahma-Sătra, Adhyăya 2, Păda 4, sătra 21; Cf. Chândogya Upanișad, 
Prapăthaka 6, Khanda 5, Sruti 1-3. 

12 Comentariu la Brahma-Sitra, Adhyăya 3, Păda 1, sătra 20-21. - Cf. 
Chândogya Upanișad, Prapăthaka 6, Khanda 3, Sruti 1; Aitareya Upanișad, 
Khanda 5, Sruti 3. Acest din urmă text, în afară de cele trei clase de fiinţe 
vii care șunt enumerate în alte părți, menţionează o a patra, anume fiinţele 
născute din căldura umedă (svedaju); dar aceasta poate fi ataşată la cea a 
germiniparelor. 

distingem trei clase de ființe organizate după modul lor de 
reproducere: 1. viviparele (jivaja, sau yonija, sau jarâyuja), 
cum sunt oamenii şi mamiferele; 2. oviparele (ândaja), cum 
sunt păsările, reptilele, peştii şi insectele; 3. germiniparele 
(udbhijia), care cuprind totodată animalele inferioare și 
plantele, primele mobile, ce se nasc, în principal în apă, în timp 
ce celelalte, care sunt imobile, se nasc, de obicei din pământ; 
totodată, conform multor pasaje din Veda, hrana (anna), 
adică vegetalul (osadhi), apare tot din apă, căci ploaia (varsa) 
este cea care fertilizează pământul'?. 


13 A se vedea în special Chândogya Upanișad, Prapăthaka 1, Khanda 1, sruti 
2: „vegetalele sunt esenţa (rasa) apei”; Prapâthaka 5, Khanda 6, sruti 2 şi 
Prapăthaka 7, Khanda 4, sruti 2: anna provine sau apare din varsa. - Cuvân- 
tul rasa semnifică literal „sevă” şi s-a văzut mai înainte că semnifică „gust” 
sau „savoare”; în limba franceză, de asemenea, „seve” şi „saveur” au aceeaşi 
rădăcină (sap) care este în acelaşi timp şi cea a lui „savoir”[„a şti”] (în latină 
sapere), datorită analogiei care există între asimilarea nutritivă în ordinea 
corporală şi asimilarea cognitivă în ordinea mentală şi intelectuală. - Mai 
trebuie remarcat și faptul că termenul anna desemnează uneori chiar el- 
ementul pământ, care este ultimul în ordinea dezvoltării şi care derivă de 
asemenea din elementul apă ce îl precedă imediat (Chândogya Upanișad, 
Prapăthaka 6, Khanda 2, Sruti 4). 


CAPITOLUL X 


UNITATEA ŞI IDENTITATEA 
ESENŢIALE ALE „SINELUI” 
ÎN TOATE STĂRILE FIINȚEI 


Aici trebuie insistat asupra unui punct esențial: şi anume, 
că toate principiile sau elementele despre care am vorbit, 
care sunt descrise ca fiind distincte și care sunt astfel din punct 
de vedere individual, nu sunt așa decât numai din acest 
punct de vedere și nu constituie în realitate decât tot atâtea 
modalități de manifestare a „Spiritului Universal” (Atmâ). 
Cu alte cuvinte, deși accidentale și contingente în calitate de 
manifestate, ele sunt expresia anumitor posibilități esenţiale 
ale lui Atmă (cele care, prin natura lor proprie, sunt posibi- 
lităţi de manifestare); iar aceste posibilități, în principiu şi în 
realitatea lor profundă, nu sunt cu nimic diferite de Atmă. 
De aceea trebuie considerate, în Universal (şi nu în raport 
cu ființele individuale), ca fiind cu adevărat însuși Brahma, 
care este „fără dualitate” şi în afara căruia nimic nu există, 
nici manifestat nici non-manifestat!. 


! Muhid-d-Din Ibn Arabi în al său Tratat despre Unitate (Risălatu-l- 
Ahadiyah) spune în acelaşi sens: „Allăh - fie El slăvit! — este exceptat de 
orice asemănător ca şi de orice rival, contrastant sau oponent” Există de 
altminteri, în această privinţă, o perfectă concordanţă între Vedânta şi 
esoterismul musulman. 

De altfel, acest „în afară de care” este ceva ce nu poate fi 
infinit, fiind limitat prin chiar aceasta că lasă „în afară”; şi 
astfel Lumea, înțelegând prin acest cuvânt ansamblul mani- 
festării universale, nu se poate distinge de Brahma decât în 
mod iluzoriu, în timp ce Brahma, dimpotrivă, este „absolut 
distinct de ceea ce el pătrunde”, adică de Lume, deoarece 
lui nu i se poate aplica nici un atribut determinativ care să i 
se potrivească, iar manifestarea universală este riguros nulă 
față de Infinitatea Sa. Așa cum deja am mai remarcat, această 
ireciprocitate de relaţie antrenează condamnarea formală a 
„panteismului”, ca și a oricărui „imanentism”; şi lucrul acesta 
este afirmat foarte clar în Bhagavad-Gită: 


Toate fiinţele sunt în mine, dar eu nu sunt în ele... Fiinţa Mea 
suportă ființele şi, fără să fie în acestea, prin ea ele există.? 


S-ar mai putea spune că Brahma este Totul absolut, şi 
astfel că el este infinit, dar, pe de altă parte, dacă toate lucruri- 
le sunt în Brahma, ele nu sunt deloc Brahma câtă vreme sunt 
considerate sub aspectul distincţiei, adică, în mod precis, ca 
lucruri relative şi condiționate, existența lor ca atare nefiind 
de altminteri decât o iluzie față de realitatea supremă. Ceea 
ce se spune despre lucruri nu i se potriveşte lui Brahma, 
nefiind decât expresia relativităţii, și în același timp, aceasta 
fiind iluzorie, distincţia este şi ea iluzorie, deoarece unul din 
termeni dispare înaintea celuilalt, nimic neputând să intre 
în corelaţie cu Infinitul. Doar în principiu toate lucrurile 
sunt Brahma, însă numai el este realitatea lor profundă; 
aceasta nu trebuie pierdut din vedere niciodată dacă dorim 
să înțelegem ceea ce va urmai. 


2 A se vedea textul din tratatul Cunoașterea Sinelui (Atmâ-Bodha) de 
Sankarăchărya, care va fi citat mai departe. 


3 Bhagavad-Gită, LX, 4 şi 5. 
4 Cităm aici un text daoist în care sunt exprimate aceleași idei: „Nu întrebaţi 
dacă Principiul este în aceasta sau în aceea; El este în toate ființele. De aceea 

„Nicio distincţie (privind modificările contingente, cum 
ar fi distincţia agentului, acțiunii şi scopului sau rezultatului 
acestei acțiuni) nu invalidează unitatea şi identitatea esenţiale 
ale lui Brahma, cum ar fi cauza (kârana) și efectul (kâryay. 
Marea este aceeași cu apele sale și nu este diferită (ca natură), 
cu toate că valurile, spuma, răbufnirile, picăturile şi celelalte 
modificări accidentale prin care se manifestă aceste ape 
există separat sau împreună ca distincte unele de altele (când 
Je considerăm în particular, fie sub aspectul succesiunii, fie 
sub cel al simultaneităţii, dar fără ca natura lor să înceteze, 
pentru aceasta să fie aceeași)f. Un efect nu este altceva (în 
esenţa sa) decât cauza sa (cu toate că aceasta este mai mult 
decât efectul); Brahma este unul (ca Fiinţă) şi fără dualitate 
(ca Principiu Suprem); fiind Sinele însuşi, El nu este separat 


îi atribuim epitetele de mare, suprem, întreg, universal, total ... Cel care a 
făcut ca fiinţele să fie fiinţe, nu este EI în-suşi supus aceloraşi legi ca ființele. 
Cel care a făcut ca toate fiinţele să fie limitate, este El Însuşi nelimitat, in- 
finit... În ceea ce priveşte manifestarea, Principiul produce succesiunea 
fazelor, dar nu este această succesiune (nici implicat în această succe- 
siune). El este autorul cauzelor şi al efectelor (cauza primă), dar nu este 
cauzele şi efectele (particulare şi manifestate). El este autorul condensărilor 
şi disoluțiilor (naşteri şi morţi, schimbări de stare), dar nu este El însuși 
condensările şi disoluţiile. Totul apare din El și se modifică prin și sub 
influența Lui. El este în toate fiinţele, printr-o determinare de normă; dar el 
nu este identic cu ființele, nefiind nici diferențiat, nici limitat” - Huang-zi, 
cap. XXII; trad. P. Wieger, pag.395-397). 


5 Brahma este kârana în aspectul de nirguna şi este kârya în aspectul său 
de saguna; primul este „Supremul” sau Para-Brahma, al doilea este „Non- 
Supremul”, sau Apara-Brahma (care este Isvara); dar nu rezultă de aici că 
Brahma încetează într-o anume măsură să fie „fără dualitate” (advaita), 
deoarece „Non-Supremul” însuşi nu este decât iluzoriu în măsura în care 
se distinge de „Suprem”, ca efect nefiind nimic care să fie cu adevărat şi 
în mod esenţial diferit de cauză. Vom nota că nu trebuie niciodată tra- 
dus Para-Brahma şi Apara-Brahma prin „Brahma superior” şi „Brahma 
inferior”, căci aceste expresii presupun o comparaţie sau o corelaţie ce nu 
poate exista în nici un fel. 


$ Această comparaţie cu marea şi apele sale arată că Brahma este considerat 
aici ca Posibilitatea Universală, care este totalitatea absolută a posibilităţilor 
particulare. 

(prin limitări oarecare) de modificările Sale (atât formale 
cât și informale); El este Atmă (în toate stările posibile) şi 
Atmă (în sine, în stare necondiționată) este El (şi nu altul 
decât El). 

Același pământ oferă diamante şi alte minerale prețioa- 
se, dar și pietre fără valoare; același sol produce o diversitate 
de plante care prezintă cea mai mare varietate de frunze, 
flori și fructe; aceeași hrană este convertită în organism în 
sânge, carne şi excrescențe variate, cum ar fi părul şi unghiile. 
Așa cum laptele se încheagă spontan iar apa îngheață (fără 
ca această trecere de la o stare la alta să implice o schimbare 
de natură), la fel şi Brahma se modifică (în multiplicitatea 
indefinită a manifestării universale) fără ajutorul instru- 
mentelor sau mijloacelor exterioare de un tip oarecare (și fără 
ca unitatea şi identitatea Sa să fie afectate prin aceasta, deci 
fără a putea spune că EI s-a modificat în realitate, cu toate că 
lucrurile nu există efectiv decât ca modificări ale Sale). 


7 Este formula însăși a Identității Supreme în forma cea mai clară ce este 
posibil să i se dea. 


3 Nu trebuie să uităm, pentru a îndepărta această dificultate aparentă, că 
aici ne aflăm dincolo de distincția dintre Purușa şi Prakriti, şi că aceștia, 
fiind unificaţi în Fiinţă, sunt cu atât mai mult cuprinşi ambii în Supre- 
mul Brahma. Aici ele sunt, fie-ne permis să ne exprimăm astfel, cele două 
aspecte complementare ale Principiului, care nu sunt de altfel două as- 
pecte decât în raport cu concepţia noastră: în măsura în care se modifică, 
este aspectul analog al lui Prakriti; în măsura în care El nu se modifică, 
este aspectul analog al lui Purușa; şi vom remarca faptul că acesta din 
urmă răspunde mai profund şi mai adecvat decât celălalt la realitatea 
supremă în imutabilitatea sa. De aceea Brahma însuși este Purușottama, 
în timp ce Prakriti reprezintă numai, în raport cu manifestarea, Sakti a 
Sa, adică „Voința Sa productivă”, care este în mod propriu „atotputerni- 
cia Sa”(activitate „non-acţională” în ceea ce priveşte Principiul, deve- 
nind pasivitate în ceea ce priveşte manifestarea). Trebuie adăugat că, în 
privinţa concepţiei care trece dincolo de Fiinţă, nu mai este vorba despre 
„esenţă” şi „substanţă”, ci de Infinit şi Posibilitate, așa cum vom explica cu 
o altă ocazie; este ceea ce tradiția extrem-orientală desemnează ca fiind 
„perfecțiunea activă” (Khien) şi „perfecțiunea pasivă” (Khuen), care coin- 
cid de altminteri în Perfecţiunea în sens absolut. 

Așa cum păianjenul își țese pânza din propria sa sub- 
stanță, ființele subtile iau forme diverse (necorporale), iar 
lotusul trece din baltă în baltă fără organe de locomoţie. 

Faptul că Brahma este indivizibil şi fără părți (așa cum 
este), nu constituie o obiecţie (la această concepție a mul- 
tiplicității universale în unitatea Sa, sau mai degrabă în 
„non-dualitatea” Sa); nu este totalitatea Sa (etern imuabilă) 
cea care este modificată în aparențele Lumii (şi nici una 
dintre părțile Sale, căci El nu are părți, ci este El-Însuşi 
considerat sub aspectul special al distinctivităţii sau al di- 
ferențierii, adică fiind saguna sau savisesa; şi, dacă poate 
fi astfel considerat, aceasta se întâmplă deoarece EI are în 
Sine toate posibilităţile, fără ca acestea să fie, în vreun fel, 
părţi ale Sale). 

Diversele schimbări (de condiţii şi moduri de existență), 
sunt oferite aceluiași suflet (individual) visând (și percepând 
în această stare obiectele interne, care sunt cele ale domeniului 
manifestării subtile)!9; diversele forme iluzorii (corespunzând 
diferitelor modalități de manifestare formală, altele decât 
modalitatea corporală) sunt cuprinse în aceeași ființă subtilă 
fără a altera cu nimic unitatea sa (0 atare formă iluzorie, 
măyăvi-rupa, fiind considerată ca fiind pur accidentală şi 
neaparținând în mod propriu ființei care o îmbracă, în aşa 


” Pentruesoterismul musulman de asemenea, Unitatea, considerată în măsura 
în care conţine toate aspectele Divinităţii (Asrâr rabbâniyah sau „tainele 
dominicale”), „este suprafața reverberantă a Absolutului cu nenumărate 
fațete care slăveşte fiecare ființă ce se oglindeşte în ea”. Această suprafață 
este tot Măyă considerată în sensul cel mai înalt, ca Sakti a lui Brahma, 
adică atotputernicia Principiului Suprem. - În manieră asemănătoare, în 
Kabbala ebraică, Kether (primul din cele zece Sefirot) este „veşmântul” lui 
Ain-Soph (Infinitul sau Absolutul). 

10 Modificările care se produc în vis oferă una din analogiile cele mai 
frapante care l-ar putea indica pentru a uşura înțelegerea multiplicităţii 
stărilor-ființei; vom relua subiectul şi vom prezenta cândva mai complet 
această teorie metafizică. 

fel încât aceasta trebuie considerată ca neafectată de această 
modificare cu totul aparentă)!!. 

Brahma este atotputernic (deoarece El conţine totul în 
principiu), propriu oricărui act (chiar dacă „non-acțional”, 
sau mai degrabă tocmai prin aceasta), fără a avea un organ 
sau instrument de acţiune oarecare; astfel nici un motiv sau 
scop special (așa cum are un act individual), altul decât voința 
Sa (care nu se distinge prin nimic de atotputernicia Sa)'? nu 
trebuie presupus în crearea Universului. Nicio diferenţiere 
accidentală nu trebuie să-l fie atribuită (ca o cauză particulară), 
căci fiecare ființă individuală se modifică (dezvoltându-și 
posibilitățile) conform naturii sale proprii'; astfel, norul de 
ploaie distribuie ploaia imparţial (fără considerente legate 
de rezultatele speciale care vor proveni din circumstanțele 
secundare), şi această ploaie binefăcătoare face să crească 
diferitele semințe, producând o varietate de plante conform 
speciilor (în rațiunea potenţialităților diferite ce aparțin 
respectivelor semințe proprii)!*. Orice atribut al unei cauze 


!! În această privinţă se poate face o comparaţie interesantă cu ceea ce teologii 
catolici, şi mai ales Sfântul Toma d“ Aquino, ne învaţă cu privire la formele pe 
care le pot îmbrăca îngerii; asemănarea este cu atât mai remarcabilă cu cât punc- 
tele de vedere sunt foarte diferite. Vom reaminti în trecere, în această privinţă, 
ceea ce am mai semnalat, că aproape tot ceea ce spun teologii despre îngeri 
poate fi spus despre stările superioare ale fiinţei, din punct de vedere metafizic. 


2 Este Sakti a sa despre care am amintit în notele precedente, şi este El- 
Însuși în măsura în care este considerat Posibilitatea Universală; de altmin- 
teri, în sine, Sakti nu poate fi decât un aspect al Principiului, şi dacă îl avem 
în vedere distinct pentru a-l considera „separat”, ea nu este decât „Marea 
Iluzie” (Mahă-Mahă), adică Măyă în sensul ei exclusiv cosmic. 


13 Este chiar ideea de Dharma, ca fiind „conformitate cu natura esenţială a 
fiinţelor”, aplicată ordinei totale a Existenţei universale. 


14 „O Principiu! Tu care dai tuturor ființelor ceea ce le este necesar, Tu care 
nu ai pretins niciodată să fii numit echitabil. Tu ale cărui binefaceri s-au 
răspândit în toate timpurile, nu ai pretins niciodată să fii numit generos. Tu 
care ai fost înainte de orice început, şi care nu ai pretins să fii numit ven- 
erabil; Tu care cuprinzi şi susţii Universul producând toate formele, fără a 
pretinde să fii numit „cel abil”; în Tine eu mă mişc” (Huang-zi, cap.IV; trad. 

prime este (în principiu) în Brahma, care (în Sine-Însuși) 
este totuşi lipsit de orice calitate (distinctă)”5. 

„Ceea ce a fost, ceea ce este şi ceea ce va fi, totul este cu 
adevărat Omkăra (Universul identificat principial cu Brah- 
ma şi, ca atare, simbolizat de monosilaba sacră Om); şi orice 
altceva, care nu este supus triplului timp (trikăla, condiția 
temporală considerată sub aspectul celor trei modalități de 
trecut, prezent și viitor), este de asemenea cu adevărat Omkăra. 

Desigur, acest Atmă (ale cărui lucruri nu sunt decât 
manifestarea) este Brahma, şi acest Atmă (în raport cu dife- 
ritele stări ale ființei) are patru condiţii (pâda, cuvânt care 
semnifică literal „picioare”); într-adevăr, toate acestea sunt 
Brahma”.!$ 

Prin „toate acestea” trebuie înțeles — așa cum o arată de 
altfel urmarea acestui din urmă text, pe care îl vom cita mai 
departe - diferitele modalităţi ale ființei individuale con- 
siderată în integralitatea sa, la fel de bine ca şi stările non- 
individuale ale fiinţei totale.* 


P.Wieger, pag.261). - „Putem spune despre Principiu doar că este originea 
totului şi că influențează totul rămânând nepăsător” (id., cap.XXII; pag. 
391). - „Principiul, indiferent, imparţial, lasă toate lucrurile să-și urmeze 
cursul, fără a le influenţa. El nu pretinde nici un titlu (calificare sau atribut 
oarecare). El nu acţionează. Nefăcând nimic, nu este nimic pe care să nu îl 
facă” (id., cap. XXV; ibid., pag.437) 

'5 Brahma-Sitra, Adhyăya 2, Păda 1, sătra 13-37. - Cf. Bhagavad-Gită, IX, 
4-8: „Lipsit de orice formă sensibilă, Eu sunt cel care am dezvoltat tot acest 
Univers... Imuabil în puterea mea productivă (Sakti, care este numită aici 
Prakriti deoarece este considerată în raport cu manifestarea), eu produc şi 
reproduc (în toate ciclurile) multitudinea de fiinţe, fără un scop determinat 
şi prin simpla virtute a acestei puteri producătoare” 

'$ Mândukya Upanișad, Sruti 1 şi 2. 

* În ediţia pe am utilizat-o pentru prezenta traducere urmează capitolul: 
„Constituţia ființei umane după buddhiști” - capitol pe care autorul l-a 
scos din ediţiile ulterioare, în urma schimbului epistolar cu A.K. Cooma- 
raswami. Considerăm că motivele pentru care autorul a procedat astfel 
nu pot face obiectul vreunui comentariu; drept urmare, am socotit de 
cuviință să îl omitem şi noi - n.t. 


CAPITOLUL XI 


DIFERITELE CONDIȚII ALE LUI 
ATMĂ ÎN FIINŢA UMANĂ 


După cele spuse anterior, necesare cunoașterii problemei 
sub toate aspectele, vom putea aborda studiul diferitelor 
condiţii ale ființei individuale, ce rezidă în forma vie, care, 
aşa cum am explicat înainte, cuprinde, pe de o parte, forma 
subtilă (suksma-sarira sau linga-sarira) şi pe de altă parte, 
forma grosieră sau corporală (sthăla-sarira). Când vorbim 
despre aceste condiţii, nu trebuie să înțelegem prin asta condi- 
ţia specială care, conform celor spuse, este proprie fiecărui 
individ şi îl diferențiază de toţi ceilalți indivizi, nici ansamblul 
condiţiilor limitative ce definesc fiecare stare de existență 
considerată în particular. 

Aici este vorba despre diversele stări, sau dacă dorim, 
diversele modalități de care este susceptibilă, într-un mod 
cu totul general, o aceeași ființă individuală, oricare ar fi ea. 
Aceste modalități pot întotdeauna, în ansamblul lor, să fie 
raportate la starea grosieră şi la cea subtilă, prima fiind 
mărginită doar la modalitatea corporală, cea de a doua cu- 
prinzând tot restul individualităţii (nu este vorba aici despre 
celelalte stări individuale, deoarece starea umană este cea 
considerată în mod special). Ceea ce se află dincolo de aceste 

două stări nu mai aparține individualului ca atare, ci este ceea 
ce am putea numi starea „cauzală”, adică starea ce corespunde 
cu kărana-sarira şi care, în consecinţă, este de ordin universal 
şi informal. De altfel, cu această stare „cauzală” nu mai suntem 
în domeniul existenţei individuale, dar suntem încă în cel 
al Fiinţei; ca atare, trebuie să considerăm în plus, dincolo 
de Fiinţă, o a patra stare principială, în mod absolut 
necondiționată. 

Din punct de vedere metafizic, toate aceste stări, chiar 
cele care aparțin în mod propriu individului, sunt raportate 
la Atmă, adică la personalitate, deoarece aceasta constituie 
singura realitate profundă a fiinţei şi pentru că întreaga stare 
a acestei fiinţe ar fi pur iluzorie dacă am pretinde să o sepa- 
răm de ea. Stările ființei nu reprezintă nimic altceva decât 
posibilităţile lui Atmâă. De aceea putem vorbi despre dife- 
ritele condiţii în care se află ființa ca fiind cu adevărat con- 
diţiile lui Atmă, cu toate că Atmă în sine nu este în nici un 
fel afectat şi nu încetează în nici un fel de a fi necondiționat, 
la fel cum el nu devine niciodată manifestat, fiind însă 
principiul esenţial și transcendent al manifestării în toate 
modurile acesteia. 

Lăsând la o parte momentan cea de a patra stare, asupra 
căreia vom reveni mai târziu, vom spune că primele trei stări 
sunt: starea de veghe, ce corespunde manifestării grosiere; 
starea de vis, ce corespunde manifestării subtile; somnul 
profund, care este starea „cauzală” și informală. La aceste trei 
stări, se adaugă uneori o alta, aceea a morții, și chiar încă 
una, pierderea-de-sine extatică, considerată ca intermediară 
(sandhyă)! între somnul profund şi moarte, la fel cum visul 


1 Acest cuvânt sandhyă (derivat din sandhi, punct de contact sau de joncțiune 
între două lucruri) serveşte, de asemenea, într-o accepție mai obişnuită la a 
desemna crepusculul (de dimineață sau de seară), considerat, la fel, ca inter- 
mediar între zi și noapte; în teoria ciclurilor cosmice, el desemnează intervalul 
dintre două Yuga. 

se află între veghe și somnul profund?. Totuși, în general, 
aceste ultime două stări nu sunt menționate separat, întru- 
cât ele nu sunt distincte în mod esenţial de starea somnului 
profund, stare extra-individuală în realitate, așa cum explicam 
puțin mai înainte, şi în care ființa intră, la fel, în non- 
manifestat, sau cel puţin în informal, 


sufletul viu (jivătmâ) se retrage în sânul Spiritului Universal 
(Atmâă) pe calea ce duce la centrul însuși al fiinţei, acolo unde 
este sălașul lui Brahma.? 


Pentru descrierea detaliată a acestor stări nu trebuie decât 
să ne ducem la textul Mândikya Upanișad, din care am citat 
mai înainte începutul, cu excepția totuşi a unei fraze, prima 
din toate, care este aceasta: „Om, această silabă (aksara)" 
este tot ceea ce este; urmează explicarea sa” Monosilaba sacră 
Om, în care este exprimată esența Vedei5, este considerată 
aici ca fiind simbolul ideografic al lui Atmă; şi aşa cum 
această silabă compusă din trei caractere (mătra, aceste ca- 
ractere fiind a, u și m, din care primele două se contractă în 


2 Despre această stare, cf. Brahma-Siitra, Adhyăya 3, Păda 2, stătra 10. 

3 Brahma-Sutra, Adhyăya 3, Păda 2, sătra 7 şi 8. 

+ Cuvântul aksara în accepțiunea sa etimologică, semnifică „indisolubil” 
sau „indestructibil”; dacă silaba este desemnată prin acest cuvânt, aceasta 
se întâmplă deoarece ea (şi nu caracterul gramatical) este privită ca for- 
mând o unitate primă și constituind un element fundamental ale lim- 
bajului; orice rădăcină verbală este de altfel, silabică. Rădăcina verbală se 
numeşte dhătu, cuvânt ce semnifică propriu-zis „sămânță”, deoarece, prin 
posibilitățile de modificare multiple pe care le comportă şi le conţine în el, 
este cu adevărat sămânța din care se naşte întregul limbaj. Se poate spune 
că rădăcina este elementul fix sau invariabil al cuvântului, care reprezintă 
natura sa fundamentală imuabilă, şi la care se adaugă elemente secundare şi 
variabile, reprezentând accidente (în sensul etimologic) sau modificări ale 
ideii principale. 

5 Cf. CHândogya Upanișad, Prapăthaka 1, Khanda 1, și Prapăthaka 2, 
Khanda 23; Brihad-Aranyaka Upanișad, Adhyăya 5, Brâhmana |, Sruti 1. 

0)* are patru elemente, dintre care al patrulea, care nu e 
altceva decât monosilaba însăși considerată sintetic sub 
aspectul ei principial, este „non-exprimat” printr-un caracter 
(amătra), fiind anterior oricărei distincţii în „indisolubil” 
(aksara), tot aşa Atmă are patru condiţii (pâda), dintre care 
a patra nu e într-adevăr nicio condiţie specială, ci este Atmă 
considerat în Sine- Însuși, într-un mod absolut transcendent 
şi independent de orice condiţie, şi care, ca atare, nu este 
susceptibil de nicio reprezentare. Vom expune acum succesiv 
ceea ce s-a precizat în textul la care ne-am referit, despre 
fiecare din aceste patru condiţii ale lui Atmă, plecând de la 
ultima treaptă a manifestării și urcând până la cea supremă, 
totală şi necondiționată. 


$ În sanscrită, vocala o este formată din unirea lui a și u, așa cum vocala 
e este formată din unirea lui a cu i. În limba arabă, de asemenea, cele trei 
vocale a, i şi u sunt considerate ca singurele fundamentale şi cu adevărat 
distincte. 


CAPITOLUL XII 


STAREA DE VEGHE SAU CONDIŢIA 
DE VAISVÂNARA 


Prima condiţie este Vaisvănara, al cărei sălaş! este în starea 
de veghe (jăgarita-sthâna), care are cunoaşterea obiectelor 
externe (sensibile), care are şapte membre şi nouă guri, şi al 
cărei domeniu este lumea manifestării grosiere.? 


Vaisvănara este, aşa cum indică derivarea etimologică a 
acestui nume”, ceea ce am numit „Om Universal, dar con- 


! Este cât se poate de evident că această expresie și toate celelalte care sunt 
similare, ca sălaș, rezidență etc. trebuie totdeauna înțelese simbolic şi nu 
literal, desemnând adică nu un loc oarecare, ci o modalitate de existenţă. 
Utilizarea simbolismului spaţial este de altminteri extrem de răspândit, 
ceea ce se explică prin natura însăşi a condiţiilor cărora le este supusă indi- 
vidualitatea corporală, în raport cu care trebuie pus, pe măsura posibilului, 
traducerea adevărurilor care privesc celelalte stări ale fiinţei. - Cuvântul 
sthâna are ca echivalent exact cuvântul „stare”, status, căci rădăcina sthă 
se regăseşte, cu aceeaşi semnificaţie ca în sanscrită, în latinescul stare şi 
derivatele sale. 

2 Mândiikya Upanișad, Sruti 3. 

” Pentru aceasta a se vedea comentariul lui Sankarăchărya la Brahma- 
Sitra, Adhyăya 1, Păda 2, sătra 28: acest Atmă care este totodată „totul” 
(visva) ca personalitate şi „om” (nara), ca individualitate (adică jivâtmă). 
Vaisvânara este o denumire care i se potriveşte lui Atmă; pe de altă parte 
este un nume al lui Agni, așa cum vom vedea mai departe (cf. Satapata 
Brâăhmana). 

siderat în mod special în dezvoltarea completă a stărilor sale 
de manifestare şi sub aspectul special al acestei dezvoltări. 
Aici, extensia acestui termen pare a fi restrânsă la una din 
aceste stări, cea mai exterioară dintre toate, cea a manifestării 
grosiere, care constituie lumea corporală. Însă această stare 
particulară poate filuată ca un simbol al întregului ansamblu 
al manifestării universale, fiind un element al ei, și aceasta 
deoarece este pentru ființa umană baza şi punctul de plecare 
obligatoriu pentru orice realizare; este suficient, deci, ca în 
orice simbolism, să se efectueze transpoziţiile respective 
conform treptelor la care va trebui aplicată concepția. 

În acest sens, starea despre care este vorba poate fi 
raportată la „Omul Universal” și descrisă ca constituind 
corpul său, conceput prin analogie cu cel al omului indivi- 
dual, analogie care este, aşa cum am mai spus, cea a „macro- 
cosmosului” (adhidevaka) cu „microcosmosul” (adhyătmika). 
Sub acest raport, Vaisvânara este, de asemenea, identică cu 
Virăj, adică Inteligența cosmică în măsura în care guver- 
nează și unește în integralitatea sa ansamblul lumii corporale. 
Dintr-un alt punct de vedere, care se coroborează cu pri- 
mul, Vaisvănara semnifică şi „ceea ce este comun tuturor 
oamenilor”; este prin urmare specia umană, înțeleasă ca 
natură specifică, sau mai precis ceea ce putem numi „ge- 
niul speciei”“. 


+ Sub acest raport, nara sau nri este omul ca individ aparținând speciei 
umane, în timp ce mânava este, mai exact, omul ca ființă cugetătoare, 
adică dotată cu „minte, ceea ce este de altfel, atributul esenţial inerent al 
speciei sale și prin care se caracterizează natura sa. Pe de altă parte, numele 
de Nara nu este mai puţin susceptibil de o transpunere analogă, prin care 
se identifică şi cu Purusa, astfel că Visnu este adesea numit Narottama sau 
„Omul Universal”; aici nu trebuie însă văzută nicio urmă de antropomorfism, 
cu atât mai mult în concepția însăși despre „Omul Universal” sub toate as- 
pectele sale, şi aceasta în rațiunea acestei transpoziţii. Nu putem întreprinde 
aici o dezvoltare a sensurilor multiple şi complexe care sunt implicate în 
cuvântul nara; iar în ceea ce priveşte natura speciei, este necesar un studiu 
special pentru a expune toate consideraţiile. 

Între altele, trebuie observat că starea corporală este 
efectiv comună tuturor indivizilor umani, oricare ar fi ce- 
lelalte modalități în care ele sunt susceptibile să se dezvolte 
pentru a realiza, ca individualități şi fără a părăsi treapta 
umană, extensiunea integrală a tuturor posibilităților 
respective?. 

Pe baza celor spuse anterior se pot înțelege în mod 
adecvat cele șapte membre despre care vorbeşte textul din 
Mândukya Upanişad, şi care sunt cele şapte părți principale 
ale corpului „macrocosmic” al lui Vaisvănara: 


1. ansamblul sferelor luminoase superioare - adică stările 
superioare ale ființei, dar considerate aici numai în raporturi- 
le lor cu starea specială despre care e vorba - este comparat 
cu partea superioară, cu capul, care conţine creierul, care 
corespunde organic funcțiunii „mentale”, care nu este 
decât o reflectare a Luminii inteligibile sau a principiilor 
supraindividuale; 

2. Soarele şi Luna, sau mai exact principiile reprezentate 
în lumea sensibilă prin cei doi aştris sunt cei doi ochi; 

3. principiul de foc este gura”; 


5 Ar mai trebui stabilite apropierile cu concepția „adamică” din tradiţiile 
iudaică şi musulmană, concepţie care se aplică la diferite trepte şi în sen- 
suri ierarhice suprapuse; dar aceasta ne-ar antrena prea departe de subiectul 
nostru, fapt pentru care ne oprim la simpla indicare. 


* Ne vom reaminti aici semnificaţiile simbolice pe care le au în Occident 
Soarele şi Luna în tradiția hermetică şi în teoriile cosmologice pe care 
alchimiştii s-au bazat; nu mai mult într-un caz decât în celălalt, desemnarea 
aştrilor nu trebuie luată literal. Trebuie observat că prezentul simbolism este 
diferit de cel la care am făcut referire mai înainte și în care Soarele și Luna 
corespundeau, respectiv, cu inima şi creierul; sunt necesare multe dezvoltări 
ale subiectului pentru a arăta cum se conciliază şi se armonizează aceste 
diferite puncte de vedere în ansamblul concordanţelor analogice. 


7 Am arătat deja că Vaisvânaraeste uneori numele lui Agni, care este considerat 
mai degrabă căldură însuflețitoare, în măsura în care se află în fiinţele vii; 
vom avea ocazia să revenim asupra acestui subiect în paginile următoare. Pe 
de altă parte, mukhya-prâna este totodată suflul gurii (mukha) şi actul vital 

4. direcţiile spaţiului (dis) sunt urechiles; 

5. atmosfera, adică mediul cosmic din care apare „suflul 
vital” (prâna), corespunde plămânilor; 

6. regiunea intermediară (antariksa) care se întinde 
între Pământ (bhu sau bhumi) şi sferele luminoase sau Ce- 
rurile (svar sau svarga), regiune considerată ca mediu unde 
se elaborează formele (încă potenţiale în raport cu starea 
grosieră), corespunde stomaculuis; 

7. în fine, Pământul, adică, în sens simbolic, realizarea 
în act a oricărei manifestări corporale, corespunde picioarelor, 
care sunt luate aici ca emblematice pentru partea inferioară 
a corpului. 


Relaţiile diferitelor membre între ele şi funcțiunea lor în 
ansamblul cosmic căruia îi aparțin sunt analoage (dar, bine- 
înțeles, nu identice) părţilor corespunzătoare ale organismului 
uman. Se va remarca și faptul că nu este vorba aici de inimă, 
deoarece relaţia sa directă cu Inteligența universală o plasează 
în afara domeniului funcţiilor propriu-zis individuale, iar acest 
„sălaş al lui Brahma” este cu adevărat punctul central atât în 


principal (în cel deal doilea sens modalităţi-le sale sunt cele cinci vâyu); iar 
căldura este asociată vieții însăși. 


8 Vom nota raportul remarcabil pe care îl prezintă cu rolul fiziologic al ca- 
nalelor semi-circulare. 


” Într-un anume sens cuvântul antariksa cuprinde atmosfera, considerată 
în acest caz ca mediul de propagare al luminii; este important de remarcat 
că agentul acestei propagări nu este Aerul (vâyu) ci Eterul (âkâsa). Când 
transpunem termenii pentru a-i face aplicabili întregului ansamblu al 
stărilor manifestării universale, în considerarea lui Tribhuvana, antariksa 
se identifică cu bhuva, prin care desemnăm în mod obișnuit atmosfera, dar 
luând acest cuvânt într-o accepţie mult mai extinsă şi mai puţin determinată 
ca în cazul precedent. - Numele celor trei lumi, bhiă, bhuva și svar sunt cele 
trei vyâhriti, cuvinte care sunt pronunțate în mod obişnuit după monosilaba 
Om în riturile hinduse ale sandhyâ-upăsană (meditaţia repetată dimineața, 
la prânz şi seara). Vom remarca şi faptul că primele două din cele trei nume 
au aceeaşi rădăcină deoarece se referă la modalități ale aceleiași stări de 
existență, aceea a individualității umane, în timp ce a treia reprezintă, în 
această diviziune, ansamblul stărilor superioare. 

ordinea cosmică cât şi în cea umană, în timp ce tot ceea ce 
este manifestare, și mai ales manifestare formală, este exterior 
şi „periferic”, dacă ne putem exprima astfel, şi aparține ex- 
clusiv circumferinței „roții lucrurilor”. 

În condiţia despre care este vorba, Atmă, în calitate de 
Vaisvânara, ia cunoştinţă de lumea manifestării sensibile (con- 
siderată de asemenea ca domeniul acestui aspect al „Non- 
Supremului” Brahma care este Virâj), şi aceasta prin cele 
nouăsprezece organe, care sunt desemnate ca tot atâtea guri, 
deoarece sunt „intrări” ale cunoaşterii pentru tot ceea ce se 
raportează la acest domeniu particular; şi asimilarea inte- 
lectuală care se operează în cunoaştere este adesea compa- 
rată simbolic cu asimilarea vitală care se efectuează prin 
nutriție. Aceste nouăsprezece organe (implicând în acest 
termen facultățile corespunzătoare, conform cu ceea ce am 
spus despre semnificaţia generală a cuvântului indriya) sunt: 
cele cinci organe de senzaţie, cele cinci organe de acțiune, 
cele cinci sufluri vitale (vâyu), „mintea” sau simţul intern 
(manas), intelectul (Buddhi, considerat aici exclusiv în rapor- 
turile sale cu starea individuală), gândirea (chitta), concepută 
ca facultatea ce dă formă ideilor și care le asociază între ele 
şi, în fine, conştiinţa individuală (ahankăra); aceste facultăți 
le-am studiat în detaliu mai înainte. 

Fiecare organ și fiecare facultate a oricărei ființe individua- 
le aparținând domeniului considerat, adică lumii corporale, 
procedă respectiv din organul și din facultatea care le cores- 
pund în Vaisvânara, organ şi facultate care, într-un anume 
fel, îi sunt unul din elementele constitutive, tot aşa cum 
individul căruia îi aparțin este un element al ansamblului 
cosmic, în care, la rândul său și în locul ce îi aparține la pro- 
priu (prin faptul că este acest individ şi nu un altul), concură 
în mod necesar la constituirea armoniei totale!?. 


10 Această armonie este încă un aspect al Dharmei: este echilibrul în care se 
compensează toate dezechilibrele, ordinea care este făcută din suma tuturor 
dezordinilor parţiale și aparente. 

Starea de veghe în care are loc activitatea organelor şi 
facultăţilor despre care a fost vorba, este considerată prima 
condiţie a lui Atmă, cu toate că modalitatea grosieră sau 
corporală căreia îi corespunde constituie ultima treaptă în 
ordinea dezvoltării (prapancha) manifestatului, plecând de 
la principiul primordial şi non-manifestat, marcând sfârşitul 
acestei dezvoltări, cel puţin în raport cu starea de existență 
în care se situează individualitatea umană. Rațiunea acestei 
anomalii aparente a fost deja indicată: în această modalitate 
corporală se află pentru noi baza şi punctul de plecare al 
realizării individuale mai întâi (vrem să spunem a extensiei 
integrale devenită efectivă pentru individualitate), şi apoi a 
oricărei realizări care depăşeşte posibilitățile individului și 
implică o dobândire a stărilor superioare ale ființei. 

Prin urmare, dacă ne plasăm, aşa cum procedăm aici, 
nu în punctul de vedere al dezvoltării manifestării, ci în 
punctul de vedere şi în ordinea acestei realizări cu diferitele 
sale trepte, ordine care este contrară, în mod necesar, 
mersului de la manifestat la non-manifestat, această stare de 
veghe trebuie considerată ca precedând stărilor de vis şi 
de somn profund, care corespund, prima modalităților 
extracorporale ale individualităţii, cea de a doua stărilor 
supraindividuale ale ființei. 


CAPITOLUL XIII 


STAREA DE VIS SAU CONDIŢIA 
DE TAIJASA 


A doua condiţie este Taijasa („Cel Luminos', nume derivat 
din Tejas, care este desemnarea elementului foc), al cărei 
sălaş este în starea devis (svapna-sthâna), care are cunoaşterea 
obiectelor interne (mentale), care are şapte membre şi nouă- 
sprezece guri şi al cărei domeniu este lumea manifestării 
subtile.! 


În această stare, facultăţile externe, subzistând în stare 
potenţială, se resorb în simțul intern (manas), care este 
izvorul lor comun, suportul şi finalitatea lor imediată, şi care 
sălășluieşte în arterele luminoase (nâdi) ale formei subtile, 
unde este răspândit nedivizat, în felul unei călduri difuze. 
De altfel, elementul foc însuşi, considerat în proprietățile lui 
esențiale, este în același timp lumină şi căldură; şi așa cum 
arată şi numele de Taijasa aplicat stării subtile, aceste două 
aspecte, potrivit transpuse (deoarece nu este vorba despre 
calități sensibile), trebuie să se regăsească, în mod egal, în 


! Mândiikya Upanișad, Sruti 4. - Starea subtilă este numită în acest text 
pravivikta literal „pre-distincta”, deoarece este o stare de distincție care 
precedă manifestarea grosieră; acest cuvânt semnifică, de asemenea, „sepa- 
rat”, deoarece „sufletul viu” în starea de vis este într-o oarecare măsură în- 
chis în el însuşi, contrar a ceea ce se întâmplă în starea de veghe, „comună 


tuturor oamenilor”. 

această stare. Tot ceea ce se raportează la aceasta, așa cum 
am văzut deja când am avut ocazia să remarcăm în alte îm- 
prejurări, atinge de foarte aproape natura vieţii, care este 
inseparabilă de căldură; și vom aminti că, din această per- 
spectivă ca și din multe altele, concepția lui Aristotel se 
acordă pe deplin cu cea a orientalilor. 

În ceea ce priveşte luminozitatea despre care am vorbit, 
trebuie înțeles prin aceasta reflexia şi difracția Luminii inte- 
ligibile în modalităţile extrasensibile ale manifestării formale 
(din care nu vom considera aici decât ceea ce priveşte starea 
umană). Pe de altă parte, forma subtilă însăși (suksma-sarira 
sau linga-sarira), în care sălăşluieşte Taijasa, este asimilată 
cu un vehicul de foc?, cu toate că trebuie distins de focul 
corporal (elementul Tejas sau ceea ce provine din el), care 
este perceput de simțurile formei grosiere (sthiula-sarira), 
vehicul al lui Vaisvânara, şi în special de vedere, deoarece 
vizibilitatea, presupunând în mod necesar prezența luminii, 
este, printre calitățile sensibile, cea care aparține în mod 
propriu lui Tejas; dar, în starea subtilă, nu mai poate fi vorba 
în nici un caz de bhuta, ci numai de tanmătra corespunzătoa- 
re, care sunt principiile lor determinante imediate. 

În privinţa arterelor de formă subtilă (nădi), acestea nu 
trebuie confundate cu arterele corporale prin care se efectuează 
circulația sanguină, ele corespunzând mai degrabă, din punct 
de vedere fiziologic, ramificațiilor sistemului nervos, căci 
ele sunt în mod expres descrise ca fiind luminoase. Or, cum 
focul este într-un fel polarizat în căldură și lumină, starea 
subtilă este legată de starea corporală în două moduri diferite 
şi complementare: prin sânge de calitatea calorică și prin 
sistemul nervos de calitatea luminoasă”. 


2 Am reamintit în altă parte, în această privinţă, „carul de foc” pe care pro- 
fetul Ilie a urcat la ceruri (Cartea a doua - Cartea Regilor, II, 11). 


3 Am arătat deja, cu privire la constituția învelișului annamaya-kosa, care 
este organismul corporal, că elementele sistemului nervos provin din asim- 

Totodată, trebuie înţeles că între năd: şi nervi nu este 
decât o simplă corespondenţă şi nu o identificare, deoarece 
primele nu sunt corporale fiind vorba în realitate de două 
domenii diferite în individualitatea integrală. De aseme- 
nea, când se stabileşte un raport între funcţiile acestor năd: 
şi respiraţie“, deoarece aceasta este esenţială întreținerii 
vieţii şi corespunde în realitate cu actul vital principal, nu 
trebuie trasă concluzia că le putem reprezenta ca un fel 
de canale prin care ar circula aerul; s-ar confunda astfel 
„suflul vital” (prâna), care aparține ordinului manifestării 
subtile, cu un element corporal. 

Se spune că numărul total al acestor nâdi este de şap- 
tezeci şi două de mii; totuşi, după alte texte, ar fi şapte 
sute douăzeci de milioane; dar diferența este, aici, mai 
mult aparentă decât reală, căci, aşa cum se întâmplă în 


ilarea substanţelor de foc. În ceea ce priveşte sângele, fiind lichid, acesta 
este format plecând de la substanțe apoase, dar trebuie ca acestea să su- 
porte o elaborare datorată căldurii vitale, care este manifestarea lui Agni 
Vaisvânara, şi ele joacă numai rolul de suport plastic la fixarea unui element 
de natura focului: focul şi apa sunt, aici, unul în raport cu celălalt, „esența” 
şi „substanța” într-un sens relativ. Aceasta s-ar putea lesne compara cu anu- 
mite teorii alchimice, cum sunt cele în care intervine abordarea principiilor 
numite „sulf” şi „mercur”, unul activ şi celălalt pasiv, şi respectiv, analoage, 
în ordinea „mixturilor” focului şi apei în ordinea elementelor, fără să mai 
vorbim despre alte denumiri multiple care încă sunt date în mod simbolic, 
în limbajul hermetic, termenilor corelativi ai unei dualități asemănătoare. 


* Facem aluzie aici, în special, la învățătura care provine din Hatha- Yoga, 
adică metodele pregătitoare „Unirii” (Yoga în sensul propriu al termen- 
ului) şi bazate pe asimilarea anumitor ritmuri, în principal legate de 
reglarea respirației. Ceea ce se numeşte dhikr în şcolile esoterice arabe 
are exact aceeaşi rațiune de a fi, şi adesea procedeele puse în practică sunt 
cu totul similare în ambele tradiţii, ceea ce, de altfel, nu este pentru noi 
indiciul vreunui împrumut; ştiinţa ritmului, în fine, poate fi cunoscută 
de o parte şi de cealaltă în mod complet independent, căci este vorba aici 
de o ştiinţă ce are obiectul său propriu şi care corespunde unei ordini a 
realităţii net definită, chiar dacă este ignorată de occidentali. 


$ = : > .c. . cc. F; P 
"Această confuzie a fost făcută de anumiţi orientalişti, a căror înțelegere 
este fără îndoială incapabilă să depăşească ordinea lumii corporale. 

asemenea cazuri, aceste numere trebuie înţelese în sens 
simbolic, şi nu literal; este lesne să ne dăm seama dacă 
vom observa că ele sunt în relație evidentă cu numerele 
cicliceS. Vom mai avea ocazia să dăm şi alte explicații despre 
această temă a arterelor subtile, ca şi despre procesul diferi- 
telor trepte de resorbţie a facultăților individuale, resorbție 
care, aşa cum am spus, se efectuează în sensul invers dezvol- 
tării acestor facultăți. 

În starea de vis, „sufletul viu” individual (jivâtmâ) „îşi 
este sieși propria lumină! şi el produce, numai prin efectul 
dorinței (kăma), o lume ce apare pe de-a întregul din el 
însuși, şi ale cărei obiecte constau exclusiv în concepții men- 
tale, adică în combinaţii de idei îmbrăcate în forme subtile, 
depinzând substanţial de forma subtilă a individului însuși, 
aceste obiecte ideale nefiind decât tot atâtea modificări acci- 
dentale şi secundare”. Această producţie are întotdeauna 
ceva incomplet şi necoordonat; de aceea ea este privită ca 
iluzorie (măyă-maya) sau ca neavând decât o existenţă 
aparentă (prătibhăsika), în timp ce, în lumea sensibilă în 
care ea se situează în starea de veghe, acelaşi „suflet viu” are 
facultatea de a acționa în sensul unei producţii „practice” 
(vyăvahărika), de asemenea iluzorie, fără îndoială, față de 
realitatea absolută (paramărtha) şi tranzitorie ca orice 
manifestare, dar având totuși o realitate și o stabilitate sufi- 
ciente pentru a servi nevoilor vieţii obișnuite şi „profane” 
(laukika, cuvânt ce derivă din loka, „lume, care trebuie înţeles 
aici într-un sens cu totul comparabil cu acela pe care îl are în 
mod curent în Evanghelie). 


$ Numerele ciclice fundamentale sunt: 72 = 2? x 3? ; 108 = 22 x 3? ; 432 
=2x 3 =72x6= 108 x4;ele se aplică în special la diviziunea geometrică a 
cercului (360 = 72 x 5 = 12 x 30) şi la durata perioadei astronomice a prece- 
siei echinocţiilor (72 x 360 = 432 x 60 = 25920 ani); dar nu este vorba decât 
despre aplicaţiile cele mai imediate şi mai elementare şi nu putem intra aici 
în consideraţii propriu-zis simbolice la care am ajunge prin transpoziţia 
acestor date în ordini diferite. 


7 Cf. Brihad-Aranyaka Upanișad, Adhyăya 1, Brăhmana 3, Sruti 9 şi 10. 

Totuşi, se cuvine să observăm că această diferenţă, în 
ceea ce priveşte orientarea respectivă a activităţii ființei în 
cele două stări, nu implică o superioritate efectivă a stării de 
veghe asupra stării de vis când fiecare stare este considerată 
în sine; oricum, o superioritate ce nu are valoare decât dintr-un 
punct de vedere „profan” nu poate, metafizic, să fie conside- 
rată ca o adevărată superioritate, şi chiar, sub un alt raport, 
posibilităţile stării de vis sunt mai extinse decât cele ale stării 
de veghe şi ele permit individului să scape, într-o anumită 
măsură, de unele condiţii limitative cărora le este supus în 
modalitatea sa corporală. Oricum ar fi, ceea ce este absolut 
real (pâramărthika), este exclusiv „Sinele” (Atmâ); este ceea 
ce nu poate cuprinde în nici un fel o concepţie [ca cea a 
buddhismului]*, care se închide în considerarea obiectelor 
externe şi interne, a cărei cunoaștere o constituie starea de 
veghe și cea de vis şi care, astfel, nu merge mai departe de 
ansamblul acestor două stări, aflată complet în limitele 
manifestării formale și a individualității umane. 

Domeniul manifestării subtile, în temeiul naturii sale 
„mentale”, poate fi desemnat ca o lume ideală, pentru a o 
distinge astfel de lumea sensibilă, care este domeniul 
manifestării grosiere; dar nu trebuie înțeles, prin această 
desemnare, în sensul de „lume inteligibilă” ca la Platon, 
căci „ideile” acestuia sunt posibilităţile în stare principia- 
lă, care trebuie raportate la ființa informală (în pofida 
expresiilor prea imaginative cu care Platon şi-a înveş- 
mântat adesea gândirea). În starea subtilă nu poate fi 


3 Despre starea de vis, cf. Brahma-Siitra, Adhyăya 3, Păda 2, sătra 1-6. 

* Expresia marcată astfel se află în textul ediţiei a doua din 1941, când Ren€ 
Guenon nu retrăsese capitolul despre buddhism; deoarece am făcut ante- 
rior precizarea cuvenită, am considerat oportun să marcăm şi să izolăm şi 
această referire, care, în final, se anulează prin gestul, singurul după ştiinţa 
noastră, pe care autorul l-a făcut în urma contactului epistolar cu A. K. 
Coomaraswamy - gest, de altfel, cu totul firesc pentru altitudinea spirituală 
şi rigoarea absolută care îl caracterizează. nt. 

încă vorba decât de idei care îmbracă forme, deoarece 
posibilitățile pe care le comportă nu depășesc existența in- 
dividuală”. Mai ales, nu trebuie să ne gândim aici la o opo- 
ziție ca cea pe care o preferă unii filosofi moderni ca fiind 
cea dintre „ideal” şi „real”, opoziţie ce nu are nicio semnifi- 
caţie pentru noi. Tot ceea ce este, în oricare mod ar fi, este 
real chiar prin aceasta şi are în mod precis genul şi treapta 
de realitate potrivită naturii sale proprii; ceea ce constă în 
idei (Şi acesta este sensul pe care-l dăm noi cuvântului „ide- 
al”) nu este nici mai mult nici mai puţin real pentru aceasta 
decât dacă ar consta în altceva, orice posibilitate aflându-și 
locul în mod necesar pe treapta pe care determinarea sa i-o 
desemnează ierarhic în Univers. 

În ordinea manifestării universale, aşa cum lumea sen- 
sibilă, în ansamblul ei, este identificată cu Virăj, această lume 
ideală despre care noi vorbim este identificată cu Hiranya- 
garbha (adică, literal, „Embrionul de aur”)'0, care este Brahmă 
(determinarea lui Brahma ca efect, kărya)", fiind conținut 
în „Oul Lumii” (Brahmânda)'?, de la care pornind se va dez- 


9 Starea subtilă este, în mod propriu, domeniul lui wwxr şi nu cel al lui vovs; 
acesta este cel care-i corespunde în realitate lui Buddhi, adică intelectul supra- 
individual. 


10 Acest nume are un sens foarte apropiat de cel al Taijasa, căci aurul, con- 
form doctrinei hinduse, este „lumina minerală”; alchimiştii îl consideră ca 
pe un corespondent analogic, printre metale, al soarelui printre planete; este 
cel puţin bizar de remarcat că numele chiar de aur (aurum) este identic cu 
cuvântul ebraic adr, care semnifică „lumină”. 


!! Trebuie spus că Brahmă este o formă masculină, în timp ce Brahma este 
neutru; această distincţie indispensabilă și de cea mai mare importanţă (nu 
este alta decât cea dintre „Suprem” şi „Non-Suprem”), nu poate fi realizată 
prin utilizarea, curentă la orientalişti, a formei unice Brahman, care aparţine 
în mod egal ambelor genuri, de unde şi permanentele confuzii, mai ales 
într-o limbă cum este limba franceză, unde genul neutru nu există. 


12 Acest simbol cosmogonic de „Ou al Lumii” nu este nicidecum specific Indiei; 
se regăseşte în mazdeism, în tradiţia egipteană (Oul lui Kneph), în cea a druizilor 
şi în cea a orficilor. - Condiţia embrionară care corespunde fiecărei fiinţe indi- 
viduale cu ceea ce este Brahmânda în ordinea cosmică, este numită în sanscrită 

volta, conform unui mod de realizare, toată manifestarea 
formală care este virtual conținută ca şi concepție de acest 
Hiranyagarbha, germen primordial al Luminii cosmice'?. 

În plus, Hiranyagarbha este desemnat ca „ansamblul 
sintetic al vieții” (jiva-ghana)!*; este cu adevărat „Viaţa 
Universală”'5, datorită acestei conexiuni deja semnalate între 
starea subtilă şi viață, care, chiar privită în toată extensiunea 
de care este susceptibilă (şi nu limitată doar la viața organică 
sau corporală la care se limitează de obicei punctul de vedere 
fiziologic)!$, nu este de altfel decât una din condiţiile speci- 
ale ale stării de existenţă căreia îi aparține individualitatea 
umană; domeniul vieții nu depăşeşte deci posibilitățile pe 
care le comportă această stare, care, bineînţeles, trebuie con- 
siderată aici integral, modalităţile subtile făcând parte din el 
la fel ca şi modalitatea corporală. 

Că ne plasăm în punctul de vedere „macrocosmic”, aşa 
cum am făcut-o mai înainte, sau în cel „microcosmic” aşa 
cum s-a întâmplat la început, lumea ideală despre care este 
vorba este concepută de facultățile care corespund analogic 
acelora prin care este percepută lumea sensibilă, sau, dacă 
preferăm, care sunt aceleaşi facultăţi ca acestea în principiu 
(deoarece sunt tot facultăți individuale), dar considerate 
într-un alt mod de existență şi pe o altă treaptă de dezvoltare, 


pinda; şi analogia constitutivă a „microcosmosului” cu „macrocosmosul” con- 
siderate sub acest aspect este exprimată prin această formulă : Yathă pinda 
tathă Brahmânda, „aşa [este] embrionul individual, așa [este] Oul Lumii”. 


13 De aceea Virăj apare din Hiranyagarbha, iar Manu, la rândul său, apare 
din Virăj. 

4 Cuvântulghana înseamnă, la origine, ” nor”, prin urmare o masă compactă 
şi nediferențiată. 

15 „Şi Viaţa era Lumina oamenilor” (Sf.Ioan, |, 4). 


15 Facem în mod special aluzie la extensiunea ideii de viață care este 
implicată în punctul de vedere al religiilor occidentale şi care se raportează 
efectiv la posibilităţile situate în prelungirea individualității umane; este, așa 
cum am explicat în altă parte, ceea ce tradiţia extrem-orientală desemnează 
cu numele de „longevitate”. 

activitatea lor exersându-se într-un domeniu diferit. De 
aceea Atmă, în această stare de vis, adică fiind Taijasa, are 
același număr de membre şi de guri (sau instrumente de 
cunoaştere) ca şi starea de veghe, ca fiind Vaisvânara!” ; este 
inutil să mai repetăm enumerarea, căci definițiile pe care 
le-am dat mai înainte se pot aplica în mod egal, printr-o 
transpoziţie adecvată, celor două domenii ale manifestării 
grosiere şi manifestării subtile sau ideale. 


17 Aceste facultăţi trebuie să fie considerate ca repartizându-se în cele trei 
„învelişuri” a căror reunire constituie forma subtilă (vijiânamaya-kosa, 
manomaya-kosa şi prânamaya-kosa). 


CAPITOLUL XIV 


STAREA DE SOMN PROFUND 
SAU CONDIŢIA DE PRĂJNA 


Când ființa doarme şi nu simte nicio dorință şi nu este subiectul 
niciunui vis, starea sa este aceea de somn profund (susupta- 
sthâna); acela (adică Atmă însuşi în această condiţie) care 
în această stare a devenit unul (fără nicio distincție sau 
diferenţiere)!, care s-a identificat pe sine cu un ansamblu 
sintetic (unic şi fără determinare particulară) de Cunoaştere 
integrală (Prâjhâna-ghana)?, care se umple (prin penetrare 
şi asimilare intimă) de Beatitudine (ănandamaya), bucurându-se 
cu adevărat de Beatitudine (Ananda, ca de domeniul său 
propriu), şi a cărui gură (instrument de cunoaştere) este (în 
mod unic) Conştiința totală (Chit) însăşi (fără intermediar și 
nici particularizare de nici un fel), acela este numit Prâjâa 


! „Totul este unul, spune și daoismul; în timpul somnului, sufletul nedistras 
este absorbit în această unitate; în timpul veghii, distras, el distinge fiinţe 
diverse” (Huang-zi, cap.Il; trad. PWieger, pag. 215). 


2 „Concentrându-și toată energia intelectuală ca într-o masă”, spune 


de asemenea, în același sens, doctrina daoistă (Huang-zi, cap.IV; trad. P. 
Wieger, pag.233). - Prajhâna sau Cunoaşterea integrală se opune aici lui 
vijhâna sau cunoaşterea distinctivă, care, aplicându-se în mod special do- 
meniului individual şi formal, caracterizează cele două stări precedente; 
vijăănamaya-kosa este primul dintre „învelişurile” lui Atmă când pătrunde 
„lumea numelor şi a formelor”, adică manifestându-se ca jivâtmă. 

(Cel care cunoaşte în afară şi dincolo de orice condiţie spe- 
cială): aceasta este cea de a treia condiţie?. 


Aşa cum ne putem da seama imediat, vehiculul lui Atmă 
în această stare este kărana-sarira, deoarece acesta este 
ânandamaya-kosa; şi cu toate că vorbim analogic ca de un 
vehicul sau de un înveliş, acesta nu este ceva distinct de 
Atmă însuși, deoarece suntem aici dincolo de orice distincție. 
Beatitudinea este făcută din toate posibilităţile lui Atmâă, ea 
este, am putea spune, chiar suma acestor posibilități. Și dacă 
Atmă, în aspectul de Prâjâa, se bucură de această Beatitudine 
ca de domeniul său propriu, aceasta se întâmplă deoarece 
nu este în realitate altceva decât plenitudinea ființei sale, aş 
cum am arătat mai înainte. Este o stare esențialmente infor. 
mală şi supraindividuală; în nici un fel nu ar putea fi o stare 
„psihică” sau „psihologică, aşa cum cred unii orientalişti. 
Ce este „psihic”, într-adevăr, e starea subtilă; şi, făcând această 
asimilare, vom spune că noi considerăm cuvântul „psihic” 
în sensul său originar, cel pe care-l avea pentru cei vechi, fără 
a ne preocupa de diferitele accepţiuni mult mai specializate 
care i-au fost date ulterior, şi care nu se pot nici măcar aplica 
întregii stări subtile. 

În ceea ce priveşte psihologia occidentalilor din zilele 
noastre, aceasta nu abordează decât o parte foarte restrânsă 
a individualității umane, cea în care „mintea” se află în relaţie 
imediată cu modalitatea corporală şi, date fiind metodele 
pe care le utilizează, este incapabilă să meargă mai departe. 
În orice caz, însuși obiectul pe care şi-l propune, și care este 
exclusiv studiul fenomenelor mentale, o limitează la dome- 
niul individualităţii, în aşa fel încât starea despre care este 
vorba acum scapă în mod necesar investigațiilor sale şi 
s-ar putea spune chiar că îi este de două ori inaccesibilă, 
mai întâi deoarece este dincolo de „minte” sau de gândirea 


3 Mândiikya Upanișad, Sruti 5. 

discursivă şi diferențiată, şi apoi pentru că este dincolo de 
orice „fenomen, oricare ar fi acesta, adică de orice manifes- 
tare formală. 

Această stare de nediferenţiere, în care întreaga cunoaş- 
tere, inclusiv cea a altor stări, este centralizată sintetic în 
unitatea esenţială şi fundamentală a ființei, este starea non- 
manifestată sau „non-dezvoltată” (avyakta), principiu şi 
cauză (kărana) a întregii manifestări, şi de la care plecând 
aceasta se dezvoltă în multiplicitatea diferitelor stări, şi mai 
ales, în ceea ce priveşte ființa umană, în stările sale subtilă 
şi grosieră. 

Acest non-manifestat, conceput ca rădăcina manifes- 
tatului (vyakta), care nu este decât efectul (kărya) său, este 
identificat sub acest raport cu Mula-Prakriti, „Natura pri- 
mordială”; dar, în realitate, este totodată Purusa şi Prakriti, 
conţinându-le pe ambele în chiar nediferenţierea sa, căci 
este cauza în sensul total al acestui cuvânt, adică totodată 
„cauza eficientă” şi „cauza materială”, pentru a ne servi de 
terminologia obișnuită, căreia îi preferăm de departe expresiile 


„» =» »» 


de „cauză esenţială” și „cauză substanțială”, deoarece la „esență 
şi „substanţă”, definite aşa cum am făcut-o noi mai înainte, 
se raportează, respectiv, aceste două aspecte complementare 
ale cauzalității. 

Dacă Atmă în această a treia stare este astfel dincolo de 
distincția lui Purusa şi Prakriti, sau a celor doi poli ai mani- 
festării, aceasta se întâmplă deoarece el este nu în existența 
condiționată ci pe treapta Fiinţei pure; totuși, va trebui să îi 
cuprindem aici și pe Purusa şi Prakriti, care sunt încă non- 
manifestați şi, într-un sens chiar, aşa cum vom vedea imediat, 
stări informale de manifestare, pe care a trebuit deja să le 
rataşăm la Universal, deoarece sunt cu adevărat stări supra- 
individuale ale ființei; şi de altfel, reamintim, toate stările 
manifestate sunt conținute, în principiu şi sintetic, în Fiinţa 
non-manifestată. 

În această stare, diferitele obiecte ale manifestării, 
chiar cele ale manifestării individuale, atât interne cât şi 
externe, nu sunt de altfel distruse, ci subzistă în mod prin- 
cipial, fiind unite chiar prin faptul că nu mai sunt concepute 
sub aspectul secundar și contingent al distincţiei; ele se 
regăsesc în mod necesar printre posibilitățile „Sinelui”, 
şi acesta rămâne conştient prin el însuşi de toate aceste 
posibilităţi, considerate „non-distinct” în Cunoașterea 
integrală, prin urmare conştient de propria sa permanență 
în „eternul prezent” 

Dacă lucrurile stăteau altfel și dacă obiectele manifestării 
nu subzistau astfel principial (supoziție de altfel imposibilă 
în sine, căci aceste obiecte nu ar fi fost decât pur neant, care 
nu ar fi existat în nici un fel, nici măcar în mod iluzoriu), nu 
s-ar fi putut întoarce din starea de somn profund la stările 
de vis şi la cea de veghe, deoarece manifestarea formală ar 
fi fost iremediabil distrusă pentru ființă îndată ce fiinţa ar fi 
intrat în somn profund. Or, o atare întoarcere este, dimpo- 
trivă, totdeauna posibilă şi se produce efectiv, cel puţin 
pentru fiinţa care nu este actualmente „eliberată”, adică des- 
cătușată de condiţiile existenţei individuale. 

Termenul Chit trebuie înțeles nu cum era mai înainte 
derivatul său chitta, în sensul restrâns al gândirii individuale 
şi formale (această determinare restrictivă ce implică o 
modificare prin reflectare, fiind marcată în derivare prin 
sufixul kta, care este terminația participiului pasiv), ci în 
sens universal ca o Conștiinţă totală a „Sinelui” considerat sub 
raportul său cu unicul său obiect care este Ananda sau 


4 Aceasta ne permite transpunerea metafizică a doctrinei teologice a 
„învierii morţilor”, ca şi pe cea a „corpului slavei”; acesta, de altfel, nu este 
deloc un corp în sensul propriu al termenului, ci este „transformarea” (sau 
„transfigurarea”), adică transpoziţia dincolo de formă și de celelalte condiţii 
ale existenţei individuale, sau, cu alte cuvinte, este „realizarea” posibilităţii 
permanente și imuabile faţă de care corpul nu este decât expresia tranzitorie 
în mod manifestat. 

Beatitudine5. Acest obiect, constituind atunci într-un anume 
fel învelișul „Sinelui” (ânandamaya-kosa), aşa cum am 
explicat mai înainte, este identic cu subiectul însuşi, care 
este Sat sau Ființa pură şi într-adevăr nu este distinct de el, 
neputând să fie acolo unde nu există nicio distincţie realăs. 
Astfel, aceștia trei, Sat, Chit şi Ananda (în general reuniți în 
Sachchidânanda), nefiind în mod absolut decât una şi 
aceeaşi ființă — „una” fiind Atmă, considerat în afară şi din- 
colo de toate condiţiile particulare care determină fiecare 
din diferitele sale stări de manifestare. 

În această stare care este desemnată uneori cu numele 
de samprasăda sau „seninătate”*, Lumina inteligibilă este 
sesizată direct, ceea ce constituie intuiţia intelectuală, și nu 
prin reflectare prin intermediul „minții” (manas) ca în stă- 


5 Starea de somn profund a fost calificată drept „inconştientă” de către 
anumiţi orientaliști, care par chiar tentaţi să o identifice cu „In-conștientul” 
unor filosofi germani cum ar fi Hartmann; această eroare vine, fără 
îndoială, din faptul că ei nu pot concepe conştiinţa altfel decât individuală 
şi „psihologică”, aceasta neapărându-ne ca mai puţin inexplicabilă, căci nu 
vedem cum pot cu o asemenea interpretare să înțeleagă termeni cum ar fi 
Chit, Prajhâna şi Prâjna. 

6 Termenii „subiect” și „obiect”, în sensul în care îi folosim noi aici, nu 
prezintă nici un echivoc: subiectul este „cel care cunoaşte” iar obiectul „ceea 
ce este de cunoscut”, raportul lor constituind însăşi cunoașterea. Totuși, în 
filosofia modernă, semnificaţia acestor termeni, și mai curând a derivatelor 
„subiectiv” şi „obiectiv”, a variat în așa măsură încât au primit accepţiuni 
aproape diametral opuse iar anumiţi filosofi i-au luat fără nicio distincțiune 
în sensuri foarte diferite. De asemenea, utilizarea lor prezintă adesea grave 
inconveniente din punctul de vedere al clarităţii şi, în multe cazuri, este bine 
să nu fie folosiţi, pe cât posibil. 

7 În arabă avem ca echivalent al acestora trei termeni, Inteligența (al-Aqlu), 
[Cel] Inteligent (al-Aqil) și Inteligibilul (al-Magqăl): prima este Conştiinţa 
universală (Chit), al doilea este subiectul (Sat) şi al treilea este obiectul său 
(Ananda), cei trei nefiind decât una în Fiinţă, „care se cunoaşte pe Sine 
însăşi, prin Sine însăşi”. 

3 Brihad-Aranyaka Upanișad, Adhyăya 4, Brăhmana 3, Sruti 15; cf. Brahma- 
Sutra, Adhyâya 1, Păda 3, sutra 8. - A se vedea ceea ce vom spune mai de- 
parte despre semnificaţia cuvântului Nirvâna. 

rile individuale. Am explicat anterior expresia „intuiție inte- 
lectuală” la Buddhi, facultatea de cunoaştere supra-rațională 
şi supraindividuală, cu toate că este deja manifestată; sub 
acest raport, Buddhi trebuie inclus într-un anume fel în starea 
de Prăjia, care va cuprinde astfel tot ceea ce este dincolo de 
existența individuală. Va trebui aşadar să considerăm în 
Fiinţă un nou ternar, care este constituit din Purusa, Prakriti 
şi Buddhi, adică cei doi poli ai manifestării, „esența” și „sub- 
stanța”, şi prima producţie a lui Prakriti sub influenţa lui 
Purusa, producţie care este manifestarea informală. 
Trebuie adăugat că acest ternar nu reprezintă decât ceea 
ce am putea numi „exterioritatea” Fiinţei și că, prin urmare, 
el nu coincide în niciun fel cu celălalt ternar principial pe 
care l-am menţionat şi care se raportează cu adevărat la 
„interioritatea” sa, dar care ar fi mai curând ca o primă 
particularizare în mod distinctiv”. Este de la sine înţeles, 
vorbind aici despre „exterior” şi „interior”, că nu utilizăm 
decât un limbaj pur analogic, bazat pe un simbolism spaţial 
şi care nu s-ar aplica literal Fiinţei pure. Pe de altă parte, 
ternarul Sachchidânanda, care este coextensiv Fiinţei, se 
traduce, în ordinea manifestării informale, prin cel pe care 


9 S-ar putea spune, cu rezervele pe care le-am menţionat cu privire la 
utilizarea acestor termeni, că Purusa este polul „subiectiv” al manifestării 
şi că Prakriti este polul „obiectiv”; Buddhi corespunde, în mod natural, 
cunoaşterii, care este un fel de rezultat al [relaţiei] subiectului cu obiectul, 
sau „actul lor comun”, pentru a folosi limbajul aristotelic. Totuşi, este im- 
portant de remarcat că, în ordinea Existenţei universale, Prakriti este cea 
care „concepe” producţiile sale sub influenţa „non-activă” a lui Purusa, în 
timp ce, în ordinea existenţelor individua-le, dimpotrivă, subiectul cunoaşte 
sub acţiunea obiectului; este deci analogia inversă în acest caz, ca şi în cele 
pe care le-am întâlnit în cazurile precedente. În fine, dacă vom considera 
inteligenţa inerentă subiectului (cu toate că „actualitatea” sa presupune 
prezenţa celor doi termeni complementari) va trebui să spunem că Intelectul 
universal este esențialmente activ, în timp ce inteligenţa individuală este 
pasivă, cel puţin în sens relativ (Şi fiind activă în acelaşi timp sub un alt 
raport), ceea ce implică şi caracterul său de „reflectare”; şi aceasta concordă 
pe de-a întregul cu teoriile lui Aristotel. 

l-am distins în Buddhi şi despre care am vorbit: Matsya- 
Purâna, pe care am citat-o atunci, spune că „în Universal, 
Mahat (sau Buddhi) este I$vara”; şi Prâjâa este de asemenea 
ISvara, căruia îi aparține la modul propriu kârana-sarira. 

Se poate spune că Trimurti sau „tripla manifestare” este 
numai „exterioritatea” lui Isvara; în sine, acesta este inde- 
pendent de orice manifestare, al cărei principiu este, fiind 
chiar Fiinţa; tot ce se spune despre Îsvara, în sine sau în raport 
cu manifestarea, poate fi spus deopotrivă despre Prăjia, 
care este identic cu el. Astfel, în afară de punctul de vedere 
special al manifestării și al diferitelor stări condiţionate care 
depind de el în această manifestare, intelectul nu este deloc 
diferit de Atmă, căci acesta trebuie să fie considerat „cunos- 
cându-se pe sine prin sine însuși”, deoarece atunci nu există 
nicio realitate care să fie cu adevărat distinctă de el, toate 
fiind cuprinse în propriile sale posibilități; în această „Cu- 
noaştere de Sine” rezidă Beatitudinea. 


Acesta (Prâjia) este Domnul (Isvara) totului (sarva, cuvânt care 
implică aici, în extensiunea sa universală, ansamblul celor „trei 
lumi”, adică al tuturor stărilor de manifestare cuprinse sintetic în 
principiul lor); El este omniscient (căci Totul îi este prezent în 
Cunoaşterea integrală şi El cunoaşte direct toate efectele în cauza 
principială totală, care nu este în niciun fel distinctă de EI)!" ; El 
este ordonatorul intern (antar-yămi, care, sălăşluind chiar în 
cenirul ființei, conduce şi controlează toate facultăţile corespun- 


zătoare diferitelor stări, rămânând El-însuşi „non-acţional” în 
plenitudinea activității Sale principiale)!. 


10 Efectele sunt „eminamente” în cauză, cum spun filosofii scolastici, și 
sunt constitutive naturii sale, deoarece nimic nu poate fi în efecte care să 
nu fi fost mai întâi în cauze; astfel, cauza primă, cunoscându-se pe sine, 
cunoaște prin aceasta toate efectele, adică toate lucrurile, în mod absolut 
imediat și „non-distinctiv”, 

1! Acest „ordonator intern” este identic cu „Cârmuitorul Universal” despre 
care am vorbit într-un text daoist pe care l-am citat într-o notă precedentă. 
- Tradiția extrem-orientală spune de asemenea că „Activitatea Cerului este 

El este sursa (yoni, matrice sau rădăcină primordială, în ace- 
lași timp principiu sau cauză primă) totului (ceea ce există 
sub orice formă ar fi); El este originea (prabhava, prin expan- 
siunea Sa în multitudinea indefinită a posibilităților Sale) 
şi sfârşitul (apyaya, prin replierea Sa în unitatea Sinelui- 
însuși)?a universalității ființelor (fiind El însuşi Ființa 
Universală).!? 


non-acțională”; în terminologia sa, Cerul (Tien) corespunde lui Purusa 
(considerat pe diferite trepte care sunt indicate anterior) iar Pământul 
(Ti) corespunde lui Prakriti; nu este vorba deci de obligaţia de a reda prin 
aceleași cuvinte enumerarea termenilor din Tribhuvana hindusă. 


» 


12 Aceasta este aplicabilă, în ordinea cosmică, celor două faze de „expiraţie 
şi „aspiraţie” pe care le putem considera în fiecare ciclu particular; dar aici 
este vorba despre totalitatea ciclurilor sau a stărilor ce constituie manife- 
starea universală. 


13 Mândikya Upanișad, Sruti 6. 


CAPITOLUL XV 


STAREA NECONDIȚIONATĂ 
A LUI ATMĂ 


Veghe, vis, somn profund şi ceea ce este dincolo, acestea sunt 
cele patru stări ale lui Atmă; cea mai mare (mahattara) este A 
Patra (Turiya). În primele trei, Brahma sălăşluieşte cu unul 
din picioarele sale; el are trei picioare în ultima!. 


Astfel, proporţiile stabilite mai înainte dintr-un anumit 
punct de vedere sunt inversate dintr-un alt punct de vedere: 
din patru „picioare” (pâda) ale lui Atmă, primele trei din 
diferenţierea stărilor nu sunt decât unul ca importanţă 
metafizică, iar ultima stare face cât cele trei sub același raport. 
Dacă Brahma nu era „fără părți” (akhanda), s-ar fi putut 
spune că numai un sfert din El este în Fiinţă (cuprinzând tot 
ceea ce depinde de asta, adică manifestarea universală al cărei 
principiu este), în timp ce celelalte trei sferturi ale Sale sunt 
dincolo de Fiinţă?. Aceste trei sferturi pot fi considerate în 
felul următor: 

1. totalitatea posibilităților de manifestare în măsura în 
care acestea nu se manifestă, deci în stare absolut și permanent 
necondiționată, ca tot ceea ce aparține celei de „A Patra” (în 


! Maitri Upanișad, Prapăthaka 7, Sruti 11. 


2 - a - .. . . . 
“ Pâda, care înseamnă „picior”, semnifică, de asemenea, şi „sfert”. 

măsura în care se manifestă, ele aparțin primelor două stări; 
ca „manifestabile”, celei de a treia, principială în raport cu 
acestea); 

2. totalitatea posibilităților de non-manifestare (despre 
care noi vorbim la plural doar prin analogie, căci ele sunt în 
mod evident dincolo de multiplicitate şi chiar dincolo de 
unitate); 

3. în fine, Principiul Suprem, al unora şi al celorlalte, 
care este Posibilitatea universală, totală, infinită și absolută?. 


Înţelepţii gândesc că cea de A Patra (Chaturtha)t, care nu 
cunoaște nici obiectele interne şi nici pe cele externe (în 
mod distinctiv şi analitic), nici pe unele şi pe celelalte luate 
împreună (considerate sintetic şi în principiu) şi care nu este 
(măcar) un ansamblu sintetic al Cunoaşterii integrale, nefiind 
nici cunoscătoare nici necunoscătoare, este invizibilă (adrishta, 
şi în mod egal imperceptibilă prin nicio facultate), non-acționa- 
lă (avyavahărya, în imuabila Sa identitate), incomprehensibilă 
(agrâhya, pentru că înțelege totul), de nedefinit (alaksana), 
deoarece nu are nicio limită), de negândit (achintya, nepu- 
tându-i-se atribui nicio formă), indescriptibilă (avyapadesh- 
ya, neputând fi calificată prin nici un atribut sau determinare 
particulară), unică esență fundamentală (pratyaya-săra) a 
„Sinelui” (Atmă, prezent în toate stările), fără nicio urmă a 
dezvoltării manifestării (prapancha-upasama, şi prin urmare 
absolut şi total eliberată de condiţiile speciale ale oricărui 


3 Analogic, luând în considerare primele trei stări, al căror ansamblu consti- 
tuie domeniul Fiinţei, s-ar putea spune că primele două nu sunt decât o tre- 
ime a Fiinţei, deoarece conţin numai manifestarea formală, în timp ce cel de 
a treia constituie singură celelalte două treimi, deoarece cuprinde singură 
laolaltă manifestarea informală şi Fiinţa non-manifestată. — Este esenţial de 
remarcat că posibilităţile de manifestare singure intră în domeniul Fiinţei, 
chiar considerată în toată universalitatea sa. 


4 Cele două cuvinte: Chaturtha şi Turiya au același sens și se aplică identic 
aceleiaşi stări: Yad vai Chaturtha tat Turiyam, „aceasta desigur, care este 
Chaturtha aceasta este Turiya” (Brihad-Aranyaka Upanișad, Adhyăya5, 
Brăhmana 14, Sruti 3). 

mod de existenţă, oricare ar fi aceasta), plenitudine a Păcii şi 
Beatitudinii, fără dualitate: este chiar Atmă (în afară şi inde- 
pendent de orice condiţie), (astfel) trebuie cunoscută.5 


Vom remarca faptul că tot ceea ce priveşte această stare 
necondiționată a lui Atmă este exprimat într-o formă negativă; 
este lesne de înţeles că astfel trebuie să fie, căci, în limbaj, 
orice afirmaţie directă este obligatoriu o afirmare particulară 
şi determinată, afirmarea a ceva care exclude altceva și care 
limitează astfel ceea ce se poate afirmas. Orice determinare 
este o limitare, deci o negare”; prin urmare negarea unei 
determinaţii este o adevărată afirmare, iar termenii cu formă 
negativă pe care îi întâlnim aici sunt, în sensul lor real, emi- 
namente afirmativi. De altfel, cuvântul „Infinit”, a cărui formă 
este asemănătoare, exprimă negarea oricărei limite, în așa fel 
încât echivalează cu afirmarea totală și absolută, care cuprin- 
de sau acoperă orice afirmare particulară, dar care nu este 
niciuna dintre acestea cu excluderea celorlalte, în mod precis 
deoarece le implică pe toate în mod egal și „non-distinctiv”; 
Tot ceea c. se poate exprima sub formă afirmativă este nece- 
sarmente închis în domeniul Fiinţei, deoarece aceasta este 
ea însăși prima afirmaţie sau prima determinare, cea din care 
apar toate celelalte, aşa cum unitatea este primul dintre nu- 
mere și din care derivă acestea; dar, aici, noi suntem în 


5 Mândukya Upanișad, Sruti 7. 


$ Pentru acelaşi motiv această stare este desemnată în mod simplu „Al 
Patrulea”, deoarece nu poate fi caracterizată într-un fel oarecare; dar 
această explicaţie, evidentă totuși, a scăpat orientaliştilor şi putem cita în 
această privință un bizar exemplu al neînțelegerii acestora: D. Oltramare 
îşi imaginează că acest nume de „Al Patrulea” ar indica faptul că este o 
„construcţie logică”, deoarece i-a amintit de „a patra dimensiune a matema- 
ticienilor”; iată o apropiere cel puţin neaşteptată, și care ar fi, fără îndoială, 
dificil de justificat în mod serios. 

7 Spinoza însuși a recunoscut-o: „Omnis determinatio negatio est”; nu 
mai este nevoie să se spună că aplicația pe care a făcut-o ar aminti mai 
curând-de indeterminarea lui Prakriti decât de cea a lui Atmă în starea sa 
necondiționată. 

„non-dualitate”, şi nicidecum în unitate, sau, cu alte cuvinte, 
suntem dincolo de Fiinţă, prin chiar aceea că suntem dincolo 
de orice determinare, chiar principialăt. 

În Sine-însuşi, Atmă nu este deci nici manifestat (vyakta), 
nici non-manifestat (avyakta), cel puţin dacă vom considera 
non-manifestatul ca principiul imediat al manifestatului 
(ceea ce se referă la starea de Prâjâa); dar El este în acelaşi 
timp principiul manifestatului și al non-manifestatului (cu 
toate că acest Principiu Suprem poate fi numit non-mani- 
festat într-un sens superior, fie şi numai pentru a afirma 
imutabilitatea Sa absolută şi imposibilitatea de a-L caracteriza 
printr-un atribut pozitiv). 


„Pe El (Supremul Brahma, care este identic cu Atmă), 
ochiul nu-L atinge”, nici cuvântul, nici „mintea”!%; noi nu Îl 
recunoaștem (ca fiind comprehensibil printr-un altul-decât- 
EI), şi pentru aceasta nu ştim şi iată de ce nu-i putem înțelege 
natura (printr-o descriere oarecare). El este superior față de 
tot ceea ce este cunoscut (distinctiv sau la nivelul Universu- 
lui manifestat), şi El este dincolo chiar și de ceea ce nu este 


8 Ne situăm aici într-un punct de vedere strict metafizic şi trebuie să 
adăugăm că aceste consideraţii pot avea o aplicaţie din punct de vedere 
teologic; cu toate că acest ultim punct se menţine de regulă în limitele 
Fiinţei, unii recunosc că „teologia negativă” este singura riguroasă, adică 
nu utilizează decât atribute negative care sunt adecvate pentru Dumne- 
zeu. - Cf. Sf. Dionisie Areopagitul, Tratatul de teologie mistică, ale cărui 
ultime două capitole se apropie în mod remarcabil, chiar în expresie, de 


textul care a fost citat. 


” În mod asemănător, în Coran se spune despre Allăh: „Privirile nu-L pot 
atinge.” - „Principiul nu este atins nici de văz şi nici de auz” (Huang-zi, cap. 
XXII; trad. P. Wieger, pag. 397). 


10 Aici ochiul reprezintă facultăţile de senzaţie iar cuvântul facultățile de 
acțiune; am văzut mai înainte că manas prin natura și funcţiile sale participă 
la ambele. Brahma nu poate fi atins de nicio facultate individuală: El nu 
poate fi perceput de simţuri precum obiectele grosiere, nici conceput de 
gândire precum obiectele subtile; El nu poate fi exprimat în mod sensibil 
prin cuvinte, nici în mod ideal prin imagini mentale. 

cunoscut (distinctiv, sau la nivelul Universului non-manifestat, 
una cu Fiinţa pură)". 

Aşa este învățătura pe care am primit-o de la Înțelepții 
de odinioară. Trebuie considerat că ceea ce nu este manifestat 
prin cuvânt (nici prin niciun alt lucru), dar prin care cuvântul 
este manifestat (ca şi orice alt lucru) este Brahma (în Infini- 
tatea Sa), şi nu ceea ce este abordat (ca obiect al meditaţiei) 
ca „acesta” (o ființă individuală sau o lume manifestată, 
după cum se raportează la punctul de vedere „microcos- 
mic” sau „macrocosmic”) sau „acela” (Isvara sau Fiinţa 
Universală însăși, în afara oricărei individualizări şi a oricărei 
manifestări”? 


Sankarăchârya adaugă la pasajul acesta următorul 
comentariu: 


„Un discipol care a urmărit atent expunerea privitoare 
la natura lui Brahma, trebuie determinat să gândească, de 
fapt, că el îl cunoaşte perfect pe Brahma (cel puţin teoretic); 
dar, în pofida motivelor aparente că el poate gândi astfel, nu 
este mai puţin o opinie eronată. Semnificaţia bine stabilită 
de toate textele ce privesc Vedânta este că „Sinele” oricărei 
ființe care posedă Cunoaşterea este identic cu Brahma (deoare- 
ce prin această Cunoașştere se realizează „Identitatea Supremă”). 
Or, o cunoaştere distinctă şi definită este posibilă pentru 
orice lucru care este susceptibil să devină un obiect al cu- 
noaşterii; dar nu astfel se întâmplă pentru Cel care nu poate 
deveni un astfel de obiect. 


1! Acest pasaj deja citat din Bhagavad-Gită, XV, 18, după care Paramătmă 
„depăşeşte destructibilul şi chiar indestructibilul”; destructibilul este mani- 
festat iar indestructibilul este non-manifestat, înțeles așa cum am explicat. 


12 Kena Upanișad, Khanda 1, Sruti 3-5. - Ceea ce s-a spus despre cuvânt 
(văc) este apoi repetat succesiv, în Sruti 6-9 și în termeni identici, pentru 
„minta!” (manas), ochi (chakshus) auz (Srotra) şi „suflul vi-tal”(prâna). 

Acesta este Brahma, căci El este Cunoscătorul (total) iar 
Cunoscătorul poate cunoaşte celelalte lucruri (cuprinzându-le 
pe toate în infinita Sa înțelegere, care este identică Posibili- 
tății Universale), dar nu se poate face pe El Însuși obiect al 
propriei Sale Cunoaşteri (căci, în identitatea Sa care nu rezultă 
din nicio identificare, nu se poate face, ca în condiția de 
Prăâjna, distincţia principială între subiect și obiect care sunt 
totuși „același”, iar El nu poate înceta să fie El-Însuși, „atot- 
cunoscător”, pentru a deveni „atotcunoscut”, care ar fi un 
altul-decât-El-însușşi), aşa cum focul poate arde alte lucruri, 
dar nu se poate arde pe sine (natura sa esenţială fiind indivizi- 
bilă, ca Brahma, analogic, care este „fără dualitate”)!?. Pe de 
altă parte, nici nu se poate spune că Brahma poate fi un obiect 
al cunoașterii pentru altul decât pentru El însuși, căci, în afară 
de EI, nu este nimic care să fie cunoscător (orice cunoaştere, 
chiar relativă, nefiind decât o participare la Cunoaşterea ab- 
solută și supremă)”!+ 


De aceea se spune mai departe în text: 


„De crezi cumva că Îl cunoşti bine (pe Brahma), ceea ce 
cunoşti despre natura Sa este în realitate mai nimic; pentru 
acest motiv, Brahma trebuie să fie considerat de tine cu mult 
mai multă atenţie. (Răspunsul este acesta:) Eu nu cred că Îl 
cunosc; prin aceasta vreau să spun că nu Îl cunosc bine (în 
mod distinct, aşa cum aş cunoaşte un obiect susceptibil de a 
fi descris sau definit); şi totuşi eu Îl cunosc (după învățătura 
pe care am primit-o în privința naturii Sale). 


13 Cf. Brihadăranyaka Upanișad, Adhyăya 4, Brăhmana 5, Sruti 14: „Cum 
poate fi cunoscut Cunoscătorul (total)?” 


14 aici putem stabili o apropiere cu această frază din Tratatul Unității 


(Risălatul- Ahadiyah) de Muhid-d-Din Ibn Arabi: „Nu există nimic, absolut 
nimic, care să existe în afara Lui (Allăh), dar El înţelege propria sa existență 
fără ca totodată această înţelegere să existe în vreun fel oarecare.” 

Oricine înţelege aceste cuvinte (în adevărata lor semni- 
ficaţie): „Eu nu Îl cunosc şi totuși eu Îl cunosc”, acela Îl 
cunoaşte cu adevărat. Prin cel care gândeşte că Brahma este 
de neînțeles (printr-o facultate oarecare), Brahma este înțeles 
(căci, prin Cunoaşterea lui Brahma, acela a devenit real- 
mente și efectiv identic cu Brahma însuşi); dar cel care gân- 
deşte că Brahma este înțeles (printr-o facultate sensibilă sau 
mentală) nu Îl cunoaște deloc. Brahma (în Sine-însuși, în 
incomunicabila Sa esență) este necunoscut acelora care Îl 
cunosc (în felul unui obiect oarecare al cunoaşterii, fie o ființă 
particulară, fie Ființa Universală) şi El este cunoscut de aceia 
care nu Îl cunosc deloc (ca „acesta” sau ca „acela”)”'s. 


15 Kena Upanișad, Khanda 2, Sruti 1-3. — lată un text daoist care este iden- 
tic: „Infinitul a spus: nu cunosc Principiul; acest răspuns este profund. 
Inacţiunea a spus: eu cunosc Principiul; acest răspuns este superficial. In- 
finitul a avut dreptate să spună că nu ştie nimic despre esenţa Principiului. 
Inacțiunea a putut spune că Îl cunoaşte, prin manifestările Sale exterioare... 
a nu-L cunoaște înseamnă a-L cunoaşte (în esența Sa); a-L cunoaşte (în 
manifestările Sale) înseamnă a nu-L cunoaşte (pe cel careeste în realitate). 
Dar cum să se înţeleagă aceasta, că Îl cunoaștem necunoscându-L? — lată 
cum, spune Starea primordială. Principiul nu poate fi înţeles; ceea ce se 
înțelege nu este El. Principiul nu poate fi văzut; ceea ce se vede nu este El. 
Principiul nu poate fi enunțat: ceea ce se enunţă nu este EI ..... Principiul, 
neputând fi imaginat, nu poate fi nici descris. Cel care pune întrebări despre 
Principiu şi cel care răspunde își arată amândoi neştiința în privinţa Princi- 
piului. Nu se poate întreba și nici nu se poate răspunde, despre Principiu, ce 
este El” (Huang-zi, cap.XXII; trad. P. Wieger, pag.397-399). 


CAPITOLUL XVI 


REPREZENTAREA SIMBOLICĂ A LUI 
ATMĂ ŞI A CONDIȚIILOR SALE 
PRIN MONOSILABA SACRĂ OM 


Urmarea textului din Mândăkya Upanișad se referă la 
corespondența monosilabei sacre Om și a elementelor (mătrâ) 
sale cu Atmă şi condiţiile (păda) acestuia. Ni se arată, pe de 
o parte, rațiunile simbolice ale acestei corespondențe şi, pe 
de altă parte, efectele meditaţiei asupra simbolului şi, toto- 
dată, asupra a ceea ce el reprezintă, adică asupra lui Om şi 
asupra lui Atmă, primul având rolul de „suport” pentru a 
obţine cunoașterea celui de al doilea. Vom da traducerea 
acestei ultime părţi a textului; dar nu va fi posibil să-l înso- 
țim cu un comentariu complet, care ne-ar îndepărta foarte 
mult de subiectul prezentului studiu. 


„Acest Atmă este reprezentat de silaba (prin excelență) 
Om, care la rândul său este reprezentată de caractere (mătră), 
(în așa fel încât) condiţiile (lui Atmâ) sunt mâătră (ale lui Om), 
şi (invers) mătră (ale lui Om) sunt condiţiile (lui Atmâ): 
acestea sunt: A, U și M. 

Vaisvânara, al cărui sălaş este în starea de veghe, este 
(reprezentat de) A, prima mătră, deoarece este conexiunea 

(pti, a tuturor sunetelor, sunetul primordial A, cel care este 
emis de organele vorbirii în poziţia lor naturală, fiind ca 
imanent între toate celelalte, care sunt modificări diverse ale 
acestuia şi care se unesc în el, aşa cum Vaisvânara este 
prezent în toate lucrurile lumii sensibile şi le creează unita- 
tea), pentru că el este începutul (âdi, și al alfabetului şi 
al monosilabei Om, aşa cum Vaisvânara este prima din 
condiţiile lui Atmă şi baza de la care pleacă ființa umană în 
împlinirea realizării metafizice). Cel care cunoaşte aceasta 
obține cu adevărat (realizarea) tuturor dorințelor sale (deoare- 
ce prin identificarea sa cu Vaisvânara, toate obiectele sensi- 
bile devin dependente de el și parte integrantă din propria 
sa ființă), şi el devine primul (în domeniul Vaisvânara sau 
Virăj, al cărui centru devine prin chiar virtutea acestei cu- 
noașteri şi prin identificarea pe care ea o implică atunci când 
este pe deplin efectivă). 

Taijasa, al cărui sălaş este în starea de vis, e (reprezentat 
de) U, a doua mătră, deoarece este înălțarea (utkarsa, a 
sunetului plecând de la prima sa modalitate, cum starea 
subtilă este, în manifestarea formală, de un ordin mai înalt 
decât starea grosieră), şi pentru că ea participă la cele două 
(ubhaya, adică, prin natura sa şi prin poziţia sa, ea este 
intermediară între cele două elemente extreme ale monosi- 
labei Om, aşa cum starea de vis este intermediară, sandhyă, 
între veghe şi somnul profund). Acela care cunoaşte aceasta 
înaintează, într-adevăr, pe calea Cunoaşterii (prin identi- 
ficarea sa cu Hiranyagarbha), şi (fiind astfel iluminat) este în 
armonie (samâna, cu toate lucrurile, căci el priveşte Univer- 
sul manifestat ca producţie a propriei sale cunoașteri, care 
nu poate fi separată de el însuşi) și niciunul dintre urmașii 
săi (în sens de „posteritate spirituală”)! nu va fi neştiutor în 
privința lui Brahma. 


! Acest sens are chiar și aici, datorită identificării cu Hiranyagarbha, un ra- 
port mai special cu „Oul Lumii” şi cu legile ciclice. 

Prăjia, al cărui sălaş este în starea de somn profund, 
este (reprezentat prin) M, a treia mătră, deoarece este măsura 
(miti, celorlalte două mătră, aşa cum într-un raport mate- 
matic, numitorul este măsura numărătorului) și pentru 
că este desăvârşirea (monosilabei Om, considerată ca o con- 
ținătoare a sintezei tuturor sunetelor, la fel cum non- 
manifestatul conține, sintetic și în principiu, tot manifestatul 
cu diferitele lumi posibile şi acesta poate fi considerat ca 
intrând în non-manifestat, de care nu este nicidecum diferit 
decât în mod contingent şi tranzitoriu: cauza primă este în 
același timp și cauza finală, iar sfârșitul este în mod necesar 
identic principiului?. Cel care cunoaşte aceasta măsoară, cu 
adevărat, acest tot (adică ansamblul celor „trei lumi” sau al 
diferitelor trepte ale Existenţei universale, al cărei „determi- 
nant” este Ființa pură), şi devine împlinirea (tuturor lucru- 
rilor, prin concentrarea în propriul Sine sau în personalitatea 


2 Pentru a înțelege acest simbolism care tocmai a fost indicat, trebuie con- 
siderat că sunetele A și U se unesc în O, şi că acesta se va pierde în sunetul 
nazal final M fără a dispărea totuşi, ci prelungindu-se indefinit, devenind 
indistinct şi imperceptibil. - Pe de altă parte, formele geometrice care co- 
respund celor trei mătră sunt o linie dreaptă, o semicircumferință (sau 
mai degrabă un element de spirală) şi un punct: prima simbolizează dez- 
voltarea completă a manifestării; a doua, o stare de învăluire relativă în 
raport cu această dezvoltare, dar încă dezvoltată sau manifestată; a treia, 
starea informală şi „fără dimensiuni” sau condiţii limitative speciale, adică 
de non-manifestare. Se va remarca faptul că punctul este principiul 
primordial al tuturor figurilor geometrice, aşa cum non-manifestarea 
este pentru toate stările de manifestare; în ordinea sa, punctul este uni- 
tatea adevărată şi indivizibilă, ceea ce face din el un simbol natural al 
Fiinţei pure. 

3 Ar mai fi aici de menţionat, dacă nu ne-am îndepărta prea mult de subi- 
ectul nostru, consideraţii lingvistice interesante despre Fiinţă considerată 
ca „subiect ontologic” şi „determinant universal”; vom spune numai că 
în ebraică numele divin El se referă în mod special la aceasta. - Acest 
aspect al Fiinţei este desemnat în tradiția hindusă prin Svayambhua, „Cel 
care subzistă prin Sine-însuși”; în teologia creștină este Verbul Etern, con- 
siderat ca „loc al posibilelor”; simbolul extrem-oriental al Dragonului se 
referă și el la același lucru. 

sa, unde se regăsesc, „transformate” în posibilități perma- 
nente, toate stările de manifestare al fiinţei sale). 

„A Patra” este „non-caracterizată” (amătra, deci necon- 
diționată); este non-acționantă (avyavahărya) fără nicio 
urmă de dezvoltare a manifestării (prapancha-upasama), 
întreagă Beatitudine şi fără dualitate (Siva Advaita): aceasta 
este Omkăra (monosilaba sacră considerată independent 
de mătrâ), acesta este în mod sigur Atmă (în Sine, în afară 
şi independent de orice condiție sau determinare oarecare, 
inclusiv determinarea principială care este Fiinţa însăși). 
Cel care cunoaşte aceasta intră, cu adevărat, în propriul 
„Sine” prin mijlocirea chiar a acestui „Sine” (fără nici un 
intermediar de orice ordin ar fi el, fără mijlocirea vreunui 
instrument cum ar fi o facultate de cunoaștere, care nu 
poate atinge decât o stare a „Sinelui” şi nu Paramătmă, 
„Sinele” suprem şi absolut)” 


În ceea ce priveşte efectele obținute prin intermediul 
meditației (upăsană) asupra monosilabei Om, în fiecare din 


4 Numai în această stare de universalitate, și nu în starea individuală am 
putea spune cu adevărat că „omul este măsura tuturor lucrurilor, a celor ce 
sunt în măsura în care sunt şi acelor ce nu sunt, în măsura în care nu sunt”, 
adică, metafizic vorbind, a manifestatului și a non-manifestatului, cu toate 
că, la rigoare, nu putem vorbi despre o „măsură” a non-manifestatului, dacă 
înțelegem prin aceasta determinarea prin condiţiile speciale de existenţă, 
cum sunt cele care definesc fiecare stare de manifestare. Pe de altă parte, 
este de la sine înţeles că sofistul grec Protagoras, căruia i se atribuie formula 
pe care tocmai am reprodus-o, transpunându-i sensul pentru a o aplica 
„Omului Universal”, a fost, în mod cert, foarte departe de a se ridica până la 
această concepţie, în aşa fel încât, aplicând-o la ființa umană individuală, nu 
înțelegea să exprime prin aceasta decât ceea ce modernii numesc un „relativ- 
ism” radical, în vreme ce, pentru noi, este vorba în mod evident de cu totul 
altceva, cum înţeleg lesne cei ce cunosc raporturile „Omului Universal” cu 
Verbul Divin (cf. în special Sf. Pavel, „Epistola întâia către Corinteni”, XV). 


5 Măândukya Upanișad, Sruti 8-12. - Despre meditarea asupra lui Om şi 
asupra efectelor sale de ordin divers, în raport cu cele trei lumi, se pot afla 
și alte indicaţii în Prasna Upanișad, Prasna 5, Sruti 1-7. Cf. încă Chândogya 
Upanișad, Prapăthaka 1, 1, Khanda 4 şi 5. 

cele trei mătră mai întâi, şi apoi în sine însuși, independent 
de aceste mătră, vom adăuga numai că acestea corespund 
realizării diferitelor trepte spirituale, care pot fi caracte- 
rizate în felul următor: prima este deplina dezvoltare a 
individualității corporale; a doua este extensia integrală a 
individualității umane în aceste modalități extra-corporale; 
a treia este obținerea stărilor supra-individuale ale ființei; 
în fine, a patra este realizarea „Identității Supreme”. 


CAPITOUL XVII 


EVOLUŢIA POSTUMĂ 
A FIINȚEI UMANE 


Până aici am considerat constituţia ființei umane şi di- 
feritele stări de care este susceptibilă în măsura în care e 
compusă din diverse elemente pe care le-am evidenţiat în 
această constituție, adică pe durata vieții sale individuale. Este 
necesar să insistăm asupra acestui punct, şi anume că stările 
care aparțin cu adevărat individului ca atare, adică nu numai 
starea grosieră sau corporală prin care lucrul este evident, ci 
şi starea subtilă (cu condiţia, bineînțeles, de a nu înțelege prin 
aceasta decât modalitățile extra-corporale ale stării umane 
integrale şi nu celelalte stări individuale ale ființei) sunt în 
mod propriu și esenţial stări ale omului viu. 

Aceasta nu înseamnă că trebuie admis că starea subtilă 
încetează în clipa morții corporale, şi numai din cauza acesteia; 
vom vedea mai departe că atunci se produce, dimpotrivă, o 
trecere a fiinţei în starea subtilă, dar această trecere nu este 
decât o fază tranzitorie în resorbirea facultăţilor individuale 
ale manifestatului în non-manifestat, fază a cărei existență 
se explică în mod natural prin caracterul intermediar pe care, 
deja, l-am recunoscut ca aparținând stării subtile. Se poate 
totuși lua în considerare, este adevărat, într-un anume sens, şi 
cel puţin în unele cazuri, o prelungire, şi chiar o prelungire 
indefinită a individualităţii umane, pe care va trebui să o 

raportăm obligatoriu la modalitățile subtile, adică extra- 
corporale, ale acestei individualități; însă această prelungire 
nu este defel acelaşi lucru cu starea subtilă cea care era în 
timpul vieţii terestre. În sfârșit, trebuie să ne dăm seama că 
sub această denumire de „stare subtilă” suntem obligați să 
includem modalități foarte diverse şi extrem de complexe, 
chiar dacă ne-am mărgini numai la domeniul posibilităților 
propriu-zis umane. 

De aceea am avut grijă, de la început, să precizăm că ea 
trebuie totdeauna înțeleasă în raport cu starea corporală 
luată ca punct de plecare și termen de comparație, în aşa fel 
încât să nu capete un sens precis decât prin opoziţie cu 
această stare corporală sau grosieră, care, în ceea ce o priveş- 
te, ne apare suficient de bine definită prin ea însăși deoarece 
este cea în care ne aflăm în prezent. 

Vom mai putea remarca și faptul că, dintre cele cinci 
învelișuri ale „Sinelui”, trei sunt considerate ca fiind constituti- 
ve pentru forma subtilă (în vreme ce numai câte una cores- 
punde celorlalte două stări condiţionate ale lui Atmă: pentru 
una, deoarece nu este în realitate decât o modalitate specială 
şi determinată a individului; pentru cealaltă, pentru că este 
o stare în mod esenţial unificată și „non-distinctă”); și aceasta 
este încă o dovadă evidentă a complexităţii stării în care 
„Sinele” are această formă ca vehicul, complexitate de care 
trebuie să ne amintim totdeauna dacă vrem să înțelegem 
ceea ce poate fi spus despre ele atunci când vom considera 
lucrurile din puncte de vedere diferite. 

Va trebui acum să abordăm problema referitoare la ceea 
ce se numeşte în mod curent „evoluția postumă” a ființei 
umane, adică a consecințelor pe care le antrenează, pentru 
această ființă, moartea sau, pentru a preciza mai bine ce 
înțelegem noi prin acest cuvânt, disoluția acestui compus 
despre care am vorbit și care constituie individualitatea sa 
actuală. Trebuie remarcat, de altfel, că atunci când această 

disoluţie are loc, nu mai există propriu-zis ființă umană, 
deoarece omul individual este tocmai acest compus; singurul 
caz în care îl mai putem numi uman într-un anume sens este 
acela în care, după moartea corporală, ființa rămâne într-una 
din aceste prelungiri ale individualităţii la care am făcut referi- 
re, deoarece, în acest caz, cu toate că această individualitate 
nu mai este completă sub raportul manifestării (deoarece sta- 
rea corporală îi lipseşte din acest moment, posibilitățile care 
îi corespund și-au încheiat ciclul întreg al dezvoltării lor), 
unele din elementele psihice sau subtile mai subzistă într-un 
anumit fel, fără a se disocia. 

În orice caz, ființa nu mai poate fi umană, deoarece, din 
starea căreia i se dă acest nume, a trecut în altă stare, indi- 
viduală sau nu; astfel, ființa care era umană a încetat să mai 
fie astfel pentru a deveni altceva, aşa cum prin naştere ea a 
devenit umană trecând dintr-o altă stare la cea care este 
în prezent a noastră. 

În rest, dacă vom înţelege nașterea și moartea în sensul 
cel mai general, adică fiind schimbări de stare, ne vom da 
seama lesne că acestea sunt modificări care își corespund 
analogic, fiind începutul și sfârşitul unui ciclu de existență 
individuală; și chiar când părăsim un punct de vedere special 
al unei stări determinate pentru a lua în considerare înlăn- 
țuirea diferitelor stări între ele, vom vedea că, în realitate, 
sunt fenomene riguros echivalente, moartea într-o stare 
fiind în același timp naştere într-o altă stare. 

Cu alte cuvinte, aceeaşi modificare este moartea sau 
nașterea, conform stării sau ciclului de existență în raport 
cu care este considerată, deoarece reprezintă punctul co- 
mun al celor două stări, sau trecerea de la una la cealaltă; 
şi ceea ce este adevărat aici pentru stări diferite, este la fel 
de adevărat, pe o altă treaptă, și pentru modalităţile diverse 
ale ungi aceleiaşi stări, dacă vom privi aceste modalități 
ca formând, în ceea ce priveşte dezvoltarea posibilităților 

lor respective, tot atâtea cicluri secundare care se inte- 
grează în ansamblul unui ciclu mai amplu!. 

Este necesar să se adauge în mod expres că „specificația”, 
în sensul pe care l-am precizat anterior, adică ratașarea la o 
specie definită, cum ar fi cea umană, care impune unei ființe 
anumite condiţii generale ce constituie natura sa specifică, 
nu are viabilitate decât într-o stare determinată și nu se 
poate extinde dincolo de aceasta; nu poate fi altfel, din 
moment ce specia nu este nicidecum un principiu transcen- 
dent în raport cu această stare individuală, ci apare exclusiv 
din domeniul acesteia, ea însăși fiind supusă condiţiilor 
limitative care o definesc. De aceea fiinţa care a trecut într-o 
altă stare nu mai este umană, nu mai aparţine în nici un fel 
speciei umane?. 

Este necesar să exprimăm rezervele pe care le avem față 
de expresia „evoluție postumă”, ce ar putea să dea lesne 
ocazia apariţiei unor sensuri echivoce. Mai întâi, moartea 
fiind concepută ca disoluția entității compuse umane, este 
evident că termenul „evoluție” nu poate fi luat aici în sensul 
unei dezvoltări individuale, deoarece este vorba, dimpotrivă, 
de o resorbţie a individualităţii în starea non-manifestată?; 


! Aceste considerații despre naștere și moarte sunt aplicabile la punctul de 
vedere „macrocosmic” la fel de bine ca şi la cel „microcosmic”; fără a putea 
insista acum, se pot totuși întrevedea consecinţele care rezultă din aceasta 
în ceea ce privește teoria ciclurilor cosmice. 


2 Bineînţeles că în toate acestea nu luăm cuvântul „uman” decât în sensul 
său propriu şi literal, cel în care se aplică numai omului individual; nu e vor- 
ba despre transpoziţia analogică prin care este posibilă conceperea „Omului 
Universal”. 


3 Totuşi nu putem afirma că este vorba despre o distrugere a in- 
dividualităţii, deoarece, în non-manifestat, posibilităţile ce au constituit-o 
subzistă în principiu, în mod permanent, ca toate posibilităţile ființei; dar, 
individualitatea nefiind ca atare decât în manifestare, se poate spune că, in- 
trând în non-manifestat, ea dispare cu adevărat sau încetează să existe ca 
individualitate: ea nu este anihilată (nimic din ceea ce este nu poate înceta 
să mai fie), ci este „transformată”. 

ar fi, deci, mai degrabă o „involuţie” din punctul de vedere 
special al individului. Etimologic, aceşti termeni de „evoluţie” 
şi de „involuţie” nu înseamnă nimic altceva şi nici în plus 
decât „dezvoltare” şi „regresie”*; dar ştim bine că, în limbaj 
modern, cuvântul „evoluție” a primit, curent, o cu totul altă 
accepție, care îl face sinonim cu „progres”. 

Am avut deja ocazia să explicăm suficient aceste idei de 
„progres” sau „evoluţie, care, amplificându-se excesiv, au 
ajuns să falsifice complet mentalitatea occidentală actuală; 
nu vom reveni asupra acestora. Reamintim că putem vorbi 
de progres, în mod viabil, numai într-un sens cu totul relativ, 
având grijă să precizăm sub ce raport îl înțelegem și între ce 
limite îl considerăm; redus la aceste proporții el nu mai are 
nimic în comun cu acest „progres” absolut despre care a înce- 
put să se vorbească spre finele secolului XVIII, iar contem- 
poranii noştri l-au decorat cu numele de „evoluţie, socotindu-l 
mai „ştiințific”. Gândirea orientală, ca și gândirea vechilor 
locuitori ai Occidentului, nu ar fi admis acest termen de 
„progres”, decât în sensul restrâns pe care l-am indicat, adică 
sub forma unei idei cu totul secundare, de o importanță 
extrem de redusă și fără nicio valoare metafizică, deoarece 
ar fi fost dintre cele care nu se pot aplica decât unor posibi- 
lități de ordin particular şi nu pot fi transpuse dincolo de 
anumite limite. 

Punctul de vedere „evolutiv” nu este susceptibil de uni- 
versalizare şi nu este posibil să concepem o ființă adevărată 
ca fiind ceva ce „evoluează” între două puncte definite, sau 
care „progresează, chiar indefinit, într-un sens determinat; 
asemenea concepții sunt pe de-a întregul lipsite de orice 
semnificație şi ele ar dovedi o completă ignoranță față de 
datele cele mai elementare ale metafizicii. Am putea vorbi 


+ În acest sens, dar numai în acesta, s-ar putea aplica aceşti termeni celor 
două faze pe care le distingem la orice ciclu de existenţă, aşa cum am arătat 
mai înainte. 

cel mult, într-un anume fel, de „evoluţie” pentru ființă în 
sensul trecerii la o stare superioară; dar, ar trebuie să admi- 
tem o restricţie care-i conservă termenului toată relativitatea, 
căci, în ceea ce privește ființa considerată, în sine şi în tota- 
litatea sa, nu poate fi niciodată vorba despre „evoluţie” sau 
„involuţie”, în oricare sens, deoarece identitatea sa esențială 
nu este în nici un fel alterată de modificările particulare şi 
contingente, oricare ar fi acestea, care afectează numai una 
sau alta din stările sale condiționate. 

O altă precizare trebuie făcută în legătură cu utilizarea 
cuvântului „postum”: putem vorbi despre ceea ce se produce 
„după moarte” numai din punctul de vedere special al indi- 
vidualității umane şi în măsura în care ea este condiționată 
de timp, la fel ca și despre ceea ce a fost „înainte de naştere, 
cel puţin dacă vom crede de cuviință să păstrăm acestor 
cuvinte „înainte” şi „după” semnificaţia cronologică pe care 
o au în sens obișnuit. În ele însele, stările despre care este 
vorba sunt în afara domeniului individualității umane, nu 
sunt nicidecum temporale şi nu pot fi, în consecinţă, nici 
situate cronologic; şi aceasta este adevărat chiar și pentru cei 
care pot avea printre condiţiile proprii un anumit mod de 
durată, adică de succesiune, de vreme ce nu mai există o 
succesiune temporală. 

Cât priveşte starea de non-manifestare, este de la sine 
nțeles că ea este exceptată de orice succesiune, în așa fel 


> — 


A 


încât ideile de anterioritate și posterioritate, chiar înțelese 
în cea mai mare extindere de care ar putea fi susceptibile, 
nu își pot nicidecum găsi locul. Și putem remarca din acest 
punct de vedere că, chiar în timpul vieţii, ființa nu mai are 
noțiunea de timp atâta vreme cât iese din domeniul indi- 
vidual, aşa cum se întâmplă în somnul profund sau în 
pierderea de sine extatică: atât timp cât este în asemenea 
stări, care sunt cu adevărat non-manifestate, timpul nu mai 


există pentru ea. 

Mai rămâne să considerăm cazul în care starea „postumă” 
este o simplă prelungire a individualității umane: într-adevăr, 
această prelungire se poate situa în „perpetuitate”, adică în 
indefinitatea temporală, sau, cu alte cuvinte, într-un mod de 
succesiune care este încă a timpului (deoarece nu este vorba 
de o stare supusă altor condiţii decât a noastră), dar un timp 
care nu mai arecomună măsură cu acela în care se împlineşte 
existența corporală. De altfel, o astfel de stare nu ne intere- 
sează în mod deosebit din punct de vedere metafizic, deoarece, 
dimpotrivă, trebuie considerată, la modul esenţial, posibili- 
tatea de ieşire din condiţiile individuale, şi nu a rămâne 
indefinit sub stăpânirea lor. Dacă va trebui totuși să vorbim 
despre aceasta, este mai degrabă pentru a ţine seama de toate 
cazurile posibile și pentru că, aşa cum vom vedea mai de- 
parte, această prelungire a existenței umane rezervă fiinţei o 
posibilitate de a atinge „Eliberarea” fără a trece prin alte 
stări individuale. 

Oricum ar fi, şi lăsând deoparte acest din urmă caz, putem 
spune următoarele: dacă vorbim despre stările non-umane 
ca situate „înainte de naștere” și „după moarte”, aceasta se 
întâmplă, mai întâi, deoarece ele apar astfel în raport cu in- 
dividualitatea; dar trebuie avut grijă să observăm că nu indi- 
vidualitatea este cea care trece prin aceste stări sau care le 
parcurge succesiv, deoarece sunt stări care se află în afara 
domeniului său şi care nu o privesc în măsura în care este 
individualitate. Pe de altă parte, există un sens în care se pot 
aplica ideile de anterioritate şi posterioritate, în afara orică- 
rui punct de vedere al succesiunii temporale sau de alt fel: e 
vorba de acel ordin, totodată logic şi ontologic, în care dife- 
ritele stări se înlănțuiesc şi se determină unele pe altele; dacă 
o stare este astfel consecința alteia, se poate spune că îi este 
posterioară, utilizând într-un asemenea mod de a vorbi acelaşi 
simbolism temporal ce servește la exprimarea oricărei teorii 
a ciclurilor, chiar dacă metafizic există o perfectă simultane- 

itate între toate stările, un punct de vedere al succesiunii 
efective neaplicându-se decât în interiorul unei stări 
determinate. 

Spunând toate acestea pentru a nu mai exista tentația 
de a acorda expresiei „evoluție postumă” — dacă ținem să o 
folosim în lipsa alteia mai adecvată, și pentru a ne conforma 
anumitor obiceiuri — o importanţă şi o semnificație pe care 
aceasta nu le are și nu ar putea să le aibă în realitate, revenim 
la studiul chestiunii la care ea se raportează, chestiune a cărei 
soluţie rezultă, de altfel, aproape imediat din toate conside- 
rațiile de mai înainte. Expunerea careva urmaeste din Brâhma- 
Sutra” şi din comentariul tradițional (şi prin aceasta înțelegem 
în primul rând comentariul lui Sankarâchărya), dar averti- 
zăm că nu este o traducere literală; am fost uneori în situația 
de a rezuma comentariul“ și câteodată de a-l comenta și pe 
acesta la rândul său, fără de care ar rămâne aproape incom- 
prehensibil, aşa cum se întâmplă deseori când este vorba 
despre interpretarea textelor orientale”. 


5 Adhyăya 4, Păda 2, 3 şi 4. - Păda 1 a acestui Adhyăya 4 este consacrat 
examinării mijloacelor Cunoaşterii Divine, ale cărei fructele vom menţiona. 


$ Colebrooke a dat un rezumat de acest gen în ale sale Essais sur la Phi- 
losophie des Hindous (Eseul IV), dar interpretarea sa, fără a fi deformată de 
un parti pris sistematic cum se întâlneşte la alţi orientalişti, este extrem de 
defectuoasă din punct de vedere metafizic, prin neînţelegerea pur şi simplu 
a acestui punct de vedere. 


7 Remarcăm în acest sens că, în arabă, cuvântul tarjumah semnifică totodată 
„traducere” şi „comentariu”, inseparabile ambele; echivalentul cel mai exact 
ar fi, deci, „explicaţie” sau „interpretare”. Se poate chiar spune, când este 
vorba despre texte tradiționale, că o traducere în limba obişnuită, pentru 
a fi inteligibilă, trebuie să corespundă exact unui comentariu făcut în lim- 
ba chiar a textului; traducerea literală dintr-o limbă orientală într-o limbă 
occidentală este, în general, imposibilă, şi cu cât se străduieşte să urmeze 
strict litera acesteia, cu atât este riscul mai mare de a se îndepărta de spiritul 
lui; este exact ceea ce, din nefericire, filologii sunt incapabili să înțeleagă. 


CAPITOLUL XVIII 


RESORBIREA FACULTĂŢILOR 
INDIVIDUALE 


„Când un om este gata să moară, cuvântul, urmat de restul 
celor zece facultăți externe (cele cinci facultăţi de acţiune și 
cele cinci facultăți de senzaţie, manifestate exterior prin in- 
termediul organelor corporale corespunzătoare, dar fără a fi 
confundate cu aceste organe, deoarece sunt distincte aici)!, 
este resorbit în simțul intern (manas), căci activitatea organe- 
lor exterioare încetează înaintea acestei facultăţi interioare 
(care este astfel împlinirea tuturor celorlalte facultăți individu- 
ale despre care este vorba aici, așa cum ea este punctul de 
plecare şi sursa lor comună)?. Acesta, în același fel, se retrage 
apoi în „suflul vital” (prâna), însoţită, asemănător, de toate 
funcţiile vitale (cele cinci vâyu, care sunt modalităţi ale lui 
prâna şi care se întorc astfel în starea nediferenţiată), căci 
aceste funcțiuni sunt inseparabile de viața însăşi. De altfel, 
aceeași retragere a simțului intern se remarcă și în starea de 
somn profund și în pierderea-de-sine extatică (cu încetarea 
completă a oricărei manifestări exterioare a conștiinței). 


! Cuvântul este menţionat ultimul pentru că aceste facultăți sunt considerate 
în ordinea lor de dezvoltare; ele trebuie să fie deci primele în ordinea resor- 
birii, care este inversă dezvoltării. 


2 Chândogya Upanișad, Prapăthaka 6, Khanda 8, Sruti 6. 

Să adăugăm că această încetare nu implică totuși întot- 
deauna, în mod necesar, suspendarea totală a sensibilităţii 
corporale, un fel de conştiinţă organică, dacă putem spune 
astfel, deși conștiința individuală propriu-zisă nu ia parte la 
manifestările acesteia, cu care ea nu mai comunică așa cum 
se întâmplă în mod normal în stările obişnuite ale ființei vii. 
Iar motivul este lesne de înțeles, deoarece, într-adevăr, nu 
mai există conştiinţă individuală în cazul despre care vorbim, 
conștiința individuală a stării fiind transferată într-o altă stare, 
care este în realitate supra-individuală. 

Această conștiință organică la care tocmai am făcut refe- 
rire nu este o conștiință în adevăratul sens al cuvântului, ci 
ea participă într-un oarecare mod, datorându-şi conștiinței 
individuale originea, fiind ca o reflectare a ei; separată de 
aceasta, nu mai este decât o iluzie a conștiinței, dar ea poate 
prezenta aparența acesteia pentru cei care nu observă lucrurile 
decât din exterior”, în așa fel încât, după moarte, persistența 
anumitor elemente psihice mai mult sau mai puţin disociate 
pot oferi aceeași aparenţă, nu mai puțin iluzorie, când 
este posibil să se manifeste, aşa cum am explicat în alte 
împrejurări“. 


„«Suflul vital», însoţit, în acelaşi mod, de toate celelalte 
funcţii și facultăți (deja resorbite în el şi neexistând decât ca 
posibilități, deoarece au revenit, de acum, la starea de nedi- 


3 Aşa cum într-o operaţie chirurgicală anestezia completă nu împiedică 
simptomele exterioare ale durerii. 

4 Conştiința organică despre care este vorba intră natural în ceea ce psi- 
hologii numesc „subconştient”; dar marea lor greşeală este de a crede că au 
explicat suficient prin aceea că ei s-au limitat în realitate la a da o simplă 
denumire sub care ordonează elementele cele mai disparate, fără a putea 
face măcar o distincţie între ceea ce este cu adevărat conștient pe o treaptă 
oarecare şi ceea ce nu e decât aparenţă, și nu mai mult decât o fac între 
„subconştientul” adevărat şi „supraconştient”, adică între ceea se formează 
din stările respective inferioare și super-ioare în raport cu starea umană. 

ferenţiere din care au ieşit pentru a se manifesta efectiv în 
timpul vieții), se retrage la rândul său în «sufletul viu» 
(jivătmă, manifestare particulară a «Sinelui» în centrul in- 
dividualității umane, aşa cum s-a văzut mai înainte, şi 
distingându-se de «Sinele» în măsura în care această indivi- 
dualitate există ca atare, cu toate că această distincţie este de 
altfel cu totul iluzorie față de realitatea absolută, unde nu 
există nimic altceva în afară de «Sine»); acest «suflet viu» 
este cel care (ca reflectare a «Sinelui» și principiu central 
al individualităţii) guvernează ansamblul facultăților indivi- 
duale (considerate în integralitatea lor, și nu numai în ceea 
ce priveşte modalitatea corporală). 

Aşa cum servitorii unui rege se strâng în jurul acestuia 
când el este pe punctul de a pleca într-o călătorie, tot astfel 
şi funcţiile vitale și facultăţile (externe și interne) ale indivi- 
dului se adună în jurul «sufletului viu» (sau mai degrabă în 
el însuși, din care toate se nasc şi în care toate se resorb) în 
ultimul moment (al vieţii în sensul obișnuit al acestui cuvânt, 
adică al existenţei manifestate în starea grosieră), când acest 
«suflet viu» se va retrage din forma sa corporalăf. Astfel 
însoţit de toate facultățile sale (deoarece le conţine şi le con- 
servă ca posibilități în el însuși)”, el se retrage într-o esență 
individuală luminoasă (adică în forma subtilă care este asi- 
milată cu un vehicul de foc, aşa cum am văzut în legătură cu 
Taijasa, a doua condiţie a lui Atmâ), compusă din cinci 
tanmătra sau esențe elementare suprasensibile (așa cum forma 
corporală este compusă din cele cinci bhuta sau elemente 


5 Putem remarca faptul că prâna, manifestându-se exterior prin respiraţie, 
este în realitate altceva decât acesta, căci ar fi ininteligibil să se spună că 
respiraţia, funcţie fiziologică, se separă de organism şi se resoarbe în „sufletul 
viu”; reamintim că prâna şi modalităţile sale diverse aparţin esențialmente 
stării subtile. 


$ Brihad-Aranyaka Upanișad, Adhyăya 4, Brăhmana 3, Sruti 38. 


7 De altfel, o facultate este propriu-zis o putere, adică o posibilitate care, în 
sine, este independentă de orice exerciţiu actual. 

corporale și sensibile), într-o stare subtilă (în opoziţie cu 
starea grosieră, care este cea a manifestării exterioare sau 
corporale, al cărei ciclu este acum terminat pentru individu- 
alitatea în cauză). 

În consecință (datorită acestei treceri în forma subtilă, 
considerată ca o esenţă luminoasă), se spune că «suflul vital» 
s-a retras în Lumină, neînțelegându-se prin aceasta princi- 
piul de foc într-un mod exclusiv (căci este vorba în realitate 
de o reflectare individualizată a Luminii inteligibile, reflec- 
tare a cărei natură este în fond aceeași cu cea a «minţii» în 
timpul vieţii corporale, și care implică, de altfel, ca suport 
sau vehicul o combinare de principii esenţiale din cinci ele- 
mente), și fără ca această retragere să se facă în mod necesa: 
printr-o tranziție imediată, deoarece se spune că un călător 
merge dintr-o cetate în alta, când trece succesiv prin una sau 
mai multe aşezări intermediare. 

Această retragere sau acest abandon al formei corporale 
(așa cum a fost descris până aici) este de altfel comun omu- 
lui ignorant (avidvân) şi Înţeleptului contemplativ (vidvân), 
până în punctul din care începe şi pentru unul și pentru 
celălalt calea corespunzătoare fiecăruia (de acum diferită); 
nemurirea (amrita, fără a fi obținută totuşi Unirea imediată 
cu Supremul Brahma) este fructul simplei meditații (upăsană, 
practicată deplin în timpul vieții fără a fi însoţită de o reali- 
zare efectivă a stărilor superioare ale ființei), de vreme ce 
obstacolele individuale care rezultă din ignoranță (avidyâ) 


nu pot fi încă distruse complet” 


Este momentul să facem o remarcă importantă asupra 
sensului în care trebuie înțeleasă „nemurirea” despre care 
este vorba aici: am spus mai înainte că termenul sanscrit amnrita 
se aplică exclusiv unei stări superioare oricărei schimbări, în 


% Brahma-Sitra, Adhyăya 4, Păda 2, sătra 1-7. 

timp ce, prin același cuvânt, occidentalii înțeleg cât se poate 
de simplu o extindere a posibilităţilor de ordin uman, con- 
stând într-o prelungire indefinită a vieţii (ceea ce tradiția 
extrem-orientală numeşte „longevitate”), în condiții trans- 
puse, într-un fel anumit, dar care rămân totdeauna mai mult 
sau mai puțin comparabile cu cele ale vieţii terestre, deoarece 
ele privesc în mod egal individualitatea umană. Or, în cazul 
de faţă, e vorba de o stare care rămâne încă individuală și 
totuşi se spune că nemurirea poate fi obținută în această stare; 
poate să pară în contradicţie cu ceea ce noi am afirmat mai 
înainte, căci s-ar putea crede că nu este decât o nemurire 
relativă, înțeleasă în sens occidental; dar în realitate nu e așa. 
Este adevărat că nemurirea, în sens metafizic şi oriental, 
pentru fi pe deplin efectivă, nu poate fi atinsă decât dincolo 
de toate stările condiționate, individuale sau nu, în aşa fel 
încât, fiind în mod absolut independentă de orice succesiune 
posibilă, ea se identifică Eternităţii însăși; ar fi deci abuziv să 
dăm același nume „perpetuităţii” temporale sau indefinităţii 
unei durate oarecare; dar nu în acest fel trebuie înțelese 
lucrurile. 

Trebuie să avem în vedere că „moartea” este în mod 
esenţial sinonimă cu schimbarea de stare, ceea ce constituie, 
aşa cum am explicat, accepțiunea cea mai extinsă. Când 
spunem că ființa a atins în mod virtual nemurirea, prin 
aceasta se înțelege că nu se va mai trece prin alte stări condi- 
ționate, diferite de stările umane, sau nu mai sunt de parcurs 
alte cicluri de manifestare. 

Nu este încă „Eliberarea” actual realizată, şi prin care 
nemurirea ar fi efectivă, deoarece „obstacolele individuale, 
adică acele condiţii limitative cărora le este supusă ființa, nu 
au fost complet distruse; ci este posibilitatea obținerii acestei 
„Eliberări” plecând de la starea umană, în prelungirea că- 
reia ființa se află acum pe toată durata ciclului căruia îi 
aparține această stare (ceea ce constituie în mod propriu 

„perpetuitatea”), în așa fel încât ea poate fi cuprinsă în 
„transformarea” finală ce va avea loc atunci când acest ciclu 
se va termina, făcând să se întoarcă tot ceea ce se va afla 
atunci implicat la starea principială de non-manifestare!?. 
lată de ce i se dă acestei posibilități numele de „Eliberare 
diferențiată” sau „Eliberare treptată” (krama-mukti) deoarece 
ea nu va fi obținută astfel decât prin etape intermediare (stări 
postume condiționate) şi nu în mod direct ca în celelalte 
cazuri despre care vom vorbi mai departe!!. 


% Cuvântul grecesc aiwvoc înseamnă realmente „perpetuu” și nu „etern; 
căci derivă din aiwv (identic latinului zevum) care desemnează un ciclu in- 
definit, acesta fiind şi sensul primitiv al latinului szeculum, „veac”, prin care-l 
traducem uneori. 


10 Sunt remarci de făcut asupra traducerii termenului „transformare” finală 
în limbaj teologic în religiile occidentale, și în special asupra conceptului de 
„Judecată ultimă” la care se rataşează; dar ar necesita explicaţii prea lungi 
şi o punere la punct prea complexă pentru a fi posibil să ne oprim aici, 
cu atât mai mult cu cât punctul de vedere propriu religios se limitează la 
consideraţii asupra sfârşitului unui ciclu secundar, dincolo de care poate fi 
încă vorba de o continuare a existenţei în stare individuală umană, ceea ce 
ar fi posibil numai în cazul integralităţii ciclului căruia îi aparţine această 
stare. Asta nu înseamnă că transpoziţia nu poate fi făcută plecând de la 
punctul de vedere religios, aşa cum am arătat, pentru „învierea morţilor” 
şi „corpul glorios”; dar, practic, ea nu este posibilă pentru cei care rămân la 
concepțiile comune și „exterioare, și pentru care nu există nimic dincolo 
de individualitatea umană; vom reveni asupra diferenţei esenţiale care există 
între noțiunea religioasă de „mântuire” şi noțiunea metafizică de „Eliberare”. 


11 Este de la sine înţeles că „Eliberarea treptată” este singura care poate fi 
luată în considerare de imensa majoritate a ființelor umane, ceea ce nu vrea 
să spună, de altfel, că toţi vor ajunge la ea în mod indistinct, deoarece tre- 
buie considerat şi cazul în care fiinţa, neobținând nemurirea virtuală, tre- 
buie să treacă printr-o altă stare individuală, în care va avea în mod natural 
aceeaşi posibilitate de a atinge „Eliberarea” ca în starea umană, dar, se poate 
spune, şi pe aceea de a nu o pu-tea obţine. 


CAPITOLUL XIX 


DIFERENȚIEREA CONDIȚIILOR 
POSTUME DUPĂ TREPTELE 
CUNOAŞTERII 


„Câtă vreme se află în această condiţie (încă individuală, 
despre care a fost vorba), spiritul (care, în consecință, este 
încă jivătmă) aceluia care a practicat meditaţia (în timpul 
vieții, fără a atinge posesia efectivă a stărilor superioare ale 
fiinţei sale) rămâne unit cu forma subtilă (pe care o putem 
considera prototipul formal al individualităţii, manifestarea 
subtilă reprezentând un stadiu intermediar între non-manifes- 
tat şi manifestarea grosieră, și jucând rolul de principiu ime- 
diat în raport cu aceasta din urmă); în această formă subtilă 
este asociat cu facultăţile vitale (în starea de resorbţie sau de 
contracție principială care a fost descrisă mai înainte).” 


Într-adevăr, trebuie să mai existe o formă în care ființa 
să se îmbrace, deoarece condiţia sa aparţine încă ordinii 
individuale; și aceasta nu poate fi decât forma subtilă, pentru 
că a ieșit din forma corporală și pentru că forma subtilă trebuie 
să subziste după ea, întrucât aceasta a precedat-o în ordinea 
dezvoltării în modul manifestat, ordinecare se află reprodusă 
în sens invers la întoarcerea în non-manifestat. Dar asta nu 
înseamnă că această formă subtilă trebuie să fie exact cea 

care a fost în timpul vieții corporale, ca vehicul al stării 
umane în starea de vis!. 

Noi am afirmat că însăși condiția individuală, în general, 
şi nu numai starea umană, se poate defini ca stare a ființei 
limitată de o formă; dar e limpede că această formă nu este 
în mod necesar determinată ca spaţială și temporală, aşa 
cum se întâmplă în cazul stării corporale; ea nu poate fi în 
nici un caz în stările non-umane, care nu sunt supuse spa- 
țiului şi timpului, ci altor condiţii. În ceea ce priveşte forma 
subtilă, dacă aceasta nu scapă pe de-a întregul timpului (cu 
toate că acest timp nu este același cu cel în care se împlinește 
existența corporală), ea scapă cel puţin spaţiului, şi pentru 
acest motiv nu trebuie niciodată să fie figurată, imaginată ca 
un „dublu” al corpului?, şi nici să se înțeleagă că îi este un 
„tipar” când spunem că este prototipul formal al individu- 
alităţii aflat la originea manifestării sale”. Știm prea bine 


! Există o anumită continuitate între diferitele stări ale fiinţei şi cu atât 
mai mult între diferitele modalități care fac parte din aceeași stare de mani- 
festare; individualitatea umană chiar în modalităţile sale extracorporale tre- 
buie obligatoriu să fie afectată de dispariția modalităţii sale corporale şi de 
altfel există elemente psihice, mentale sau de altă natură care nu au rațiune 
de a fi decât în raport cu existenţa corporală, în aşa fel încât dezintegrarea 
corpului trebuie să antreneze și pe cea a acestor elemente, care îi rămân aso- 
ciate şi care, în consecinţă, sunt abandonate de ființă în momentul morții 
înțeleasă în sensul obișnuit al cuvântului. 


2 Chiar psihologii recunosc că „mintea! sau gândirea individuală, singura la 
care pot ajunge, este în afara condiţiei spaţiale; este nevoie de toată ignoranța 
„neo-spiritualiştilor” pentru a vrea să „localizezi” modalităţile extracorpo- 
rale ale individului şi pentru a crede că stările postume se situează undeva 
în spaţiu. 

3 Nu embrionul corporal ci acest prototip subtil este desemnat în sanscrită 
prin cuvântul pinda aşa cum am arătat mai înainte; acest prototip preexistă 
la naşterea individului, căci este conţinut în Hiranyagarbha de la origi- 
nea manifestării ciclice, ca reprezentând una din posibilitățile ce vor tre- 
bui să se dezvolte pe parcursul acestei manifestări. Însă preexistența sa nu 
este decât virtuală, în sensul că nu este încă o stare a ființei căreia îi este 
destinată să devină formă subtilă, această ființă nefiind actualmente în stare 
corespondentă, deci neexistând ca individ uman; și aceleași consideraţii se 

câți occidentali ajung lesne la reprezentările cele mai grosiere 
şi cum rezultă din aceasta erori grave, pentru a nu ne mai 
lua toate precauțţiile în această privință. 

„Ființa poate rămâne astfel (în această condiţie indivi- 
duală în care este unită cu forma subtilă) până la disoluția 
exterioară (pralaya, intrarea în starea nediferențiată) a lumilor 
manifestate (ale ciclului actual, cuprinzând totodată starea 
grosieră şi starea subtilă, adică întreg domeniul individualității 
umane considerat în integralitatea sa)“, disoluţie prin care 
se cufundă (împreună cu ansamblul ființelor acestor lumi) 
în sânul Supremului Brahma; dar, chiar şi atunci, ființa poate 
fi unită cu Brahma numai în felul în care a fost așa prin somnul 
profund (adică fără realizarea deplină și efectivă a „Identității 
Supreme”) Cu alte cuvinte şi pentru a utiliza un limbaj al 
anu mitor școli esoterice occidentale, cazul la care se face 
referire aici nu corespunde decât unei „reintegrări în mod 
pasiv”, în timp ce adevărata realizare metafizică este o „rein- 
tegrare în mod activ”, singura care implică cu adevărat 
luarea în stăpânire de către ființă a stării sale absolute şi 
definitive. 

Este şi ceea ce arată în mod precis compararea cu somnul 
profund, aşa cum se produce el în timpul vieții omului obiș- 
nuit: aşa cum există întoarcere din această stare la condiția 
individuală, se poate, de asemenea, pentru ființa care nu s-a 
unit cu Brahma decât „în mod pasiv”, să se întoarcă într-un 


pot aplica analogic germenului corporal, dacă îl vom considera ca preex- 
istând într-un anume mod în strămoșii individului respectiv, şi aceasta de la 
originea umanităţii terestre. 


+ Ansamblul manifestării universale este adesea desemnat în sanscrită prin 
termenul samsăra; aşa cum am mai arătat, este vorba despre o indefinitate 
de cicluri, adică de stări sau de trepte de existenţă, în așa fel încât fiecare din 
aceste cicluri, terminându-se în pralaya ca cel pe care îl avem în vedere aici, 
nu constituie decât un moment al samsărei. De altfel, reamintim, pentru a 
evita orice echivoc, că înlănţuirea acestor cicluri este în realitate de ordin 
cauzal şi nu succesiv şi că expresiile folosite în această privință prin analogie 
cu ordinea temporală trebuie considerate ca pur simbolice. 

alt ciclu de manifestare, deoarece rezultatul obținut de ea, 
plecând de la starea umană, nu este încă „Eliberarea” sau 
adevărata nemurire, iar cazul său este, în final, comparabil 
(deşi există o diferență notabilă în ceea ce priveşte condițiile 
noului său ciclu) aceluia al ființei care, în loc să rămână până 
la pralaya în prelungirile stării umane, a trecut, după moartea 
corporală, la o altă stare individuală. 

Alături de acest caz, se poate considera și acela în care 
realizarea stărilor superioare și chiar cea de „Identitate Su- 
premă', care nu au fost dobândite în timpul vieţii corporale, 
sunt dobândite în prelungirile postume ale individualității; 
din virtuală cum era, nemurirea devine atunci efectivă şi 
aceasta poate să nu aibă loc decât la sfârşitul ciclului; este 
„Eliberarea diferențiată” despre care am vorbit anterior. Și în 
primul şi în cel de al doilea caz, ființa, care trebuie considerată 
ca jivătmă unit cu forma subtilă, se află, pe toată durata 
ciclului, „încorporată” într-un anume fel în Hiranyagarbha, 
care este considerat ca jiva-ghana, aşa cum am spus deja; rămâ- 
ne deci supusă acestei condiții speciale de existență care este 
viaţa (jiva), prin care este delimitată de domeniul propriu al lui 
Hiranyagarbha în ordinea ierarhică a Existenţei universale. 


„Această formă subtilă (în care sălășluiește după moarte 
ființa şi care rămâne astfel în starea individuală umană) este 
(prin comparaţie cu forma corporală sau grosieră) imper- 
ceptibilă simţurilor în ceea ce priveşte dimensiunile sale 
(căci este în afara condiției spațiale) precum şi consistenţa sa 
(sau substanța proprie, care nu este constituită de o combi- 
nare de elemente corporale); în consecință, ea nu afectează 
percepţia (sau facultăţile externe) acelora care sunt prezenți 
când se separă de corp (după ce „sufletul viu”s-a retras din ea). 


5 Acest cuvânt, pe care îl utilizăm aici pentru a ne face mai bine înțeleși cu 
ajutorul imaginii pe care o evocă, nu trebuie înţeles literal, deoarece starea 
în cauză nu are nimic corporal. 

Ea nu este atinsă de combustie sau de alte tratamente pe 
care corpul le suportă după moarte (care este rezultatul acestei 
separări, prin faptul că nicio acţiune de ordin sensibil nu 
mai poate avea repercusiuni asupra acestei forme subtile, 
nici asupra conștiinței individuale care, rămânând legată de 
aceasta, nu mai are nicio relație cu corpul). Ea este sensibilă 
doar prin căldura ei animatoare (calitatea sa proprie în mă- 
sura în care este asimilată principiului de foc)Satât timp cât 
este împreună cu forma grosieră ce devine rece (şi prin urmare 
inertă ca ansamblu organic) în moarte, imediat ce l-a aban- 
donat (în vreme ce celelalte calități sensibile ale acestei forme 
corporale subzistă încă, fără schimbare aparentă) şi care era 
încălzită (şi însuflețită) de ea în timp ce se afla acolo (deoarece 
în forma subtilă rezidă principiul vieții individuale, în aşa 
fel încât numai prin comunicarea proprietăților sale corpul 
poate fi numit viu, din pricina legăturii între aceste două forme 
câtă vreme ele sunt expresia stărilor aceleiași ființe, adică 
până în momentul morții). 

„Dar acela care a obținut (înainte de moarte, totdeau- 
na înțeleasă ca o separare de corp) adevărata Cunoaştere a 
lui Brahma (care implică prin aceasta realizarea metafizică 
fără de care nu ar fi decât o cunoaștere imperfectă și cu 
totul simbolică, posesia efectivă a tuturor stărilor ființei 
sale), nu trece (în mod succesiv) prin toate aceste trepte 
de retragere (sau de resorbţie a individualităţii, a stării de 
manifestare grosieră la starea de manifestare subtilă, cu 
diferitele modalităţi pe care le comportă, apoi la starea de 
non-manifestat, unde condiţiile individuale sunt în fine 
suprimate). 


$ Așa cum am arătat înainte, această căldură animatoare, reprezentată ca 
un foc interior, este uneori identificată cu Vaisvânara considerat în acest 
caz, nu ca-prima condiţie a lui Atmă, despre care am vorbit, ci ca „Regent al 
Focului”, aşa cum vom vedea mai departe; Vaisvânara este atunci unul din 
numele lui Agni care desemnează o funcţiune și un aspect particulare. 

El ajunge direct (în această ultimă stare, şi chiar dincolo 
de aceasta dacă o considerăm numai ca principiu al mani- 
festării) la Unire (deja realizată cel puţin virtual în timpul 
vieţii sale corporale)cu Supremul Brahma, cu care este 
identificat (în mod imediat), ca un fluviu (reprezentând aici 
curentul existenței ce traversează toate stările şi toate mani- 
festările), ajuns la gurile lui (care este punctul final sau fina- 
litatea acestui curent), se identifică (prin pătrundere intimă) 
cu valurile mării (samudra, adunarea apelor, simbolizând 
totalizarea posibilităților în Principiul Suprem). 

Facultăţile sale vitale și elementele din care era constituit 
corpul său (toate considerate în principiu şi în esența lor 
suprasensibilă), cele șaisprezece părți (shodasa-kalăh) care 
compun forma umană (adică cele cinci tanmătra, manas şi 
cele zece facultăți de senzaţie şi de acțiune) trec complet în 
starea de non-manifestat (avyakta, unde, prin transpoziţie, 
se regăsesc toate în mod permanent ca posibilități imuabile), 
această trecere neimplicând de altfel pentru ființa însăși nicio 
schimbare (ca cea pe care o implică stadiile intermediare, 
care, aparținând încă „devenirii”, comportă în mod necesar 
o multiplicitate de modificări). 

Numele şi forma (nămarupa, adică determinarea manifes- 
tării individuale în ceea ce priveşte esența sa cât şi substanța sa, 
aşa cum am explicat anterior) încetează, în mod egal (ca 


7 Dacă „Unirea” sau „Identitatea Supremă” nu a fost realizată decât virtual, 
„Eliberarea” are loc imediat în momentul morții; însă această „Eliberare” 
poate avea loc chiar în timpul vieţii, dacă „Unirea” este realizată pe deplin 
şi efectiv; distincţia între cele două cazuri va fi expusă mai complet în cele 
ce urmează. 


8 În anumite cazuri excepţionale, se poate face în așa fel încât transpoziția 
acestor elemente să se efectueze astfel încât forma corporală să dispară fără 
a lăsa nicio urmă sensibilă și ca, în loc să fie abandonată de către ființă cum 
se întâmplă de obicei, să treacă astfel cu totul fie în starea subtilă, fie în 
starea non-maniftestată, în așa fel încât nu mai există moarte propriu-zis; 
am amintit în altă parte, în această privință, exemplele biblice ale lui Enoh, 
Moise şi Ilie. 

fiind condiţii limitative ale ființei); şi, fiind „non-divizată”, 
adică fără părți sau membre care să compună forma sa te- 
restră (în starea manifestată, şi în măsura în care această 
formă era supusă cantităţii sub diferitele sale moduri), este 
eliberată de condiţiile existenței individuale (ca şi toate cele- 
lalte condiţii aferente unei stări speciale și determinate de 
existență oricare ar fi aceasta, chiar supraindividuală, deoa- 
rece ființa este de acum încolo în stare principială, absolut 


necondiționată)”. 


Mai mulți comentatori ai Brahma-Suitra, pentru a marca 
și mai limpede caracterul acestei „transformări” (luăm cuvân- 
tul în sensul său strict etimologic, care este „trecere dincolo 
de formă”) o compară cu dispariţia apei cu care a fost stropită 
o piatră încinsă. În fine, această apă este „transformată” în 
contact cu piatra, cel puţin în acest sens relativ în care şi-a 
pierdut forma sa vizibilă (şi nu întreaga formă, deoarece con- 
tinuă în mod evident să aparțină ordinului corporal), dar fără 
să se poată spune pentru aceasta că ea a fost absorbită de către 
această piatră, deoarece, în realitate, ea s-a evaporat în atmo- 
sferă, unde rămâne într-o stare imperceptibilă vizual!!. 

La fel, fiinţa nu este deloc „absorbită” obținând „Elibe- 
rarea”, cu toate că poate să pară astfel din punct de vedere 
al manifestării, pentru care „transformarea” apare ca o 
„distrugere”!3; dacă ne plasăm în perspectiva realității ab- 


” Modurile principale ale cantităţii sunt desemnate în mod expres în această 
formulă biblică: „Tu ai dat tuturor lucrurilor greutate, număr şi măsură” 
(Înţelepciune, XI, 21), căreia îi corespunde, cuvânt cu cuvânt (fără intervenția 
primelor două), Mane, Thekel, Phares (numărat, cântărit, împărțit) din vizi- 


unea lui Balthazar (Daniel, V, 25-28). 


10 Prasna Upanișad, Prasna 6, Sruti 5; Mundaka Upanișad, Mundaka 3, 
Khanda 2, Sruti 8. - Brahma-Sătra, Adhyăya 4, Păda 2, Sruti 8-16. 


!! Comentariul lui Ranganătha la Brahma-Sutra. 


2 - . Î... . . . 
12 De aceea Siva, conform interpretării celei mai comune este considerat 
„distrugător”, în vreme ce el este, realmente, „transformator”. 

solute, singura care îi rămâne, ea este dilatată dincolo de orice 
limită, dacă putem spune astfel (traducând exact simbolismul 
vaporilor de apă care se răspândesc în atmosferă), deoarece 
ea a realizat efectiv plenitudinea posibilităților sale. 


CAPITOLUL XX 


ARTERA CORONARĂ 
ŞI „RAZA SOLARĂ” 


Va trebui să revenim acum la ceea ce se întâmplă pentru 
fiinţa care nefiind „eliberată” în momentul morţii, trebuie să 
parcurgă o serie de trepte, reprezentate simbolic ca etapele 
unei călătorii şi care sunt tot atâtea stări intermediare, nede- 
finitive, prin care ea trebuie să treacă înainte de a ajunge la 
termenul final. Este important să observăm, de altfel, că toate 
aceste stări, fiind încă relative şi condiționate, nu au nicio 
comună măsură cu cea care este singura absolută şi necon- 
diționată; oricât de înalte ar putea fi unele dintre acestea în 
comparație cu starea corporală, se pare că obținerea lor nu 
apropie în nici un fel ființa de țelul său ultim care este „Eli- 
berarea”; față de Infinit, manifestarea întreagă fiind riguros 
nulă, diferențele între stările care o constituie trebuie să fie 
la fel, oricât de considerabile ar fi în ele însele şi câtă vreme 
avem în vedere numai diferitele stări condiționate pe care 
acestea le separă unele de celelalte. 

Totuşi, nu este mai puțin adevărat că trecerea la anumite 
stări superioare constituie o înaintare pe calea spre „Eliberare, 
care este atunci „graduală” (krama-mukti), tot aşa cum folosirea 
anumiţor mijloace corespunzătoare, ca cele din Hatha- Yoga, 
constituie o pregătire eficace, chiar dacă nu există, cu sigu- 

ranță, nicio comparaţie posibilă între aceste mijloace con- 
tingente şi „Unirea” care trebuie realizată luându-le ca 
„suporturi”! Dar trebuie să se înțeleagă bine că „Eliberarea, 
atunci când va fi realizată, va implica totdeauna o disconti- 
nuitate în raport cu starea în care se va găsi ființa care o va 
obţine, şi că, oricare ar fi această stare, această discontinuitate 
nu va fi nici mai mult, nici mai puțin profundă, deoarece, în 
toate cazurile, între starea fiinţei „neeliberată” şi cea a ființei 
„eliberate” nu există nici un raport cum există între diferitele 
stări condiționate. Și aceasta e adevărat chiar pentru stările 
care sunt într-atât de mult peste starea umană, încât, abor- 
date de aceasta, ar putea fi luate drept țelul la care ființa ar 
trebui să tindă. Iar această iluzie este posibilă chiar pentru 
stări care nu sunt în realitate decât modalităţi ale stării umane, 
dar foarte îndepărtate de modalitatea corporală; am cre- 
zut de cuviință că era necesar să atragem atenția asupra 
acestui punct, pentru a preveni orice neînțelegere și orice 
eroare de interpretare, înainte de a relua expunerea noastră 
despre modificările postume cărora le este supusă ființa 
umană. 


! Vom putea remarca o analogie între ceea ce spunem aici şi ceea ce, din 
punctul de vedere al teologiei catolice, s-ar putea spune despre „taine”: 
pentru acestea, formele exterioare sunt „suporturi” iar aceste mijloace con- 
tingente au un rezultat care este de cu totul alt ordin decât sunt ele. Stă în 
rațiunea constituţiei sale și a condiţiilor proprii individului uman să aibă 
nevoie de asemenea „suporturi” ca punct de plecare pentru o realizare care 
îl depăşeşte; iar disproporţia dintre mijloace şi finalitate nu face decât să 
corespundă aceleia care există între starea individului luat ca bază a acestei 
realizări şi starea necondiționată care este scopul. Nu putem dezvolta aici 
o teorie generală a eficacităţii riturilor; vom spune numai, pentru a face 
înțeles principiul esenţial, că tot ceea ce este contingent ca manifestare (mai 
puţin când este vorba despre determinări pur negative) nu mai este astfel 
dacă îl vom considera ca posibilități permanente şi imuabile, că tot ceea ce 
are existență pozitivă trebuie să se regăsească astfel în non-manifestat, şi că 
asta este ceea ce permite o transpoziţie a individualului în Universal, prin 
anularea condiţiilor limitative (deci negative), care sunt inerente oricărei 
manifestări. 

„«Sufletul viu» (jivătmâ), cu facultăţile vitale resorbite 
în el (și rămânând așa ca posibilități, așa cum a fost explicat 
mai înainte), retrăgându-se în propriul sălaș (centrul indivi- 
dualității, desemnat simbolic prin inimă, cum am văzut la 
început, şi unde sălăşluieşte ca atare, în esența sa și indepen- 
dent de condițiile sale de manifestare, fiind realmente identic 
cu Purușa de care se distinge doar iluzoriu), partea cea mai 
înaltă (adică porțiunea cea mai sublimă) a acestui organ subtil 
(figurat ca un lotus cu opt petale) scânteiază? și luminează 
trecerea prin care sufletul trebuie să plece (pentru a atinge 
diferitele stări despre care va fi vorba mai departe): coroana 
capului, dacă individul este un Înţelept (vidvân), şi o altă regiu- 
ne a organismului (corespunzând fiziologic plexului solar), 
dacă este un ignorant (avidvân). 

O sută una artere (nâdi, în mod egal subtile şi 
luminoase)” ies din centrul vital (aşa cum spițele unei roți 
ies din butucul său), iar una dintre aceste artere (subtile) 


? Este evident că şi acest cuvânt este dintre acelea care trebuie înțelese 
simbolic, deoarece nu este vorba despre un foc sensibil, ci de o modificare 
a Luminii inteligibile. 

3 Plexurile nervoase, sau mai exact corespondentele lor în forma subtilă 
(atât cât aceasta este legată de forma corporală), sunt desemnate simbolic 
ca „roţi” (chakra) sau ca „lotuşi” (padma sau kamala). — În ceea ce priveşte 
coroana capului, ea joacă un rol la fel de important în tradiţiile musulmane 
care se referă la condiţiile postume ale ființei umane; şi am mai putea găsi 
şi în altă parte referiri și consideraţii de același ordin (tonsura preoților 
catolici, de exemplu), cu toate că raţiu-nile profunde ale acestui simbolism 
au fost uneori uitate. 

1 Brihad-Aranyaka Upanișad, Adhyăya 4, Brăhmana 4, Sruti 1 şi 2 

$ Reamintim că nu este vorba despre arterele corporale ale circulaţiei san- 
guine, nici de canale ce conţin aerul respirat; este evident că în ordinea 
corporală nu poate exista nici un canal ce trece prin coroana capului deo- 
arece acolo nu există nicio deschizătură a organismului. Pe de altă parte, 
trebuie remarcat că, deşi precedenta retragere a jivătmă implică deja aban- 
donarea formei corporale, nici o relaţie nu a încetat între acesta și forma 
subtilă în faza în care se află în acest moment, deoarece se poate continua, 
descriindu-se aceasta, să se vorbească de diferite organe subtile conform 
corespondenţei care există cu viaţa fiziologică. 

trece prin coroana capului (regiunea considerată ca fiind 
corespunzătoare stărilor superioare ale ființei, cu privire la 
posibilitățile lor de comunicare cu individualitatea umană, 
aşa cum s-a văzut în descrierea membrelor lui Vaisvânara); 
ea este numită susumnă”'.$ 


În afară de aceasta, care este centrală, există alte două 
nădi care joacă un rol foarte important (mai ales pentru 
corespondenta respirației în ordinul subtil şi, prin urmare, 
pentru practicile de Hatha-Yoga): una, situată la dreapta 
sa, este numită pingală, cealaltă la stânga sa, numită idă. 
În plus, se spune că pingală corespunde Soarelui iar idă, 
Lunii; or, am văzut mai înainte că Soarele şi Luna sunt 
desemnați ca fiind cei doi ochi ai lui Vaisvânara; aceştia 
sunt deci, respectiv, în relaţie cu cele două năd: despre care 
este vorba, în timp ce susumnă, fiind la centru, este în raport 
cu „cel de al treilea ochi”, adică ochiul frontal al lui Siva? ; 


$ Katha Upanișad, Adhyăya 2, Valli 6, Sruti 16. 


7 În aspectul acestui simbolism care se referă la condiţia temporală, Soarele 
şi ochiul drept corespund viitorului, Luna şi ochiul stâng trecutului; ochiul 
frontal corespunde prezentului care, din punct de vedere al manifestatului, 
nu este decât o clipă insesizabilă, comparabilă cu ceea ce este în ordinea 
spaţială punctul geometric fără dimensiuni: de aceea o privire a acestui de al 
treilea ochi distruge întreaga manifestare (ceea ce se exprimă simbolic prin 
reducerea totului la cenuşă) şi de aceea nu este reprezentat de niciun organ 
corporal. Dar, dacă ne ridicăm deasupra acestui punct de vedere contingent, 
prezentul conţine întreaga realitate (aşa cum punctul conţine în el toate 
posibilităţile spaţiale) și, când succesiunea este transmutată în simultaneitate, 
toate lucrurile rămân în „eternul prezent”, în așa fel încât distrugerea apa- 
rentă este cu adevărat „transformarea”. Acest simbolism este identic aceluia 
al lui Ianus Bifrons al latinilor, care are două feţe, una întoarsă către trecut 
şi cealaltă către viitor, dar a cărui adevărată faţă, cea care priveşte prezen- 
tul, nu este nici una nici cealaltă din cele pe care le putem vedea - Mai 
spunem că nâdi principale, în virtutea aceleiaşi corespondențe care a fost 
menţionată, au un raport special cu ceea ce se poate numi în limbaj occi- 
dental, „alchimie umană”, unde organismul este reprezentat ca un athanor 
hermetic şi care, în afară de terminologia diferită utilizată, de o parte și de 
alta, este comparabil cu Hatha-Yoga. 

dar nu putem decât să amintim în treacăt toate acestea, pentru 
că ele ies din cadrul subiectului pe care-l tratăm. 


„Prin această trecere (susumnă şi coroana capului unde 
ea ajunge), în virtutea Cunoașterii dobândite și a conştiinţei 
Căii meditate (conștiință care este esențialmente de ordin 
extratemporal, deoarece este, chiar privită în starea umană, 
o reflectare a stărilor superioare), sufletul Înțeleptului, în- 
zestrat (datorită regenerării psihice care a făcut din el un om 
„de două ori născut”, dvija) cu Harul spiritual (Prasăda) al 
lui Brahma, care sălășluieşte în centrul vital (în raport cu 
individul uman considerat), acest suflet scapă (se eliberează 
de orice legătură cu condiția corporală, care poate încă exis- 


8 Ar fi o eroare gravă să vorbim aici de „amintire” aşa cum a făcut Cole- 
brooke în expunerea pe care am menționat-o; memoria, condiționată de 
timp în sensul cel mai strict al acestui cuvânt, este o facultate relativă numai 
la existența corporală și care nu trece dincolo de limitele acestei modalități 
speciale și restrânse a individualității umane; ea face deci parte din aceste 
elemente psihice la care am făcut aluzie mai înainte și a căror disociere este 
o consecinţă directă a morţii corporale. 


? Concepţia celei de „a doua naşteri”, aşa cum am mai arătat, este una 
comună tuturor doctrinelor tradiţionale; în creştinism, în special, regenerarea 
psihică este reprezentată foarte clar prin botez. - Cf. acest pasaj din Biblie: 
„Dacă un om nu se naște din nou, el nu poate vedea Împărăţia lui Dumnezeu... 
Adevărat vă spun, dacă un om nu renaşte din apă şi duh, nu poate intra în 
Împărăţia lui Dumnezeu... Nu vă miraţi de ceea ce vă spun, că trebuie să vă 
naşteți din nou” (loan, III, 3-7). Apa este considerată în multe tradiţii ca 
fiind mediul originar al fiinţelor, iar motivul se află în simbolismul său, aşa 
cum s-a mai explicat, și prin care ea reprezintă Maula-Prakriti; într-un sens 
superior și prin transpoziţie, este Posibilitatea universală însăşi; cel care „se 
naște din apă” devine „fiul Fecioarei”, deci frate adoptiv al lui lisus şi co- 
moștenitor al „Împărăției lui Dumnezeu”. Pe de altă parte, dacă vom vedea 
că „spiritul” în textul citat, este Ruah ebraic (asociat aici cu apa ca principiul 
complementar, ca la începutul Genezei) şi că acesta desemnează în acelaşi 
timp şi aerul, vom regăsi ideea de purificare prin elemente, aşa cum aceasta 
se întâlneşte în toate riturile iniţiatice ca şi în cele religioase; şi, de altmin- 
teri, iniţierea este privită totdeauna ca o „a doua naştere”, simbolic căci nu 
este decât un formalism mai mult sau mai puţin exterior, dar efectiv când 
este conferită în mod real aceluia care este înzestrat să o primească. 

ta) şi întâlneşte o rază solară (adică, simbolic, o emanaţie a 
Soarelui spiritual, care este Brahma însuşi, considerat de 
această dată în Universal: această rază solară nu este altceva 
decât o particularizare, în raport cu ființa considerată, sau, 
dacă preferăm, o „polarizare” a principiului supra-individual 
Buddhi sau Mahat, prin care multiplele stări manifestate ale 
fiinţei sunt relegate între ele şi puse în comunicare cu perso- 
nalitatea transcendentă, Atmă, care este identică Soarelui 
spiritual însuși); pe această cale (indicată ca traiectorie a „razei 
solare”) călătorește, fie noapte fie zi, iarnă sau vară!”. 

Contactul unei raze a Soarelui (spiritual) cu susumnă 
este constant, atâta timp cât corpul există (ca organism viu 
şi vehicul al ființei manifestate)'!: razele Luminii (inteligibile), 
emanate de acest Soare, ajung la artera (subtilă) şi, reciproc 
(reflectat), se întorc de la arteră la Soare (ca o prelungire 
indefinită prin care se stabileşte comunicarea, fie virtuală, fie 
efectivă, a individualităţii cu Universalul)”!? 


Ceea ce s-a spus este complet independent de circum- 
stanțele temporale şi de toate celelalte contingenţe similare 
care însoțesc moartea; aceste circumstanţe nu sunt totdeauna 
lipsite de influență asupra condiţiei postume a ființei, dar ele 
nu sunt de considerat decât în anumite cazuri particulare, 
pe care nu le putem decât aminti aici. 


„Preferința pentru vară - citându-se ca exemplu cazul 
lui Bhishma, care a așteptat pentru a muri întoarcerea aces- 
tui anotimp favorabil — nu îl priveşte pe Înţelept, care, în 


'0 Chândogya Upanișad, Prapăthaka 8, Khanda 6, Sruti 5. 


1! Aceasta, în lipsa oricărei alte consideraţii, ar fi suficient pentru a arăta 
limpede că nu poate fi vorba despre o rază solară în sensul fizic al cuvân- 
tului (pentru care contactul permanent nu ar fi posibil) şi că ceea ce este 
desemnat astfel nu poate fi decât simbolic. - Raza care se află în conexiune 
cu artera coronară este și ea numită sushumna. 


12 Chândogya Upanișad, Prapăthaka 8, Khanda 6, Sruti 2. 

contemplarea lui Brahma, a împlinit ritualurile (relative la 
„incantaţie”)!:, aşa cum sunt prescrise de către Veda, și care, 
în consecință, a dobândit (cel puţin virtual) perfecțiunea 
Cunoaşterii Divine!'f; dar ea îi priveşte pe cei care au urmat 
prescripțiile învățăturii din Sânkhya sau Yoga-Săstra, după 
care timpul zilei sau cel al anotimpului din an nu sunt indi- 
ferente, ci (pentru eliberarea fiinţei ce iese din starea corpo- 
rală după o pregătire desăvârşită conform metodelor despre 
care este vorba) au o acțiune efectivă ca elemente inerente 
ritualului (în care intervin ca niște condiţii de care depind 
efectele care pot fi obținute)”!5 


Este dela sine înțeles că, în acest din urmă caz, restricția 
considerată se aplică numai la ființele care nu au atins decât 
treptele de realizare corespunzătoare extensiilor individualității 
umane; pentru cel care a depășit efectiv limitele individualității, 
natura mijloacelor utilizate nu ar mai putea influența cu nimic 
condiţia sa ulterioară. 


'5 Prin cuvântul „incantaţie”, în sensul pe care-l utilizăm aici, trebuie înțeles 
în mod esenţial o aspirație a ființei către Universal, având ca scop obținerea 
unei iluminări interioare, oricare ar fi mijloacele exterioare, gesturile 
(mudrâ), cuvinte sau sunete muzicale (mantra), figuri simbolice (yantra) 
sau altele, care pot fi folosite accesoriu ca suport al actului interior și al căror 
efect este acela de a determina vibrații ritmice care au repercusiuni pe întreg 
domeniul seriei indefinite de stări ale fiinţei. O atare „incantaţie” nu are deci 
nimic comun cu practicile magice cărora li se dau acest nume în Occident, 
şi nici cu actul religios al rugăciunii; tot ceea ce înseamnă în acest context se 
raportează exclusiv la domeniul realizării metafizice. 


4 Spunem virtual, deoarece, dacă această perfecţiune era efectivă, „Eliberarea” 
ar fi fost obținută chiar prin ea însăşi; Cunoașterea poate fi teoretic perfectă, 
chiar dacă reglizarea corespunzătoare nu a fost decât parţial obținută. 


'5 Brahma-Sutra Adhyăya 4, Păda 2, sătra 17-21. 


CAPITOLUL XXI 


„CĂLĂTORIA DIVINĂ” A FIINȚEI 
PE CALEA ELIBERĂRII 


Continuarea călătoriei simbolice săvârşite de ființă în 
procesul de eliberare graduală, de la terminația arterei coro- 
nare (susumnă), comunicând constant cu o rază a Soarelui 
spiritual până la destinaţia finală, se efectuează urmând 
Calea ce este marcată de traiectoria acestei raze parcursă în 
sens invers (urmând direcţia sa reflectată) până la sursa sa, 
care este chiar destinaţia. Totuși, dacă vom considera că o 
descriere de acest gen se poate aplica stărilor postume par- 
curse succesiv, pe de o parte, de către ființele care vor obține 
„Eliberarea” pornind de la starea umană, și pe de altă parte, 
de către cei care, după resorbţia individualității umane, vor 
trece în alte stări de manifestare individuală, va trebui să 
luăm în considerare două itinerarii diferite corespunzătoare 
celor două cazuri: se spune că primii urmează „Calea Zeilor” 
(deva-yâna), în timp ce a doua categorie urmează „Calea 
Strămoşilor” (pitri-yăna). Aceste două itinerare simbolice 
sunt rezumate în următorul pasaj din Bhagavad-Gită: 


În ce momente cei care tind la Unire (fără să o realizeze efec- 
tiv) părăsesc existența manifestată, fie fără întoarcere, fie 
pentru a reveni, te voi învăța, o, Bhărata. Foc, lumină, ziuă, 

lună nouă, semestrul ascendent al soarelui către nord - sub 
aceste semne luminoase merg spre Brahma oamenii care-L 
cunosc pe Brahma. Fum, noapte, lună în descreştere, semestrul 
descendent al soarelui către sud - sub aceste semne de umbră 
merg spre Sfera Lunii (literal: „ating lumina lunară”) pentru a 
reveni apoi (la noi stări de manifestare). Sunt cele două Căi per- 
manente, una clară, cealaltă obscură, a lumii manifestate (jagat); 
pe una nu mai există întoarcere (din non-manifestat la manifes- 
tare); pe cealaltă este întoarcere (în manifestare).! 


Acelaşi simbolism este expus, cu mai multe detalii, în 
diferite pasaje din Veda; şi mai întâi, în ceea ce priveşte pitri- 
yâna, vom face precizarea că ea nu duce dincolo de Sfera 
Lunii, în așa fel încât, pe ea, ființa nu este eliberată de formă, 
adică de condiţia individuală înțeleasă în sensul cel mai general, 
deoarece, așa cum am văzut, forma este cea care defineşte 
individualitatea umană ca atare?. Conform corespondențelor 
pe care le-am indicat mai înainte, această Sferă a Lunii repre- 
zintă „memoria cosmică”, iată de ce ea este sălașul acelor 
Pitri, adică al ființelor ciclului anterior, care sunt considerate 
ca fiind generatorii ciclului actual, datorită înlănțuirii cauzale al 
cărei simbol este succesiunea ciclurilor; şi de aici vine numele 
de pitri-yăna în timp ce acela de deva-yâna desemnează Calea 
care conduce spre stările superioare ale ființei, deci către asi- 
milarea chiar a esenței Luminii inteligibile. 

În Sfera Lunii se dizolvă formele care şi-au împlinit cursul 
complet al dezvoltării lor; şi tot aici se află germenii forme- 
lor nedezvoltate încă, deoarece, pentru formă ca și pentru 
orice alt lucru, punctul de plecare şi punctul final se situează, 


! Bhagavad-Gită, VIII, 23-26. 


2 Despre pitri-yâna a se vedea: Chândogya Upanișad, Prapăthaka 5, Khanda 
10, Sruti 3-7; Brihad-Ăranyaka Upanișad, Adhyăya 6, Brăhmana 2, Sruti 16. 


3 De aceea se spune uneori simbolic, chiar în Occident, că aflăm acolo tot 
ceea ce s-a pierdut în lumea terestră (cf. Ariosto, Orlando Furioso). 

în mod necesar în aceeaşi ordine a existenţei. Pentru a clari- 
fica mai mult aceste consideraţii, ar trebui să ne putem referi 
aici, în mod expres, la teoria ciclurilor; dar este suficient să 
repetăm că fiecare ciclu fiind în realitate o stare de existență, 
forma veche pe care părăsește o ființă care nu s-a eliberat de 
individualitate şi forma nouă pe care o îmbracă aparțin, 
obligatoriu, la două stări diferite (trecerea de la una la alta 
efectuându-se în Sfera Lunii, unde se află punctul comun al 
celor două cicluri), căci o ființă, oricare ar fi aceasta, nu poate 
trece de două ori prin aceeaşi stare, aşa cum am explicat în 
altă parte arătând absurditatea teoriilor „reîncarnaţioniste” 
inventate de unii occidentali moderni“. 

Vom insista ceva mai mult cu privire la deva-yăna, care 
se raportează la identificarea efectivă a centrului individualită- 
ţii5, unde toate facultăţile au fost resorbite anterior în „sufletul 
viu” (jivătmâ), cu centrul însuși al ființei totale, sălașul Univer- 
salului Brahma. 

O spunem din nou, procesul în chestiune nu se aplică 
decât în cazul în care această identificare nu a fost realizată 
în timpul vieţii terestre, şi nici în momentul morții; dacă ea 
este realizată, nu mai există „suflet viu” distinct de „Sine” 
deoarece este, de acum, ieșită din condiţia individuală. Aceas- 
tă distincție, care nu a existat decât în mod iluzoriu, (iluzie 
inerentă acestei condiţii), încetează de îndată ce s-a atins re- 
alitatea absolută; individualitatea dispare împreună cu toate 


4 Totce se spune aici are încă o legătură cu simbolismul lui Ianus: Sfera Lunii 
determină separarea stărilor superioare (non-individuale) și a stărilor infer- 
ioare (individuale); de aici dublul rol al Lunii ca Ianua Coeli (cf. litaniilor Fe- 
cioarei din liturghia catolică) şi Ianua Inferni, ceea ce corespunde distincţiei 
dintre deva-yâna şi pitri-yâna. - lana sau Diana nu este altceva decât forma 
feminină a lui Ianus ; și, pe de altă parte, yâna derivă din rădăcina verbală i, 
„A merge” (latinescul ire) în care unii, şi mai ales Cicero, văd rădăcina însăşi 
a numelui Ianus. 

5 Este varba aici despre individualitatea integrală, și nu de cea redusă 
numai la modalitatea corporală, care de altfel nu mai există pentru ființa 
considerată, deoarece sunt în discuţie stările postume. 

determinările limitative şi contingente, rămânând numai 
personalitatea în plenitudinea ființei, conținând în sine, 
principial, toate posibilităţile sale în stare permanentă și 
non- manifestată. 

Conform simbolismului vedic, pe care l-am aflat în nume- 
roase texte din Upanişade$, fiinţa care a parcurs deva-yâna, 
înainte să părăsească Pământul (bhi, adică lumea corporală 
sau domeniul manifestării grosiere), este mai întâi condusă la 
lumină (archis), prin care trebuie înţeles aici Împărăţia Focului 
(tejas), al cărei regent este Agni, numit, de asemenea, și Vais- 
vănara, cu o semnificaţie specială a acestui nume. 

Trebuie remarcat, de altfel, că, atunci când întâlnim în 
enumerarea acestor stadii succesive desemnarea elemente- 
lor, aceasta nu poate fi decât simbolic, deoarece bhuta 
aparțin cu toatele, în mod propriu, lumii corporale, care 
este reprezentată, în ansamblu ei, prin Pământ (care, ca 
element, este prithvi); este vorba deci, în realitate, de dife- 
ritele modalităţi ale stării subtile. 

Din Împărăţia Focului, ființa este condusă în diferitele 
domenii ale regenților (devată, „zeităţi”) sau distribuitori ai 
zilei, ai semilunei luminoase (perioada crescătoare sau 
prima jumătate a lunii lunare)”, ale celor șase luni de ascen- 
siune ale soarelui către nord și, în fine, ale anului, toate acestea 
trebuind să fie înțelese prin corespondenţa acestor diviziuni 
ale timpului („momente” despre care vorbește Bhagavad- 
Gită) transpuse analogic în prelungirile extracorporale ale 


$ Chândogya Upanișad, Prapăthaka 4, Khanda 15, sruti 5 şi 6, și Prapăthaka 
5, Khanda 10, Sruti 1 şi 2; Kausitaki Upanișad, Adhyăya 1, Sruti 3; Brihad- 
Aranyaka Upanișad, Adyăya 5, Brăhmana 10, Sruti 1 şi Adhyăya 6, 
Brăhmana 2, Sruti 15. 

7 Această perioadă crescătoare a lunii este numită piirva-paksa, „prima parte” 
iar perioada descrescătoare uttara-paksa, „ultima parte” a lunii. — Aceste 
expresii de purva-paksa şi uttara-paksa au, în altă parte, o altă accepţie cu 
totul diferită: într-o discuţie, ele desemnează, respectiv, o obiecţie și resp- 
ingerea ei. 


„CĂLĂTORIA DIVINĂ” A FIINȚEI PE CALEA ELIBERĂRII 17] 


stării umane, și nu ale acestor diviziuni în sine care nu sunt, 
literal, aplicabile decât stării corporalet. 

De aici, fiinţa trece în Împărăţia Aerului (Vâyu), al cărei 
Regent (desemnat prin același nume) o conduce la Sfera 
Soarelui (Surya sau Aditya), plecând de la limitele superioare 
ale domeniului său, prin trecerea comparată cu golul central 
din butucul unei roți, adică un ax fix în jurul căruia se efec- 
tuează rotația sau mișcarea tuturor lucrurilor contingente 
(nu trebuie uitat că Vâyu este în mod esenţial principiul „miș- 
cător”), mişcare de care ființa va scăpa de acum încolo”. 

Trece apoi în Sfera Lunii (Chandra sau Soma), unde nu 
va rămâne ca cel care a parcurs pitri-yâna, dar de unde va 
urca în regiunea fulgerului (vidyut)', deasupra căreia se află 
Împărăţia Apei (Ap), al cărei Regent este Varuna"! (aşa cum, 


8 Ar putea fi interesant să se stabilească concordanța acestei descrieri simbo- 
lice cu cele care ne sunt date de alte doctrine tradiţionale (cf. Cartea Morților 
a vechilor egipteni şi Pistis Sophia a gnosticilor alexandrini); dar aceasta ne- 
ar duce mult prea departe. - În tradiţia hindusă, Ganesa, care reprezintă 
Cunoaşterea, este desemnat în acelaşi timp ca „Domnul zeităților”; simbo- 
lismul său, în raport cu diviziunile temporale despre care este vorba, ar da 
loc la interpretări extrem de interesante şi la apropieri foarte instructive cu 
vechile tradiții occidentale; toate acestea nu-și pot afla locul aici, urmând a 
fi reluate cu alte ocazii. 


” Pentru a folosi limbajul filosofilor greci, am putea spune că va scăpa de 
„generare” (yEveo:c) și de „alterare” (Qopa), termeni care sunt sinonimi 
cu „naşterea” şi „moartea”, când aceşti termeni sunt aplicaţi la toate stările 
de manifestare individuale; și pentru că am vorbit despre Sfera Lunii şi 
semnificaţia sa, putem înţelege ce vor să spună aceiaşi filosofi, mai ales 
Aristotel, când afirmă că numai lumea sublu-nară este supusă „generării” 
şi „alterării”. Această lume sublunară reprezintă în realitate „curentul 
formelor” din tradiția extrem-orientală, iar Cerurile, fiind stările informale, 
sunt realmente inalterabile, adică nu mai există disoluţie sau dezintegrare 
posibilă pentru ființa care a atins aceste stări. 


10 Cuvântul vidyut vine de la rădăcina vid, datorită conexiunii luminii cu văzul; 
forma sa este foarte aproape de vidyă: fulgerul care iluminează tenebrele; acestea 
sunt simbolul ignoranței (avidyâ) iar cunoaşterea este o „iluminare” interioară. 


'! Remarcăm, în trecere, că acest nume este în mod clar identic cu grecescul 
Ovwpavâc, cu toate că unii filologi au vrut, nu se ştie bine de ce, să conteste 
această identitate; Cerul, numit Uranus, este într-adevăr același lucru cu 

analogic, fulgerul strălucește deasupra norilor de ploaie). Este 
vorba aici despre Apele superioare sau cereşti reprezentând 
ansamblul posibilităţilor informale!?, prin opoziţie cu Apele 
inferioare, care reprezintă ansamblul posibilităților formale; 
nu mai poate fi vorba despre acestea din urmă din moment 
ce ființa a depășit Sfera Lunii, deoarece acesta este, aşa cum 
spuneam mai înainte, mediul cosmic unde se elaborează ger- 
menii întregii manifestări formale. 

În fine, restul călătoriei se efectuează în regiunea luminoa- 
să intermediară (Antariksa, care s-a menţionat mai înainte în 
descrierea celor şapte membre ale lui Vaisvânara, dar cu o 
aplicaţie puţin diferită)'?, care e Împărăţia lui Indra'“ și care 
este ocupat de Eter (ăkăsa, reprezentând aici starea primordială 
de echilibru nediferenţiat), până la Centrul spiritual unde 
sălăşluieşte Prajăpati, „Domnul ființelor produse”, care este, 
aşa cum deja am arătat, manifestarea principială și expresia 
directă a lui Brahma însuşi în raport cu ciclul total sau cu treapta 
de existență căreia îi aparține starea umană, căci aceasta trebuie 
considerată încă aici, deşi numai în principiu, ca fiind starea 
în care ființa are punctul de plecare și cu care, chiar ieşit din 


„Apele Superioare” despre care vorbeşte Geneza şi pe care le găsim aici în 
simbolismul hindus. 


12 Apsară sau Nimfele cereşti care simbolizează și ele posibilităţile infor- 
male; ele corespund Hiri-ilor din Paradisul musulman; şi acest Paradis 
(Ridvân) este echivalentul lui Svarga hindus. 


13 Noi am spus atunci că este mediul de elaborare a formelor deoarece, 
în considerarea celor „trei lumi”, această regiune corespunde domeniului 
manifestării subtile şi se întinde de la Pământ la Cer; aici, dimpotrivă, regiu- 
nea intermediară despre care este vorba e situată dincolo de Sfera Lunii, deci 
în informal, şi se identifică cu Svarga, dacă vom înţelege prin acest cuvânt, 
nu Cerurile sau stările superioare în ansamblul lor, ci numai porțiunea lor 
cea mai puțin înaltă. Se va remarca, în acest sens, cum observarea anumitor 
raporturi ierarhice permit aplicarea unui acelaşi simbolism pe diferite trepte. 


4 Indra, al cărui nume înseamnă „puternic”, este de asemenea desemnat 
ca Regent al lui Svarga, ceea ce se explică prin identificarea indicată în 
nota precedentă; Svarga este o stare superioară, dar nu definitivă, şi încă e 
condiționată, chiar dacă este informală. 

formă sau individualitate, păstrează anumite legături câtă 
vreme nu a atins starea absolut necondiționată, adică atât 
timp cât nu a realizat deplin şi efectiv „Eliberarea”. 

Există, în diferite texte unde este descrisă „călătoria di- 
vină”, unele variaţii, de altfel puţin importante și mai mult 
aparente decât reale, în ceea ce priveşte numărul și ordinea 
enumerărilor stațiunilor intermediare; dar expunerea pre- 
cedentă este cea care rezultă dintr-o comparaţie generală a 
acestor texte și astfel poate fi privită ca expresia strictă a 
doctrinei tradiționale la acest subiect's. În rest, intenția 
noastră nu este aceea de a ne extinde fără măsură în explicații 
şi mai detaliate asupra acestui simbolism, care, în ansamblul 
său, este cât se poate de clar prin el însuși pentru oricine cu- 
noaște cât de cât concepţiile orientale (am putea chiar spune 
concepții tradiționale fără restricţii) şi a modurilor lor generale 
de expresie; interpretarea este facilitată de toate consideraţiile 
pe care le-am expus deja și pe care le vom întâlni într-un 
număr destul de mare al acestor transpoziţii analogice care 
constituie fondul oricărui simbolism!. 

Ceea ce vom reaminti o dată în plus, cu riscul de a ne 
repeta și deoarece este cu totul esențial pentru înțelegerea 
acestor lucruri, este aceasta: trebuie clar înțeles că atunci când 
se pune problema, de exemplu a Sferei Soarelui sau a Lunii, 
nu este vorba niciodată despre soare sau lună ca aștri vizibili, 
care aparțin pur și simplu domeniului lumii corporale, ci des- 
pre principiile universale, pe care acești aştri le reprezintă 
într-o oarecare măsură în lumea sensibilă, sau, cel puțin a 
manifestării acestor principii, pe diferite trepte, în virtutea 


15 Pentru descrierea diferitelor faze ale deva-yâna, a se vedea Brahma-Sitra, 
Adhyăya 4, Păda 3, sâtra 1-6. 

15 Cu această ocazie ne scuzăm de a fi multiplicat notele și de a le fi dat 
o întindere pe care nu o dăm de obicei; am făcut aşa mai degrabă în ceea 
ce priveşte interpretările de acest gen precum şi apropierile cu alte tradiţii; 
aceasta era necesar pentru a nu întrerupe urmarea expunerii noastre cu 
prea multe digresiuni. 

corespondenţelor analogice care leagă între ele toate stările 
de fire ale ființei!”. Diferitele Lumi (Loka), Sfere planetare şi 
Împărăţii elementare, care sunt descrise simbolic (dar nu- 
mai simbolic, deoarece ființa care le parcurge nu este supusă 
spaţiului) ca tot atâtea regiuni, nu sunt în realitate decât tot 
atâtea stări diferite!'s; şi acest simbolism spaţial (ca și simbo- 
lismul temporal care este utilizat pentru a exprima teoria 
ciclurilor) este atât de natural și de o utilizare atât de general 
răspândită, încât nu se pot înșela decât cei ce sunt incapabili 
să vadă altceva decât sensul literal cel mai grosolan; aceia nu 


A 


înțeleg niciodată ce este un simbol, întrucât concepțiile lor 
sunt iremediabil limitate la existenţa terestră și la lumea cor- 
porală, unde, prin cea mai naivă dintre iluzii, vor să cuprindă 
întreaga realitate. 

Posesia efectivă a stărilor despre care este vorba poate fi 
obținută prin identificarea cu principiile care sunt desemnate 
ca Regenţii respectivi ai acestora, identificare care, în toate 
cazurile, se operează prin cunoaştere, cu condiţia ca aceasta 
să nu fie doar teoretică; teoria nu trebuie considerată decât 


17 Fenomenele naturale în general și mai ales fenomenele astronomice nu 
sunt niciodată considerate de către doctrinele tradiționale decât cu titlu de 
simplu mod de expresie, ca simbolizând anumite adevăruri de ordin supe- 
rior. Şi, dacă ele le simbolizează, aceasta se întâmplă deoarece legile lor nu 
sunt altceva decât o expresie a acestor adevăruri într-un domeniu special, 
un fel de traducere a principiilor corespondente, adaptate în mod natural 
la condiţiile particulare ale stării corporale şi umane. Se poate înţelege prin 
aceasta cât de mare este eroarea celor care vor să vadă „naturalism” în aceste 
doctrine, sau care cred că acestea nu îşi propun decât să descrie şi să explice 
fenomenele așa cum poate să o facă ştiinţa „profană”, deși sub forme diferite, 
înseamnă a inversa raporturile şi a lua simbolul drept ceea ce el reprezintă, 
adică semnul drept lucrul sau ideea semnificată. 


18 Cuvântul sanscrit loka, este identic cu cel latin locus, „loc”; se poate re- 
marca în acest sens că, în doctrina catolică, Cerul, Purgatoriul şi Infernul 
sunt desemnate la fel, ca „locuri”, care sunt folosite, de asemenea, pentru a 
reprezenta simbolic stări, căci nu ar fi în niciun fel cazul, chiar în interpre- 
tarea cea mai exterioară a acestei doctrine, să se situeze în spaţiu aceste stări 
postume; o atare neînțelegere nu s-a putut produce decât în teoriile „neo- 
spiritualiste” care au văzut lumina zilei în Occidentul modern. 

ca o pregătire, de altfel indispensabilă, a realizării corespun- 
zătoare. Dar, pentru fiecare din aceste principii considerate 
în particular şi izolat, rezultatele unei atare identificări nu se 
extind dincolo de domeniul lor propriu, în aşa fel încât obți- 
nerea unor atare stări, condiționate încă, nu constituie decât 
o etapă preliminară, un fel de înaintare (în sensul pe care 
l-am precizat mai înainte și cu restricțiile pe care le presupune 
un asemenea mod de a vorbi) către „Identitatea Supremă”, 
scopul ultim atins de ființă în completa şi totala sa universaliza- 
re şi a cărei realizare, pentru cei care au parcurs în prealabil 
deva-yăna, poate fi, aşa cum s-a spus anterior, amânată până 
la pralaya, trecerea de la fiecare stadiu la cel care urmează 
nefiind posibil decât pentru ființa care a obținut treapta cores- 
punzătoare a cunoaşterii efective!?. 

Deci, în cazul considerat, care este cel de krama-mukti, 
fiinţa, până la pralaya, poate rămâne în ordinea cosmică fără 
să atingă posesia efectivă a stărilor transcendente, în care 
constă adevărata realizare metafizică; dar ea a obţinut, prin 
faptul că a depăşit Sfera Lunii (adică a ieșit din „curentul 
formelor”), această „nemurire virtuală” pe care am definit-o 
anterior. Din acest motiv centrul spiritual despre care este vor- 
ba nu e încă decât centrul unei anumite stări sau a unei anu- 
mite trepte de existenţă, celei care îi aparținea ființa ca om şi 
căreia continuă să îi aparțină într-un anume fel, deoarece totala 
sa universalizare, în mod supra-individual, nu este actual- 
mente realizată. Și tot pentru aceasta s-a spus că, într-o atare 
condiţie, obstacolele individuale nu pot fi complet distruse încă. 

Exact în acest punct se opresc concepțiile propriu-zis 
religioase, care se referă totdeauna la extinderea individua- 
lității umane, în așa fel încât stările pe care le permit să fie 


19 Este foarte important de spus aici că brâhmanii au fost legaţi totdeauna de 
realizarea imediată a „Identităţii Supreme”, în timp ce ksatriya au dezvoltat, de 
preferință, studiul stărilor care corespund diferitelor stadii ale deva-yâna la 
fel de bine ca şi ale pitri-yâna. 

atinse trebuie obligatoriu să păstreze unele raporturi cu lu- 
mea manifestată, chiar când o depășesc, şi nu sunt deloc 
acele stări transcendente la care nu există un alt acces decât 
prin Cunoaşterea metafizică pură. Acestea se pot aplica mai 
ales la „stările mistice”; şi, în ceea ce priveşte stările postume, 
există exact aceeași diferență între „nemurire” sau „mântuire” 
înțelese în sens religios (singurul pe care-l au în vedere occi- 
dentalii) şi „Eliberare”, ca între realizarea mistică și realizarea 
metafizică dobândită în timpul vieţii terestre; cu toată rigoarea, 
nu putem vorbi aici decât de „nemurire virtuală” și, ca împli- 
nire ultimă, de „reintegrarea în mod pasiv”; termenul acesta 
din urmă scapă de altfel punctului de vedere religios așa cum 
este înțeles în mod obișnuit, și totuși numai prin aceasta se 
poate justifica utilizarea cuvântului „nemurire” într-un sens 
relativ şi se poate stabili un fel de ratașare sau de trecere a 
acestui sens la sensul absolut şi metafizic în care același ter- 
men este luat de orientali. 

Toate acestea nu ne împiedică să admitem că învățăturile 
religioase sunt susceptibile de o transpoziţie prin care să 
primească un sens superior şi mai profund, şi aceasta întrucât 
acest sens se află în Scrierile sacre pe care ele se bazează; dar, 
printr-o atare transpoziţie ele își pierd acest caracter specific 
religios, întrucât acest caracter este atașat la anumite limitări, 
în afara cărora suntem în domeniul metafizicii pure. Pe de 
altă parte, o doctrină tradițională care, așa cum este cea hindu- 
să, nu se plasează în punctul de vedere religios occidental, 
nu recunoaște mai puţin existența stărilor care sunt consi- 
derate în mod special din perspectiva religioasă şi trebuie 
obligatoriu să fie astfel din moment ce aceste stări sunt efectiv 
posibilităţi ale ființei; dar ea nu poate acorda o importanță 
egală cu a ei doctrinelor care nu pot duce mai departe (per- 
spectiva, dacă putem spune aşa, se schimbă odată cu punctul 
de vedere), şi deoarece ea le depășește, se situează exact în 
locul lor în ierarhia totală. 


„CĂLĂTORIA DIVINĂ” A FIINȚEI PE CALEA ELIBERĂRII 177 

Astfel, când se spune că termenul de „călătorie divină” este 
Lumea lui Brahma (Brahma-Loka), cel despre care se vorbeşte 
nu este, cel puţin nu imediat, Supremul Brahma, ci numai 
determinarea sa ca Brahmă, care este Brahma „calificat” (sa- 
guna) şi, ca atare, considerat ca „efect al Voinţei producătoare 
(Sakti) a Principiului Suprem (Kârya-Brahma). Când vorbim 
aici despre Brahma, trebuie considerat, în primul rând, ca 
identic lui Hiranyagarbha, principiul manifestării subtile, deci 
al întregului domeniu al existenței umane în integralitatea sa. 
Noi am spus mai înainte că fiinţa care a obținut „nemurirea 
virtuală” este, ca să spunem așa, „încorporată”, prin asimilare, 
în Hiranyagarbha; şi această stare, în care poate rămâne până 
la sfârşitul ciclului (pentru care numai Brahma există ca 
Hiranyagarbha), este ceea ce considerăm în mod obișnuit 
ca Brahma-Loka”!. 

Totuși, aşa cum centrul oricărei stări a unei fiinţe are 
posibilitatea să se identifice cu centrul fiinţei totale, centrul 
cosmic în care sălăşluiește Hiranyagarbha se identifică vir- 
tual cu centrul tuturor lumilor?. Vrem să spunem că pentru 


20 Cuvântul kârya, „efect” este derivat din rădăcina verbală kri, „a face”, şi 
din sufixul ya care marchează o îndeplinire la viitor: „ceea ce va trebui să se 
facă” (sau mai exact „ceea ce va fi făcut”, căci ya este o modificare a rădăcinii 
i „a merge”); acest termen implică o anumită idee de „devenire', ceea ce pre- 
supune în mod necesar că la ce se aplică nu este considerat decât în raport 
cu manifestarea. — În privința rădăcinii verbale kri, vom spune că ea este 
identică cu cea a latinescului creare, ceea ce arată că acest din urmă cuvânt, 
în accepțiunea sa primitivă, nu avea alt sens decât pe acela de „a face”; ideea 
de „creaţie” aşa cum o înțelegem astăzi, idee care este de origine ebraică, şi 
nu a apărut decât atunci când limba latină a fost utilizată pentru a exprima 
concepțiile iudeo-creștine. 


21 Aceasta corespunde cât mai exact „Cerurilor” sau „Paradisului” religiilor 
occidentale, noi incluzând în această privinţă și Islamul); Când o plurali- 
tate de „Ceruri” este luată în considerare (şi este adesea reprezentată prin 
corespondențe planetare) trebuie înțeles prin aceasta toate stările super- 
ioare Sferei Lunii (uneori considerată ea însăşi ca „primul Cer” în aspectul 
său de lanua Coeli) până la Brahma Loka inclusiv. 


2 ia aa a . x . . . . x . - 
22 Şi aici aplicăm noţiunea de analogie constitutivă a „microcosmosului” 
cu „macrocosmosul”, 

ființa care a depăşit o anumită treaptă de cunoaştere, Hiran- 
yagarbha apare ca identic cu un aspect mai înalt al „Non- 
Supremului”2, care este Isvara sau Fiinţa Universală, principiul 
prim al oricărei manifestări. La acest nivel, ființa nu mai este 
în starea subtilă, nici măcar în principiu, fiind în non-manifes- 
tat; dar ea păstrează totuşi anumite raporturi cu ordinea ma- 
nifestării universale, deoarece Ifvara este, în mod propriu, 
principiul acesteia, cu toate că nu mai este atașată prin legă- 
turi speciale de starea umană și la ciclul particular din care 
face parte. Această treaptă corespunde condiţiei de Prăjâa, 
și ființa care nu merge mai departe este cea despre care se 
spune că nu s-a unit cu Brahma, chiar la pralaya, în ace- 
laşi fel ca în somnul profund; de aici, întoarcerea la un alt 
ciclu de manifestare este încă posibilă; dar, deoarece ființa 
a scăpat de individualitate (contrar celor care urmat pitri- 
yâna), acest ciclu nu va putea fi decât o stare informală şi 
supra-individuală?. 

În cazul în care „Eliberarea” trebuie obținută pornind 
de la starea umană, există și mai mult decât am spus noi 
şi atunci capătul călătoriei nu mai este Ființa Universală, ci 
Supremul Brahma Însuşi, adică Brahma „non-calificat” 
(nirguna) în totala Sa Infinitate, cuprinzând totodată Ființa 
(sau posibilitățile de manifestare) şi Non-Fiinţa (sau posibi- 
lităţile de non-manifestare), şi principiul ambelor, deci dincolo 


23 Această identificare a unui aspect anumit cu un alt aspect superior, şi 
așa mai departe pe diferite trepte până la Principiul Suprem, nu este decât 
dispariţia a tot atâtea iluzii „separatoare, pe care unii iniţiaţi le prezintă 
printr-o serie de văluri care cad succesiv. 


24 Simbolic, se va spune că o atare ființă a trecut de condiţia oamenilor 
la cea de Devas (ceea ce am putea numi o stare „angelică” în limbaj occi- 
dental); dimpotrivă, la capătul lui pitri-yâna există o întoarcere la „lumea 
omului” (manava-loka) adică la o condiţie individuală, desemnată astfel 
prin analogie cu condiția umană, cu toate că ea trebuie să fie diferită deo- 


arece fiinţa nu poate reveni la o stare prin care a trecut deja. 

de amândouă?, în același timp conţinându-le pe ambele, 
conform învățăturii care ne-a fost transmisă în legătură cu 
starea necondiționată a lui Atmă, care este în mod precis cel 
despre care se vorbește acum?%, În acest sens sălaşul lui Brahma 
(sau Atmă în această stare necondiționată) este chiar „din- 
colo de Soarele spiritual” (care este Atmă în cea de a treia 
condiţie a sa, identic cu Isvăray?, după cum este şi dincolo 
de toate sferele stărilor particulare de existenţă, individuale 
sau extraindividuale; dar acest sălaş nu poate fi atins de cei 
care nu au meditat asupra lui Brahma decât prin intermediul 
unui simbol (pratika), fiecare meditaţie (upăsana) având 
numai atunci un rezultat definit şi limitat?8. 


25 Reamintim că putem înţelege totuşi Non-Fiinţa metafizic, ca și non- 
manifestatul (în măsura în care acesta nu este numai principiul imediat al 
manifestatului, căci nu ar fi decât Fiinţa), într-un sens total în care este iden- 
tic cu Principiul Suprem. În orice caz între Non-Fiinţă și Fiinţă, ca şi între 
non-manifestat şi manifestat (și aceasta chiar dacă, în acest din urmă caz, 
nu ar merge dincolo de Fiinţă) corelarea nu poate fi decât o simplă aparenţă, 
disproporţia care există din punct de vedere metafizic între cei doi termeni 
nu permite în realitate nicio comparaţie. 


26 În această privinţă vom cita încă o dată, pentru a marca concordanţele 
dintre diferite tradiţii, un pasaj împrumutat din Tratatul Unităţii (Risălatul- 
Ahadiyah) de Muhi-d-Din ibn Arabi: „Acest imens gând (al Identității Su- 
preme) nu poate conveni decât aceluia al cărui suflet este mai vast decât 
cele două lumi (manifestată şi non-manifestată). Cât despre acela al cărui 
suflet nu este la fel de vast ca cele două lumi (adică acela care a atins Fiinţa 
Universală, dar nu a depășit-o) nu i se potrivește. Căci, într-adevăr, acest 
gând este mai mare decât lumea sensibilă (sau manifestată, cuvântul „sensi- 
bil” trebuind aici să fie transpusanalogic şi nu restrâns la sensul lui literal) şi 
lumea suprasensibilă (sau non-manifestată, conform aceleiaşi transpoziţii), 
amândouă luate împreună” 


21 Orientaliştii, care nu au înțeles ce semnifică cu adevărat Soarele şi îl 
înțeleg în sens fizic, au asupra acestui punct interpretări cu totul stranii; 
astfel, D. Oltramare scrie, naiv: „Prin răsăriturile şi apusurile sale, soarele 
consumă viața celor vii; omul eliberat există dincolo de lumea soarelui”. 
Nu se va spune oare că este vorba de a scăpa de bătrâneţe şi de a ajunge 
la nemurirea corporală așa cum caută anumite secte occidentale contem- 
porane? 


% Brahma-Siitra, Adhyăya 4, Păda 3, sătra 7-16. 

„Identitatea Supremă” este deci finalitatea ființei „eli- 
berate”, adică izbăvită de condiţiile existenţei individuale 
umane, ca şi de celelalte condiții particulare și limitative 
(upădi), care sunt considerate ca tot atâtea legături?. 
Când omul (sau mai degrabă ființa care se afla în starea 
umană) este astfel „eliberat”, „Sinele” (Armă) este pe de- 
plin realizat în propria sa natură „nedivizată” şi, este 
atunci, conform lui Audulomi, o conştiinţă omniprezen- 
tă (având ca atribut chaitanya); este ceea ce ne învaţă, de 
asemenea, Jaimini, dar specificând între altele că această 
conștiință manifestă atributele divine (aisvarya), ca fa- 
cultăți transcendente, prin faptul că este unită cu Esenţ 
Supremă”. 

Acesta este rezultatul eliberării complete, obținută 
în plenitudinea Cunoaşterii Divine; cât despre aceia a 
căror contemplare (dhyâna) nu a fost decât parțială, deși 
activă (realizare metafizică rămasă incompletă), sau a 
fost pur pasivă (cum este cea a misticilor occidentali), ei 
se bucură de anumite stări superioare”, dar fără a putea să 


29 Se atribuie acestor condiţii nume ca bandha şi păsa al căror sens pro- 
priu este „legătură”; cel de al doilea cuvânt este derivat din termenul 
pasu, care semnifică astfel, etimologic, o fiinţă vie oarecare, legată prin 
atare condiţii. Siva este numit Pasupati, „Domnul fiinţelor legate”, deo- 
arece prin acţiunea sa „transformatoare” ele sunt „eliberate”. - Cuvân- 
tul pasu este luat adesea într-o accepţie specială, pentru a desemna o 
victimă animală a sacrificiului (yajna, yâga sau medha), care este de 
altfel „eliberată”, cel puţin virtual prin chiar sacrificiu. Însă nu putem 
da aici o teorie a sacrificiului, care, astfel înțeleasă, este esențialmente 
destinată să stabilească o anumită comunicare cu stările superioare, şi 
lasă complet în afară ideile cu totul occidentale ale „răscumpărării” sau 
„expierii” şi altele de acest gen, idei care nu se pot înțelege decât din 
punctul de vedere religios. 


30 Cf. Brahma-Sutra, Adhyâya 4, Păda 4, sătra 5-7. 
31 Posedarea unor atare stări, care sunt identice diferitelor „Ceruri” constitu- 


ie, pentru fiinţa care se bucură de acestea, o achiziţie personală și permanentă 
în pofida relativităţii sale (este vorba totdeauna de stări condiționate, cu 

ajungă la Unirea (Yoga) perfectă, care este acelaşi lucru 
cu „Eliberarea”.? 


toate că sunt supra-individuale), achiziţie la care nu se aplică în niciun fel 
ideea occidentală de „recompensă”, prin chiar aceea că este vorba despre 
un fruct, nu al acţiunii, ci al cunoașterii; această idee este de altminteri, ca 
şi cea de „merit”, al cărei corolar este o noţiune de ordin exclusiv moral, 
care nu are ce căuta în domeniul metafizic. 


% Cunoaşterea, în această privinţă, este deci de două feluri și se numeşte 
„supremă” şi „non-supremă”, conform cu faptul dacă priveşte pe Para- 
Brahma sau pe Apara-Brahma şi în consecinţă duce la unul sau la celălalt. 


CAPITOLUL XXII 
ELIBERAREA FINALĂ 


„Eliberarea” (moksa sau mukti), adică această eliberare 
definitivă a ființei despre care am vorbit mai înainte, şi care 
este scopul ultim spre care ea tinde, diferă de absolut toate 
stările prin care această ființă a trecut pentru a ajunge aici, 
căci ea înseamnă dobândirea stării supreme şi necondiționate, 
în timp ce toate celelalte stări, oricât de înalte ar fi ele, sunt 
condiționate încă, adică supuse anumitor limitări care le 
definesc, care le fac să fie ceea ce sunt, care le constituie 
propriu-zis în măsura în care sunt stări determinate. Aces- 
tea se aplică stărilor supra-individuale la fel de bine ca şi 
celor individuale, deși condiţiile sunt altele; şi chiar treapta 
Fiinţei pure, care este dincolo de orice existență în sensul 
propriu al cuvântului, adică de orice manifestare atât formală 
cât şi informală, implică totuși o determinare, care, chiar 
dacă este primordială şi principială, nu e mai puţin o limita- 
re. Prin Fiinţă subzistă toate lucrurile în toate lumile 
Existenţei universale iar Ființa subzistă prin sine; ea deter- 
mină toate stările al căror principiu este, şi nu este deter- 
minată decât de sine însăşi; dar a se determina pe sine 
însăși, înseamnă totuși a se determina, deci a se limita într-un 
mod oarecare, în așa fel încât Infinitatea nu poate fi atribuită 
Fiinţei, care nu trebuie considerată în nici un fel Principiul 
Suprem. 

Aici se vede insuficiența din punct de vedere metafizic a 
doctrinelor occidentale, vrem să spunem a acelora în care 
există totuși o parte de metafizică adevărată!: oprindu-se la 
Fiinţă, ele sunt incomplete, chiar teoretic (fără a mai vorbi 
despre realizare care nu este în nici un fel concepută) şi, așa 
cum se întâmplă în asemenea cazuri, ele au o supărătoare 
tendință de a nega ceea ce le depăşeşte şi care este şi cel mai 
important din punctul de vedere al metafizicii pure. 

Dobândirea sau, mai bine spus, luarea în posesie a stărilor 
superioare, oricare ar fi acestea, nu este așadar decât un re- 
zultat parțial, secundar și contingent; şi, cu toate că acest 
rezultat poate să pară imens din perspectiva comparaţiei cu 
starea umană (şi mai degrabă în raport cu starea corporală, 
singura pe care oamenii obișnuiți o au în posesie efectivă pe 
perioada existenţei lor terestre), nu este mai puțin adevărat 
că, în ea însăşi, este riguros nulă față de starea supremă, căci 
finitul, devenind indefinit prin extinderile de care este 
susceptibil, adică dezvoltarea propriilor posibilități, rămâ- 
ne întotdeauna nul față de Infinit. Un asemenea rezultat nu 
valorează mare lucru în realitatea absolută, decât în calitate 
de pregătire pentru „Unire', adică este numai un mijloc şi nu 
un scop; a-l considera drept scop înseamnă a rămâne în ilu- 
zoriu, deoarece toate stările despre care este vorba, până la 
Fiinţă inclusiv, sunt ele însele iluzorii în sensul pe care noi 
l-am definit încă de la început. 


! Nu facem aluzie decât la doctrinele filosofice ale antichităţii și evului 
mediu, căci punctele de vedere ale filosofiei moderne constau tocmai în 
negarea metafizicii; şi aceasta este adevărat şi pentru concepțiile cu alură 
„pseudo-metafizică” ca şi pentru cele în care negarea metafizicii este clar 
exprimată. Natural, ceea ce spunem aici nu se aplică decât doctrinelor cu- 
noscute în lumea „profană” şi nu vizează tradiţiile esoterice ale Occidentului, 
care, atunci când au un caracter cu adevărat și deplin „iniţiatic”, nu pot fi 
astfel limitate, ci trebuie să fie complete din punctul de vedere metafizic, 
sub dublul raport al teoriei şi al realizării; numai că aceste tradiţii nu au fost 
cunoscute decât de o elită incomparabil mai restrânsă decât cea din țările 
orientale. 

În plus, în orice stare în care mai există o distincţie, 
adică pe toate trepte Existenţei, inclusiv cele care nu aparțin 
ordinului individual, universalizarea ființei nu va fi efectivă; 
şi chiar unirea cu Fiinţa Universală, conform modului în 
care s-a realizat în condiţia lui Prâja (sau în starea postumă 
ce corespunde acestei condiţii), nu este „Unirea” în sensul 
deplin al acestui cuvânt; dacă era, întoarcerea la un ciclu de 
manifestare, chiar în ordinea informală, nu ar fi fost posibilă. 
Este adevărat că Fiinţa este dincolo de orice distincție, deoa- 
rece prima distincţie este aceea a „esenţei” şi „substanţei, 
sau a lui Puruşa şi Prakriti; şi totuşi, Brahma, în aspectul lui 
de Isvara sau Fiinţa Universală, este numit saviseșa, adică 
„implicând distincția”, căci este principiul determinant imedi- 
at; numai starea necondiționată a lui Atmă, care este dincolo 
de Fiinţă, este prapancha-upasama, „fără nicio urmă de 
dezvoltare a manifestării”. 

Fiinţa este una, sau mai degrabă este Unitatea metafizică 
în sine; însă Unitatea include în ea însăşi multiplicitatea, 
deoarece o produce prin simpla desfășurare a posibilităților 
sale; de aceea, în Ființa însăși se pot avea în vedere o multi- 
tudine de aspecte, care sunt tot atâtea atribute sau calificări, 
deși aceste aspecte nu sunt deloc distincte efectiv, decât în 
măsura în care le concepem ca atare; însă trebuie să fie astfel 
pentru ca noi să le putem concepe. S-ar putea spune, de 
asemenea, că fiecare aspect se distinge de celelalte sub un 
anumit raport, cu toate că niciunul dintre ele nu sunt distincte 
cu adevărat de Fiinţă, şi că toate sunt Fiinţa însăși?. Așadar, 
există aici o distincţie principială, care nu este o distincție în 
sensul în care acest cuvânt se aplică în ordinea manifestării, 
dar care este transpoziţia analogică a acesteia. În manifestare, 


? Aceasta se poate aplica în teologia creştină în ceea ce priveşte conceperea 
Sfintei Treimi: fiecare persoană divină este Dumnezeu, dar acesta nu este 
[suma] celorlalte persoane. - În filosofia scolastică s-ar putea spune același 
lucru despre „transcendentalii”, fiecare fiind coextensiv Fiinţei. 

distincția implică o separație; aceasta, de altfel, nu are nimic 
pozitiv în realitate, căci ea este un mod de limitare;; Fiinţa 
pură, dimpotrivă, este dincolo de „separaţie”. Astfel, ceea 
ce se află pe treapta Fiinţei pure este „non-distinct”, dacă 
înțelegem distincţia (viseșa) în sensul pe care îl are în cazul 
stărilor manifestate. 

Şi totuşi, într-un anume sens, există încă ceva „dis- 
tinct” (visista): în Fiinţă, toate ființele (înțelegem prin 
aceasta personalităţile lor) sunt „una” fără a fi confundate, 
și distincte fără a fi separatef. Dincolo de Fiinţă nu se mai 
poate vorbi de distincție, chiar principială, cu toate că nu 
putem spune că există con-fuziune; suntem dincolo de 
multiplicitate, dar și dincolo de Unitate; în absoluta transcen- 
dență a acestei stări supreme, niciunul dintre aceşti termeni 
nu se poate aplica, nici chiar prin transpoziţie analogică, şi 
de aceea este nevoie să se recurgă la un termen de formă 
negativă, acela de „non-dualitate” (advaita), conform celor 
pe care le-am explicat mai înainte; însuși cuvântul de „Uni- 
re” este, fără îndoială, imperfect, deoarece evocă ideea de 
unitate, dar suntem obligaţi să-l păstrăm pentru a traduce 
termenul Yoga, neavând un altul la dispoziţie în limbile 
occidentale. 

Eliberarea, cu facultățile şi puterile pe care ea le implică 
într-un fel „pe deasupra”, pentru că toate stările, cu toate 
posibilitățile acestora, se află necesarmente cuprinse în 
absoluta totalizare a ființei, dar care, o repetăm, nu trebuie 
privite decât ca rezultate accesorii și chiar „accidentale”, şi 


3 În stările individuale, separaţia este determinată de prezența formei; în 
stările non-individuale, ea trebuie să fie determinată de o altă condiţie, deo- 
arece acestea sunt informale. 


4 În aceasta rezidă explicaţia principalei diferenţe care există între punctul 
de vedere al lui Rămănuja, care menţine distincția principială, şi acela al lui 
Sankarăchărya, care o depășește. 

nicidecum constituind o finalitate prin ele însele, Elibera- 
rea, ziceam, poate fi obținută de Yogi (sau mai degrabă de 
acela care devine astfel prin dobândirea ei) cu ajutorul 
prescripţiilor indicate în Yoga-Săstra a lui Patanjali. Ea 
poate fi facilitată prin practicarea anumitor rituri”, ca şi 
prin diferite moduri particulare de meditaţie (hărda- 
vidyă sau dahara-vidyâ)s. Dar, bineînțeles, toate aceste 
mijloace nu sunt decât pregătitoare și nu au cu adevărat 
nimic esenţial, căci: 


omul poate dobândi adevărata Cunoaştere Divină chiar fără 
a respecta riturile prescrise (pentru fiecare din diferitele 
categorii de oameni, în conformitate cu caracterele lor re- 
spective, şi mai ales pentru diferitele âsrama, sau perioade 
regulate ale vieții)”; şi vom găsi în Veda multe exemple de 
persoane care au neglijat astfel de rituri (al căror rol Veda îl 
compară cu acela al unui cal înşeuat care ajută un om să 
ajungă mai repede și mai uşor la scopul său, dar şi fără de 
care poate ajunge), sau care au fost împiedicaţi să le oficieze 
şi care totuşi, prin atenţia lor mereu concentrată și fixată 
pe Supremul Brahma (ceea ce constituie singura pregătire re- 
almente indispensabilă), au dobândit adevărata Cunoaştere 
care se referă la EI (şi care, pentru acest motiv, este deopotrivă 
numită „supremă”).8 


5 Aceste rituri sunt comparabile întru totul cu cele pe care musulmanii le 
recunosc sub denumirea generală de dhikr; ele se sprijină, aşa cum am mai 
arătat, pe știința ritmului şi a corespondenţelor acestuia în toate ordinele. 
La fel sunt cele din doctrina, de altfel parţial heterodoxă, a acelor Pâsupata, 
care sunt numiţi vrata (urare) şi dvăra (poartă); în forme diferite, toate aces- 
tea sunt identice sau cel puţin echivalente cu Hatha- Yoga. 

$ Chândogya Upanișad, Prapăthaka 8. 

7 De altfel, omul care a atins o anumită treaptă de realizare spirituală este 
numit ativarnăsrami, adică dincolo de caste (varna) şi de stadiile existenţei 
terestre (ăsrama); niciuna dintre distincţiile obișnuite nu se mai aplică unei 
asemenea ființe, de vreme ce aceasta a depășit efectiv limitele individualităţii, 
chiar fără să fi ajuns la rezultatul final. 


8 Brahma-Siitra, Adhyăya 3, Păda 4, sătra 36-38. 

Eliberarea nu este deci efectivă decât în măsura în care 
implică esențialmente Cunoaşterea perfectă a lui Brahma; şi 
această Cunoaştere, pentru a fi perfectă presupune în mod 
necesar realizarea a ceea ce noi am numit „Identitatea 
Supremă”. Astfel, Eliberarea şi Cunoaşterea totală și absolută 
sunt, într-adevăr, același lucru; dacă se spune despre Cu- 
noaştere că este mijlocul prin care se ajunge la Eliberare, 
trebuie adăugat că, aici, mijlocul și scopul final sunt insepa- 
rabile, Cunoaşterea purtând fructul în ea însăşi, contrar a 
ceea ce se întâmplă în cazul acțiunii”. De altfel, în acest 
domeniu, o distincţie ca cea dintre mijloc şi scopul final nu 
poate fi decât un simplu mod de a vorbi, fără îndoială 
inevitabil când dorim să exprimăm aceste lucruri în limbaj 
uman, în măsura în care acestea sunt exprimabile. Prin urma- 
re, dacă Eliberarea este considerată o consecință a Cunoașterii, 
trebuie precizat că ea este o consecință, în mod riguros, ime- 
diată; este ceea ce arată foarte clar Sankarăchărya: 


Nu există nici un mijloc de a atinge Eliberarea completă şi 
finală în afară de Cunoaştere; numai ea desface legăturile 
pasiunilor (şi ale tuturor celorlalte contingenţe la care este 
supusă ființa individuală); fără Cunoaştere, Beatitudinea 
(Ananda) nu poate fi dobândită. Acţiunea (karma, cuvânt ce 
trebuie înțeles în sens general, sau aplicat în mod special la 
oficierea riturilor) nefiind opusă ignoranței (avidyâ)'%, nu o poa- 
te îndepărta; dar Cunoaşterea risipeşte ignoranța aşa cum 
lumina risipeşte întunericul. 

De îndată ce ignoranţa care se naşte din patimi lumești (şi 
din alte legături analoage) este îndepărtată (şi odată cu ea 
iluzia a dispărut), „Sinele” (Atmă), prin propria sa splendoare, 


” În plus, acţiunea și fructul său sunt în mod egal tranzitorii şi „momen- 
tane”; dimpotrivă, Cunoaşterea este permanentă și definitivă, și aşa este şi 
fructul ei, care nu este diferit de ea. 


>» 


0 Unii vorsătraducă avidyă sau ajnâna prin „neştiinţă” şi nu prin „ignoranţă”; 
nu vedem clar motivul acestei subtilități. 

străluceşte luminând departe (străbătând toate treptele exis- 
tenței), într-o stare nedivizată (pătrunzând totul şi luminând 
totalitatea ființei), aşa cum soarele își răspândeşte lumina de 
îndată ce norul s-a risipit.!! 


Unul dintre aspectele cele mai importante este acesta: 
acțiunea, oricare ar fi ea, nu poate elibera, în nici un caz, de 
acțiune; cu alte cuvinte, ea nu poate avea efect decât în propriul 
său domeniu, care este cel al individualității umane. Astfel, 
nu prin acţiune este posibil să fie depăşită individualitatea, 
considerată aici chiar în extensia sa integrală, căci nu pretin- 
dem în nici un fel că aceste consecinţe ale acțiunii se limitează 
doar la modalitatea corporală; putem aplica aici ceea ce am 
spus mai înainte în legătură cu viața, care este efectiv inse- 
parabilă de acțiune. 

De aici rezultă imediat că „mântuirea, în sensul religios 
pe care îl dau occidentalii acestui cuvânt, fiind fructul anu- 
mitor acțiuni!?, nu poate fi asimilată Eliberării; şi este cu 
atât mai necesar să se declare în mod expres şi să se insiste, 
că orientuliştii fac constant confuzie între una şi alta”. 
„Mântuirea” înseamnă atingerea lui Brahma-Loka; şi preci- 
zăm că prin Brahma-Loka trebuie înțeles aici exclusiv sălașul 
lui Hiranyagarbha, deoarece orice aspect mai înalt al „Non- 
Supremului” depășește posibilitățile individuale. Aceasta se 
acordă perfect cu concepţia occidentală a „nemuririi”, care 
nu este decât o prelungire indefinită a vieții individuale, 
transpusă în ordinea subtilă şi întinzându-se până la pralaya; 
şi toate acestea, așa cum am mai explicat, nu reprezintă de- 


!! Atmâ-Boddha (Cunoaşterea Sinelui). 
'2 Expresia uzuală [în limba franceză - n.n.) „a-și obține salvarea [mântu- 


na 


irea]” [„faire son salut”, în franceză] este deci exactă. 


15 Astfel că D. Oltramare, în special, traduce moksa prin „mântuire” de la un 
capăt la celălalt al lucrărilor sale, fără a părea că se îndoiește măcar o clipă 
în sensul unei diferenţe reale pe care noi am semnalat-o, dar nici măcar de 
posibilitatea unei inexactități în această asimilare. 

cât o etapă în procesul de krama-mukti; posibilitatea de 
întoarcere la o stare de manifestare (de altfel supra-individuală) 
încă nu este definitiv îndepărtată pentru ființa care nu a depășit 
acest nivel. 

Pentru a merge mai departe şi pentru a se elibera pe 
de-a întregul de condiţiile de viață şi de durată care sunt 
inerente individualităţii, nu există altă cale decât cea a Cu- 
noaşterii, fie „non-supremă” şi conducând la ISvara'“, fie 
„supremă” și obținând imediat Eliberarea. În acest din urmă 
caz, nu mai este oportun să se considere, în clipa morţii, 
o trecere prin diferite stări superioare, însă tranzitorii şi 
condiționate: 


„Sinele” (Atmă, deoarece de acum încolo nu mai poate fi vorba 
despre jivătmă, orice distincție şi orice „separaţie” dispărând) 
aceluia care a ajuns la perfecțiunea Cunoaşterii Divine 
(Brahma-Vidyă) şi care, în consecinţă, a obținut Eliberarea 
finală, urcă, părăsind forma sa corporală (fără a trece prin 
stări intermediare) la Lumina Supremă (spirituală) care este 
Brahma şi se identifică cu EL, într-un mod conform și nedivi- 
zat, aşa cum apa pură, amestecându-se în lacul limpede (fără 
a se pierde în vreun fel), devine cu totul asemenea lui.'5 


14 Aproape că nici nu mai este nevoie să spunem că teologia, chiar dacă ar 
comporta o realizare cu adevărat eficace, în loc de a rămâne pur și simplu 
teoretică așa cum este de fapt (cel puţin dacă nu considerăm această realizare 
ca fiind constituită din „stări mistice”, ceea ce nu este adevărat decât în anu- 
mite circumstanţe şi din anumite puncte de vedere), ar fi integral cuprinsă 
în această Cunoaştere „non-supremă”, 


5 Brahma-Siitra, Adhyăya 4, Pâda 4, sutra 1-4. 

„VIDEHA-MUKTI” ŞI „JIVAN-MUKII” 


Eliberarea, în cazul în care am vorbit mai înainte, este în 
mod propriu eliberarea dincolo de forma corporală (videha- 
mukti), obținută imediat la moarte, Cunoaşterea fiind deja 
virtual perfectă înainte de sfârșitul existenţei terestre. Ea 
trebuie deci să fie deosebită de eliberarea diferențiată și gradu- 
ală (krama-mukti), dar trebuie, de asemenea, deosebită şi de 
eliberarea obținută de către Yogi încă din viață (jivan-mukti), în 
virtutea Cunoașterii, nu numai virtuală şi teoretică, ci pe deplin 
efectivă, adică realizând cu adevărat „Identitatea Supremă”. 

Trebuie să se înțeleagă bine că trupul, la fel ca și alte 
contingenţe, nu poate fi un obstacol pentru Eliberare; nimic 
nu poate intra în raport de opoziţie cu totalitatea absolută, 
față de care toate lucrurile particulare sunt ca şi cum nu ar fi 
fost. În raport cu scopul suprem, există o perfectă echivalență 
între toate stările de existenţă, în așa fel încât între omul viu 
şi cel mort, din acest punct de vedere (înțelegând lucrurile 
în sensul lor pământesc), nu există nicio diferență. Vedem 
aici, o dată în plus, deosebirea dintre Eliberare şi „mântuire”: 
aceasta din urmă, așa cum o consideră religiile orientale, nu 
poate fi obținută efectiv, nici chiar asigurată (adică obținută 
virtual) înainte de moarte; ceea ce acțiunea permite să se 
atingă, tot acțiunea face să se piardă; şi poate fi o incompati- 
bilitate între anumite modalități ale aceleiași stări individuale, 

cel puţin accidental și în condiţii speciale!, în vreme ce nu 
poate fi vorba despre așa ceva în cazul stărilor supra- 
individuale şi cu atât mai mult în starea necondiționată. A 
privi lucrurile altfel înseamnă a atribui unui mod special de 
manifestare o importanţă pe care nu ar avea-o şi pe care nu o 
are nici chiar manifestarea în întregul ei. Numai prodigioasa 
insuficiență a concepțiilor occidentale referitoare la constituția 
fiinţei umane poate face posibilă o asemenea iluzie, numai ea 
putând să găsească bizar faptul că Eliberarea se poate obține 
atât în timpul vieţii terestre cât și în orice altă stare. 

Eliberarea sau Unirea, căci este acelaşi lucru, implică 
„în plus”, așa cum am spus deja, posesia tuturor stărilor, deoa- 
rece ea este realizarea perfectă (sădhana) şi totalizarea ființei; 
nu importă că aceste stări sunt actualmente manifestate sau 
nu, căci ele trebuie considerate din punct de vedere metafizic 
numai ca posibilități permanente și imuabile. 


Stăpân pe mai multe stări prin simplul efect al voinţei sale, 
Yogi nu ocupă decât una singură, lăsându-le pe celelalte goale 
de suflul animator (prăna), ca tot atâtea instrumente nefolosite; 
el poate anima mai mult de o singură formă, la fel cum o singură 


lampă poate alimenta mai multe fitiluri.? 


„Yogi, spune Aniruddha, este în legătură imediată cu princi- 
piul primordial al Universului și, în consecinţă (în plan secund) 
cu tot ansamblul spațiului, timpului și lucrurilor”, cu manifesta- 
rea adică, și în special cu starea umană în toate modalitățile ei.? 


! Această restricție este indispensabilă, căci, dacă există incompatibilitate 
absolută sau esenţială, totalizarea fiinţei ar fi prin chiar aceasta imposibilă, 
nicio modalitate neputând rămâne în afara realizării finale. De altfel, in- 
terpretarea cea mai exoterică a „învierii morților” este suficientă pentru 
a demonstra că, până şi din punct de vedere teologic, nu poate exista o 
antinomie ireductibilă între „mântuire” şi „încorporare”. 


2 Comentariul lui Bhavadeva-Misra la Brahma-Sătra. 


5 Iată un text daoist unde sunt exprimate aceleași idei: „Acela (ființa care 
a ajuns în starea în care e unită cu totalitatea universală) nu va depinde de 
nimic; va fi perfect liber... Astfel se spune pe bună dreptate: ființa supraumană 

De altfel, ar fi o eroare să se creadă că eliberarea „dincolo 
de formă” (videha-mukti) este mai completă decât eliberarea 
„în viață” (jivan-mukti); dacă unii occidentali au comis-o, 
aceasta a fost posibil din cauza importanţei excesive pe care ei 
o acordă formei corporale, aşa cum am arătat mai înainte. Yogi 
nu mai are nimic de obținut după aceea, deoarece a realizat cu 
adevărat „transformarea” (adică trecerea dincolo de formă) în 
sine însuși, dacă nu și în mod exterior; nu îi mai pasă că aparența 
formală mai subzistă în lumea manifestată, de vreme ce pentru 
el aceasta nu mai poate exista decât iluzoriu. 

Într-adevăr, numai pentru ceilalți aparențele subzistă astfel 
fără schimbare exterioară în raport cu starea antecedentă, și nu 
pentru el, întrucât acestea sunt de acum incapabile să-l mai li- 
miteze sau să-l condiționeze; aceste aparenţe nu-l mai afectează 
şi nu-l mai privesc, la fel ca tot ce este manifestare universală. 


Yogi, traversând marea pasiunilor“, s-a unit cu Pacea” şi are 
în plenitudinea sa „Sinele” (Atmă necondiţionat, cu care s-a 


nu maiare individualitate proprie, omul transcendent nu mai are acțiune pro- 
prie; Înțeleptul nu mai are nume propriu; căci el este una cu Totul” (Huang-zi, 
cap.; trad. P. Wieger, pag.211). Yogi sau jivan-mukta este eliberat de nume și 
de formă (năma-rupa) care sunt elementele constitutive şi caracteristice ale 
individualității; noi am menționat deja textele Upanișadelor unde suprimarea 
numelui și formei este afirmată în mod expres. 


4 Este domeniul „Apelor inferioare” sau al posibilităților formale; pasiunile sunt 
luate pentru a desemna modificările contingente ce constituie „curentul formelor”, 


5 Este „Marea Pace” (as-Sakinah) a esoterismului musulman, sau Pax Pro- 
funda a tradiţiei rozacruciene; iar cuvântul Shekinah, în ebraică, înseamnă 
„prezenţa reală” a Divinităţii, sau „Lumina de slavă” în şi prin care, după 
tradiţia creştină, se operează „viziunea beatifică” — lată aici un text dao- 
ist care se referă la același subiect: „Pacea în vid este o stare de nedefinit. 
Reuşeşti să te aşezi [să te stabileşti] în ea. Nu o iei şi nici nu o dai. Odinioară, 
se tindea spre ea. Acum se preferă practica bunătăţii şi a echităţii, care nu 
dau acelaşi rezultat” (Lie-zi, cap.l; trad. P. Wieger, pag.77). „Vidul” despre 
care se vorbeşte aici este cea de „a patra stare” din Mândhuikya Upanișad, 
care este de nedefinit, fiind absolut necondiţionat şi despre care nu se poate 
vorbi decât în termeni negativi. Cuvintele „odinioară” şi „acum” se referă 
la diferitele perioade ale ciclului de umanitate terestră: condiţiile epocii 
actuale (corespunzând lui Kali-Yuga) fac ca cei mai mulți oameni să se 
ataşeze de acţiune şi sentiment, care nu-i pot conduce dincolo de limitele 
individualității lor şi nicidecum la starea supremă şi necondiționată. 

identificat). Renunţând la plăcerile pe care le nasc obiectele 
exterioare trecătoare (şi care nu sunt în ele însele decât mo- 
dificări exterioare şi accidentale ale ființei) şi bucurându-se 
de Beatitudine (Ananda, care este singurul obiect permanent 
şi nepieritor, şi care nu este cu nimic diferit de „Sine”), el este 


calm şi senin ca flacăra sub obroc*, în plenitudinea propriei 
sale esențe (care nu este diferită de Supremul Brahma). 

Pe timpul şederii (aparente) în corp, el nu este afectat de pro- 
prietăţile acestuia, aşa cum firmamentul nu este afectat de 
ceea ce zboară pe cer (căci în realitate el conține în sine toate 
stările și nu este conţinut de niciuna dintre acestea); cunoscând 
toate lucrurile (şi fiind prin aceasta toate lucrurile, nu „în 
mod distinct”, ci ca totalitate absolută), el rămâne imuabil, 
„neafectat” de contingenţe.” 


Deci nu există și nici nu poate exista în mod evident 
vreo treaptă spirituală superioară aceleia a unui Yogi; acesta, 
considerat în concentrarea sa în sine însuși, este desemnat 
ca Muni, adică „Solitarul'$, nu în sensul obişnuit şi literal al 


* Prin aceasta se poate înțelege adevăratul sens al cuvântului Nirvăna, căruia 
orientaliștii îi dau interpretări atât de eronate; acest termen este departe de a 
aparține exclusiv buddhismului aşa cum se crede îndeobşte, semnificând literal- 
mente „stingerea suflului sau a agitaţiei”, deci starea unei ființe care nu mai este 
supusă niciunei schimbări şi niciunei modificări, care este definitiv eliberată 
de formă, ca şi de celelalte accidente sau legături ale existenței manifestate. 
Buddhiștii, este adevărat, nu au dat acestui cuvânt plenitudinea sensului său 
metafizic; dar aceasta eo consecinţă aheterodoxiei doctrinei lor. [A se consulta nota 
noastră de la sfârşitul capitolului zece; în scrierile ulterioare contactului cu A. K. 
Coomaraswamy, R. Gucnon nu a mai făcut, referitor la buddhism, aprecieri atât 
de severe. Îndrăznim să afirmăm că se observă o oarecare reţinere în a aborda 
în mod public buddhismul, fără a formula explicit o schimbare totală de opinie 
la adresa acestuia - n.t.] Din punct de vedere ortodox, Nirvăna este condiția 
supra-individuală (cea de Prăjha) iar Parinirvâna este starea necondiționată; se 
folosesc în acelaşi sens termenii Nirvritti, „stingerea schimbării sau acţiunii”, şi 
Parinirvritti. — În esoterismul musulman, termenii corespunzători sunt fană, 
„stingere, extincţie” şi fană al-fanăi „extincţia extincţiei”, 

7 Atmâ-Bodha de Sankarăchărya. 


& Rădăcina cuvântului Muni pare să fie identică aceleia a grecescului u&voc, 
„singur”, cu toate că unii îl rataşează termenului manana, care desemnează 

termenului, ci ca fiind cel care a realizat în plenitudinea ființei 
sale Solitudinea perfectă, care nu lasă să subziste în Unitatea 
Supremă (am spune mai degrabă, cu toată rigoarea, „Non- 
Dualitate”) nicio distincţie exterioară sau interioară, nicio 
diversitate extra-principială. Pentru el iluzia „separativității” 
a încetat definitiv şi, odată cu ea, orice confuzie născută din 
ignoranță (avidyâ) care produce și întreține această iluzie”, căci 


imaginându-şi mai întâi că este «suflet viu» individual (jivătmă), 
omul se îngrozeşte (prin credinţa într-o ființă alta decât el 
însuşi), ca o persoană care ia din greşeală! o bucată de frânghie 
drept şarpe; însă frica lui este îndepărtată de certitudinea că 
el nu este în realitate acest „suflet viu” ci însuşi Atmă (în uni- 
versalitatea sa necondiționată).!! 


Sankarăchârya enumeră trei atribute ce corespund 
într-un fel oarecare tot atâtor funcțiuni ale unui Sannyăsi 
posesor al Cunoașterii, care, dacă această Cunoaștere 
este pe deplin efectivă, nu este decât un Yogi'?: aceste trei 
atribute sunt, în ordine ascendentă, bălya, pânditya şi 
mauna!?. 


gândirea reflectată şi concentrată, ceea ce este puţin probabil din punctul 
de vedere al derivării etimologice, ca şi din acela al semnificației însăşi (căci 
manana, derivat de la manas, nu se poate aplica decât gândirii individuale). 


? Acestei ordini îi aparţine în special „falsa atribuire” (adhyăsa), care constă 
în a raporta la un lucru atribute ce nu-i aparțin cu adevărat. 


10 O asemenea eroare este numită vivarta: e o modificare ce nu atinge în 
niciun fel esenţa ființei căreia îi este atribuită, deci care îl afectează numai 
pe cel care a raportat-o fals prin efectul iluziei. 


'! Atmă-Bodha de Sankarăchărya. 
!2 Starea de Sannyăsi este ultima din cele patru âsrama (primele trei fiind 


cele de Brahmachări sau „cel care studiază Ştiinţa sacră”, discipol al unui 
Guru, de Grihastha sau „stăpânul casei”, şi de Vanaprastha sau „anahoret”); 
dar acest nume de Sannyăsi este înțeles, uneori, așa cum vedem aici, ca 
Săâdhu, adică acela care a obţinut realizarea perfectă (sădhana) şi care este 


ativarnăsrami, aşa cum am spus mai înainte. 


I3 Comentariu la Brahma-Sutra, Adhyăya 3, Păda 4, sătra 47-50. 

Primul din aceste cuvinte desemnează literalmente 
o stare ca aceea a unui copil (băla): este o stare de „ne- 
expansiune”, dacă putem spune astfel, în care toate puterile 
fiinţei sunt concentrate într-un singur punct, realizând prin 
unificarea lor o simplitate nediferenţiată, aparent asemănătoare 
cu potențialitatea embrionară!“. Este de asemenea, într-un 
sens puţin diferit, dar care-l completează pe cel precedent 
(întrucât aici este deopotrivă resorbție și plenitudine), în- 
toarcerea la „starea primordială” despre care vorbesc toate 
tradițiile şi asupra căreia insistă în special daoismul și esote- 
rismul musulman. Această întoarcere este efectiv o etapă 
necesară pe calea care duce la Unire, căci numai plecând de 
la această „stare primordială” este posibil să se depăşească 
limitele individualității umane pentru a se ajunge la stările 
superioare!:. 

Un stadiu ulterior este reprezentat de cel numit pânditya, 
adică „știință, atribut care se referă la o funcțiunea de învăţare 
[predare a învățăturii]: cel care are Cunoaşterea este calificat 
să o comunice celorlalți sau, mai exact, pentru a trezi în cei- 
lalți posibilitățile corespunzătoare, deoarece Cunoaşterea în 
ea însăși este strict personală și incomunicabilă. Pandita 
are deci în mod special caracterul de Guru, sau „Maestru 
spiritual”'S; dar el poate să aibă numai perfecțiunea Cunoaș- 
terii teoretice şi de aceea trebuie considerat, ca o ultimă 
treaptă ce vine după aceasta, mauna sau starea de Muni, ca 
fiind singura condiţie în care Unirea se poate realiza cu ade- 


14 Cf. acestor cuvinte din Evanghelie: „Împărăţia Cerurilor este pentru cei 
care sunt asemenea acestor copii ... cine nu va primi Împărăţia lui Dum- 
nezeu ca un copil, nu va intra în ea” (Matei, XIX, 24; Luca, XVIII, 16 şi 17). 


15 Este „starea edenică” din tradiţia iudeo-creştină; de aceea Dante situează 
Paradisul pământesc în vârful muntelui Purgatoriului, adică în punctul în 
care părăseşte Pământul, sau starea umană, pentru a se ridica la Ceruri (de- 


semnate ca „Împărăţia lui Dumnezeu” în pasajul precedent din Evanghelie). 


15 Este Shaykh-ul din şcolile musulmane, numit de asemenea marabbul- 
muridin; Murid este discipolul, adică Brahmachări hindus. 

vărat. De altfel, mai există un termen, acela de Kaivalya, care 
înseamnă și „izolare”!”, şi care exprimă în acelaşi timp ideile 
de „perfecțiune” şi „totalitate”; acest termen este adesea 
folosit ca un echivalent al lui Moksa: kevala desemnează starea 
absolută şi necondiționată, care este starea ființei „eliberate” 
(mukta). 

Noi am considerat cele trei atribute despre care am vor- 
bit ca fiind caracteristice pentru tot atâtea stadii pregătitoare 
ale Unirii; dar, în mod natural, Yogi, ajuns la scopul suprem, 
le posedă pe bună dreptate, aşa cum are toate stările în ple- 
nitudinea esenței sale!$. Cele trei atribute sunt de altfel 
implicate în ceea ce se numeşte aisarya, adică participa- 
rea la esenţa lui Îsvara, căci corespund, respectiv, celor trei 
Sakti ale divinităţilor din Trimurti: dacă se observă că 
„starea primordială” se caracterizează fundamental prin 
„Armonie', vom vedea imediat că bâlya corespunde lui 
Laksmi, în timp ce pânditya corespunde lui Sarasvati iar 
mauna lui Părvati”. Acest lucru este de o importanţă spe- 


17 Este și „vid”, despre care se vorbeşte în textul daoist pe care l-am citat mai 
înainte; şi de altfel acest „vid” este în realitate plenitudinea absolută. 


13 Putem remarca, de asemenea, că aceste trei atribute sunt oarecum 
„prefigurate”, chiar în aceeaşi ordine, de primele trei âsrama; iar al patrulea 
ăsrama, acela de Sannyăsi (înţeles aici în sensul cel mai obişnuit), le adună și le 
rezumă pe celelalte trei, aşa cum starea finală de Yogi cuprinde „eminamente” 
toate stările particulare ce au fost parcurse ca tot atâtea stadii preliminare. 


9 Lakfmi este Sakti a lui Visnu; Sarasvati sau Vâc este cea a lui Brahmă; 
Părvati este cea a lui Siva. Părvati mai este numită şi Durgă, adică „Cea pe 
care o apropiem cu greutate”. - Este remarcabil că se găsesc corespondențe 
ale acestor trei Sakti până şi în tradiţiile occidentale: astfel, în simbolismul 
masonic, „cele trei coloane principale ale Templului” sunt „Înţelepciunea, 
Puterea și Frumuseţea”; aici, Înţelepciunea este Sarasvati, Puterea este 
Părvati, iar Frumuseţea este Laksmi. De asemenea, Leibnitz, care a primit 
câteva cunoștințe esoterice (elementare, de altfel) din sursă rozacruciană, 
desemnează cele trei principale atribute divine ca „Înţelepciune, Putere, 
Bunătate”, ceea ce este exact același lucru, căci „Frumuseţe” și „Bunătate” 
nu sunt în fond (aşa cum se vede la greci şi mai ales la Platon) decât două 
aspecte ale unei idei unice, care este „Armonia”. 


198 OMUL ŞI DEVENIREA SA DUPĂ VEDANTA 


cială, dacă dorim să înțelegem ce sunt „puterile” care apar- 
țin lui jivân-mukta, cu titlu de consecințe secundare ale per- 
fectei realizări metafizice. 

Pe de altă parte, găsim în tradiția extrem-orientală o teorie 
care echivalează cu cea pe care am expus-o: este teoria celor 
„patru Fericiri”, din care primele două sunt „Longevitatea”, 
care, am mai spus, nu este decât perpetuitatea existenţei 
individuale, şi „Posteritatea', care constă în prelungirile in- 
definite ale individului prin toate modalitățile sale. Aceste 
două „Fericiri” nu privesc, așadar, decât extinderea indivi- 
dualității, şi se rezumă la restaurarea „stării primordiale”, 
care implică deplina realizare a acestora; celelalte două, ur- 
mătoarele, care se referă, dimpotrivă, la stările superioare și 
extra-individuale ale fiinţei?, sunt „Marea Ştiinţă” şi „Per- 
fecta Solitudine', adică pânditya şi mauna. 

Aceste „patru Fericiri” îşi ating plenitudinea în cea de a 
„cincea', care le conţine pe toate în principiu şi le uneşte sintetic 
în esenţa lor unică şi indivizibilă; această a „cincea Fericire” 
nu este numită (ca şi cea de a „patra stare” din Mândukya 
Upanișad), fiind inexprimabilă şi neputând fi obiectul niciu- 
nei cunoştinţe distinctive; dar este lesne de înțeles că aceasta 
este Unirea însăşi sau „Identitatea Supremă, obținută în și 
prin realizarea completă și totală a ceea ce tradițiile numesc 
„Omul Universal”, căci Yogi, în adevăratul sens al acestui cu- 
vânt, sau „omul transcendent” (chen-jen) din daoism, este 
identic cu „Omul Universal? 


20 De aceea, în timp ce primele două „Fericiri” aparțin domeniului confu- 
cianist, celelalte două aparţin daoismului. 


21 Această identitate este, de asemenea, afirmată în teoriile esoterismului 
musulman despre „manifestarea Profetului”. 


CAPITOLUL XXIV 


STAREA SPIRITUALĂ A UNUI YOGI: 
„IDENTITATEA SUPREMĂ”! 


Revenind la starea unui Yogi care, prin Cunoaştere, este 
„eliberat din timpul vieții” ivan-mukta) şi a realizat „Iden- 


»» 


titatea Supremă”, vom cita mai departe din Sankarăchărya? 
jar ceea ce el spune, arătând posibilitățile cele mai înalte la 
care ființa poate ajunge, va servi în același timp drept concluzie 
acestui studiu. 


„Yogi, al cărui intelect este perfect, contemplă toate lu- 
crurile ca rămânând în el însuși (în propriul său «Sine», fără 
nicio diferență între exterior și interior) şi astfel, prin ochiul 


! Capitolul anterior se numeşte „La Delivrance selon les Jainas”; având în 
vedere cele precizate în nota de la finele capitolului zece, referitor la absenţa 
capitolului despre buddhism, precum şi legăturile - presupuse sau reale - 
pe care doctrina jainismului o are cu buddhismul, am considerat oportun, 
fiind încurajat şi de lipsa acestui capitol din ediţiile ulterioare, să nu îl intro- 
ducem în prezenta traduce-re. 


2 Atmăâ-Bodha. - Reunind aici diferite pasaje din acest tratat, nu ne-am 
impus în aceste extrase să urrnăm riguros ordinea textului; de altfel, în general, 
urmarea logică a ideilor nu poate fi exact aceeaşi într-un text sanscrit şi 
în traducerea într-o limbă occidentală, datorită diferenţelor care există în- 
tre anumitele „moduri de gândire” şi asupra cărora noi am insistat în alte 
împrejurări. 

Cunoașterii (JHâna-chaksus, expresie care ar putea fi redată 
cât se poate de exact prin «intuiţie intelectuală»), percepe 
(sau mai degrabă concepe, dar nu raţional sau discursiv, ci 
printr-o luare la cunoştinţă direct şi un «asentiment» imediat) 
că toate lucrurile sunt Atmă. 

El cunoaşte că toate lucrurile contingente (formele şi 
celelalte modalități de manifestare) nu sunt altceva decât 
Atmă (în principiul lor), şi că în afară de Atmâă nu este nimic, 
lucrurile fiind diferite în mod simplu (conform unui cuvânt 
vedantin) prin desemnare, accident și nume, aşa cum uneltele 
pământești primesc diferite nume, cu toate că nu sunt decât 
diverse forme de pământ;; şi astfel el percepe (sau concepe 
în acelaşi sens ca mai sus) că el însuși este orice lucru (căci 
nu există un alt lucru care să fie o fiinţă în afară de el însuși 
sau decât propriul «Sine»)“. 

Când accidentele (formale și celelalte, cuprinzând mani- 
festarea subtilă ca şi pe cea grosieră) sunt suprimate (neexis- 
tând decât în mod iluzoriu, în aşa fel încât nu sunt nimic în 
raport cu Principiu), Muni (luat aici ca sinonim al lui Yogi) 
intră cu toate ființele (care nu mai sunt diferite de el însuși) 
în Esenţa care pătrunde totul (şi care este Atmâ). 


3 A se vedea Chândogya Upanișad, Prapăthaka 6, Khanda 1, Sruti 4-6. 


4 Notăm că Aristotel, în Ilepi Yuyijc, declară în mod expres că „sufletul 
este tot ceea ce cunoaşte”; se poate observa o apropiere destul de clară în 
această privinţă între doctrina aristoteliciană şi doctrinele orientale, în 
pofida rezervelor pe care le impune diferența de puncte de vedere; dar 
această afirmaţie, la Aristotel şi la continuatorii săi, pare a fi pur teoretică. 
Trebuie deci să admitem faptul că toate consecinţele acestei idei de iden- 
tificare prin cunoaştere, în ceea ce priveşte realizarea metafizică, au rămas 
nebănuite de occidentali, cu excepţia, cum am spus, a anumitor şcoli pro- 
priu-zis iniţiatice, neavând nici un punct de contact cu tot ceea ce poartă 
în mod obişnuit numele de „filozofie”. 


5 „Deasupra totului este Principiul, comun tuturor, conținând și pătrunzând 
totul, a cărui Infinitate este atributul propriu, singurul prin care Îl putem 
desemna, căci nu are nume propriu” (Huang-zi, cap.XXV; trad. P Wieger, 

EI este fără calități (distincte) și fără acțiune“; nepieri- 
tor (aksara, nefiind supus disoluţiei, care nu are efect decât 
asupra multiplului), fără voință (aplicată la un act definit 
sau la împrejurări determinate); plin de Beatitudine, imu- 
abil, fără formă; etern liber și pur (neputând fi constrâns, 
nici atins sau afectat într-un mod oarecare de un altul decât 
el, deoarece acest altul nu există, sau cel puţin nu are decât 
o existenţă iluzorie, în timp ce el însuşi este în realitatea 
absolută). 

EI este ca Eterul (Akâsa), care este răspândit pretutin- 
deni (fără diferenţiere) şi care pătrunde simultan exteriorul 
şi interiorul lucrurilor”; este incoruptibil, nepieritor; este 
acelaşi în toate lucrurile (nicio modificare neafectându-i 
identitatea), pur, impasibil, inalterabil (în imutabilitatea sa 
esenţială). 

EI este (conform chiar termenilor vedantini) «Supremul 
Brahma, care este veşnic, pur, liber, singur (în perfecțiunea 
Sa absolută), neîncetat plin de Beatitudine, fără dualitate, 
Principiu (necondiționat) al întregii existențe, cunoscător 
(fără ca această Cunoaștere să implice în vreun fel distincția 
dintre subiect şi obiect, ceea ce ar fi contrar „non-dualității”), 
şi fără sfârşit». 

EI este Brahma, după posedarea căruia nu mai există ni- 
mic de posedat; după desfătarea cu Beatitudinea căruia nu 
mai există fericire care să poată fi dorită; și după Cunoaşterea 
căruia nu mai există cunoaștere care să poată fi obținută. 

El este Brahma, care înainte de a fi văzut (cu ochiul Cu- 
noașterii), nici un obiect nu este contemplat; cu care fiind 
identificat, nicio modificare (cum ar fi naşterea sau moartea) 
nu mai este încercată; care fiind perceput (dar nu ca un 
obiect perceptibil printr-o facultate oarecare), nu mai este 


$ Cf. „non-acţiunea” din tradiţia extrem-orientală. 


7 Ubicuitatea este luată aici ca un simbol al omniprezenţei, în sensul în 
care am folosit acest cuvânt mai înainte. 

nimic de perceput (deoarece orice cunoaştere distinctivă 
este de acum depășită şi anihilată). 

EI este Brahma, care este răspândit pretutindeni, în totul 
(deoarece nu există nimic în afară de EI şi totul este cu nece- 
sitate conţinut în Infinitatea Sa)*: în spaţiul intermediar, în 
ceea ce este deasupra şi în ceea ce este dedesubt (adică în 
ansamblul celor trei lumi); cel adevărat, plin de Beatitudine, 
fără dualitate, indivizibil şi etern. 

EI este Brahma, afirmat în Vedânta ca absolut distinct de 
ceea ce pătrunde (i care, dimpotrivă, nu este deloc distinct 
de El, sau cel puţin nu se distinge decât în mod iluzoriu), 
neîncetat plin de Beatitudine și fără dualitate. 

El este Brahma, «prin care (potrivit Vedelor) sunt pro- 
duse viața (jiva), simţul intern (manas), facultățile de senza- 
ție şi de acțiune (jfânendriya şi karmendriya), şi elementele 
(tanmătra şi bhuta) care compun lumea manifestată (atât în 
ordinea subtilă cât și în cea grosieră)». 

El este Brahma, în care toate lucrurile sunt unite (dincolo 
de orice distincţie, chiar principială), de care depind toate 
actele (şi care este, El însuşi, fără acţiune); de aceea EI este 
răspândit în totul (fără diviziune, dispersie sau diferenţiere 
de nici un fel). 

El este Brahma, care este fără mărime sau dimensiuni 
(fiind necondiționat), fără întindere (fiind indivizibil şi fără 
părți), fără origine (fiind etern), incoruptibil, fără înfățișare, 
fără calități (determinate), fără desemnare sau vreun caracter. 

El este Brahma, prin care toate lucrurile sunt luminate 
(participând la esenţa Sa conform treptelor lor de realitate), 


8 Reamintim aici textul daoist pe care l-am citat anterior mai pe larg: „Nu 
întreba dacă principiul este în aceasta sau în aceea; El este în toate ființele..” 
(Huang-zi, cap.XXII; trad. P. Wieger, pag 395). 

? Reamintim, de asemenea, că această ireciprocitate în relația lui Brahma cu 
Lumea implică în mod expres condamnarea „panteismului”, ca şi a „ima- 
nentismului” sub toate formele. 

a cărui Lumină face să strălucească soarele și toate corpurile 
luminoase, dar care nu este luminat de lumina acestora!?. 

El îşi pătrunde propria Sa esență eternă (care nu este 
diferită de Supremul Brahma) și (simultan) el contemplă 
Lumea întreagă (manifestată şi non-manifestată) ca fiind 
(de asemenea) Brahma, aşa cum focul pătrunde adânc o 
bilă de fier incandescent, şi (în același timp) se arată el 
însuşi în afară (manifestându-se simțurilor prin căldură 
şi luminozitate). 

Brahma nu seamănă deloc cu Lumea! și în afara lui 
Brahma nu există nimic (căci dacă ar fi fost ceva în afara Lui, 
El nu ar putea fi infinit); tot ce pare a exista în afara Lui nu 
poate fi (în acest fel) decât în mod iluzoriu, ca aparenţa apei 
(mirajul) în deșert (mară)'?. 

Din tot ceea ce este văzut, din tot ceea ce este auzit (și 
din tot ceea ce este conceput de o facultate oarecare), nimic 
nu există (cu adevărat) în afară de Brahma; şi prin Cunoaș- 
tere (principială şi supremă), Brahma este contemplat ca 
singurul adevărat, plin de Beatitudine, fără dualitate. 

Ochiul Cunoaşterii contemplă pe adevăratul Brahma, 
plin de Beatitudine, pătrunzând totul; dar ochiul ignoranței 
nu Îl descoperă, nu îl percepe, aşa cum un om orb nu vede 
lumina sensibilă. 

«Sinele» fiind luminat prin meditaţie (când o cunoaștere 
teoretică, deci încă indirectă, îl face să apară ca și cum ar 


10 E] este „Cel prin care totul este manifest, dar care nu este el însuși manife- 
stat prin nimic”, conform unui text pe care l-am citat deja mai înainte (Kena 
Upanișad, Khanda 1, Sruti 5-9). 

1! Excluderea oricărei concepții panteiste este reiterată; în prezența unor 
afirmaţii atât de clare, nu mai este nevoie să explicăm erorile de interpretare 
care au loc în Occident. 

! Cuvântul marii derivă din rădăcina mri, „a muri”; desemnează toate re- 
giunilg sterile, lipsite complet de apă și în special un deşert de nisip, al cărui 
aspect uniform poate fi luat drept suport de meditaţie, pentru a evoca ideea 
de nediferenţiere principială. 

primi Lumina dintr-o sursă alta decât el însuşi, ceea ce este 
încă o distincţie iluzorie), apoi arzând de focul Cunoaşterii 
(realizând identitatea sa esențială cu Lumina Supremă), este 
eliberat de toate accidentele (sau modificările contingente) 
şi străluceşte în propria sa splendoare ca aurul ce este puri- 
ficat în foc. 

Când Soarele Cunoaşterii spirituale se înalță în cerul 
inimii (adică în centrul ființei, care este desemnat ca Brahma- 
pura), el risipește întunericul (ignoranța ascunzând unica 
realitate absolută), pătrunde totul, cuprinde totul şi lumi- 
nează totul. 

Cel care a făcut pelerinajul la propriul «Sine», un peleri- 
naj în care nu există nimic referitor la situație, loc sau timp 
(şi nicio împrejurare sau condiţie particulară)!“, care este 
pretutindeni!'” (şi totdeauna în imutabilitatea «eternului pre- 
zent»), în care nu se simt nici căldura, nici frigul (nici o altă 
impresie sensibilă sau chiar mentală), care oferă o fericire 
permanentă şi o eliberare definitivă de orice tulburare (sau 
de orice modificare); acela este fără acţiune, cunoaşte toate 
lucrurile (în Brahma) şi obţine Beatitudinea Eternă” 


13 Am văzut mai înainte că aurul este el însuşi de natură luminoasă. 


14 „Orice distincţie de loc sau de timp este iluzorie; conceperea tuturor 
posibilităţilor (cuprinse sintetic în Posibilitatea Universală, absolută și 
totală) se face fără mișcare și în afara timpului” (Lie-zi, cap.III; trad. P. 
Wieger, pag.107). 

15 În același fel, în tradiţiile esoterice occidentale, se spune că adevărații 
Rozacrucieni se reuneau în Templul Sfântului Duh, care este pretutindeni”, 
- Rozacrucienii despre care este vorba nu au, bineînţeles, nimic în comun 
cu multiplele organizaţii moderne care au luat același nume; se spune că, 
la scurt timp după Războiul de Treizeci de Ani, au părăsit Europa şi s-au 
retras în Asia. 

